
Prefață 


Preocupate de eternitate, religiile fac parte din Istorie. Ele sunt practicate şi 
conduse de oameni, marcate de cultura timpului lor. 

De la publicarea primei ediții a acestei cărți, prăbușirea URSS și apariția unor 
state noi ne-au îndemnat să facem modificări în anexă în privinţa situaţiei reli- 
gioase a diferitelor țări. La începutul secolului XXI, anumite schimbări profunde 
au avut o influență dificil de prevăzut asupra religiilor: regimul talibanilor din 
Afghanistan şi răsturnarea acestuia, atentatul din 11 septembrie de la New York, 
intervenția americanilor în Irak și adâncirea conflictului în Palestina au scos în 
evidenţă factori religioşi pe care-i consideram aparținând altei epoci. 

Realizarea statisticilor a fost deosebit de complicată din cauza curentelor mi- 
gratorii ce rezultă din globalizare. Datele prezentate trebuie analizate succint, 
fiind deseori discutabile. Am privilegiat alegerea apartenenţei religioase a popu- 
lației ce avea cetăţenia țării avute în vedere, fără a o lua în seamă pe cea a emi- 
granților, a căror prezenţă este probabil provizorie. De altminteri, anumite state, 
Franța de pildă, interzic în numele laicității să fie puse întrebări despre aparte- 
nența religioasă; altele, ca Indonezia, le cer cetățenilor lor să se declare adepți 
ai uneia dintre religiile oficial admise. În general, religia este de multe ori doar 
o apartenenţă culturală fără nicio practică. De exemplu, acesta este deseori cazul 
persoanelor de cultură musulmană stabilite în Franța. 

Dialogul religios nu se va putea deschide cu adevărat decât în măsura în care 
credincioșii vor face clar distincţia între ceea ce, în religie, ține de credinţă și 
ceea ce nu este decât o expresie culturală. 

Prolog 


„Dumnezeu a murit“ a spus Nietzsche. „Secolul al XXI-lea va fi religios, 
sau nu va fi deloc“ a declarat Malraux. 

Fie că suntem sau nu credincioși, preocuparea pentru infinit, sensul 
vieții, motivele nedreptății și ale suferinţei, speranţa vieții de după moarte 
rămân constante mai mult sau mai puţin difuze în mintea oamenilor. 

Fiecare se obișnuiește cu propria-i viață, creându-și o filosofie de cele 
mai multe ori condiționată de marile sisteme de gândire pe care le-a stră- 
bătut umanitatea. Astfel omul poate să fie liber-cugetător, adept al unei 
religii sau al unei filosofii existente, sau să se situeze undeva între aceste 
atitudini, dar mai-mult de jumătate dintre ființele umane își declară sau își 
manifestă credința într-un Dumnezeu, iar uneori în mai multe divinități. 

Această credință, mai mult sau mai puţin structurată, este deseori atât 
de puternică încât ea reprezintă pentru cel care o împărtășește însăși esența 
existenței sale. Pentru alții, mai numeroși, este vorba deo opțiune aproape 
filosofică prin care se recunoaște existența unui Creator îndepărtat și 
impropriu definit. 

Deseori, credința în Dumnezeu se articulează în jurul unei religii a 
cărei doctrină este precizată cu claritate. Pentru alții, această credință este 
o chestiune personală care nu se traduce prin nicio manifestare vizibilă. 

În orice caz, fenomenul religios ocupă un loc important în sfera uma- 
nității şi a marcat profund cultura tuturor popoarelor. 

Programele școlare, foarte încărcate de altminteri, nu alocă de obicei 
decât un loc infim, în cadrul cursurilor de filosofie, reflecției asupra unui 
subiect în privința căruia, așa cum este cazul Franţei, statul vrea să păstreze, 
pe bună dreptate, o strictă neutralitate. Totuși, este mai puțin normal și 
foarte criticabil faptul că această neutralitate se traduce prin necunoaș- 
tere. De aici rezultă incapacitatea de a înțelege cum se cuvine culturile 
celorlalte popoare. 

În zilele noastre, în timp ce preocupările și activitățile oamenilor îi 
poartă departe de propriile frontiere și de propriul univers cultural 
familiar, lipsa de cunoaștere a religiilor și a culturilor pe care acestea le 
vehiculează este mai mult decât regretabilă: este profund dăunătoare, 
contribuie la producerea unui șovinism de cea mai joasă speță și, în plus, 
are un impact negativ asupra relaţiilor noastre politice și economice. 

Scopul prezentului volum este de a distruge zidul indiferenţei con- 
descendente pe care-l construim în jurul propriei culturi.! 

Numeroase lucrări au fost scrise despre fiecare religie în parte, iar 
încercarea de a reuni într-o singură carte esențialul în acest domeniu 
poate părea foarte pretențioasă. Demersul este cu atât mai periculos cu cât 
spiritualitatea unei religii este deseori foarte îndepărtată de imaginea pe 
care Istoria o reține din practicarea ei. 

Astfel, de exemplu, imaginea pe care musulmanii şi-o fac despre 
creștini, dar și reciproca, este cea a intoleranței. Unii văd în creştinism 
doar Inchiziția și cruciadele ale căror victime au fost, ceilalți văd islamul 
ca pe o hegemonie războinică oprită odinioară la Poitiers, la Viena și la 
Lepanto, dar gata să amenințe din nou sub conducerea unui mahdi sau 
a unui ayatollah. 

Puterile politice au încercat mereu să recupereze forțele spirituale în 
favoarea lor și de prea multeori șefii spirituali acceptă compromisul cu 
puterea din rațiuni uneori ambigue, chiar detestabile. 


1 Ea completează lucrarea Les langages de l'humanité, Editura Laffont (colecția „Bouguins“). 
Concepută în același spirit, aceasta este o lucrare de prezentare generală, lucrată în maniera 
unui jurnalist şi scrisă într-o limbă accesibilă. 

Este dificil de evitat amestecul a ceea ce ţine de mesajul unei religii cu 
utilizarea acestuia de către indivizi. 

Istoricul, în mod special, analizează faptele așa cum s-au derulat și 
pune astfel pe seama unei religii sau a unei filosofii ceea ce au făcut 
personajele istorice care le-au aparţinut acestora. Cu greu se poate face 
o comparație între comportamentul unor regi numiţi „prea creştini“ și cel 
al călugărilor din mănăstirile creștinătății, iar alianța sabiei cu sfeștocul 
nu are nimic de-a face cu vorbele învățăturii lui Hristos: „Daţi Cezarului 
ce este al Cezarului și lui Dumnezeu ce este al lui Dumnezeu.“ 

Dacă încercăm să separăm religiile de manipulările constante la care 
puterile politice sau economice le-au supus cu scopul de a înțelege natura 
profundă a spiritualității lor, ajungem în mod firesc în situația de a limita 
importanţa analizei istorice. Acesta este demersul pe care am încercat 
să-l punem în practică în această lucrare. 

Desigur, nu se pune problema ignorării compromisurilor pe care re- 
prezentanții fiecărei religii le-au putut accepta, de bunăvoie sau obligați, 
cu interesele foarte îndepărtate ale principiilor la care ei ar fi trebuit să 
se refere. Totuși, vom insista mai mult pe ceea ce reprezintă, în profunzime, 
în puritatea sa, fiecare dintre marile curente spirituale. 

Scopul către care tindem este acela de a ajuta la înțelegerea acelor 
valori și practici pe care s-au construit aceste curente spirituale, fără a le 
amesteca într-un oarecare sincretism. 

Străinii pe care îi întâlnim trăiesc după sistemul lor de valori, se exprimă 
în limbi purtătoare ale unei alte civilizații în care nuanțele gândirii nu sunt 
ale noastre. Contactul cu acești oameni rămâne în general superficial, 
emitem asupra acestora judecăţi de valoare prin prisma culturii noastre 
Și înțelegem cu dificultate în ce constau particularitățile vieţii lor sociale, 
economice sau politice. 

Dintre factorii cei mai importanți care modelează o civilizație nu putem 
neglija religia. Chiar și cel mai mare ateu își afirmă ateismul în raport cu 
universul religios al societăţii în care trăiește. Ateul dintr-o ţară musul- 
mană nu va fi ateu în aceeași manieră ca un spaniol, un rus sau un ame- 
rican. Există, în realitate, un substrat religios în fiecare civilizație a cărui 
înțelegere luminează indubitabil cultura luată în sensul său cel mai larg. 


11 


12 


michel malherbe 


Ultima dificultate, dar nu cea mai mică, privește faptul că lucrarea de față 
încearcă să fie obiectivă: ne vom strădui să prezentăm fiecare religie în 
modul în care o înțelege din interior unul dintre adepții ei. Dar această 
carte nu este neutră: nu dorim să pictăm un tablou căruia i-ar fi apreciată 
compoziţia sau factura. Scopul nostru este să determinăm o reflecţie 
asupra omului în toată diversitatea sa, care să-i permită fiecăruia să fie mai 
conștient de alegerile sale înțelegându-i mai bine pe ceilalți. 

Cum să abordăm un subiect de o asemenea amploare? Înțelegerea 
greșită a ceea ce înseamnă viaţa spirituală este din ce în ce mai generalizată, 
așa încât unii sunt gata să o confunde cu spiritismul, cu magia sau cu orice 
practică misterioasă... 

În secolul nostru numeroși indivizi cred într-un Dumnezeu, dar 
raporturile cu acest Dumnezeu pot fi de ordinul intimităţii, respectului, 
fricii extreme sau al indiferenței. Deseori, Dumnezeu este considerat o in- 
venţie „comodă“ a omului, utilă pentru a-și învinge spaimele, pentru a fugi 
de propriile responsabilități sau pentru a explica incomprehensibilul. 

Primul nostru demers va consta în a recenza diferitele atitudini pe care 
omul le adoptă reflectând la poziția sa în lume. Vom vedea cât de mult 
acestea sunt diversificate și ramificate, având totuși în comun căutarea 
unei explicări a universului, a originii și a finalității omului, ce conduce la 
un număr redus de concluzii în privinţa credinţei într-un Dumnezeu sau 
a lipsei acesteia, a regulilor vieții în societate etc. 

Existenţa religiilor fiind astfel bine stabilită, vom prezenta diferitele 
religii străduindu-ne să le cunoaștem din interior. Această parte este 


limitată cu bună știință la ceea ce considerăm esenţial. Într-adevăr, faptele 


istorice nu vor fi evocate decât în măsura în care ele sunt utile pentru 
înțelegerea mesajului unei religii. 

Vom constata că este dificil de trasat o limită clară între religie și filosofie. 
Religia oferă o concepție asupra lumii în legătură — acesta este sensul 
originar al „religiei“ — cu ideea de Dumnezeu, în timp ce filosofia este 
o concepție asupra lumii stricto sensu. Ca atare, există o filosofie creștină 
și o filosofie marxistă, o religie creștină, dar nu și o religie marxistă în 
sensul propriu. Anumite curente de gândire asemenea budismului sunt 

în realitate niște filosofii, deşi de foarte multe ori există un cult ce justifică 
introducerea lor în categoria religiilor. 

Vom considera termenul „religie“ într-un sens larg, ceea ce ne va de- 
termina să menționăm și câteva lucruri despre filosofiile care oferă 
universului o explicaţie globală, chiar atunci când exclud în mod expres 
ideea de Dumnezeu, așa cum este cazul marxismului. 

Pentru a-i permite cititorului o viziune mai clară asupra acestei părți — 
în mod obligatoriu destul de lungă, deoarece ea este de natură esenţial 
descriptivă — vam prezenta câteva capitole comparative care vor scoate în 
evidență asemănările și diferențele cele mai remarcabile. Vom trata aici 
teme precum sacrul, rugăciunea, riturile, supranaturalul, morala, puterea 
religioasă etc. Vom evoca și evoluţia religiilor așa cum o putem percepe. 

Această parte va prezenta o imagine, în mod firesc incompletă, a for- 
melor pe care le ia viața spirituală a omului. 

Ultima parte îl va invita pe cititor la reflecţie, având drept fundament 
datele prezentate mai înainte. Ea prezintă parcursul ezitant al omului în 
căutarea fericirii, precar echilibru între voinţa și natura sa, și rolul pe 
care religia are pretenția că-l joacă în această privinţă. 

În mod evident, fiecare cititor va trage propriile concluzii din faptele 
şi din interpretarea care le este dată acestora. Totuși, ni s-a părut util să 
încheiem prin câteva pagini ce constituie reflecția noastră la finalul aces- 
tei munci îndelungate, mai ales în ceea ce privește caracterul mai mult sau 
mai puțin „performant“ al religiilor. Este mai puţin important dacă citito- 
rul împărtășește opiniile noastre, căci speranța noastră este ca el să admită 
că această carte este făcută prin și pentru iubirea a cărei forță creatoare 
este experimentată de om încă de la nașterea sa. 

Parteal 


OMUL ÎN LUME 


Locul omului în lume 


MINUNEA VIEŢII 


„Cel mai minunat la om este însăși existența sa. Evident, suntem obișnuiți 
cu acest lucru și nu ne mai mirăm de prezența noastră pe pământ. 

La drept vorbind, de când oamenii se nasc, trăiesc și mor, nimic nu ni se 
pare mai normal decât să ne numărăm printre aceste bipede gânditoare 
care își pun în general multe alte probleme decât pe cea a existenței lor. 

Viaţa însăși, subiorma sa vegetală sau animală cea mai simplă, este 
deja o minune care ține de un concurs de împrejurări excepționale. 

Nicio viață nu există fără molecule complexe, adică asociind într-un 
mod riguros un număr considerabil de atomi de specii diferite. Aceste 
formațiuni de atomi pot să se constituie și să rămână stabile doar dacă 
temperatura mediului înconjurător nu este nici prea rece, nici prea caldă. 

O primă șansă, Pământul este exact la distanţa potrivită de Soare, nici 
prea aproape, nici prea departe, ca să poată avea asemenea temperaturi. 
Acest lucru cere ca Pământul să se învârtă în jurul Soarelui cu o viteză 
foarte precisă: mai repede, el s-ar îndepărta și ar îngheţa, mai încet, ne-am 
apropia de Soare și am fi mistuiți. 

A doua șansă, Pământul se învârte în jurul propriei axe. Dacă, așa 
cum este cazul Lunii care arată întotdeauna aceeași față către Pământ, pla- 
neta noastră ar arăta întotdeauna aceeași față către Soare, o parte ar fi 
arsă și cealaltă, înghețată. În plus, înclinarea axei Pământului permite 

existența anotimpurilor și deci a ciclurilor care coincid cu cele ale 
dezvoltării plantelor. 

Viaţa depinde aşadar de un mecanism de ceas de o precizie compara- 
bilă în totalitate cu cea necesară lansărilor de sateliți. Dar ceea ce știința 
cea mai modernă tocmai a reușit la scară mică nu este decât o imitație a 
incredibilului balet al planetelor în jurul Soarelui. 

O altă constatare care vine în sprijinul experienţei noastre sensibile: 
Știința ne învaţă că universul este un vid imens în care materia este 
o excepție. Lucrul acesta este deopotrivă adevărat pentru un atom al ma- 
teriei care este un fel de sistem solar în miniatură, cu nucleu-soare și 
electronii-sateliți: în atom, materia nu ocupă decât o parte infimă din 
volumul întregului. 

În aceste condiții, nu este minunat că a fost posibilă constituirea acestor 
molecule complexe grupând într-o ordine precisă tot atâţia atomi relativ 
puţin frecvenți? Că materia s-a putut organiza în spaţii la fel de vide este 
în egală măsură un motiv de stupefacţie. 

Și, pe deasupra, cum a fost cu putință ca aceste incredibile molecule 
complexe să se reunească pentru a constitui ansambluri vii, specii dife- 
renţiate, capabile să se reproducă şi să se perfecționeze? 

Din punctul de vedere al probabilităților, fiecare dintre fenomenele 
naturii pe care tocmai le-am prezentat pe scurt nu avea decât minime 
șanse să se producă, dar că ansamblul acestor fenomene a putut să-și facă 
apariția este infinit mai uimitor și mai improbabil. Prin comparație, pro- 
babilitatea de a extrage un as de tobă extrăgând 4 cărți la întâmplare 
dintr-un teanc de 52 este de 1 la 250 000, dar cea de a reuși această ex- 
tragere de două ori la rând este de 1 la 62 de miliarde. Este mai mult decât 
tulburător să constaţi cantitatea de întâmplări favorabile care au trebuit 
să se acumuleze de-a lungul secolelor ca să se poată realiza condițiile de 
apariție a vieții. 

În ceea ce privește viața însăși, nu știm încă foarte bine ceea ce este! 

În sfârşit, la capătul acestui lanţ de neverosimilități se găsește Omul, 
care, neverosimilitate supremă, are facultatea suplimentară de a gândi. 

Pot exista în univers alte planete asemănătoare cu a noastră în ceea ce 
priveşte condiţiile de apariţie a vieții? Bineînțeles, și probabil o multitudine: 


enciclopedia religiilor 


Soarele nostru nu este decât una dintre miliardele de stele pe care le nu- 
mără galaxia noastră și acest enorm conglomerat de aștri nu este decât unul 
dintre multe altele pe carevom ajunge să le reperăm în univers. Chiar dacă, 
așa cum am văzut, condiţiile de care beneficiem sunt excepționale, există 
un atât de mare număr de stele de toate tipurile, în toate fazele vieții lor, 
încât probabilitatea unui alt miracol asemănător miracolului nostru este 
departe de a fi neglijabilă. 

Din nefericire, această constatare nu ne prea serveşte la nimic. Într-ade- 
văr, dacă putem vedea stelele îndepărtate, este foarte dificil să distingem 
eventualele planete care se rotesc în jurul lor. Suntem încă incapabili să 
receptăm semnale de pe astfel de planete. 

Mult mai grav este obstacolul timpului: distanțele în cauză sunt de aşa 
natură încât mesajul pe care am fi susceptibili să-l receptăm ar ajunge la 
intervale temporale foarte îndepărtate. 

Pentru o stea situată relativ „aproape“ de galaxia noastră, să spunem 
la 1 000 de ani-lumină, lumina receptată astăzi a fost, prin definiție, emisă 
acum 1 000 de ani!. Acest lucnuexclude orice conversație cu eventuali 
locuitori ai unei planete care se învârte în jurul acestei stele pentru că răs- 
punsul nostru ar ajunge cu încă 1 000 de ani mai târziu. 

Problema ar fi aceeași dacă ne-am propune să mergem la fața locului. 
Chiar zburând cu viteza luminii, ceea ce nu știm să facem și este un maxi- 
mum absolut de nedepășit, ne-ar trebui 1 000 de ani ca să ajungem, şi tot 
atâta ca să ne întoarcem. Este limpede că aceste lumi depășesc capacitatea 
noastră de transport. Putem așadar să ne imaginăm tot ce vrem: lumi per- 
fect diferite de ceea ce există pe pământ, la fel de bine ca și planete popu- 
late cu oameni asemenea nouă; cert este că, deși vom avea într-o zi dovada 
existenței lor, nu vom avea nicio posibilitate de comunicare utilă cu ei. 


1 Să amintim că diametrul galaxiei noastre este de aproximativ 100 000 de ani-lu- 
mină, adică la o viteză de 300 000 de km/s, luminii i-ar fi necesari 100 000 de ani ca să-l par- 
curgă. Există aproximativ 200 de miliarde de stele în galaxia noastră și au fost recenzate 
mai bine de 200 000 de galaxii în univers. Cele mai apropiate galaxii, Săgetătorul şi Fecioara, 
sunt la 500 000 și 6 milioane de ani-lumină. 

2 Este evident exclus să găsim o formă de viață dezvoltată în sistemul solar altfel decât 
pe Pământ din motivele de temperatură evocate mai sus. 

La acest lucru se adaugă un fenomen asupra căruia nu prea reflectăm: 
știința ne învaţă că ansamblul universului provine dintr-o explozie ori- 
ginară unică ce a avut loc acum aproximativ 15 miliarde de ani!. 

Fie că stelele sunt mai vechi sau mai noi, toate rezultă din același foc 
de artificii inițial. Timpul de evoluţie necesar pentru apariția vieţii și per- 
fecționarea sa finală nu diferă atât de mult de la o planetă la alta. Astfel, 
este puțin probabil ca viaţa să fi putut, pe alte planete, să dispună de un 
timp semnificativ mai lung decât pe Pământ pentru a atinge stadii de evo- 
luție mult mai avansate... doar dacă nu, printr-un miracol suplimentar, 
ezitările evoluției speciilor au fost înlocuite în altă parte de un drum drept 
și fără asperități, ceea ce nu avem nicio șansă să aflăm. | 


MINUNEA GÂNDIRII 


Să ne întoarcem la această minune care este existența gândirii. Chiar 
dacă organizarea spontană a materiei s-ar limita, prin tatonări succesive, 
la niște structuri permițând dezvoltarea sa, cum a putut ea să ajungă să 
se organizeze pentru a depăși obiectul său inițial, adică supraviețuirea? 

Este de acceptat faptul că un pește al cărui lac seacă încetul cu încetul 
sfârșește prin a-și transforma branhiile în plămâni și înotătoarele în 
labe, dar de ce creierul acestui animal s-ar preocupa de altceva decât de 


mers în loc de înot și de vânat în loc de pescuit? Toată istoria speciilor 


arată că tipul de creier este adaptat la existența pe care o duce, nimic 
mai mult. 

Or, creierul uman este capabil de infinit mai multe lucruri: el poate 
să analizeze propria gândire, să-și imagineze ceea ce n-a cunoscut, să-și 
orienteze cel puțin parţial evoluţia și să facă alegeri de viitor pe ter- 
men lung. 

Gândirea ne eliberează, într-o oarecare măsură, de timp: ea poate 
să se întoarcă spre trecut sau să se îndrepte spre viitor. Și animalele au 


! Este vorba despre teoria „Big Bang-ului“ care nu este încă unanim acceptată de savanți. 

memorie și sunt şi ele capabile să-și folosească experienţa trecută ca să-și 
imagineze viitorul imediat. Dar posibilitățile creierului uman depășesc 
ceea ce regnul animal a produs graţie în special unei puteri de comunicare 
extrem de diversificate. 

Dacă suntem înzestrați cu un instrument atât de minunat, ce vom face 
cu acesta? La ce evoluţie ulterioară ne vom putea aștepta? Vom avea po- 
sibilitatea să înțelegem mult mai mult decât cele înfățișate de propriile 
simțuri? Există domenii nedescoperite încă în care ne vom putea lansa? 
Progresele speciei noastre vor avea limite? 

Aceste întrebări stimulante, deşi puțin teoretice, sunt rodul incredibilului 
apetit pentru cunoaştere pe care ni-l deschide gândirea. Dar progresele 
umanității nu sunt produsul unui vârtej dezorganizat de idei. Raționa- 
mentele noastre se organizează după metode pe care le numim științifice 
în care rigoarea se împletește cu imaginaţia.Astfel, prin etape succesive, 
înțelegem mai bine lumea în care suntem și acționăm. 

Deseori, simpla invenţie a unui cuvânt sau a unui simbol face ca știința 
să avanseze în mod considerabil: de exemplu, trecerea de la cifrele ro- 
mane la cele arabe pe care noi le folosim astăzi a bulversat operaţiile arit- 
metice — încercaţi să faceţi o înmulțire cu cifre romane! De asemenea, 
inventarea cifrei zero}, a semnelor celor patru operații, a simbolului ră- 
dăcinii pătrate reprezintă un progres:decisiv pentru cercetările ulterioare, 
de unde a rezultat în cele din urmă progresul nostru material. 

Dar cea mai izbitoare caracteristică a modului în care progresează 
cunoaşterea noastră este capacitatea de a formula ipoteze pentru a explica 
fenomenele naturii: imaginația noastră are înainte de toate intuiţia unei 
explicaţii, ea o formalizează printr-o ipoteză pe care o confruntăm apoi 
cu realitatea. Dacă se dovedește a fi satisfăcătoare, ne străduim să tragem 
de aici concluzii pentru a acţiona mai bine asupra naturii. Dacă ipoteza este 
insuficientă sau falsă, o alta care reflectă mai bine realitatea o înlocuieşte 
și ne permite să avansăm în înțelegerea lumii. 


1 După toate probabilitățile, cifra zero a fost inventată de indieni, preluată apoi de 
arabi, care au transmis-o europenilor (n. coord.). 

În fața obstacolului pe care îl constituie pentru spiritul nostru acumu- 
larea de neverosimilități care duc la existenţa noastră pe acest pământ, 
este în firescul gândirii științifice să ne imaginăm o voinţă organizatoare 
a universului. 

Cu mult înainte ca știința să fie ceea ce este, această ipoteză a fost 
ascunsă în cotloanele obscure ale creierului uman: cea a existenței unui 
Dumnezeu creator. 


Ipoteza existenței unui Dumnezeu creator 


À 


s 
Ca și în cazul a numeroase alte ipoteze științifice, înlocuirea incapa- 


cității noastre de a înțelege de ce suntem și ce facem pe acest pământ cu 
conceptul unui Creator a cărui voinţă a fost să fie astfel nu pare nici ge- 
nial și nici susceptibil de a schimba mare lucru în viața noastră. 

Când, la începutul secolului al XIX-lea, savanți precum Ampere, Fara- 
day sau Oersted făceau primele lor experimente cu electricitatea, nimeni 
nu își imagina că lumea ar putea să fie într-o zi ameninţată de o pană de 
curent generalizată. 

Când, în primii ani ai secolului XX, Pierre și Marie Curie începeau 
cercetările în domeniul radioactivităţii, nu se gândeau la bomba atomică 
sau la bomba cu cobalt. 

Presupunerea existenței unui Dumnezeu creator rezervă și surprize. 
În ceea ce priveşte organizarea universului și a evoluţiei sale, aceasta nu 
aduce, deocamdată, nici avantaje, dar nici dezavantaje. Dacă universul a 
fost creat sau dacă este din întâmplare ceea ce este, lucrul acesta nu are vreo 
influență fundamentală asupra fizicii sau astronomiei. Savanții, credin- 
cioși sau nu, se află în același stadiu: ei lucrează. În domeniul științelor 
umane, în mod neașteptat, ipoteza este extraordinar de fecundă. 

Într-adevăr, faptul că lumea, și noi împreună cu ea, a vrut să fie așa 
cum este pune în mod radical diferit problema existenţei noastre și aduce 
elemente noi de explicare a fenomenelor până atunci observabile, dar 
inexplicabile. 

Evoluția noastră personală, precum și cea a speciei apar de acum 
înainte orientate, magnetizate de această evoluție cosmică cu care se află 
într-o strânsă legătură. Ca să simplificăm, dacă lumea este creată, și noi 
suntem creați. Suntem legaţi de creaţie și nu existăm pe pământ din 
întâmplare. 

Dar, bineînţeles, presupunerea existenţei acestui Dumnezeu nu poate, 
de una singură, să conducă la mai multe răspunsuri. Ea doar legitimează — 
ceea ce este deja destul — existenţa religiilor, căci, dacă Dumnezeu există, 
nimic nu ne împiedică să-l căutam, pe când, dacă nu ar exista, ar fi un 
exercițiu lipsit de sens.. 

Să însemne asta că nu putem construi o altă ipoteză, atee, aceea a 
absenței unui dumnezeu oarecare? De ce nu, căci este perfect justificat 
să presupunem că nu există nimic, dar atunci nu facem decât să consta- 
tăm incomprehensibilul, așa cum galii constatau existența fulgerului, fără 


să și-o explice. 


Suntem absolut liberi să facem sau nu o presupunere. Să constatăm 
doar că ştiinţa se hrănește din presupuneri și că a refuza legitimitatea de 
a o studia pe cea a unui Dumnezeu creator nu este o atitudine științifică, 
ci una doctrinară. 

Acest Dumnezeu creator pe care îl putem gândi ca ipoteză științifică 
s-a impus în egală măsură ca explicare a lumii în mintea oamenilor apar- 
ținând tuturor culturilor. 

Oricine știe că nu a fost deloc necesară ivirea savanților sau a filosofilor 
incontestabili pentru ca ideea de Dumnezeu să se nască în mintea omului. 
Societăţile primitive pe care le cunoaștem și-au imaginat toate, într-un 
mod sau altul, unul sau mai mulți zei. Credinţele lor erau exprimate 
într-un mod cu totul diferit față de cum o facem noi astăzi. 

Să încercăm să reconstituim în mod imaginar cum s-a născut în so- 
cietățile primitive ideea unui zeu. 

În timpurile cele mai îndepărtate ale umanității, omul trăia deja în 
societate și, la căderea serii, pentru că nu putea vâna, făcea schimb de 


! Adică religia vine de la Dumnezeu și astfel ea ar fi absurdă dacă Dumnezeu nu ne-ar 
lăsa să-l căutăm. 

opinii şi își punea întrebări. Organiza vânătoarea de a doua zi, povestea 
întâmplări despre strămoși, stabilea reguli de conduită, spunea ceva fru- 
mos sau extraordinar pentru a-și exersa imaginaţia, acestea erau mani- 
festările a ceea ce înseamnă astăzi spiritul științific, științele umane, filosofia 
sau artele. 

Câte astfel de seri de meditaţie au avut loc de-a lungul secolelor a căror 
socoteală nimeni nu o mai ţine, dar în care spiritele s-au înălțat spre 
orizonturile intuiției sau ale fanteziei? 

Toate subiectele vor fi fost abordate: de ce există bine sau rău, putem 
distruge forțele răului și profita de cele ale binelui, care este sensul vieții și 
al mortii, duce moartea undeva, suntem cumva dependenţi de voința ființelor 
superioare nouă, care este cel mai bun comportament pentru a trăi fericit, 
este dreptatea posibilă, există legi care guvernează lumea, cui se supune 
rotirea stelelor și succesiunea anotimpurilor...? 

Intuitiv, omul primitiv nu limita natura la ceea ce se vede, el se simțea 
înconjurat de forțe pe care era incapabil să le domine. 

Spontan, el se simțea înconjurat de aceste forțe pe care, fără să le pre- 
cizeze exact, le-a numit tot Dumnezeu. 

Era, cu siguranţă, un zeu apropiat de om. Era de la sine înțeles că îi puteai 
vorbi, că trebuia să te temi de mânia sa. Atotputernicia lui apărea în cele 
mai mici fenomene ale naturii, tunet, eclipse, inundaţii... Dumnezeu era 
cauza imediată și foarte apropiată a acestora, în timp ce, conform presupu- 
nerii noastre, El este cauza acestora mult mai îndepărtată, dar totuși cauza. 

Așadar, există Dumnezeu? Și cine este El? Ca să glumim, se poate spune 
că dovada existenţei lui Dumnezeu este faptul că îl găsim în dicționar. 
Mai exact, dacă se găseşte aici, este pentru că ideea de Dumnezeu se află 
în mintea oamenilor. 

Dumnezeu poate apărea astfel ca o ipoteză științifică a creației lumii 
la fel de bine ca și numele dat de om încă din preistorie unui ansamblu de 
forțe obscure care sugerează existenţa unei Ființe supreme atotputernice. 
În ambele cazuri, este vorba despre un demers al omului către un Dum- 
nezeu despre care neagă tot, mai puțin faptul că el trebuie să fie creatorul 
universului. 

„Să fie Omul inventatorul lui Dumnezeu? 

OMUL, INVENTATOR SAU CREATOR AL LUI DUMNEZEU? 


Plecând de la constatarea că omul există, se poate să nu ne întrebăm de 
ce se întâmplă asta sau, cu alte cuvinte, îi atribuim existența întâmplării și 
considerăm că, printre numeroasele capacități imaginative ale creierului 
său, omul şi-a inventat un creator. 

Această atitudine este de înţeles. Are totuși inconvenientul de a fi sterilă, 
căci ea refuză să pună o problemă, pe cea a existenţei lui Dumnezeu și 
implicit pe cea a raporturilor lui Dumnezeu cu oamenii. 

Dacă Dumnezeu există, umanitatea are probabil aici un mijloc de a-și 
lărgi orizonturile și de a accede la mai multă cunoaștere chiar dacă riscă 
numeroase derapaje și multiple erori. 

Respingerea presupunerii existenței unui Dumnezeu creator prezintă 
pe deasupra neajunsul grav de a considera nulă experienţa celor care pre- 
tind că l-au întâlnit pe Dumnezeu. Vom vorbi mai departe despre credința 
în Dumnezeu. 

Cealaltă latură a alternativei este că Dumnezeu a creat omul. Ideea de 
Dumnezeu este indisociabilă de cea de creator al universului. Dacă el 
este creator al universului, atunci el este în egală măsură, direct sau in- 
direct, creator al omului care face parte din acest univers. Omul, creatură 
a lui Dumnezeu, este fie o consecinţă a legilor naturii inițial programate 
de către Dumnezeu, fie rezultatul explicit al voinţei sale. Ceea ce contează 
este că noi am fost doriți de Dumnezeu. Modalităţile nu au prea mare 
importanţă!. | 

Acceptarea ideii că am fost creați de Dumnezeu înseamnă, la prima 
vedere, să se înlocuiască hazardul cu Dumnezeu, adică să se înlocuiască 
o idee abstractă și pasivă cu ceea ce este, poate, o voinţă activă sau, după 
unii, chiar o persoană. 


l Istoria lui Adam și a Evei nu are decât o valoare de simbol. Unii pot să o ia ad litteram, 
dar ea nu este, cel mai probabil, decât o modalitate poetică şi simplă de a spune că uma- 
nitatea a fost voită de Dumnezeu ca o împlinire a unui proces de evoluţie, poate încă ne- 
terminat. Biblia nu ne dă de înţeles dacă suntem rezultatul unui cuplu unic creat în mod 
subit sau dacă unul sau mai multe triburi de maimuțe evoluate au devenit oameni, într-unul 
sau mai multe locuri, la un moment bine definit sau în urma unei evoluții progresive. 

Pare firesc ca acest Dumnezeu, capabil să creeze universul și umani- 
tatea, să fie la fel de capabil să se manifeste în fața creaturilor sale. Mai mult 
decât atât, dacă manifestarea este reală, asta susține considerabil ipoteza 
existenței lui Dumnezeu. Nici nu vedem cum ne-am putea lipsi de ea. 


CREDINȚA ÎN DUMNEZEU 


De fapt, unii oameni afirmă că au avut o experienţă directă, irecuzabilă, 
a existenţei lui Dumnezeu. Este mai mult decât o credinţă, este o ceftitu- 
dine, care transformă radical viaţa celor care o cunosc. Atunci nu mai este 
posibil, fără riscul de ruptură cu sine însuși, să respingi această prezență 
vie și evidentă. Nu poți decât să-i fii fidel acestui dar al lui Dumnezeu numit 
credință. 

Experienţa credinţei este indicibilă: degeaba vorbim despre ea, degeaba 
ne străduim să o descriem, nu este convingătoare decât pentru cel care 
este pregătit, la rândul său, să o primească. 

Uneori, credința se manifestă brutal fără a fi fost vreodată căutată. 
Abundă cazurile de necredincioși, chiar agresiv atei, care se găsesc in- 
stantaneu în postura de a fi convinşi de existența unui Dumnezeu care 
le adresează o chemare. 

Cel mai adesea, credința este rezultatul unui lung drum interior în 
care omul îl roagă pe Dumnezeu, pe care el nu-l cunoaște, să se arate. 

În toate cazurile, credința este percepută ca o legătură directă și per- 
sonală a credinciosului cu Dumnezeu. Ea rezultă dintr-o deschidere a lui 
Dumnezeu către om și poate să atingă fiecare om în particular. 

Fenomenul credinței este dificil de contestat pentru că îl întâlnim în țări 
de culturi foarte variate, în toate epocile și la un număr important de in- 
divizi. A nega credința înseamnă a contesta atâtea mărturii umane ce 
concordă. Rămâne de văzut cum să interpretăm această credință. 

Trebuie să recunoaștem că ipoteza existenței unui Dumnezeu face 
acceptabil faptul că fenomenul credinţei există, în timp ce respingerea 

acestei ipoteze duce la contestarea aceste mărturii, adică la negarea unui 
fapt doar pentru că nu-l poţi explica. 

Este, într-adevăr, contrar bunului-simţ să clasezi credinţa printre bo- 
lile mintale, căci credincioşii se poartă normal, sau printre halucinații, căci 
credința poate să dureze toată viața, sau printre subprodusele unui mediu 
politico-cultural, căci ea înflorește pretutindeni în mod spontan, chiar în 
țări care au făcut totul pentru a evita acest lucru. 

S-ar putea spune că doar credința în Dumnezeu nu dovedește prin 
nimic existența lui Dumnezeu. Este perfect adevărat și s-a renunțat de 
mult la „a demonstra“ orice în acest domeniu. 

Este totuși frapant să constatăm că, pentru credincioși, credința lor 
nu este de natură intelectuală. Nu este o alegere, așa cum este în cazul 
aderării la o doctrină politică sau economică. Credinţa apare mai degrabă 
ca o evidenţă și ea este însoţită uneori de o experienţă indicibilă a pre- 
zenţei lui Dumnezeu. 

În aceste condiţii se pot spune următoarele: 


= credința este ceea ce gândesc ca adevărat credincioşii, adică o evidenţă, 


doar spre folosul credincioșilor, a existenţei lui Dumnezeu; 
sau 


e există la cei care își spun credincioşi un fenomen psihic inexplicabil pe 


care ei îl interpretează de bună-credinţă drept existenţa lui Dumnezeu. 


Și aici, între cele două ipoteze, cea mai satisfăcătoare este prima, din 
simplul motiv că, făcând trimitere la un fenomen neexplicat, nu lămurește 
nimic şi că multitudinea și convergența mărturiilor credincioșilor de toate 
felurile fac puţin credibilă o ipoteză de natură psihică. 

Astfel, chiar plecând de la analiza credinţei credincioșilor, revenim la 
ipoteza existenţei lui Dumnezeu, ipoteză mai fecundă decât celelalte și, 
până în prezent, deloc contrazisă de fapte. 

O CONSECINȚĂ A EXISTENȚEI LUI DUMNEZEU: SUPRANATURALUL 


Îndată ce admitem existența unui Dumnezeu creator, locul omului în 
lume și rolul pe care îl joacă aici se luminează într-o nouă perspectivă, dar 
în același timp apar noi probleme capabile să ne amețească. 

Prima consecinţă a existenței posibile a unui Dumnezeu este consta- 
tarea că mijloacele noastre de observaţie sunt limitate, chiar mai mult decât 
credem noi. Niciunul dintre simțurile noastre nu ne permite într-adevăr 
să ne asigurăm de realitatea sa: nu îl vedem și nu îl auzim. Dacă unii cre- 
dincioși au o percepţie asupra lui Dumnezeu care ține de certitudine, se În- 
tâmplă în general pe căi neobișnuite în fața cărora știința este dezarmată. 

Dumnezeu ne dă așadar o lecţie de modestie: nu putem să-l posedăm 
și nici măcar să posedăm cunoașterea existenței sale. Este firesc să ne 
fie inaccesibil. El depășește în mod evident fenomenele naturii al căror 
creator este. El este, prin esența sa, supranaturalul. 

Această constatare dă naștere aici unei întrebări: doar Dumnezeu 
singur este dincolo de perceperea noastră sau ne sunt ascunse și multe alte 
fenomene — cele supranaturale? 

Nu este necesar să existe fenomene supranaturale pentru ca Dumnezeu 
să existe — el ar fi putut să creeze o lume ordonată de la un capăt la altul — 
dar, dacă există supranatural, acesta nu este incompatibil cu noțiunea de 
Dumnezeu. 

Un lucru este cert: supranaturalul a bântuit întotdeauna spiritul uman. 
Minunile, vedeniile, prezicerile, telepatia, spiritismul și fantomele, magia 
și multe alte fenomene aureolate de mister incită și astăzi imaginaţia. 

Desigur progresele științei au făcut ca ele să-și piardă prestigiul, așa 
încât au ajuns să fie numite științe oculte. Astăzi savanții nu mai caută 
piatra filosofală, iar alchimia și-a pierdut adepţii. Totuși, dacă în țările 
industrializate, epoca noastră se jenează de ideea de supranatural, ea nu 
s-a debarasat complet de acesta. 

Suntem limitați în epoca noastră prea organizată, imaginaţia are 
nevoie de spații pe care modul nostru de viață ni le refuză. Așa cum o 
fetiță naivă visează la căsătorii princiare, tot astfel o parte din noi este 
atrasă de lucrurile misterioase. Unul va visa citind romane de science 

fiction, un altul va consulta o prezicătoare sau va devora profeţiile lui 
Nostradamus. 

Este o nevoie de defulare, un delir necesar, precum visele noastre din 
timpul nopții, sau o parte din noi înșine este încă neexplorată? Suprana- 
turalul este o fantasmă sau, din contră, îi corespunde unei realităţi, unui 
ceva dincolo de știință? 

Prima constatare: supranaturalul se retrage pe măsură ce ştiinţa 
progresează. Odinioară, tunetul exprima mânia zeilor, în zilele noastre 
este o descărcare electrică și știm să măsurăm diferența de potențial 
care o provoacă. 

A doua evidenţă: cu cât știința avansează, cu atât apar noi domenii de 
explorat, și mai vaste decât cele deja defrișate. 

În aceste condiţii, dacă pare cert că vor exista întotdeauna domenii de 
descoperit pentru știință, putem să ne imaginăm că alte domenii îi sunt 
interzise? 

Altfel spus, dacă supranaturalul este ansamblul fenomenelor care nu 
vor putea niciodată să fie explicate prin legile naturii, deci prin știință, 
acest supranatural există? Dacă există, are el vreo legătură cu religiile și 
de ce natură este aceasta? 

Fenomenele pe care știința este capabilă să le explice, cu tot ceea ce 
presupune acest lucru în materie de ezitări și de erori, sunt fenomene pe 
baza cărora se poate clădi o teorie pe care ne străduim apoi să o verificăm. 
Lucrul acesta presupune ca fenomenul să fie repetitiv sau permanent. 

Științele fizice — optică, electricitate, chimie, termodinamică etc. — observă 
fenomene repetitive: poți să le izolezi, să le produci când vrei, să faci să le va- 
rieze unii parametri, pe scurt se poate experimenta și verifica o teorie. 

Asta înseamnă că tot ce nu este repetitiv sau permanent este în afara 
domeniului științei? Nu, dar este în afara domeniului științelor așa-zis 
exacte. Un fenomen care nu se produce decât o dată sau foarte rar trece 
neobservat sau nu duce decât la niște ipoteze incerte. 

Omul este exemplul cel mai evident de fenomen non-repetitiv, fiecare 
om este unic. Totuși, se vorbește despre științe umaniste sau științe me- 
dicale, dar ele nu pot aspira la aceeași rigoare ca ştiinţele exacte; ele nu 
își merită numele de știință decât grație seriozității metodelor de analiză 

pe care le aplică. Ele nu au, cel mai adesea, decât o valoare statistică și nu 
suntem niciodată la adăpost de redutabile excepţii de la regula de mijloc. 

De fapt, realitatea nu se acomodează cu distincţii la fel de simple. 
Experimentele științifice nu se desfășoară niciodată în condiții identice 
de spațiu și timp. Așadar, doar considerând neglijabile aceste condiţii, 
putem vorbi despre experimente identice. La capătul opus, în științele 
umaniste, există grade foarte diferite de calitate și precizie. Astfel, pentru 
ceea ce este de făcut, se poate ști destul de bine structura după vârstă și talie 
a indivizilor unei nații. Este limpede că nu la fel stau lucrurile pentru gra- 
dul de instrucție sau, și mai rău, pentru calitățile intelectuale sau sufletești. 
Veţi putea așadar să determinaţi procentual numărul de oameni care sunt 
capabili de delict de fugă de la locul accidentului sau de neajutorare a 
cuiva aflat în pericol în timpul unei agresiuni pe drumul public? 

Totuși, prin anchete, sondaje, extrapolări, putem să ieșim din absența 
totală de informare și să ne facem o anumită idee despre anvergura unui 
fenomen. 

Atunci aceste fenomene așa-zis supranaturale sunt ele abordabile? 
Într-un anumit sens, da. Nimeni nu ne interzice să începem o anchetă 
pentru a determina care sunt cei care, într-o populație dată, au crezut că 
văd fantome, au vorbit cu un mort, au avut experienţe de telepatie. Ceea 
ce va rezulta de aici va avea o oarecare însemnătate, dar nu va avea valoare 
științifică la drept vorbind, căci este aproape imposibil să defineşti foarte 
precis ceva care să acopere două aspecte: atât întrebarea pusă, cât și răs- 
punsul dat. Pe de altă parte, anumite fenomene pot fi de o aşa raritate 
încât nu există eșantion reprezentativ. 

În ciuda a tot şi toate, ar fi interesant de știut ce fenomene așa-zis supra- 
naturale experimentează cel mai des contemporanii noștri: prezicere sau 
telepatie, sentiment al prezenţei lui Dumnezeu sau răspuns la o rugăciune... 

Dintre aceste fenomene, unele nu au nicio legătură cu vreo religie. A simți 
simptomele bolii unei ființe dragi, a avea premoniția unui accident foarte 
îndepărtat sunt experienţe pe care unele persoane le încearcă uneori 
în mod excepţional, alteori în mod episodic. Știința pare cu atât mai 
neputincioasă în a furniza o explicaţie cu cât, în anumite cazuri, percepția 
va interveni înainte ca fenomenul să se producă. 

Este vorba aici, dacă aceste fenomene există, de fapte paranormale în 
care intervenția nemijlocită a lui Dumnezeu nu pare să fie mai mare decât 
în cazul fenomenelor fizice supuse legilor naturii. Nu este așadar nimic 
de natură religioasă. Totuși, alte fenomene, la fel de inexplicabile, sunt 
dimpotrivă clar legate de o religie: apariții mistice, rugăminți îndeplinite, 
vindecări miraculoase etc. 

Ca să rezumăm, putem spune că, pe lângă fenomene pe care le conside- 
răm normale, există foarte probabil o cantitate deloc neglijabilă de feno- 
mene mai puțin frecvente, de care analiza științifică se preocupă într-o mică 
măsură sau chiar deloc, deodamdată, și pe care le putem numi paranormale. 

Termenul de supranatural se aplică la fenomenele paranormale, de- 
opotrivă rare şi inexplicabile, în care intervine un element religios. Această 
componentă religioasă poate fi interpretată, conform credinţei, ca o in- 
tervențţie a lui Dumnezeu, a diavolului sau a unuia dintre intermediarii 
lor sau chiar ca o acoperire religioasă a unui fenomen paranormal. 

Limita între paranormal și supranaturalul religios nu este ușor de 
definit și poate să fie foarte subiectivă. Astfel gheridoanele pe care le în- 
vârt mediumii sunt considerate de unii ca purtătoare de mesaje de dincolo, 
iar de alții, ca un fenomen, paranormal desigur, dar în întregime detașat 
de orice interpretare spiritualistă!. 

Dimpotrivă, extrem de important este faptul că supranaturalul religios 
nu se manifestă cel mai des prin fenomene paranormale. Doar credinciosul 
percepe o intervenție a lui Dumnezeu în evenimente care rămân aparent 
complet normale pentru observatorul exterior. Dacă, spre exemplu, o mamă 
se roagă pentru schimbarea comportamentului fiului său și dacă, împotriva 
cursului probabil al lucrurilor, această rugăminte este îndeplinită, nimic a 
priori nu permite în mod obiectiv să-i fie atribuită acestei rugăciuni rezulta- 
tul obținut și nu este nimic paranormal sau supranatural în ceea ce poate să 
observe cineva care nu face parte din familie. Dacă există fapte de o aseme- 
nea natură, iar credincioșii susceptibili de a fi convinși sunt numeroși, atunci, 
în acest caz, supranaturalul nu se traduce aparent prin nimic remarcabil. 


1 Autorul înclină limpede spre a doua ipoteză: el cunoaşte un medium amator capa- 
bil să realizeze acest gen de exercițiu, dar care nu-i atribuie niciun conținut spiritual, cu 
atât mai puțin unul de natură religioasă. Pentru mediumul respectiv, acesta este un sim- 
plu talent de societate. 

În această ipoteză, locul supranaturalului în viață ar fi infinit mai im- 
portant decât ceea ce îşi imaginează majoritatea oamenilor. 

Astfel, ceea ce este numit „supranatural“ poate acoperi fenomene ab- 
solut diferite: 


e fenomene naturale încă neexplicate, dar despre care se poate crede că 
știința le va da de cap într-o bună zi; 

e fenomene paranormale excepționale care, din această cauză, sunt prac- 
tic inaccesibile științei, dar în care religia nu are niciun amestec; 

+ fenomene paranormale de natură religioasă, adică în care intervin 
forțe necunoscute precum Dumnezeu; 

e în sfârșit, fenomene aparent naturale, dar percepute de cei care sunt 
martorii sau actorii acestora ca o manifestare de forțe necunoscute, 
Dumnezeu de exemplu. 


Această enumerare ar fi incompletă dacă nu am adăuga o a cincea 
categorie, cea a fenomenelor pe care unii le consideră a fi supranaturale, 
în timp ce ele sunt rodul imaginației sau a superstițiilor. 

Unii oameni de ştiinţă atei resping sistematic în această categorie tot 
ceea ce este ciudat în adjectivul „supranatural“. 

Așadar, nimic nu este mai controversat și mai contestabil decât supra- 
naturalul. Totuși, fără să ne putem face o părere definitivă despre subiect, 
problema supranaturalului este importantă: dacă Dumnezeu există, așa 
cum cred cei mai mulți oameni, este imposibil să îl cunoaștem sau chiar 
să avem despre el o simplă idee prin propriile noastre mijloace. Situați 
cum suntem pe o părticică de univers, uimitor ar fi să nu fim loviți de mio- 
pie sau de antropocentrism. Într-o lume în plin proces de evoluţie în care 
am fost creați pentru a trăi și a muri, avem cele mai mari dificultăți să ne 
imaginăm o existență care s-ar situa în afara timpului. 

Atunci, supranaturalul nu este un fel de fereastră deschisă spre o rea- 
litate care ne depășește infinit și care este în mâinile lui Dumnezeu? 

Au existat multe abordări în încercarea de a înţelege cine este Dumnezeu 
și ce așteaptă el de la noi. Înainte de a analiza răspunsurile diferitelor 
religii, să ne străduim să schițăm cadrul acestor cercetări. 

Dacă aprofundăm ipoteza existenţei unui Dumnezeu creator, întrebări 
importante ne vin imediat în minte. Înseamnă deja mult faptul că Dum- 
nezeu a vrut să ne creeze, dar este posibil să cunoaștem ceva despre el? 
Ce scop urmărește? În ce fel îi pasă de noi? Putem să știm ce așteaptă de 
la noi? Ce atitudine să avem în fața lui? 

Religiile se străduiesc să aducă variantele lor de răspuns la aceste 
întrebări. 


CINE ESTE DUMNEZEU? 


Că ajungem la Dumnezeu prin ipoteze sau credință, constatăm că, 
în ciuda diversităţii religiilor, o cvasiunanimitate se degajă pentru a-i 
atribui lui Dumnezeu calităţi care par indisociabile de însăși existenţa sa: 


e Dumnezeu este veșnic, el este atemporal, moartea nu îl caracterizează. 
Nu ne imginăm că Dumnezeu ar avea limite în spațiu: El este pretutindeni 
în lume și în afara lumii; 

e Dumnezeu este deținătorul puterii sau, ceea ce este destul de asemănător, 
al cunoașterii. Prin natură, puterea lui este totală, iar cunoașterea, 
infinită: Dumnezeu știe tot și poate tot. El este Creatorul prin excelență. 

e Dumnezeu nu-și poate limita domeniul la fenomene materiale. Domeniul 
calității nu poate să-i fie străin: este de asemenea stăpânul Binelui și 
al Răului, al Frumosului şi al Urâtului; el este Judecătorul Suprem al 
acțiunilor omului. 


Faptul că Dumnezeu este stăpânul Binelui și al Răului iscă o întrebare 
de temut: cum și de ce Dumnezeu poate să tolereze răul a cărui prezență 
o constatăm din nefericire pretutindeni, chiar și în noi înșine? Și dacă 
Dumnezeu tolerează răul, la ce bun să mai judecăm oamenii din moment 
ce ei au fost creaţi cu răul în ei? 

Această chestiune şi cea a libertăţii noastre par de nedisociat. Liber- 
tatea noastră şi prezența răului sunt, într-un fel, două indicii convergente 
și complementare ale faptului că Dumnezeu nu imprimă o ordine în toate. 
Nu trebuie să deducem de aici că Dumnezeu a abandonat creația la voia 
întâmplării. Este greu de conceput că el este complet dezinteresat 
de aceasta: de ce s-ar fi dedicat acestui ciudat exercițiu al Creaţiei atât de 
perfecte din atâtea perspective şi atât de imperfecte din altele? 

Să nu ne îngrijorăm fără rost: dacă Dumnezeu are un plan pentru noi 
și pentru lume, nu este nimic extraordinar în faptul că noi nu înțelegem 
decât parţial acest lucru, și poate chiar deloc dacă aceasta este voința sa. 
Totuși, Dumnezeu ne-a dat capacitatea de a gândi. Creierul nostru este 
instrumentul pe care el l-a conceput pentru noi şi el doreşte cu siguranță 
ca noi să ne servim de acesta. 

Nu există deci niciun motiv să nu reflectăm la ceea ce poate fi planul 
lui Dumnezeu în privința noastră. 


PLANUL LUI DUMNEZEU 


Dacă Dumnezeu ne-a creat direct sau prin intermediul legilor evolu- 
ționismului, ne putem întreba care îi sunt motivele. 

Întrebarea este desigur destul de banală, dar asta nu îi diminuează cu 
nimic importanţa. 

Răspunsul nu depinde evident decât de Dumnezeu: el poate să tacă,să 
dea o explicaţie colectivă printr-o așa-numită revelație sau să răspundă 
fiecăruia în parte. 

Cele trei atitudini se pot întâlni în funcţie de epoci, țări sau indivizi. 

A-l întreba pe Dumnezeu de ce suntem pe acest pământ și ce așteaptă 
el de la noi este obiectul frecvent al rugăciunii numeroșilor credincioși. 
De ce să nu ne punem întrebarea în această carte care evocă multiplele 
încercări ale omului de a se apropia de Dumnezeu prin religie? 

Desigur, planul lui Dumnezeu în privința umanității nu a făcut obiectul 
unei menționări în Jurnalul Oficial. Totuși, dacă suntem creaturi ale lui 
Dumnezeu, avem, la nivelul nostru, o anumită compatibilitate cu el care 
autorizează cugetarea. O religie precum creștinismul merge până la a 
afirma că omul este făcut după chipul lui Dumnezeu. 

Ce poate însemna acest lucru? 

Este cert că omul nu a fost creat pentru a fi un robot, servitor disciplinat, 
supus orbește unor porunci care îi sunt superioare. Dacă aceasta ar fi fost 
voința lui Dumnezeu, lucrul cel mai mărunt pe care îl putem afirma este 
că și-ar fi ratat obiectivul. În plus, se poate crede că Dumnezeu are preo- 
cupări mai înalte decât să construiască automate. A fost suficient să ne 
arate capacitatea de a crea o lume complexă, fie că este vorba despre aștri 
sau atomi, încât să respingem ipoteza omului ca eroare a creaţiei. Și nici 
nu ar fi flatant acest lucru pentru orgoliul nostru personal. 

Să constatăm mai întâi extrema discreţie cu care Dumnezeu se mani- 
festă, în așa măsură încât sunt mulți cei care, de bună-credință chiar, îi 
neagă existența. Dumnezeu nu se aseamănă așadar prin nimic cu acei dic- 
tatori care le impun supușilor un cult al personalității. Observarea vieții pe 
care Dumnezeu ne lasă să o ducem pe pământ nu se potrivește cu imaginea 
unui Dumnezeu narcisist care l-a creat pe om numai pentru ca acesta să-l 
adore și să i se supună. Libertatea pe care el ne-o lasă și discreția de care dă 
dovadă ne fac mai degrabă să bănuim un Dumnezeu care așteaptă un 
demers de adeziune și de dragoste din partea noastră. 

În orice caz, apropierea de Dumnezeu este posibilă pentru cei care o 
caută. Misticii din toate epocile și din toate religiile au clara percepție, 
nu numai a existenţei sale, ci și a căldurii și a luminii pe care le emană. 

Este un contact care nu este nici intelectual, nici fizic și care transcende 
senzațiile noastre obișnuite. În general, religiile au nuanţe terminologice 
apropiate în privința unei abordări a lui Dumnezeu, a unuia care se in- 
teresează de noi, care uneori ne cheamă și întotdeauna ne interpelează. 
Se pare așadar că Dumnezeu ne invită să-l căutăm și să participăm la ceea 
ce putem numi viața sa — creația și dragostea. 


De fapt, noi, creaturile sale, suntem asociaţi șantierului creaţiei: con- 
statăm cu fiecare zi că fenomenul creației continuă, pentru că lumea 
evoluează, iar noi contribuim la această evoluție grație capacităților 
creatoare. 

Simultan, facem parte din creație și fiecare dintre noi trebuie să se 
construiască, să se dezvolte, să se perfecționeze. Suntem în același timp 
actori și obiecte ale creaţiei. 

Astfel înțelegem mai bine că intenționat am fost creați imperfecți: 
libertatea de care dispunem constituie, într-un fel, spațiul de dezvoltare 
de care dispunem pentru propria noastră împlinire și pentru participarea 
noastră la construirea lumii. 

În același timp, putem să ne gândim că dacă suntem toți diferiți și aflați 
în situații de mare inegalitate, aceasta este o condiţie a libertății noastre 
de a iubi: o societate de furnici ai cărei membri par identici nu poate avea 
aceeași capacitate de dragoste: a-l iubi pe celălalt, dacă este copia noastră 
identică, nu este decât o formă de narcisism. 

Astfel, fiecare are rolul său de jucat și își găsește locul în planul lui 
Dumnezeu. Participarea la edificarea lumii poate îmbrăca formele cele 
mai diverse, toate la fel de valabile și egale în demnitate. A munci în folosul 
altora, a le asigura mijloacele de subzistență, a clădi o viață materială mai 
bună, a-și consacra viaţa lui Dumnezeu prin rugăciune, a aduce copii pe 
lume și a-i crește, a se forma pe sine însuși, toate sarcinile îndreptate spre 
dezvoltarea dorită de Dumnezeu sunt urme ale aceleiași nobleți. Fiecare 
își găsește propria vocaţie în dialogul pe care îl caută cu Creatorul său. 

Rolul nostru pe pământ are desigur limitele propriilor noastre calități 
și ale constrângerilor exterioare pe care le îndurăm, dar fiecare în parte 
poate contribui la un progres, oricât de mic ar fi el. 

Dacă omul aderă voluntar la un asemenea plan, dacă este considerat 
ajutorul lui Dumnezeu în activitatea de creație de pe pământ, este firesc 
să spere că această asociere cu Dumnezeu, gest al dragostei din partea sa, 
nu are numai un caracter provizoriu, limitat la viața prezentă: pentru că 
Dumnezeu este veșnic, este mai rezonabil să ne imaginăm că o asociere cu 
el este și ea veșnică și nu temporară. 

Moartea nu ar fi în acest caz decât ieşirea din timpul în care suntem, 
pentru moment, prizonieri. Alegerea făcută aici de a lucra pentru Dum- 
nezeu, de a contribui la proiectul său asupra lumii ar avea valoare de eter- 
nitate și ar permite participarea la o fază ulterioară, necunoscută încă, 
a vieţii. Astfel, doar cei care acceptă în mod deliberat pe acest pământ să 
adere la proiect ar fi păstraţi pentru „viaţa veșnică“, un fel de „justiție 
divină“ ar selecționa „aleșii“. În schimb, cei pe care nu îi interesează acest 
viitor şi care nu au trăit decât pentru ei înșiși nu ar mai avea decât ceea 
ce au câștigat deja — viața terestră care se încheie cu moartea — numai 
dacă Dumnezeu, cu o anumită malițiozitate, nu i-ar face să înțeleagă ceea 
ce atitudinea lor i-a făcut să piardă. 

De ce să dăm astfel frâu liber imaginaţiei atâta vreme cât aproape nimic 
nu justifică o astfel de reverie? Totuși, majoritatea religiilor formulează 
credinţe extraordinare în aceste domenii mai mult decât riscante. 

De fapt, acolo se situează acest „aproape nimic“ care poate atrage atenţia 
asupra respectivelor considerații aparent delirante. Prezenţa în majori- 
tatea religiilor a unor teorii despre lumea de dincolo, despre ce ne așteaptă 
după moarte, despre evoluția lumii, oricât de bizare ar fi ele, constituie 
în mod paradoxal singurul indiciu credibil al existenței acestui dincolo. 
În același fel, fiecare dintre noi aspiră într-un mod mai mult sau mai puțin 
difuz la propria-i supravieţuire, chiar dacă respingem această ipoteză și 
o considerăm de necrezut. 

De ce ar exista în rândul umanității o asemenea constanță în preocupa- 
rea pentru o lume de dincolo atâta vreme cât singura noastră experiență con- 
cretă este cea a unei morți inevitabile și ireversibile? Există în străfundurile 
noastre urma unui ceva anume: nu este doar o speranță vană precum cea de 
a ne regăsi tinereţea sau de a deveni frumoși și inteligenți, simțim mai degrabă, 
fără să afirmăm la fel de sigur, compatibilitatea noastră cu o „viață veșnică“. 

Exprimarea acestei credințe difuze este de altfel foarte stângace: 
incapabili cum suntem de a ieși din timp, ne imaginăm eternitatea ca pe 
un timp care nu se termină, când de fapt noi nu știm nimic despre natura sa: 
poate că este o dimensiune în care ar fi posibil să ne deplasăm așa cum 
o facem în spațiu? 

Astfel ajungem la o constatare: îndată ce încercăm să ne apropiem 
de Dumnezeu prin rațiune sau suflet, suntem cuprinși de o amețeală de 
nedescris. A priori, nu este nimic uimitor în lucrul acesta. Contrariul ne-ar 
uimi, pentru că Dumnezeu ne este infinit superior. Dar căutarea lui Dum- 
nezeu pe care și-o propun religiile nu ar fi decât un exercițiu perfect ste- 
ril dacă ea nu ar duce decât la fantasme fără legătură cu nevoile vieții 
noastre. Bineînţeles, aceste mari viziuni asupra planului divin și rolul 
care ne este atribuit pe pământ nu constituie decât niște ipoteze întâm- 


plătoare și riscante. Nimeni nu este obligat să le adopte, dar trebuie cel 


puţin verificat dacă se află în concordanţă cu ceea ce observăm noi. 

Ipotezele pe care le-am prezentat respectă cel puțin o constatare a ex- 
perienţei noastre: lumea este în evoluție, mai sunt multe de făcut în ea, 
iar oamenii, în special, au multe de făcut pentru a-și asigura propriul 
progres. În schimb, acest plan al lui Dumnezeu la care noi'contribuin 
pare o schemă simplistă și exagerat de idilică. Desigur, Dumnezeu nu 
poate să respecte libertatea noastră decât rămânând discret, dar această 
atitudine, oricât de educativă ar fi, prezintă inevitabil inconvenientul 
că ne zbatem în incertitudini. Cum ne putem convinge că mergem pe 
drumul cel bun? 

Pe de altă parte, noțiunea de progres al umanității nu este deloc evidentă. 
Numeroși sunt pesimiștii care văd, dimpotrivă, lumea degradându-se și 
îndreptându-se vertiginos spre pierzanie. 

Dacă am fost creaţi de un Dumnezeu din dragoste, calitatea vieţii 
noastre pe pământ nu este, pentru mulți dintre noi, la înălțimea a ceea 
ce atotputernicia sa ar putea să ne ofere. Oricare ar fi partea responsabi- 
lităților noastre, avem deseori sentimentul că lumea este prea imperfectă 
pentru ca acest Dumnezeu al dragostei să pară credibil. Este spectacolul 
condiției umane atât de trist încât Dumnezeu, dacă el există, nu ar fi decât 
un sadic ce contemplă nenorocirile noastre fără să reacționeze? 

CONDIȚIA UMANĂ 


Condiţia umană pare greu compatibilă cu un plan al dragostei lui 
Dumnezeu pentru om din pricina a două constrângeri majore cu care ne 
confruntăm: 


e timpulcare ne conduce ineluctabil spre moarte; 
e suferința pe care o întâlnim în fiece clipă a vieţii noastre. 


Timpul este o enigmă: Dumnezeu nu îi este prizonier, dar a vrut ca noi 
să fim, ca şi cum iluzia duratei ne-ar fi fost necesară. În mod manifest, 
noi nu putem fi lucizi în ceea ce privește rolul pe care suntem chemați 
să-l jucăm în planul divin decât dacă avem modestia de a relativiza 
valoarea timpului nostru. 

Nu avem o percepţie obiectivă a timpului. Pentru fiecare dintre noi, 
el variază în funcție de vârstă. În copilărie, un an părea interminabil în 
vreme ce bătrânii au sentimentul că timpul se scurge din ce în ce mai 
repede. 

Ne gândim în general că lucrurile mergeau mai bine în tinereţe, fără să 
ne întrebăm dacă această impresie de înmulţire a catastrofelor nu este efec- 
tul unei informări mai ample și preferenţial orientate spre senzațional. 

În mare parte, totuși, se poate contesta cu greu că, pe o perioadă lungă, 
umanitatea progresează. Chiar dacă există importante decalaje între 
diferitele culturi, aceasta nu schimbă cu nimic faptul că societăţile, în ciuda 
ezitărilor și a revenirilor parțiale, își urmează mersul înainte. 

Dacă încercăm să comparăm cu onestitate starea umanității așa cum era 
ea acum câteva secole cu ceea ce cunoaștem astăzi, trebuie să fim cumva orbi 
ca să nu remarcăm minunatele progrese materiale și intelectuale. De ce 
oare aceste progrese nu ar fi însoțite de o mai mare demnitate a omului și, 
plecând de aici, de mai bune condiţii pentru împlinirea vieţii spirituale? 

Evident, ne este foarte dificil să apreciem progresul spiritual al umanității, 
dacă există vreunul, dar ne putem gândi serios, de exemplu, că regii noștri 
așa-ziși „foarte creştini“ debordau de dragoste pentru semenul lor când 
declanșau războaie pentru simple chestiuni de prestigiu sau moșşteniri? 

Putem crede că respectul demnităţii omului era luat în considerație 
când era practicată tortura, nu numai asupra condamnaților, ci şi asupra 
inculpaților? 

Dacă epoca noastră are nevoie de optimism, ea trebuie să ia în seamă 
sălbăticia și barbaria secolelor precedente și să măsoare progresele efec- 
tuate la fel de mult ca și munca ce îi mai rămâne de făcut. Nimic nu este 
definitiv dobândit. Totuși această concepţie a timpului care ne conduce 
spre progres nu este singura posibilitate. Pentru că totul trebuie să dispară 
într-o zi, unii deduc de aici că lumea este ireală, că dorinţele noastre se află 
la originea suferinţei şi că singurul mod de a găsi absolutul unui Dumne- 
zeu eventual este de a părăsi acest pământ după ce am renunţat la toate ilu- 
ziile cu care pasiunile noastre ne înconjoară. Aceste concepții budiste par 
îndepărtate de cele propuse de noi, ele mărturisesc totuși aceeași credință 
profundă în caracterul relativ al prezenței noastre pe pământ în raport 
cu un absolut care ne așteaptă. 

În rândul acestor filosofi există astfel un fel de convergență asupra 
ideii că nu trăim pe pământ decât o perioadă a unei vieți atemporale care 
scapă simţurilor noastre. 

A percepe mai bine planul lui Dumnezeu presupune așadar ca noi să 
avem O noțiune mai clară asupra timpului. Dar oricare ar fi eforturile 
pentru a recentra viziunea lumii şi a evoluţiei sale, nu ne putem desprinde, 
altfel decât prin imaginaţie, de greutatea cu care ne apasă timpul, de con- 
diționarea la care el ne supune. Chiar și cei mai convinși de existența unei 
vieţi veșnice viitoare refuză în general să relativizeze viața lor terestră, 
în ciuda suferințelor pe care le suportă aici. 

Suferința este revoltătoare. Deși omul este, individual sau colectiv, res- 
ponsabil pentru o bună parte din suferințele pe care le îndură, suferința 
pare un mijloc sălbatic de a înțelege dragostea și compasiunea. Într-ade- 
văr, aceasta este foarte frecvent cauza sau pretextul îndepărtării noastre 
de Dumnezeu. 

Să remarcăm totuși că noi confundăm deseori suferința cu spectacolul 
suferinţei: este insuportabil să vezi un copil murind de foame sau o ființă 
dragă pierzându-și puţin câte puțin facultățile mintale, dar cei interesați 
nu percep întotdeauna suferința lor ca pe o tortură. Deseori numim 

suferință ceea ce nu ne dorim pentru noi înșine, caracterul inevitabil al 
dispariției sau al decăderii noastre. 

Suferința este aproape întotdeauna amplificată de propria sensibilitate. 
Ne este frică și suferim cu atât mai mult. Animalele superioare îndură și 
ele răni și boli pe care le suportă plângându-se, după toate aparențele, 
mai puțin decât noi. Poate că nu urlă, pentru că știu că nu au ajutor la care 
să spere. Pentru om, partea fizică a suferinței are nevoie de atenţie, de 
afecțiune și de consolare. Totuși, a analiza la extrem propria suferință sau 
a o descrie îndelung altei persoane nu servește la nimic: lucrul acesta poate 
obosi anturajul şi poate situa suferința în centrul tuturor preocupărilor, 
fără alternativă posibilă. 

Dar, indiferent de ce latură a vieții noastre psihice ar fi vorba, suferința 
este o realitate, întotdeauna penibilă și deseori tragică. Ea lasă în plus un 
profund sentiment de nedreptate pentru că nu ne atinge pe toţi cu aceeași 
intensitate. 

Toţi gânditorii, filosofii şi teologii și-au exersat cugetarea asupra acestui 
subiect inepuizabil. 

Cauzele suferinței ne sunt complet necunoscute. Dacă o explicăm 
printr-o oarecare ispășire a greșelilor noastre, aceasta este în contradicție 
clară cu realitatea suferinţei ființelor nevinovate. Să atribuim dorințelor 
noastre cauza suferinței ei nu este decât parțial adevărat. Suferința este 
înscrisă în legile naturii, ca și moartea; se pare că este tot ce se poate spune 
despre ea. De altfel, filosofiile şi religiile nu ne dau în general sfaturi decât 
privind modalitatea de a ne obișnui cu aceasta. 

În plus, credincioșii pot încerca să se consoleze constatând că ea se 
limitează la durata vieţii, ceea ce este chiar puțin raportat la eternitatea 
la care speră ei să acceadă. Dar în fața realității unei suferinţe atât de ine- 
galabil distribuite, nevoia noastră de dreptate rămâne nesatisfăcută dacă 
destinul nostru încetează odată cu moartea. 

Cu greu ne imaginăm că Dumnezeu, ale cărui calități sunt, prin defi- 
niție, nesfârşite, ne abandonează în trista noastră soartă după ce ne-a 
creat. Pe acest sentiment se sprijină imensul apetit pentru dreptatea ab- 
solută după moarte pe care mulți oameni îl manifestă. Că poartă sau nu 

numele de Judecata de Apoi, doar această dreptate este susceptibilă să 
corecteze ceea ce este imperfect, mediocru sau chiar hidos în viață. 

De subliniat că doar o asemenea justiție se află în concordanţă cu ipo- 
teza existenței unui Dumnezeu al dragostei, ceea ce ne duce din nou la 
relativizarea timpului: doar o prelungire a unei anumite forme de viață 
după moarte îi poate permite unei dreptăți, inexistente pe pământ, să fie 
pusă în cele din urmă în practică. 

Astfel, pare că există o mare legătură între cele două enigme nerezol- 
vabile ale existenţei noastre, timpul și suferința. Probabil, deoarece avem 
o viziune foarte subiectivă asupra timpului, suferința este de nesuportat. 

Dar incertitudinea care planează asupra acestor mari probleme lasă loc 
unui evantai foarte larg de ipoteze asupra condiției umane. Unele dau 
amețeli sau cad într-un fel de miraculos ce pare departe de experiența 
noastră concretă. Dar atâta vreme cât nu există contradicție sau necon- 
cordanţă cu ce putem verifica, nu avem motive să râdem de ceea ce nu 
putem cunoaște. Fiecare religie și-a clădit astfel o concepție a raporturilor 
omului cu Dumnezeu. 


ATITUDINI CU PRIVIRE LA DUMNEZEU: RELIGIILE 


În paginile precedente, plecând de la ipoteza existenței unui Dumnezeu 
creator, am făcut unele presupuneri despre rolul care ne-ar putea fi atri- 
buit pe acest pământ: de ce nu chiar participarea noastră la creaţia di- 
vină? Dar această idee se lovește de experiența suferinţei și a morții, 
aparent dificil compatibile cu viziunea idilică a unei umanităţi ce înain- 
tează liber către Dumnezeu. Putem găsi o explicație, cel puțin parțială, 
în libertatea de care dispunem și în viziunea deformată pe care o avem de- 
spre timp. Acestea sunt totuși argumente care nu sunt acceptate în mod 
evident de toți. 

Constatăm deci că insuficiența capacităților noastre de a percepe planul 
lui Dumnezeu în privința noastră transformă orice cercetare în acest 
domeniu în ceva neclar și ipotetic. 

Aşadar, nu este de mirare că, Dumnezeu creându-i pe oameni atât de 
diferiți, societățile pe care ei le-au constituit dau diverse interpretări ra- 
porturilor cu Dumnezeu și nici că, în fiecare sistem, indivizii dau ei înșiși 
interpretări chiar și mai variate. 

De exemplu, simplul fapt de a crede în Dumnezeu sau de a admite exis- 
tența sa poate să-i facă pe unii să-i consacre totul, iar pe alții să accepte 
pur și simplu fără ca mare lucru să se schimbe în raport cu compor- 
tamentul unui ateu. Așadar peste tot găsim, în proporții variabile, oameni 
scrupuloși și ipocriţi, cerebrali și sensibili, persoane neliniștite, dar și 
încrezătoare. 

Astfel de oameni, cu calitățile și defectele lor, au construit diferitele 
religii în jurul unui maestru, al unui profet sau uneori al unui rege. 

Prin urmare, religiile sunt, înainte de toate, expresia eforturilor con- 
stante ale umanității pentru a-și deschide un drum către Dumnezeu. Chiar 
dacă Dumnezeu contribuie printr-o revelaţie în a orienta cutare sau cu- 
tare religie, discreţia sa îi lasă întotdeauna omului loc pentru greșeală 
sau îndoială. Ca tot ceea ce construim, religiile nu pot decât să evolueze 
și să fie deci imperfecte, fiecare dintre ele rămânând marcată de cultura 
societății în care aceasta a apărut. 

Totuși, religiile cad de acord asupra anumitor aspecte: 


e Viața umană nu se limitează la o viață terestră. 

« Faptele noastre au o incidență asupra viitorului nostru după moarte. 

+ Libertatea de care dispunem ne expune inevitabil la tatonări: nu suntem 
programați riguros ca niște mașini. Riscul de a ne înșela sau de a face 
rău este consecinţa libertății noastre. 

e Participarea după puterile noastre la opera creaţiei ne impune o datorie 
de educare, a noastră, dar și a celorlalți. 


Este frapant să constatăm în acest sens strânsul paralelism între evoluţia 
religiilor şi procesul descoperirii științifice: 


e Știința crede în existența unui adevăr de descoperit așa cum religiile 
cred într-un Dumnezeu. 


enciclopedia religiilor 45 


= Cu fiecare pas înainte, savantul, ca şi teologul, crede deseori că şi-a atins 
scopul, așa că nu-i rămâne decât să caute mai departe. 

e Cei mai buni savanţi, ca şi cei mai buni teologi, sunt cei care dau dovadă 
de cea mai mare modestie intelectuală, căci ei nu se mulțumesc cu ce 
au găsit deja. 

e Știința, ca și religiile, nu poate progresa decât sprijinindu-se pe expe- 
riența acumulată din erorile și din succesele trecute. 


Trebuie să vedem în aceste similitudini un semn în plus al unicității 
naturii noastre? 

În abordarea mai detaliată a religiilor pe care o vom începe, păstrăm în 
cuget ideea că fiecare dintre ele merită respectul, în măsura în care ea este 
o încercare onestă a omului de a înţelege şi de a-și stăpâni propriul destin. 


Partea a Il-a 


RELIGIILE 


Estimarea numărului de adepți ai marilor religii 


Nimic nu este mai periculos decât a propune anumite statistici în 
materie de religie, căci aceasta este, prin firea lucrurilor, o chestiune de 
conștiință personală. Chiar dacă am putea să-i punem fiecărui individ 
întrebarea extrem de simplă: „Care este religia dumneavoastră?', am găsi 
atât necredincioși care, sub presiune socială, s-ar declara credincioşi, cât 
Și invers, în cazul unor regimuri oficial atee, de exemplu. 

Fără a evoca fraza lui Stalin — „Vaticanul câte divizii are?“ — trebuie să 
recunoaștem că putem număra trupe, dar nu putem aprecia numărul 
credincioşilor. 

Este logic, de exemplu, să-i socotim drept creștini pe toți cei botezați, 
atâta vreme cât un număr important dintre ei nu se întorc în biserica în 
care au primit botezul decât cu ocazia unei ceremonii de înmormântare? 
Dar această lipsă de practică, pe timpul întregii vieți, nu este posibilă decât 
într-un sistem care le permite așa ceva celor ce fac parte din el. Nu vom 
vedea niciodată un saudit declarând că nu este musulman în timp ce în 
Arabia Saudită, ca și în alte locuri — poate mai puțin decât în altă parte —, 
există un număr considerabil de persoane indiferente care nu respectă 
Coranul în litera legii, dar se feresc de judecata celorlalți. 

În plus, dacă, în Europa, răspunsul privind apartenenţa la o religie este 
simplu și unic, în Japonia, de exemplu, răspunsul cel mai frecvent ar con- 
sta în a se avea în vedere că cineva poate fi adeptul la două, trei sau patru 
religii: un japonez va practica rituri șintoiste la nașterea copilului, budiste 

pentru funeralii, va cocheta frecvent cu ritualuri confucianiste şi nu va re- 
fuza nici creștinismul, considerând Biblia ca un bestseller al spiritualității. 
La fel, America Latină, aproape în totalitate botezată într-o religie creştină, 
de cele mai multe ori catolică, păstrează în rândul populaţiei sale de ori- 
gine indiană sau neagră culte de tip animist!, refugii ale identității cultu- 
rale sau etnice care se întrepătrund, fără probleme aparent, cu catolicismul. 
Găsim astfel africani, în special în Benin, dar şi în alte țări, care sunt 
profund religioși și se simt deopotrivă catolici, musulmani și animiști. 

În aceste condiţii ar fi mai științific să refuzăm să facem evaluări can- 
titative. Cât despre o evaluare calitativă, aceasta nu îi aparține decât lui 
Dumnezeu, admițând faptul că această chestiune îl interesează. 

Dacă încercăm totuși, ceea ce este legal, să desprindem anumite reguli 
în privința importanţei cantitative a religiilor, o constatare se impune: 
cel puțin încă de la începutul secolului XX nu mai putem neglija numă- 
rul celor care sunt inclasabili și care nu fac parte dintr-o religie anume. 

Motivele acestui fenomen sunt numeroase. Cel mai important pare a 
fi faptul că a crede într-o Fiinţă supremă, numită Dumnezeu, nu implică 
practicarea asiduă a unei religii; or, odinioară, acești credincioși erau in- 
cluși în religia dominantă a țării lor, în timp ce astăzi este mai ușor de 
respins orice apartenenţă religioasă. 

Uneori şi presiunea socială duce la a te declara ateu când nu practici: 
când Asia Centrală era sovietică, conform discursului oficial, doar vârstni- 
cii mergeau la moschee. Dar dacă îi întrebai pe cei mai tineri, ei răspundeau 
că vor merge la moschee cândva, la pensie. Ca atare, „stocul“ de practicanți 
se reînnoia în mod indefinit, fapt pe care prezentarea oficială nu-l sugera. 

Cum nu se poate aprecia practica reală, singura posibilitate este de a 
estima numărul celor care recunosc faptul că aderă, măcar sociologic, la 
o religie. Pentru creştini, se va contabiliza numărul botezaților, ceea ce 
este relativ simplu, dar este posibil ca un număr importantant de per- 
soane botezate să-și fi pierdut nu numai orice practică, ci și credința lor 
originară. Chiar și în Israel, a cărui populație se reunește în jurul unei 
singure religii, practicanţii foarte rigoriști nu sunt decât o minoritate de 


1 A se vedea mai departe capitolul despre religiile tradiționale. 

aproximativ 10% din populație, și mulţi israelieni profund legaţi de cul- 
tura evreiască se consideră nereligioși și chiar atei. 

Situația este opusă în țările musulmane. Această religie are un caracter 
global care acoperă ansamblul vieții curente! și ca atare societatea exercită 
o astfel de presiune, încât devine dificil a te numi pe jumătate musulman 
sau bine-credincios, dar nepracticant. Faptul de a trăi după regulile societății 
musulmane constituie un criteriu vizibil de apartenenţă la islam. Ne pu- 
tem imagina în aceste țări practicanți necredincioși, în vreme ce, în țările de 
tradiţie creștină, întâlnim deseori credincioși nepracticanți. 

Contrar evaluărilor secolului trecut, astăzi este normal să estimăm 
numărul celor care nu au religie cunoscută sau al celor care nu au nicio 
religie. Rezultă de aici apariția subită în secolul XX a unei mase de mai bine 
de o treime din omenire care se încadrează în respectiva categorie. Lucrul 
acesta nu este, în esenţă, datorat unei dezvoltări spectaculoase a ateis- 
mului, ci este o modalitate mai onestă de a evalua realitatea. Ateismul a 
existat întotdeauna, s-a dezvoltat cu siguranţă și nu a ocupat în mod subit în 
doar un secol locul pe care i-l atribuie astăzi statisticile. Trebuie de altfel să 
amintim că mulți dintre acești necredincioși trăiesc în ţări al căror regim 
este sau a fost antireligios, precum ţările din Estul european sau China. 
Când scopul guvernului este în mod explicit cel de a lupta împotriva ori- 
cărei religii, cel mai simplu este să faci să dispară religia din statistici. 
Cea mai mică prudenţă pentru un credincios este de a nu-și afișa aparte- 
nenţa religioasă, ceea ce lasă loc tuturor presupunerilor contradictorii 
privind situaţia reală. Coreea de Nord este aici exemplul cel mai izbitor. 

Date fiind aceste situații, ar trebui să încercăm să enumerăm câteva sta- 
tistici. Am putea fi tentaţi să oferim un ansamblu de cifre estimative a cărui 
valoare superioară ar corespunde unei afinități mai mult sau mai puțin 
nete în raport cu religia avută în vedere, iar valoarea inferioară ar cores- 
punde unei practici deliberate, dacă nu chiar militante. Inconvenientul este 
că diferenţa dintre cifrele rezultate ar fi prea mare pentru a permite o in- 
terpretare comparativă a situației religiilor. În plus, cifrele sunt și foarte 
dificil de evaluat, iar această metodă ar dubla obstacolele de depășit. 


1 Este şi cazul iudaismului tradițional. 

Cifrele reținute sunt așadar cele admise în general de către specialiști, 
uneori ușor corectate pentru a ține seamă de aprecierile divergente. 

Patru mari grupe de religii își împart cvasitotalitatea credincioșilor, 
cifrele fiind estimative: 


e creștinismul: 1 890 mil. 
= islamul: 1 200 mil. 
« hinduismul: 900 mil. 
= budismul: 400 mil. 


Numărul persoanelor ce resping apartenenţa la orice fel de religie este 
apreciat la 1 800 de milioane. 


ISA tărăreligie 29% 


creştinism 28% 


ii ti] islam 18% 
GÀ hinduism 15% 


C] budism 5% 


alte religii 5% 


enciclopedia religiilor 


Printre adepții altor religii, grupul foarte disparat al animiștilor puri, 
adică fără altă credinţă, numără puţin peste 100 de milioane de suflete. 
Numărul descrește ca urmare a convertirii la islam sau la creștinism, dar 
cifra totală a oamenilor care păstrează practicile animiste în ciuda apar- 
tenenţei lor la alte religii rămâne considerabilă și depășește probabil 
300 de milioane. 

Trebuie să luăm în calcul și cei 22 de milioane de adepți ai sikhismului, 
14 milioane de evrei, 10 milioane de mormoni, 6 milioane de bahai, 
aproape 300 000 de zoroastrieni etc. 

Dacă intrăm în detalii, ne dăm seama repede că fiecare dintre marile re- 
ligii se descompune în curente de gândire în care este păstrat esenţialul, dar 
în care diferențele privind anumite aspecte secundare pot fi considerabile. 


CREȘTINISMUL 


Cele trei curente majore ale creștinismului, în ordinea importanţei 
numerice descrescătoare, sunt: 


« catolicismul: 1 060 de milioane 
+  protestantismul!: 440 de milioane 
e ortodoxia: 180 de milioane 


Să ne amintim că devenim creștini prin botez: aceste cifre sunt eva- 
luări ale numărului de botezați, nu al celui de practicanți. 

Prin structura și doctrina sa, catolicismul este foarte omogen, doar câ- 
teva rituri variază în funcție de anumite tradiţii istorice. 

Ortodoxia face şi ea dovada unei mari unități doctrinare și diferă mai 
ales de catolicism prin ierarhia sa descentralizată: fiecare patriarhie este 
autonomă. 


! Protestanţii sunt consideraţi în sens larg, incluzându-i aici și pe anglicani şi Biseri- 
cile locale de inspiraţie creştină care se dezvoltă mai ales în Africa. 

În schimb, protestantismul se fărâmițează într-o mulțime de tendințe 
de importanţă foarte variabilă în care apar uneori divergențe doctrinale 
deloc de neglijat. 

Există de asemenea religii, precum Biserica Mormonilor, care se 
revendică de la Hristos, dar al căror mesaj este considerat aberant de către 
celelalte religii creștine. 


CATOLICISMUL 


Găsim catolici în aproape toate ţările. Botezaţii catolici constituie 
măjoritatea populației a mai bine de 50 de țări. 

Din punct de vedere geografic, țările care numără cei mai mulți catolici 
sunt următoarele: 


Brazilia: 165 mil. 
Mexic: 75 mil. 
Statele Unite: 60 mil. 
Filipine: 58 mil. 
Italia: 50 mil. 
Columbia: 40 mil. 
Franţa: 40 mil. 
Spania: 37 mil. 
Polonia: 32 mil. 
Germania: 29 mil. 
Congo (RDC): 27 mil. 
Argentina: 25 mil. 
Venezuela: 23 mil. 


Astfel, cele 13 țări care numără fiecare mai bine de 20 de milioane 
de catolici însumează 660 de milioane de botezați, aproximativ 60% 
din totalitatea catolicilor. 

Zdrobitoarea majoritate a catolicilor este de rit latin, dar există și 
catolici de rituri orientale diverse: 

maronit: 2 mil. 
greco-melkit: 1 mil. 
caldean: 470 mii 
armean: 140 mii 
copt: 150 mii 
etiopian: 120 mii 
siriac: 100 mii 
siro-malabar: 3mil. 
siro-malankar: 280 mii 
ORTODOXIA 


Moștenitoare a Bisericii de Răsărit, ortodoxia este concentrată în mod 
firesc în țările din Estul european. Ţările numărând mai bine de un milion 
de ortodocși sunt: 


Rusia 80 mil. 
Ucraina 20 mil. 
România 18 mil. 
Grecia 10 mil. 
Serbia 8 mil. 
Bulgaria 8mil. 
Bielorusia 6 mil. 
Georgia 5 mil. 
Statele Unite 4 mil. 
Moldova 3mil. 
Macedonia 1 mil. 


În Statele Unite, ortodocșii sunt descendenți ai emigranților din 
Europa Orientală. 

Există comunităţi de mai multe sute de mii de ortodocși în țări la fel de 
diverse precum Canada, Polonia (700 000), Germania (660 000 provenind 

din Balcani), Cipru (550 000), Franța (mai bine de 400 000), Liban (370 000), 
Siria (300 000), Albania (220 000) etc. 


BISERICILE MONOFIZITE 
(Armeană, Coptă și Iacobită) 


Diferențele de doctrină vizând dubla natură a lui lisus Hristos, adică 
Dumnezeu și Om deopotrivă, au separat Bisericile Armeană, Coptă și Ia- 
cobită de restul creștinismului după acordul de la Sinodul de la Calcedon 
din anul 451. Recent, aceste aspecte au fost practic lămurite, iar numitele 
Biserici sunt foarte apropiate de ortodoxia cu care le-am regrupat din 
motive de simplificare. 

Sunt 30 de milioane de creștini copți în Etiopia, 9 milioane în Egipt, 
1 milion de creştini iacobiţi în provincia Kerala din India, aproximativ 
120 000 în Siria şi câteva zeci de mii în diferite țări ale Orientului Mijlociu 
sau imigrați în Statele Unite. | 


ANGLICANISMUL 


Biserica din Anglia s-a separat de catolicism în 1534 din voința regelui 
Henric al VIII-lea aflat în conflict cu papalitatea privind divorțul său. 
Doctrina sa, definită în 1563, îl apropie de protestantism, dar ceremoniile 
au rămas apropiate de cele ale Bisericii Catolice. 

Anglicanismul s-a dezvoltat considerabil în interiorul Imperiului 
britanic, cu precădere în secolul al XIX-lea. Ţările care numără mai mult 
de un milion de anglicani sunt: 

Regatul-Unit al Marii Britanii 37 mil. 


Nigeria 10 mil. 
Australia 4 mil. 
Uganda 3mil. 
Statele Unite 3 mil. 


India 3 mil. 

Canada 2,7 mil. 
Africa de Sud 2,2 mil. 
Kenya 1,4 mil. 
Noua Zeelandă 1 mil. 
Antilele Mici 1 mil. 


În lume sunt aproximativ 73 de milioane de anglicani. Cifra îi include 
pe credincioșii Bisericii episcopaliene, foarte apropiaţi de anglicanism, 
vorbind astfel despre „comuniunea anglicană“. 


PROTESTANTISMUL 


Numeroasele curente ale protestantismului se pot alătura, în cea mai 
mare parte, câtorva mari curente reprezentate de: 


Luterani 85 mil. 
Baptiști 55 mil. 
Metodiști 40 mil. 
Calvini 35 mil. 
Penticostali 60(?) mil. 


Cifrele sunt discutabile și foarte aproximative, căci numeroase Biserici 
protestante au denumiri care nu fac referire în mod explicit la una din- 
tre aceste tendinţe și încadrarea lor într-una din ele rămâne arbitrară. 
În acest context, Bisericile evanghelice aderă la luteranism, în vreme ce 
presbiterienii, Bisericile reformate și congregaționaliste sunt în miş- 
carea calvinistă. 

Țările în care luteranii sunt cei mai numeroși sunt: 


Grupul statelor scandinave 32 mil. 
Germania 30 mil. 
Statele Unite 8 mil. 


Indonezia 2 mil. 

Brazilia 1 mil. 
Tanzania 1 mil. 


Baptiștii sunt, în proporţie de 70%, cetățeni ai Statelor Unite unde 
constituie al doilea grup religios ca importanță numerică după catolici. 
Baptiștii sunt aproape la fel de numeroși în Africa și în Asia (circa 4 mi- 
lioane), mai bine de 1,5 milioane în America Latină, aproape 80 000 în Eu- 
ropa. Sunt și în India (800 000), în Brazilia (500 000), în Nigeria (400 000), 
în Birmania, în China, Japonia, Congo (RDC), în Regatul Unit al Marii Bri- 
tanii, în România etc. Doar adulții botezați sunt înregistrați ca baptiști, 
dar, pentru omogenitate, dăm aici o evaluare a tuturor celor care aparțin 
sferei baptiste, inclusiv copiii. 

Metodiștii sunt aproximativ 13 milioane în Statele Unite, adică o treime 
din numărul lor total. Bisericile metodiste sunt importante în Africa de Sud 
(2 milioane dintre care 1,5 milioane de negri), în Canada (2 milioane), în 
Regatul Unit al Marii Britanii şi în Australia (1,5 milioane fiecare), dar se 
găsesc în cea mai mare parte a ţărilor, în special în Africa, în India, în 
Japonia și în țările anglofone. 

Ţările cu numeroasă populaţie calvinistă sau prezbiteriană sunt: 


Statele Unite 8 mil. 
Olanda 5 mil. 
Scoţia 4 mil. 
Africa de Sud 4 mil. 
Indonezia 3 mil. 
Elveția 2,5 mil. 
Canada 2 mil. 
Australia 1 mil. 
Coreea de Sud 1 mil. 


Cele două treimi dintre protestanții francezi sunt calvini, cei din 
Alsacia-Lorena sunt în general luterani. 

Efectivele de penticostali reflectă probabil entuziasmul uneori excesiv al 
acestor tinere Biserici născute din baptism încă de la începutul secolului XX. 


enciclopedia religiilor 


Sunt evaluaţi uneori la 60 de milioane, cifră care ar include diversele 
Biserici de inspirație penticostală. 
Teritoriile cu cei mai numeroși adepţi sunt: 


Brazilia 12 mil. 
Europa 4,2 mil. 
Statele Unite 4 mil. 
Rusia 3 mil. 
Indonezia 2 mil. 


Alte comunităţi de penticostali se găsesc în Chile, Kenya, Nigeria, Coreea, 
Congo, Mexic etc. 


BISERICILE LOCALE 


În sfera de influenţă a protestantismului, a cărui structură este foarte 
descentralizată, secolul XX a văzut dezvoltându-se, în principal în Africa, 
un număr de Biserici incontestabil creştine, dar pe care este dificil să le 
alăturăm unuia dintre marile curente ale protestantismului. 

În total, aceste Biserici numără mai bine de 50 de milioane de adepți. 
Ele au tendinţa să se dezvolte rapid, uneori în detrimentul catolicismului, 
dar mai ales al celorlalte Biserici protestante. 

Ţările în care aceste Biserici au cel mai mare număr de adepți sunt: 


Africa de Sud 8mil. 
Nigeria 7 mil. 
Kenya 4 mil. 
Filipine 3,5 mil. 
Congo (RDC) 3mil. 
Zimbabwe 1,4 mil. 


Această enumerare nu înglobează nici lista Bisericilor protestante, nici 
a fortiori pe cea a mișcărilor care se revendică de la lisus Hristos. Trebuie 

să adăugăm aici și așa-numitele Biserici noi și mișcările marginale incla- 
sabile. În acest ansamblu disparat găsim adventiști, Martori ai lui Iehova, 
darbiști, quakeri, Fraţii din Plymouth etc. Mormonii, care se revendică şi 
ei de la Iisus Hristos, au o doctrină atât de specifică încât nu sunt considerați 
protestanți. 

Numeric, cele mai importante dintre aceste mișcări sunt cu aproximaţie: 


Mormonii 10 mil. 

Adventiștii 10 mil. 

Martorii lui lehova 6 mil. 

Darbiștii 2 mil. 
ISLAMUL 


Repartiția celor 1,2 miliarde de musulmani între diferitele curente ale 
islamului este aproximativ următoarea: 


sunniți 1 100 mil., adică 89% 
şiiţi 100 mil., adică 11% 
kharidjiți 3 mil., adică 0,4% 


Din punct de vedere geografic, islamul apare foarte concentrat: 41 de 
țări sunt majoritar musulmane, dintre care 32 cu mai mult de 80%. În or- 
dinea importanţei numerice, ţările în care trăiesc cei mai mulți musulmani 
sunt următoarele: 


Indonezia 175 mil. 
Pakistan 142 mil. 
Bangladesh 110 mil. 
India 110 mil. 
Turcia 68 mil. 


Egipt 66 mil. 

Nigeria 65 mil. 
Iran 60 mil. 
Algeria 31 mil. 
Maroc 30 mil. 
Afghanistan 29 mil. 


Aceste unsprezece țări, care numără fiecare mai bine de 20 de milioane 
de musulmani, însumează 886 de milioane, adică 74% din totalitatea 
musulmanilor din lume. 

Niciuna dintre primele cinci țări nu este arabă și doar trei dintre cele 
unsprezece citate sunt în majoritate arabe. În schimb, cetățenii celor 
nouăsprezece țări de limbă arabă sunt 200 de milioane, dintre care 90% 
sunt musulmani. 

În cele unsprezece țări cu peste 20 de milioane de musulmani, islamul 
este pretutindeni net majoritar, mai puţin în India (11% din populație) 
și Nigeria (50%). 

Patru ţări sunt majoritar șiite, Iranul cu 93%, Bahrain cu 66%, Azer- 
baidjan cu 60% şi Irak cu aproape 60%. 

Statele care numără mai mult de un milion de șiiți sunt: Iranul (59 de 
milioane), India (27 de milioane), Pakistanul (25 de milioane), Irakul 
(15 milioane), Afghanistanul (6 milioane) și Azerbaidjanul (6 milioane). 
Singurul care este majoritar arab este Irakul. 

O singură țară este oficial și majoritar kharidjită, Sultanatul Oman. 


HINDUISMUL 


În India și Nepal, hinduismul deține o majoritate copleșitoare. În afara 
acestor ţări, el este exclusiv practicat de populaţiile expatriate de origine 
indiană, cu excepția insulei Bali unde constituie o reminiscență a trecutului 
hinduist al Indoneziei. 

Hinduiștii se repartizează așadar astfel: 

India 800 mil. 
Nepal 13 mil. 
Bangladesh 12 mil. 
Indonezia 5 mil. 
Pakistan 1,5 mil. 
Malaysia l mil. 
Africa de Sud 580 mii 
Mauritius 500 mii 
Statele Unite 500 mii 
Myanmar 300 mii 
Bhutan 300 mii 
Fiji 300 mii 


Cifra de 900 de milioane de hinduișşti dă un ordin de mărime, proba- 
bil în exces, practicanţilor acestei religii tipic indiene. Îi putem include 
aici pe jainiști — aproape 5 milioane — care formează o religie aparte foarte 
apropiată de hinduism. 

Din nefericire este imposibil să ordonăm totul în funcţie de impor- 
tanţa relativă a celor aproximativ 250 de curente sau secte care împăr- 
tăşesc fervoarea hinduiștilor. Singurele cifre disponibile, de altfel 
contestabile, privesc sectele recente de inspirație hinduistă care fac pro- 
zelitism în Occident. „Misiunea luminii divine“ înfiinţată de gurul Ma- 
haraj Ji ar număra mai multe milioane de adepţi, Meditaţia 
transcendentală aproximativ 2 milioane și foarte activa „Conştiinţa lui 
Krishna“, numită şi „Mișcarea Hare Krishna“, aproape 15 000. 


BUDISMUL 


Nimic nu este mai dificil de evaluat decât totalitatea budiștilor. Pe de 
o parte, nu există înregistrări cu ocazia vreunei inițieri oarecare, cum se 
întâmplă în cazul botezului creștin. Pe de altă parte, budismul fiind mai 
mult o filosofie decât o religie, este posibil să fii puțin budist şi puțin altceva. 

De aceea numeroși chinezi sunt deopotrivă budiști, confucianiști și taoiști, 
japonezii practică în egală măsură atât budismul, cât și șintoismul şi anu- 
miţi birmani amestecă budismul lor cu animismul. În schimb, forma de 
budism practicată într-o anumită țară este în mare parte unică. 

Această repartiție este următoarea: 

Adepți ai „Micului Vehicul“ (Hinayana), mai propriu numit Theravada, 
adică „doctrină a bătrânilor“: 


Thailanda 58 mil. 
Birmania 42 mil. 
Sri Lanka 13 mil. 
Cambodgia 6 mil. 
Laos 4 mil. 


Adepţi ai „Marelui Vehicul“ (Mahayana): 


China 120 mil. 
Japonia 35 mil. 
Vietnam 28 mil. 
Coreea 13 mil. 
Nepal 3 mil. 
Chinezi din diaspora 20 mil. 


- Adepţi ai budismului tantric sau „Vehiculul Diamantului“ (Vajrayana): 


Tibet 5 mil. 
Bhutan 1 mil. 
Mongolia ] mil. 


Un total de 400 de milioane de budiști constituie un număr rezonabil. 
Observăm că susținătorii doctrinei Mahayana sunt aparent mai numeroși 
decât adepții celei numite Theravada, dar ei sunt mai dificil de numărat 
din cauza situației speciale din China și a amestecului de practici despre 
care am vorbit. Budismul tantric nu atinge 2% din total. 

RELIGIILE TRADIȚIONALE 


Din motive de comoditate şi de analogie, am regrupat diferitele religii 
tradiționale în aceeași rubrică, dar se cuvine să nu uităm că,de la o regiune 
la alta, credinţele lor variază considerabil, după cum vom vedea ulterior 
în capitolul consacrat acestor religii. 


ATEII MILITANȚI 


Dacă încercăm să evaluăm totalitatea ateilor autodeclaraţi, adică cei 
care nu numai că nu practică religia, dar resping explicit orice credință 
într-un Dumnezeu, nu putem să facem decât presupuneri sumare. 


China 100 mil. 
Europa Occidentală 25 mil. 
Europa Orientală 10 mil. 
Vietnam 10 mil. 
Restul lumii 55 mil. 
Total 200 mil. 


Acum câțiva ani, puteam estima numărul ateilor militanți pornind de 
la efectivele partidelor comuniste aflate la putere. Ajungeam la concluzia 
că erau aproape la fel de numeroși în rândul ateilor precum practicanții 
obișnuiți în rândul credincioșilor (adică aproximativ 10%). 


REPARTIȚIA RELIGIILOR PE CONTINENTE 


În linii mari, repartiţia religiilor în lume este conformă cu așteptările 
noastre: 

e Mai mult de 70% dintre creștini trăiesc în Europa și în cele două Americi. 

e  Cvasitotalitatea musulmanilor locuiesc în Asia sau în Africa. 

e  Hinduiștii se întâlnesc aproape exclusiv în India și budiştii în Asia 
Orientală. 


Este totuși interesant de observat că Asia, de cinci ori mai populată 
decât Africa, numără mai puțini creștini decât aceasta din urmă, dar mult 
mai mulți musulmani (812 milioane față de 315 milioane). 

Într-o manieră mult mai precisă, situaţia diferitelor continente impune 
comentariile următoare: 

Africa însumează aproximativ 39% musulmani, 39% creștini și 15% 
practicanți ai religiilor tradiționale. Totuși Africa Albă (mediteraneană), 
adică aproape 165 de milioane de suflete, este musulmană în proporție de 
93%, în timp ce Africa Neagră (subsahariană), cu 700 de milioane de locui- 
tori, numără 60% creștini, 21% musulmani și mai puțin de 20% animiști. 

În cursul ultimelor decenii, islamul și creștinismul s-au extins consi- 
derabil în detrimentul animismului. Această evoluție rapidă face inevita- 
bil ca numeroase practici animiste să persiste încă la noii convertiți. În 
particular, catolicismul se loveşte frecvent de cutuma poligamiei. 

Este foarte important să notăm că influenţa islamului este foarte mică 
la sud de Ecuator și chiar, în general, în afara Africii saheliene. Altfel spus, 
numărul considerabil de muncitori imigrați în Franța provenind din Sene- 
gal, din Mauritania și din Mali dă o impresie falsă a compoziţiei religioase 
a Africii Negre. 

America dă impresia a fi foarte creștinată, însă înrădăcinarea acestei 
religii este foarte variabilă, uneori superficială și comportând practici 
animiste sau superstițioase. Este o situație favorabilă apariției de secte 
sau de religii sincretiste. 

Asia adăpostește 58% din populaţia mondială, mai bine de 60% dacă 
luăm în calcul Asia Centrală și Siberia. Găsim aici 75% dintre oamenii 
care se declară fără religie, 70% dintre musulmani, dar numai 9% dintre 
creștini. Numărul animiștilor puri este mic, dar ar deveni considerabil 
dacă am adăuga aici adepții parţiali ai taoismului sau ai șintoismului. 
Este remarcabil că țări precum China și într-o mică măsură Japonia, în 

care nicio religie monoteistă nu a fost vreodată declarată oficială, sunt 
țările care au cel mai mare procent de persoane „fără religie“. 

Europa, de tradiţie aproape în întregime creștină, cunoaște o scădere 
procentuală a celor care se declară adepți ai unei religii. Practica religioasă 
se află în plin declin de câţiva ani, într-o manieră și mai evidentă. 


EVOLUȚIA NUMĂRULUI DE ADEPȚI AI MARILOR RELIGII 


Încă de la începutul secolului, au intervenit schimbări notabile în 
peisajul religios al umanității. Aprecierea lor cantitativă este dificilă din 
cauza surselor statistice insuficiente. Totuși, în acest domeniu, precizia 
de aproape 1% nu este necesară şi o ordonare în funcţie de mărime este 
suficientă pentru a scoate în evidenţă evoluțiile cele mai importante. 

Comparând statisticile anilor '20 cu cifrele noastre, obținem tabelul 
următor: 


Populația mondială | 1 550 mil. 4 700 mil. 6 265 mil. 


Creștini 550 mil. (35%) | 1 300 mil. (28%) | 1890 mil. (30%) 
„„„dintre care catolici | 265 mil. (17%) 800 mil (17%) | 1 100 mil. (17%) 
Hinduişti 235 mil. (159%) 700 mil. (15%) 900 mil. (149%) 
Musulmani 210 mil. (13%) 800 mil. (17%) | 1 200 mil. (19%) 
Animişti 145 mil.(9,5%) 100 mil. (2%) 100 mil. (2%) 
Budişti 120 mil. (8%) 230 mil.(4,8%) 400 mil. (6%) 
Evrei 11 mil.(0,8%) 15 mil. (0,3%) 14 mil. (0,2%) 
Fără religie: 

(prin diferență) 214 mil. (13%) | 1555 mil. (33%) | 1787 mil. (29%) 


Se constată că, pentru o populație mondială care s-a triplat în două 
generații, procentele de adepți ai marilor religii nu au variat considerabil. 
Într-adevăr, umanitatea a suferit mai mult o revoluție demografică decât 
o bulversare religioasă. 

Fapte remarcabile sunt totuși de reținut: 


e Creşterea vertiginoasă a numărului celor care declară că nu sunt afi- 
liați niciunei religii. Așa cum am văzut deja, lucrul acesta se explică 
prin două cauze majore, nu total independente una de cealaltă. Pe de 
o parte, influenţa regimurilor în mod deliberat și puternic atee care au 
fost prezente în ţări unde viețuiește o treime a umanităţii (China, fosta 
URSS, Europa de Est, Vietnam...) a pricinuit lovituri severe budismu- 
lui, taoismului, confucianismului și ortodoxiei, în principal. Pe de altă 

„parte, presiunea socială care, în Europa Occidentală în special, deter- 
mina un număr important de indecișşi să se declare creștini a dispărut 
practic, sporind efectivul oficial al persoanelor fără religie. 

+ Menţinerea pe poziții a hinduismului, reflectare a poziției demografice 
stabile a Indiei în lume. 

+ Prăbuşirea religiilor pur animiste, înlocuite aproape întotdeauna de 
islam sau creștinism. 

e Prăbușirea budismului care, prin natura sa, nu a fost suficient de 
combativ pentru a se opune eficient ateismului în China, în Vietnam sau 
Cambodgia. 

e Doarislamul prezintă un progres procentual (creșterea de la 13 la 19% 
din populația mondială în 75 de ani). Aceasta provine nu doar din fap- 
tul că este înrădăcinat în țări puternic reprezentate demografic, ci şi din 
faptul că a înlocuit parţial animismul în ţările Africii Negre saheliene. 

e Scăderea procentuală a creștinismului în ansamblul său, dar menține- 
rea catolicismului. 


Aceste schimbări se explică în bună măsură prin importanţa evolu- 
tiei demografice, foarte variabilă în funcție de țări. Să ne amintim de exem- 
plu că Franţa reprezenta mai mult de 2% din populația mondială în anii 
1920 față de numai 1% astăzi, în timp ce evoluția este sensibil opusă în 
cazul Nigeriei. 

Astfel, rata slabă de creștere demografică în Europa Occidentală și 
America de Nord antrenează o diminuare relativă a reprezentării pro- 
testantismului, în ciuda importantelor succese misionare în Africa și în 

America Latină. Menţinerea pe poziţii a catolicismului, care pierde to- 
tuși teren în Occident, se explică graţie prezenţei acestei Biserici în Ame- 
rica Latină şi, mai recent, în Africa Neagră. Declinul iudaismului are 
evident drept cauză genocidul hitlerist, dar și scăderea ratei natalității, 
cel puțin la așkenazi. | 


NUMĂRUL DE RELIGII ÎN LUME 


Am putea fi tentaţi să ne întrebăm câte religii există în lume. Este 
o întrebare căreia nu îi putem da un răspuns serios. Desigur, religiile se 
împart în câteva mari grupe: creștinism, islam, hinduism, budism, ani- 
mism... dar vom vedea în curând în ce măsură aceste mari ansambluri 
se diversifică în particularisme uneori atât de bine conturate, încât este 
mai rezonabil să le considerăm drept religii distincte. 

Astfel, dacă ținem la caracteristicile cele mai generale, nu am lua în 
considerație decât un singur creștinism sau un singur animism, iar sis- 
temele religioase s-ar număra pe degetele de la două mâini. Dacă, dim- 
potrivă, adoptăm criterii fondate pe nuanţe de doctrină sau pluralitatea 
riturilor, vom ajunge la mai multe sute. 

În plus, numeroase popoare, în special în Extremul Orient, practică 
simultan mai multe religii. O astfel de atitudine nu constituie un soi de 
religie, distinctă de componentele sale? 

Într-adevăr, dacă e ușor să întrebăm pe cineva: „Ce limbă vorbiți?“, 
întrebarea „Ce religie practicați?“ comportă răspunsuri atât de diverse 
încât există, pe drept cuvânt, o religie pentru fiecare credincios. 

Dacă cititorul nu se mulțumește cu acest răspuns, putem spune că 
mișcările religioase prezentate în cartea de faţă, care este departe de a fi 
exhaustivă, sunt, după indicele alfabetic final, mai mult de o sută. 

Marile religii 


Datele în cifre pe care tocmai le-am prezentat, în ciuda caracterului 
lor aproximativ, arată deja marea diversitate a religiilor şi, mai ales, ne 
ajută să percepem modul în care fiecare curent religios se fracționează 
în diferite orientări până la fragmentarea finală pe care o constatăm toți: 
nu există două persoane care să gândească exact în același fel. 

Păstrând în minte acest adevăr fundamental, putem, de asemenea, să 
constatăm cu aceeași veridicitate că această infinită varietate se re- 
grupează în jurul credințelor fundamentale caracteristice ale marilor 
religii sau ale marilor filosofii. 

În continuare vom descrie aceste credințe fundamentale, dar pentru 
a nu le prezenta haotic, vom urma un plan care evidenţiază relativa lor 
continuitate. 

Trei mari grupuri ies în evidenţă: 


e Unelereligii se prezintă drept revelate, adică susțin că Dumnezeu s-a ară- 
tat pentru a indica în ce constau raporturile pe care se așteaptă să le vadă 
stabilite între El și oameni. În ordinea apariţiei în Istorie, aceste religii 
sunt iudaismul, creştinismul, islamul şi religia mormonilor. Toate sunt 
în mod cert monoteiste — nu recunosc decât un singur Dumnezeu — și 
comportă reguli numeroase şi precise ce privesc nu numai cultul adresat 
lui Dumnezeu, ci și viaţa în societate. Acestea sunt religii complete. 

+ Unaltgrupde religii oferă, în comparaţie cu precedentele, impresia 


Astfel, ordinea în care vom prezenta pricipalele religii va fi următoarea: 


că sunt mai puțin decantate, mai puțin organizate, mai stufoase. Fără ca 
această reflecţie să fie deloc peiorativă, constatăm existența unei multi- 
tudini de culte ce pot fi interpretate ca o reticență sau ca o neputinţă de 
a formula ideea unui Dumnezeu unic. În general, ele au variante ce se 
apropie de monoteism, fără însă a-l afirma limpede. Acest tip de religie 
este întâlnit de cele mai multe ori în civilizațiile foarte vechi, conținutul 
lor este rareori conceptualizat cu precizie, iar o anumită incertitudine în 
privința credințelor acestora este acceptată în mod firesc. În tranziția 
dintre acest grup şi cel precedent se află zoroastrismul, formă recentă și 
elaborată a religiei avestice. În stadiul ultim al evoluției sale, el este un mo- 
noteism; într-o fază anterioară existau două divinităţi, cea a Binelui şi cea 
a Răului, iar la origine,o mulțime de zei îndeplinind diverse roluri. Prin- 
tre religiile actuale pe care le putem încadra în cel de-al doilea grup se 
află hinduismul, care se înrudeşte într-o oarecare măsură cu zoroas- 
trismul, dar și diferitele religii tradiționale, printre care aşa-numitele 
animisme. Ele se regăsesc sub diferite forme pe toate continentele. Larga 
majoritate a religiilor antice fac parte din acest grup. 

Altreilea grup cuprinde cvasireligii, adică cele care la bază sunt filosofii: 
ele nu resping ideea unui Dumnezeu, dar fac abstracţie de el de cele mai 
multe ori, considerând că nu este la îndemâna tuturor. Respectivele 
„Teligii“ vizează mai ales comportamentul, adică o morală. Făcând tre- 
cerea de la grupul precedent, budismul, apărut din hinduism, prezintă 
variante populare unde cei care au atins starea de Buddha sunt con- 
siderați semidivinități. Acest tip de budism rezultă în general dintr-o 
suprapunere cu un fond animist mai vechi. 


religii revelate: 

— iudaism 

— creştinism 

— mormoni (care pretind că sunt înrudiţi cu creștinismul) 
— islam 

e religii de tranziție: 
— zoroastrism 
— sikhism 
e religii politeiste: 
— hinduism 
— religii tradiționale şi animismul (şintoism, voodoo...) 
— religii antice 
a religii „morale“: 
— budism 
— confucianism 


— taoism 


Vom adăuga câteva indicații privind religiile sincretiste care Încearcă 
să reunească într-un singur cult ceea ce consideră mai bun din celelalte 
religii, apoi vom evoca sectele sub diferitele lor forme şi, în sfârşit, 
comunismul stalinist, analizat din acest punct de vedere. 

Planul prezentat încearcă să scoată în evidenţă o idee proprie auto- 
rului: religiile monoteiste au, într-un fel, o poziţie mediană între religiile 
aparent politeiste și religiile al căror conţinut este în mod esenţial de 
ordin moral. 

Doar religiile revelate afirmă cu claritate existența unui Dumne- 
zeu unic ce li se arată oamenilor. Religiile politeiste resimt, în mod 
conștient sau nu, nevoia de mediatori între om și absolut. Cât despre 
religiile „morale“, ele ezită să formuleze explicit existența unui Dum- 
nezeu, dar recomandă o conduită ce converge, în mod uimitor, cu cea 
a altor religii. 

Dacă Dumnezeu există și dacă El încearcă să se facă cunoscut, căile 
Sale sunt variate, la fel cum și oamenii, creaţia sa, sunt diferiți. Poate că aş- 
teaptă, pentru a grăbi ascensiunea noastră către Fl, ca noi să ne împărtășim 
experiența diferitelor noastre abordări? 

Dacă aceasta este voinţa lui, atunci este interesant de văzut în ce 
măsură libertatea omului este respectată, și cu câtă delicateţe și cu câtă 
înţeleaptă răbdare el ne sugerează unde se află esențialul. 

MARILE RELIGII REVELATE 


Cele trei mari religii revelate sunt iudaismul, creștinismul și islamul!. 
Toate trei afirmă clar că nu există decât un Dumnezeu?. Înrudirea dintre 
aceste religii este evidentă, căci toate se referă la Avraam, „tatăl credin- 
cioșilor“, șef de trib semit care ducea o viaţă nomadă în Orientul Mijlociu, 
între Irak și Egipt, prin secolul al IX-lea î. Hr. 

Descendentul său, Moise, a primit pe Muntele Sinai Tablele Legii, sem- 
nul alianţei lui Dumnezeu cu poporul său: iată începutul iudaismului. 

Lunga istorie a acestui popor condus spre Dumnezeu prin profeții săi 
trebuie, conform Bibliei, să conducă la apariţia lui Mesia, trimisul lui 
Dumnezeu; creştinii l-au recunoscut în persoana lui Iisus Hristos: iată 
începutul creștinismului. 

Aproape șapte secole mai târziu, Mahomed primeşte revelaţia Cora- 
nului, ce-i este dictat personal. Coranul este, în viziunea musulmanilor, 
împlinirea revelației primite de profeți și de lisus. 

Cele trei mari religii se raportează astfel la texte sacre: Tora pentru 
evrei, Biblia pentru creștini, Coranul pentru musulmani. Credincioşii află 
în ele cuvântul lui Dumnezeu și inspiraţia faptelor lor din această lume. 

Textele prezintă numeroase elemente comune. Totuși, modul în care 
Dumnezeu li se arată oamenilor nu este identic în cele trei religii. 

În Biblie, cea mai cunoscută și cea mai importantă dintre cărțile sacre 
prin influenţa ei, Dumnezeu nu se exprimă direct, ci inspiră diferite perso- 
naje, profeţi, regi sau pe alţii, fiecare păstrându-și stilul propriu şi scriind 
despre un subiect deosebit: istorie, poezie, morală... 


! Ele nu sunt singurele religii ce se raportează la o revelație. Biserica mormonilor, de 
exemplu, se revendică de la mișcarea creștină în sens larg, dar se bazează pe o revelaţie 
distinctă: Cartea lui Mormon. 

2 De aici și numele de monoteiste, având rădăcina în grecescul monos, „unul“, şi theos, 
„Dumnezeu“. 

3 Cum vom vedea mai departe, Tora „scrisă“ corespunde în mare primelor cărți pe care 
creștinii le numesc Vechiul Testament, parte a Bibliei de dinainte de lisus Hristos, Noul 
Testament conținând cele patru Evanghelii, Epistolele, Faptele Apostolilor și Apocalipsa. 

Astfel, în Vechiul Testament cuvântul lui Dumnezeu nu este mereu 
vizibil în mod limpede, ci este dezvăluit ținându-se cont de personalitatea 
autorului și de contextul istoric și cultural al epocii. 

În Evanghelii, care prezintă învăţătura lui Iisus Hristos, cuvintele sale 
sunt relatate de martori, cei patru evangheliști, iar existența a patru texte 
ce expun incontestabil aceleași evenimente permite comparații interesante. 

Coranul, din contră, este pentru musulmani însuşi Cuvântul lui Dum- 
nezeu: nimic nu poate fi adăugat sau luat de aici și doar textul original 
în limba arabă trebuie urmat. 

Deci textele sacre nu ocupă aceeași poziţie în cele trei mari religii re- 
velate. Opoziția este clară între iudaism şi islam, pe de o parte, și catoli- 
cism al cărui obiect de referință fundamentală este mai degrabă persoana 
lui Hristos, viețuind în Biserica sa, decât urma scrisă a învăţăturii sale. 
În această privință protestanții ar avea, cel puțin unii dintre ei, o poziţie 
intermediară prin importanța pe care i-o atribuie Bibliei. 

Certitudinea de a beneficia de o revelație le oferă, în mod destul de 
firesc, acestor religii o foarte mare încredere în ele însele: există un sin- 
gur adevăr, iar ele dețin calea de acces către el. De aici și tendinţa lor 
foarte clară de a formaliza tocmai acest adevăr în legi sau dogme și de a 
se strădui să-i convingă pe toţi cei ce se rătăcesc gândind altfel. 

Atitudinea în cauză este foarte diferită de cea a religiilor de natură 
mai filosofică din Orient, care au o concepție despre lume destul de laxă 
și admit în sânul lor multe tendinţe și expresii divergente. 

Privind din afară, rămânem uimiți de existența unei incompatibilități 
a celor trei religii considerate revelate. 

De aici putem deduce următoarele: 


e Fie nu există nicio revelație, iar toate acestea nu sunt decât un produs 
al iluziei omenești; 


1 Evangheliile au fost scrise la ceva timp după moartea lui Hristos. Specialiştii nu au 


aceeași poziție privind datele scrierii acestora, care ar putea fi: anul 70 pentru Evanghe- 
lia după Marcu, anul 80 pentru Evanghelia după Matei și pentru cea atribuită lui Luca și 
anul 90 pentru Evanghelia după Ioan. 

e Fie există o revelaţie, iar două din trei religii, cel puţin, se înșală; 

e Fie revelația este mai puțin precisă și mai constrângătoare decât cred 
religiile în general. În acest caz ar exista un „fond comun“ de adevăr re- 
velat pe care fiecare religie l-ar fi „inveșmântat“ în elemente inutile, 
astfel mesajele lor părând incompatibile. 


Dacă revelaţia există, alegerea între ultimele două ipoteze nu ar trebui, 
după câte se pare, să ţină de opinia fiecăruia, ci de analiza aprofundată a 
conținutului revelațiilor. Poate că unii musulmani nu situează în centrul 
comportamentului lor fraza din Coran „nicio constrângere în materie de 
religie“, în timp ce unii creștini nu acordă poziţia meritată Iubirii celuilalt, 
şi deci respectării lor. 

Pentru moment, ne vom mulțumi să descriem credinţele acestor trei 
mari religii revelate, prezentându-le după ordinea apariţiei lor în Istorie: 

a iudaismul 
e creştinismul 
= islamul. 

IUDAISMUL 


Iudaismul este religia poporului evreu — păstrătorul legii pe care 
Dumnezeu le-a dat-o oamenilor. Revelarea acestei legi lui Moise pe Mun- 
tele Sinai în jurul anului 1250 î. Hr. este prelungirea Legământului încheiat 
între Dumnezeu și Avraam cu câteva secole mai înainte. 

Iudaismul nu poate fi despărțit de Istorie, care este calea de urmat hă- 
răzită de Dumnezeu omenirii. Istoria nu este altceva decât împlinirea pla- 
nului lui Dumnezeu asupra creaţiei: conform iudaismului, omul are sarcina 
de a curăța lumea prin faptele sale pentru ca Dumnezeu să o poată locui. 

Faptul că Dumnezeu a ales poporul evreu pentru a transmite lumii 
întregi revelaţia sa nu-i conferă acestuia niciun privilegiu: este vorba de 
o misiune spirituală, de o adevărată încercare ce atrage după sine simţul 
responsabilității și sacrificii. Devotamentul față de Dumnezeu pe care-l 
presupune înseamnă înainte de toate truda zilnică pentru a respecta legea 
și a face dreptatea. Iudaismul își propune să prezinte mai curând un model 
spiritual decât să convertească. Convertirea la iudaism este posibilă, dar 
nu se depun eforturi pentru a-i asigura succesul. Anual, în Franța se con- 
vertesc la iudaism în jur de 10 persoane comparativ cu aproape 4000 de 
evrei care trec la creștinism, uneori din motive mai mult sociale decât 
spirituale. Eşti evreu prin naştere ; orice copil născut dintr-o mamă evreică 
este considerat evreu. 

Odinioară totuși, prozelitismul a cunoscut perioade foarte active, mai ales 
în timpul Imperiului Roman. De aceea nu putem vorbi de omogenitatea 

etnică a poporului evreu, faptul fiind subliniat de exemplul extrem al 
evreilor etiopieni, falashii. 

Astfel, în zilele noastre, poporul evreu nu se poate defini cu adevărat 
decât ca acela care aderă la iudaism. 

Conform tradiției, Dumnezeu a dat copiilor lui Avraam pământul unde 
se află în zilele noastre Statul Israel. La evrei, dragostea pentru acest pă- 
mânt este de natură genetică!. Majoritatea evreilor văd în Statul Israel 
simbolul încrederii în viitor, ceea ce corespunde aspiraţiei profunde de a 
trăi în mod suveran pe pământul ce le-a fost dat de Dumnezeu. Acest pă- 
mânt este sfânt, el este tot timpul vegheat de Dumnezeu și orice evreu are 
dreptul să ceară să trăiască acolo. Imigrarea în Israel este desemnată prin 
substantivul aliyah, ce înseamnă „urcare“, căci ea este percepută ca o înăl- 
țare spirituală către Dumnezeu?. În același timp, dreptul de proprietate 
asupra pământului sfânt este în strânsă legătură cu respectarea legii di- 
vine, căci altfel există posibilitatea ca ținutul să fie cotropit de duşmani și 
evreii să ia drumul exilului. 

De altfel, de-a lungul istoriei poporul evreu a trebuit să îndure din 
partea vecinilor puternici deportări şi masacre; poate că acestea au repre- 
zentat prețul plătit pentru păstrarea singularității și particularismului său. 

Deși împrăștiate în cele patru colțuri ale lumii, comunitățile evreiești 
păstrează o dragoste profundă față de lege, de pământ și de limba religiei 
lor, ebraica, reintrodusă în categoria limbilor moderne din anii 1900—1919 
sub influenţa lui Eliezer Ben Yehuda (1858-1922), apoi definitiv odată cu 
crearea Statului Israel în 1948. 


Poporul evreu numără în jur de 14 milioane de suflete (0,4% din popu- 
lația mondială): 5,8 milioane trăiesc în Statele Unite (din care 1,7 milioane 
la New York), aproape 5,8 milioane în Israel, 1,5 milioane în Argentina, 
600 000 în Franța, 450 000 în Regatul Unit al Marii Britanii, 416 000 în 
Canada, 400 000 în Rusia, 350 000 în Brazilia, 120 000 în Africa de Sud, 


1 Conform învăţăturii clasice, Adam a fost creat din pământul pe care s-a construit 
apoi Templul din Ierusalim. 
2 Numele companiei aeriene israeliene El Al este format din rădăcina acestui cuvânt. 

aproape 100 000 în Ungaria etc. Dar importanţa spirituală a iudaismului 
este mult mai considerabilă decât lasă să se întrevadă aceste cifre. Într-ade- 
văr, iudaismul, ca primă religie monoteistă revelată, este în mare măsură 
la originea creștinismului și a islamului. 

Studiul doctrinei iudaice este deci de o importanţă capitală pentru 
a înțelege ansamblul acestor religii de care sunt legate, cel puţin din punct 
de vedere cultural, 40 de procente din omenire. 


DOCTRINA IUDAISMULUI 


Dumnezeu este unic, atotputernic și etern. El a creat lumea. Omului nu-i 
stă în putință să-l cunoască pe Dumnezeu, decât în măsura în care Acesta i 
se arată. Dumnezeu își exprimă voinţa în două moduri: fie li se adresează 
direct oamenilor, fie îi inspiră pe cei care vorbesc în numele său; aceștia 
sunt profeţii lui. Dumnezeu este cel care conduce permanent lumea, dar, 
în același timp, îi oferă fiecărui om libertate, îi lasă liberul-arbitru. Legea lui 
Dumnezeu nu este impusă, dar cel care o urmează va suferi consecinţele. 

Obiectivul este un regat al păcii și al dreptăţii care va fi instaurat sub 
domnia unui om, Mesia, ales de Dumnezeu şi descendent al regelui David. 
Oamenii vor trăi în abundență și poporul evreu nu-și va mai duce viața în 
pribegie; el se va întoarce pe Pământul sfânt și se va căi de greșelile sale. 
Lumea întreagă îl va recunoaște pe Dumnezeu și se va supune puterii 
sale. Conform tradiţiei evreieşti, oamenii vor deveni vegetarieni, așa cum 
erau înainte de Potop. Această eră mesianică va fi cea a reconcilierii între 
popoare, iar lerusalimul va deveni centrul spiritual al umanității. 

Nu ne este dat să știm când va începe epoca preafericită. Totuşi, unii rabini 
cred că lumea va dura 6 000 de ani, iar al șaptelea mileniu va fi apoteoza aces- 
tora tot așa cum ziua de odihnă, sabatul, ziua de sărbătoare la evrei, încheie 
întru bucurie săptămâna. Am putea fi astfel în ajunul erei mesianice, a cărei 
venire va putea fi grăbită dacă oamenii vor merita să o primească. 

Certitudinea destinului său ce însuflețește poporul evreu este conse- 
cința promisiunii făcute de Dumnezeu lui Avraam, acum aproape 4 000 

de ani. Dumnezeu nu-și încalcă promisiunea, dar oamenii se afundă tot 
mai mult în păcat şi trădare. Poporul evreu, prin natura sa, nu este mai bun, 
dar lui îi revine responsabilitatea de a respecta legea pe care Dumnezeu 
i-a încredințat-o pentru întreaga omenire. 

Această interacțiune dintre Dumnezeu și Istoria oamenilor este relatată 
în Biblie, carte scrisă de oameni aparținând diferitelor epoci, dar inspirată 
de Dumnezeu. Prima parte a Bibliei, care reprezintă de fapt esenţa cărții, este 
legea propriu-zisă. Ea este formată din cinci cărţi, de unde și numele său 
grecesc Pentateuh, şi i-a fost dictată lui Moise chiar de Dumnezeu. Tora 
este contractul între Dumnezeu și poporul evreu în care sunt prezentate 
angajamentele reciproce. 

Textul cel mai cunoscut şi cel mai important al legii este reprezentat 
de cele „Zece porunci“, Decalog în limba greacă. El se regăseşte în capitolul 
20 al cărții intitulate Ieșirea, partea a doua a Pentateuhului. Îl putem reda 
după cum urmează: 


1. Eu sunt Domnul Dumnezeul tău, care te-a scos din pământul Egiptului 
și din casa robiei. 

2. Să nu ai alți dumnezei afară de Mine! Să nu-ţi faci chip cioplit și nici 
un fel de asemănarea nici unui lucru din câte sunt sus în cer, sus, și pe 
pământ, jos, şi din câte sunt în apele de sub pământ. Să nu te închini 
lor, nici să le slujeşti, că eu, Dumnezeul tău, sunt un Dumnezeu zelos 
care pedepsesc copiii pentru vina părinților ce mă urăsc pe Mine până 
la al treilea și al patrulea neam. Și mă milostivesc până la al miilea 
neam către cei ce mă iubesc și păzesc poruncile Mele. 

3. Să nu iei numele Domnului Dumnezeului tău în deșert, căci nu va lăsa 
nepedepsit Domnul pe cel care ia în deșert numele Lui. 

4. Amintește-ți de ziua odihnei, ca să o sfințești. Lucrează șase zile, și-ți fă 
în acelea toate treburile tale. Iar ziua a șaptea este odihna Domnului 
Dumnezeului tău. Să nu faci în acea zi nici un lucru: nici tu, nici fiul tău, 
nici fiica ta, nici sluga ta, nici slujnica ta, nici boul tău, nici asinul tău, nici 
orice dobitoc al tău, nici străinul care rămâne la tine; căci în șase zile 
a făcut Domnul cerul și pământul, marea şi toate cele ce sunt într-în- 
sele iar ziua a șaptea Dumnezeu a binecuvântat-o și a sfinţit-o. 

5. Cinsteşte pe tatăl tău şi pe mama ta, ca să-ți fie bine şi să trăieşti mulți 
ani pe pământul pe care Domnul Dumnezeu ţi-l va da ţie. 

„ Să nu ucizi! 

. Să nu fii desfrânat! 

. Să nu furi! 


O 9% Ia 9 


. Să nu mărturisești strâmb împotriva aproapelui tău! 

10. Să nu dorești casa aproapelui tău, să nu dorești femeia aproapelui tău, 
nici sluga lui, nici slujnica lui, nici boul lui, nici asinul lui, nici nimic din 
câte are aproapele tău.! 


Biblia poporului evreu cuprinde în afară de Pentateuh încă opt cărți ale 
Profeților și unsprezece cărți ale Scrierilor, în total 24 de cărți. Biblia ca- 
tolică, tradusă în latină, așa-numită „Vulgata“, cuprinde 46 de cărți+ >. 


! Biblia Ortodoxă, ediția EIBMBOR, 1994 (n. coord.). 
2 Conform calendarului evreiesc lumea a fost creată în anul 3760 înaintea erei noastre. 
Astfel, anul 2005 corespunde anului 5765 de la creație. 

3 Cele 24 de cărți ale Bibliei evreieşti conţin: 

e  celecincicărți ale Pentateuhului. 

1. Facerea sau Cartea originilor descrie facerea lumii, potopul, istoria lui Avraam, 
a lui Isaac şi a lui Iacob până la moartea acestuia în Egipt. 

2. Ieșirea relatează fuga din Egipt a poporului evreu sub conducerea lui Moise. 

3. Leviticul reprezintă culegerea de legi și rânduieli dată de Dumnezeu lui Moise 

4. Numeri relatează întâmplările trăite de cele 12 triburi ale lui Israel în deșert 
înainte de a intra pe Pământul Sfânt. 

5. Deuteronomul reamintește legea și încurajează respectarea legii. 

+ Cele opt cărți ale Profeților: cea a lui Iosua, a Judecătorilor, a lui Samuel, a Regilor, 
a lui Isaia, a lui Ieremia, a lui Ezechiel și ale celorlalți 12 profeți în care se îmbină 
strâns morala şi istoria. 

e Cele 11 cărți de Scrieri sau aghiografele: Psalmii, Cartea lui Iov, Proverbele, Cartea lui 
Rut, Cântarea Cântărilor, Eclesiastul, Plângerile, Cartea Esterei, Cartea lui Daniel, 
Cartea lui Ezdra și a lui Neemia și, în sfârşit, Cărţile Cronicilor. Unele cărți au un ca- 
racter pur istoric, ca de exemplu Cartea Esterei, ce a servit drept sursă de inspirație 
pentru una din tragediile lui Racine; altele conţin povestiri cu caracter moral, ca de 
exemplu Cartea lui Iov sau Eclesiastul. Psalmii sunt o culegere de rugăciuni mistice 
și cântări liturgice ale poporului evreu, în timp ce Cântarea Cântărilor este un poem 
ce simbolizează cu senzualitate iubirea reciprocă dintre Dumnezeu și Israel. 

Caracterul uneori imprecis al textelor Torei a avut nevoie încă de la 
început de explicații referitor la modul de aplicare a legii în diferite îm- 
prejurări ale vieții. Este ceea ce numim „Tora orală“, proprie religiei iudaice, 
spre deosebire de Tora scrisă, adică primele cinci cărți ale Bibliei, care re- 
prezintă și cartea sfântă pentru creștini și într-o oarecare măsură și pen- 
tru musulmani. 

De-a lungul secolelor, comentariile referitoare la Tora orală au fost atât 
de numeroase, încât în secolul al II-lea al erei noastre rabinii au început 
să le aștearnă în scris pentru a le putea păstra. Tora orală, devenită scrisă 
de acum înainte, se va numi „Mișna“!: ea abordează subiecte concrete 
cum ar fi agricultura, viața de familie, dreptul civil sau penal, dar şi su- 
biecte cu caracter religios ca rugăciunile, sărbătorile, serviciile religioase 
la templu sau condiţiile purității rituale. 

Totuși, această Mișna este ea însăși destul de sintetică, iar rabinii 
au completat-o cu numeroase alte comentarii cunoscute sub numele de 
„Ghemara'. 

Ceea ce numim Talmud este format din totalitatea Mișnei și a comen- 
tariilor sale. Aceste scrieri, foarte numeroase de altfel, au fost redactate în 
două versiuni, una la Ierusalim în secolul al V-lea era noastră și cealaltă 
la Babilon în secolul al VI-lea. 

Talmudul, oricât de complet ar fi, nu reprezintă decât referinţa și izvorul 
legii evreiești; se adaugă și alte texte importante: 


e Halaha, cuvânt care înseamnă „a merge“, „a evolua“, permite o adap- 
tare a regulilor la condițiile de viață modernă. Se răspunde astfel, de 
exemplu, la întrebarea dacă practicarea contracepţiei sau aprinderea 
luminii electrice sunt permise în ziua de sabat. Lucrarea este un tratat 
de jurisprudență. 


Există un acord asupra faptului că aceste texte au fost scrise de autori diferiți între 
secolele al IX-lea și al V-lea înaintea erei noastre, adică după moartea lui Moise în se- 
colul al XIII-lea. 

1 Mișna înseamnă „repetiție“. 

2 În limba ebraică, Talmud înseamnă „învățare“. Cuvântul derivă din rădăcina LMD, „a 
învăța“. Regăsim această rădăcină în melamad sau melamid, „profesor“/„maestru“, „învățător“. 

» Hagada înseamnă „naraţiune“ și reunește texte cu caracter moral sau 
anecdotic cu scopul edificării. 


Se mai pot cita: 


e Midrașul! — comentariu explicativ al Torei, dar fără a avea un caracter 
juridic. Unele texte, de origini diferite, par uneori contradictorii, ceea 
ce în spirit evreiesc conduce la interpretări noi care armonizează con- 
tradicţiile aparente. 

« Kabala sau Cabala?, care nu este o carte unică, ci mai curând un curent 
filosofic. Tora este interpretată aici în mod simbolic şi mistic. Cea mai 
cunoscută carte a Cabalei este Zoharul sau „Cartea Splendorii“, scrisă 
prin secolul al XIII-lea. 


Oricare ar fi importanţa tuturor acestor lucrări, studiul Torei este în 
centrul practicii religioase evreiești, pe care o vom aborda în continuare. 


PRACTICAREA IUDAISMULUI 


Iudaismul nu presupune o Biserică instituită; nu există autoritate 
supremă și nici cler. Rabinii sunt șefi spirituali recunoscuţi pentru 
cunoașterea aprofundată a textelor sacre, dar ei sunt evrei obișnuiți, 
diferențiindu-se de semenii lor prin înțelepciune și erudiție. 

Iudaismul este înainte de toate un stil de viață umanist care urmează 
totuși reguli stricte. Pentru un evreu credincios, respectarea legii este 
esențială în practica religioasă. Respectarea întocmai a preceptelor se 


1 Midrașul derivă din rădăcina DRSh care înseamnă „a studia“; acest cuvânt este înrudit 
cu cuvântul medersa din limba arabă şi care înseamnă „școală coranică'. 

2 Cabala are rădăcină semită și înseamnă „a primi“. Înseamnă transmiterea tradiției 
primite. Acest cuvânt este înrudit cu cuvântul „gabelle“, care în perioada de dinainte de 
Revoluția Franceză avea sensul de „impozit pe sare“ încasat de fisc. „Cabalistic“ înseamnă 
„foarte complicat“, „de neînțeles“. 

bazează pe studiul aprofundat al textelor, chiar dacă se manifestă un 
oarecare formalism. 

Astfel, orice reprezentare a lui Dumnezeu, fie ea icoană sau statuie, 
este categoric interzisă pentru că ar însemna să-ţi faci chip cioplit. Chiar 
și numele lui Dumnezeu este de nerostit; cum prin natura sa el este inac- 
cesibil și incognoscibil, nu-i putem ști numele. Singurul reper este dat de 
echivalentul în limba ebraică format din cele patru litere YHWH care-l 
desemnează pe Dumnezeu în Tablele Legii date lui Moise. Aceste litere 
pot fi interpretate ca însemnând „Cel ce este“, dar rostirea lor rămâne ne- 
cunoscută. În mod arbitrar s-a tradus prin Yahweh sau Iehova, dar evreii 
îl numesc mai curând Eternul sau Adonai, „Domn“!. 

Acest Dumnezeu, nevăzut omului, este totuși prezent pretutindeni. 
El este Atoatefăcătorul, cel care conduce, după propriile-i căi ascunse, des- 
tinul fiecărui om, destinul omenirii și al întregului univers. El este şi Ju- 
decătorul suprem în fața căruia vom da seama și care ne va răsplăti sau 
pedepsi după faptele noastre. Nu există deci nici întâmplare, nici fatali- 
tate. Astfel, totul îi aparține lui Dumnezeu, iar evreul credincios nu pune 
nicio barieră între viaţa sa spirituală și cea de zi cu zi. 

lată de ce evreul se străduiește să afle din Tora și din Talmud cum 
ar trebui să se comporte în orice situație. Omul își pune astfel liberta- 
tea în slujba lui Dumnezeu, devenind în oarecare măsură partenerul 
acestuia. 

Deși regulile Torei sunt date de Dumnezeu, deci imuabile, practicarea 
iudaismului nu a rămas aceeași de-a lungul secolelor. Astfel, sacrificarea 
animalelor, parte importantă a cultului, trebuia să se oficieze obligatoriu 
în Templul de la Ierusalim. După distrugerea acestuia de către romani în 
anul 70 e. n., acest ritual de sacrificare a animalelor a dispărut și poporul 
evreu a fost nevoit să ia calea pribegiei?. Tragicul eveniment a avut și alte 
consecinţe: 


1 În unele texte în limba engleză God este scris G.d tocmai pentru a sublinia imposi- 
bilitatea de a pronunţa numele lui Dumnezeu. 

2 Cuvântul grecesc pentru „pribegie“ desemnează în zilele noastre comunitățile evre- 
jeşti care trăiesc în afara Statului Israel, adică în diasporă. 

e Preoţii, cohen în ebraică, adică oficianţii din Templu, şi-au pierdut 
influenţa în favoarea rabinilor a căror misiune consta în studierea și 
predarea Torei. 

e Comunitățile evreieşti exilate au trebuit să se adapteze noului lor mediu 
cultural. Acest lucru se află la originea a două mari curente iudaice în- 
temeiate pe rituri diferite. Aşchenazii!, care vorbesc limba idiș (adică 
judisch-deutsch, „iudeo-germana“) sunt evreii din Europa Centrală, în 
timp ce sefarzii, al căror nume înseamnă „spanioli“, stabiliți în țările me- 
diteraneene, au ales ladino ca limbă a comunităţii lor, derivată din 
limba spaniolă medievală. 

« Înafară de diferenţa lingvistică, așkenazii și sefarzii se deosebesc și 
prin numeroase elemente culturale. Astfel, primii au păstrat din pere- 
grinările lor prin țările nordice obiceiul de a purta paltoane lungi, 
negre, neobișnuite pentru clima din Israel. Pe plan religios, cele două 
comunități îşi spun rugăciunile în mod diferit şi fiecare comunitate 
are propriul său mare rabin la Ierusalim. 

e Aceste diferenţe culturale antrenează în mod inevitabil şi rivalități. 
Așkenazii, originari din țări mai dezvoltate, aveau o mai bună pregă- 
tire în domeniul tehnicii; venirea lor în masă, în Israel înainte şi după 
războiul din 1939-1945 le-a permis să preia controlul asupra celor mai 
importante pârghii economice şi politice ale tânărului stat. Sefarzii, cu 
orată a natalității mai ridicată, şi-au sporit numărul graţie repatrierii 
comunității evreiești din Orientul Apropiat și mai ales din Africa de 
Nord în anii '60. Situaţia tinde astăzi să se echilibreze, dar realizarea 
unității este încă departe de a se împlini. 


Oricare ar fi incidenţa acestor evenimente istorice, esenţialul practicilor 
religioase s-a păstrat în cursul lungii existențe a iudaismului. Caracteristi- 
cile cele mai originale constau în accentul pus pe rolul familiei și respectarea 
protocolară a legii divine. 

Importanța familiei se explică prin necesitatea de a menține cultura 
evreiască într-o diasporă supusă influențelor străine. 


1 Așkenaz este numele nepotului lui Noe. 

Formalismul este consecința faptului că se face referire la un text 
imuabil — Tora. Constatăm același fenomen și în islamul întemeiat pe Coran. 
Dar studiul Torei şi al Talmudului dezvoltă, fără îndoială, capacităţi inte- 
lectuale; fapt care poate conduce la o înclinație exagerată pentru jocurile 
minții sau la un exces de intelectualism temperat deseori de o doză bună 
de umor. 

Un evreu credincios își dă silința să respecte cele 613 mițvot, porunci 
care se referă la toate împrejurările vieții, mai ales la obiceiurile alimentare 
pe care le vom detalia mai departe. 

Astfel, Dumnezeu este prezent în fiecare clipă a existenţei, de la naștere 
până la moarte. Prima ceremonie care introduce cu adevărat un băiat în 
rândurile poporului evreu este circumcizia, brith mila în ebraică; ea se 
face în a opta zi de la nașterea copilului de către un medic sau un specia- 
list numit mohel. Această intervenţie chirurgicală este încărcată de sim- 
boluri: ea evocă o nouă naștere și tăierea cordonului ombilical. Pentru 
fete există o ceremonie de binecuvântare a numelui, zeved haba, practicată 
de rabin la sinagogă sau acasă. 

Majoratul religios este la 13 ani pentru băieți și la 12 ani pentru fete. 
Copilul devine atunci bar mitzvah, adică „fiul poruncii“!. Acest lucru 
reprezintă desăvârşirea formării religioase a copilului, începută în fa- 
milie, iar de la vârsta de 5 sau 6 ani într-o școală religioasă aflată sub 
îndrumarea sinagogii. 

Căsătoria este un alt moment important în viaţa religioasă, căci îi 
permite poporului ales să-și continue existența. Ceremonia se numește 
Riddushin, adică sanctificare. 

Soții își schimbă jurămintele la sinagogă sub un acoperământ nupțial 
numit houpah, care simbolizează în același timp viitoarea casă, dar și pro- 
tecția divină. Tânărul soț îi oferă soției un contract de căsătorie, ketoubah?. 
Un evreu nu se poate căsători la sinagogă cu o persoană de altă religie şi nu 
este posibil ca o femeie să se convertească la religia iudaică numai pentru 


1 Bar, echivalent în limba arabă ben, se regăseşte în numele Barnaba, Barabas... 
2 Rădăcina semită KTB, al cărui sens este „a scrie“, a dat renumitul mektoub al arabilor: 
„este scris“ (în destin). 

a se putea căsători. Această cerință este motivată de faptul că a fi evreu se 
transmite numai pe filieră maternă; este evreu numai acel copil născut 
dintr-o mamă evreică. 

Divorțul, inclusiv prin consimțământ mutual, este admis în religia 
iudaică, dar cu prețul unor proceduri greoaie. Divorțul este pronunțat de 
tribunalul rabinic, Beth din. 

Am putea da încă multe alte exemple de ritualuri şi porunci care jalo- 
nează viața unui adevărat evreu credincios. Vom reveni în partea a treia fă- 
când referiri la rugăciune, la sărbători, la ritualuri de înmormântare. Dar 
respectarea acestor reguli și obiceiuri depinde în mare măsură, în zilele 
noastre, de forma iudaismului la care aderă credinciosul. 


DIFERITELE FORME ALE IUDAISMULUI 


În timpul celor 3 000 de ani ai istoriei sale, nu este de mirare că iu- 
daismul a cunoscut perioade importante de evoluţie care s-au tradus mai 
ales prin formarea mişcărilor disidente şi prin diferitele interpretări date 
misiunii poporului ales. 

Totuși, astăzi nimic nu mai există din ceea ce-i opunea pe saduchei — 
care negau Învierea, transmiterea pe cale orală a Legii, precum și exis- 
tența îngerilor — fariseilor care credeau în toate acestea; nici din ceea ce 
credeau esenienii, deveniți celebri prin manuscrisele de la Marea Moartă, 
a căror sensibilitate a pregătit, după cum se pare, apariţia creștinismului. 
Dintre toate sectele din Antichitate doar samaritenii au lăsat câteva urme 
care s-au păstrat până în zilele noastre. 

Mai târziu, în secolul al VIII-lea, au apărut karaiții, care acum au rămas 
doar câteva zeci de mii. În secolul al XIV-lea, mișcarea Cabalei apărută 
în Spania introduce o dimensiune ezoterică, preluată apoi în secolul 
al XVII-lea de hasidismul originar din Polonia. Hasidismul mistic și ri- 
gorist în același timp a influenţat profund iudaismul din Europa Centrală 
Și se regăseşte în centrul tendinței actuale „ortodoxe“. 

Astfel, peisajul iudaismului contemporan este modelat din straturile 
succesive şi complementare ale lumii deosebit de complexe a gândirii 
evreiești. 

De la sfârșitul secolului al XIX-lea s-au remarcat două noi mișcări: 
judaismul reformat și sionismul. Totuși aceste două curente nu au dus la 
dispariţia celorlalte tendinţe. 

Iudaismul reformat este un curent de gândire care s-a dezvoltat în 
democrațiile occidentale, când au fost abolite toate discriminările de natură 
religioasă. Atunci, unii evrei au renunţat de bunăvoie la apartenenţa etnică 
și s-au considerat confesiune religioasă. Această tendinţă, foarte proemi- 
nentă de altfel înainte de 1939, preconiza o serie de reforme ale cultului cum 
ar fi renunţarea la limba ebraică în favoarea limbii locale, înlocuirea zilei 
de sabat cu ziua de duminică, egalitatea sexelor, introducerea orgii la si- 
nagogă etc. Evreii reformați dau dovadă de un puternic devotament față 
de țările în care trăiesc și văd în Mesia un ideal de recunoaștere univer- 
sală a lui Dumnezeu ca om care va reinstaura dominația poporului lui 
Israel. Sionismul, dimpotrivă, refuză integrarea totală a evreilor în me- 
diul în care trăiesc și subliniază rolul națiunii evreiești. Aceasta devine 
punctul-cheie al iudaismului chiar dacă religia va trece pe plan secund. 
Pentru sionism, Mesia înseamnă poporul lui Israel care se întoarce în 
țara sa și își reface unitatea. Crearea Statului Israel în 1948 i-a permis 
acestei orientări să se dezvolte pe deplin. 

Alături de sioniști, pe care-i vom numi laici sau liberali și care reprezintă 
majoritatea, întâlnim de asemenea tradiționaliști care doresc ca Israelul 
să fie un stat teocratic guvernat de legi care să respecte întocmai Tora. 

Printre antisioniști, minoritari, dar în număr deloc neglijabil, trebuie 
să distingem două curente radical opuse: evreii „de stânga“, adesea marxiști, 
convinși că Israelul nu va putea rezista la nesfârşit în fața vecinilor tot 
mai numeroși și amenințători, preconizând astfel o împărțire pe cale 
amiabilă a teritoriului Israelului cu palestinienii și formarea unui stat 
pluriconfesional. 

La polul opus, „Paznicii cetății“, Natorei Karta, ultraconservatori, con- 
stituie un grup minoritar, dar extremist, format din antisioniști religioși; 
ei consideră că Mesia va reuni poporul său după voia sa, iar Statul Israel 

nu face decât să întârzie acest lucru. Ei urmăresc deci desființarea statului, 
doresc păstrarea limbii ebraice numai pentru serviciul divin, vorbesc 
limba idiș și refuză cartea de identitate şi impozitele. 

Oricare ar fi aceste tendinţe divergente, constituirea Statului Israel 
marchează de acum înainte iudaismul și antrenează consecințe impor- 
tante asupra diferitelor orientări ale gândirii evreiești. Astfel, curentul 
reformat care ducea la o anumită estompare a originalității iudaismului 
a regresat în favoarea unei mai mari conformități cu tradiția. Se constată, 
de câteva generaţii, că tinerii revin la practicile religioase abandonate 
deseori de părinţii lor. 

Există o preocupare constantă de adaptare a iudaismului la epoca 
modernă. Acest lucru este ușor de constatat mai ales în interiorul comu- 
nităţii evreilor din America. 

Se estimează că din cele 6 milioane de evrei americani, 3 milioane nu 
merg la sinagogă, adică nu sunt evrei practicanți. Din cele 3 milioane, 
15% au orientare tradiționalistă, 35% sunt liberali, în timp ce 50% sunt, 
conform termenului anglo-saxon, „conservatori“. Este vorba deci de cel mai 
puternic curent de gândire care încearcă să îmbine practicarea legii cu 
lumea modernă fără a renunța însă la rigoarea impusă. 

Câteva exemple vor ilustra atitudinile acestei mişcări: 


= femeile îşi recunosc egalitatea cu bărbaţii; ele participă la ceremoniile 
de la sinagogă şi pot chiar primi calitatea de rabin; 

a este permisă folosirea luminii electrice în ziua de sabat; exceptând 
situaţia când nu se poate merge pe jos, este permis în ziua de sabat să 
se vină la sinagogă cu maşina; 

= rugăciunile au fost completate și modificate pentru a evoca martiriul 
evreilor în timpul regimului nazist etc. 


În schimb, această mișcare nu permite decât gătitul cușer, impune 
respectarea ritualurilor, spre exemplu acoperirea capului în sinagogă, 
și păstrează cu strășnicie principiul transmiterii calităţii de evreu pe linie 


maternă, principiu faţă de care reformațţii manifestă rezerve. 

Mișcarea „conservatoare“ se situează deci la jumătatea drumului între 
iudaismul reformat și tradiționaliști; această mișcare insistă pe responsa- 
bilizarea credinciosului și pe educația sa în favoarea libertății; e preferabil 
ca fiecare să poată interpreta în conștiința proprie spiritul legii, decât să-i 
urmeze orbește litera. 

Încheiem capitolul despre iudaism cu o scurtă descriere a hasidismului; 
apoi îndepărtându-ne tot mai mult de iudaismul tradițional îi vom pre- 
zenta pe karaiți, pe samariteni și pe „evreii negri“. În sfârșit, câteva rân- 
duri despre „triburile“ pierdute ale lui Israel vor evoca diverse situații 
curioase din istoria evreilor. 


HASIDISMUL 


Termenul ebraic hassid înseamnă „pios“, „evlavios“, „cucernic“, iar 
hassidim este forma de plural. Prin acest termen erau odinioară desemnați 
discipolii lui lauda Macabeul, cel care s-a revoltat în anul 165 înainte de 
Hristos împotriva dușmanului sirian’. Și totuși abia în secolul al XVIII-lea 
a apărut în Polonia un nou hasidism; de data aceasta este o mișcare de re- 
acție împotriva formalismului rabinilor. Animatorul acestei mișcări a fost 
Israel ben Eliezer din Miedziboz (1700-1760) supranumit Baal Shem Tov, 
„stăpânul numelui bun“, prescurtat Besht. El se sprijină pe Cabala pentru 
a prezenta un iudaism riguros și intuitiv în același timp. Pentru el Dum- 
nezeu este bun, iar omul se află în centrul creaţiei. Acest iudaism susține că 
evlavia este mai importantă decât studiul, ceea ce se potrivește perfect unei 
epoci în care ignoranta este aproape generală și superstiția foarte răspân- 
dită. Grație harului său de vindecător și renumelui de făcător de minuni, 
mișcarea lui Besht se dezvoltă rapid, spre marea nemulțumire a rabinilor 
care i-au ars cărțile, dar care vor sfârși prin a face un compromis cu el. 

În zilele noastre, membrii sectei nu constituie decât o slabă minoritate 
a poporului evreu — abia câteva sute de mii. Totuși, ei joacă în Israel un rol 


1 Evanghelia îi citează frecvent pe farisei, în ebraică Perushim, ceea ce înseamnă „se- 
parați“, care provin din această mișcare. 

politic important, cel de punct de joncțiune între orientarea de dreapta 
și cea a socialiștilor, ceea ce le permite să aibă o influenţă invers propor- 
țională cu numărul lor. Cartierul Mea Shearim, cele „o sută de porți“, 
reprezintă bastionul în caree trăiește grupată această populație. Aici se 
găsesc numeroase sinagogi și școli talmudice, dar ceea ce frapează este 
viaţa străzii care aminteşte de ghetourile întâlnite în Europa Centrală 
de odinioară: bărbați purtând veșminte lungi și negre, pălării cu boruri 
largi, barbă şi zulufi și vorbind idiş. Stilul de viață al hasizilor este mai 
greu de înțeles; cea mai impresionantă este condiția femeii. Acesteia îi este 
interzis să ia masa cu bărbaţii, viața sexuală este îngăduită cu un sin- 
gur scop — acela al procreării, nu are voie să facă nimic pentru a fi atră- 
gătoare, nu trebuie să se dezbrace complet nici măcar în momentele de 
intimitate conjugală și, mai mult decât atât, femeia este rasă pe cap şi 
poartă perucă. 


KARAIȚII! 


Mișcarea karaită s-a născut la Bagdad în secolul al VIII-lea d. Hr. 
Această mișcare s-a dezvoltat rapid în Persia în secolul al IX-lea, apoi în 
bazinul mediteranean, în Crimeea, în Lituania și în Polonia. Comunitatea 
poloneză a atins strălucirea în secolul al XIX-lea prin viața religioasă şi 
culturală. Mișcarea și-a pierdut dinamismul și în final s-a prăbușit sub 
loviturile hitlerismului. Astăzi au mai rămas doar vreo câteva zeci de mii 
de karaiți din care aproximativ 15 000 în afara Israelului (în Crimeea, 
unde Ecaterina a II-a le-a acordat un statut privilegiat, în Lituania și mai 
ales în California). 

Particularitatea lor religioasă se fundamentează pe refuzul tradiţiei 
orale rabinice și deci respingerea Mişnei şi a Talmudului. Ei interpretează 
cu cea mai mare atenţie legea biblică. Se diferențiază de alți evrei prin ur- 
mătoarele: karaiţii permit ca la masă să se consume atât produse lactate, 


1 Numele lor provine de la rădăcina semită kara — cea a cuvântului „Coran“ — care în- 
seamnă „a citi“. 

cât și carne, ei nu poartă filacterii!, se descalță înainte de a intra în sinagogă, 
nu sună din șofar?, au un calendar ușor diferit care decalează sărbătorile 
religioase, nu celebrează Bar mitzvah etc. 

Totodată, cele mai mari dificultăți apar în momentul căsătoriei: cum 
karaiții nu recunosc autoritatea rabinilor și cum aceștia îi recuză pe 
„Șașașim“, conducătorii religioși ai mișcării, căsătoriile între evreii din 
cele două comunități sunt imposibile, cu atât mai mult cu cât căsătoria 
religioasă este singura recunoscută în Israel. 

Având în vedere atașamentul exclusiv al karaiţilor față de Scrierile 
Sfinte, ei sunt considerați „protestanții“ iudaismului. 


SAMARITENII 


Acest popor păstrează o anumită notorietate datorită parabolei bu- 
nului samaritean din Evanghelie și magazinului parizian La Samaritaine’. 
Mai există doar câțiva samariteni a căror religie este o variantă îndepărtată 
de iudaism. 

Ostilitatea dintre samariteni și israeliți își are izvorul în negura anilor, 
originea sa fiind legată de locul ales de Moise pentru a construi Templul; 
pentru evrei este vorba de muntele Moria din Ierusalim, iar pentru sa- 
mariteni — muntele Garizim, aproape de Nablus, în Palestina, odinioară 
Samaria. 


! Filacteriile sau tefilin sunt două cutiuţe cu rugăciuni (bucăţi din Tora) pe care le 
poartă evreii practicanți, pe frunte și pe braţ. Cunoscute ca shel yad și shel roș, adică pen- 
tru braț și pentru cap. Iudaismul a dat o simbolistică filacteriilor în sensul relaţiei evi- 
dente a celui ce le poartă cu HaShem (Numele) (n. coord.). 

2 Șofarul este un instrument muzical folosit de vechii evrei. Este confecționat dintr-un 
corn de berbec. Are un rol cultic, l-a anunțat pe Dumnezeu pe muntele Sinai, a dat sem- 
nalul la începerea luptelor și va anunţa venirea lui Mesia (n. coord... 

3 Acest magazin își datorează numele unui izvor situat odinioară în acelaşi loc. Izvorul 
însuși aminteşte de locul în care Iisus a vorbit cu o samariteancă (Evanghelia după Ioan 
IV, 7-26) 

Din timpul lui Alexandru cel Mare, în secolul al IV-lea î. Hr., exista 
un templu pe fiecare munte și legăturile între cele două popoare erau 
definitiv rupte. 

Samaritenii se consideră adevărații și singurii păstrători ai Legii, dar 
ei nu recunosc drept carte sfântă decât Pentateuhul şi Cartea lui Iosua; ei 
resping profețiile și Talmudul, respectă cu multă rigoare legile sabatului 
și riturile alimentare. În această privință samaritenii au un ritual de sa- 
crificare a animalelor (prin strangulare) diferit de ritul evreiesc; acest lucru 
le interzice de cele mai multe ori să mănânce carne. Astăzi, într-adevăr, 
samaritenii nu mai reprezintă decât o infimă minoritate de câteva sute de 
credincioși, cei mai mulți locuind în vecinătatea orașului Nablus. 

Printre alte particularități ale religiei lor semnalăm că ei nu poartă 
nici şal de rugăciune, nici filacterii; au propriul calendar; la Paște își fac 
tabăra pe Muntele Sfânt unde sacrifică (prin strangulare) șapte miei con- 
form riturilor străvechi. Folosesc între ei un dialect aramaic, dar, cel mai 
adesea, vorbesc în limba arabă. 

lisus Hristos le-a încredințat un rol pozitiv în Evanghelii tocmai pen- 
tru că samaritenii erau considerați de evrei niște eretici puțin frecventabili; 
acest lucru arăta deschiderea spirituală a mesajului său religios. 


EVREII NEGRI 


„Evreii negri“ reprezintă una din cele mai ciudate mișcări religioase 
care proliferează în Statele Unite. Șeful lor spiritual, Ben Ami Carter, un 
negru american, se declară a fi Mesia. Către sfârșitul anilor '60 şi-a con- 
vins discipolii să emigreze în Israel, considerat patria-mamă a evreilor 
negri tot așa cum Africa este patria-tată. Astfel, 1 500 de afroamericani s-au 
stabilit şi au fondat în deşertul Neguev „sate-pionier“ ca Dimona, Arad şi 
Mitzpe Ramon. 

Dincolo de concepția puţin ortodoxă a mesianismului lor, evreii negri 
sunt diferiți de evrei prin faptul că practică poligamia, au o alimentaţie 
strict vegetariană și nu beau alcool. Ei respectă totuși ziua de sabat precum 
și principalele sărbători evreiești. 

Din 1984, Ministerul de Interne din Israel nu mai tolerează prezența 
evreilor negri! și mare parte dintre ei au fost expulzați în Statele Unite.? 


TRIBURILE PIERDUTE ALE LUI ISRAEL 


Ca orice minoritate atașată tradiţiilor, evreii au îndurat de-a lungul 
istoriei lor o serie de persecuții, uneori chiar sângeroase. 

Exilaţi în Egipt la mijlocul mileniului al II-lea î. Hr., în epoca lui Moise, 
deportați în Babilon în secolul al VI-lea î. Hr. de Nabucodonosor al II-lea, 
ei au fost obligați la un nou exil după distrugerea marelui Templu din 
Ierusalim în anul 70 d. Hr. 

Nimic surprinzător în faptul că în aceste condiții s-a produs, în diferite 
momente ale istoriei, o împrăștiere (diaspora în limba greacă) a evreilor în 
diverse țări din zona Mării Mediterane și în Orient. Trebuie să adăugăm că 
după cucerirea lui Alexandru cel Mare în secolul al IV-lea î. Hr., unitatea 
politică a favorizat schimburi comerciale ce i-au făcut pe evrei să emigreze 
spre Egipt sau Siria. 

Religia a constituit un liant puternic care a făcut ca poporul evreu să-și 
păstreze unitatea în ciuda tuturor vicisitudinilor. Una dintre credinţele 
cele mai înrădăcinate în iudaism este tocmai cea a întoarcerii în ţara lor 
a tuturor triburilor lui Israel’. Această mare unitate se va produce într-un 


1 Se pare ca numele a fost inspirat de „Musulmanii negri“ cunoscuţi mai ales sub nu- 
mele englezesc de Black Muslims. | 

2 Din 2004, Ministerul de Interne al Israelului le-a acordat statutul de rezident, fără obli- 
gația de a îndeplini serviciul militar (n. red.). 

3 Cele 12 triburi sunt formate din descendenții celor 12 fii ai lui Iacob, el însuși nepotul 
lui Avraam. Aceștia sunt: Ruben, Simeon, Iuda, Isahar, Zabulon, Iosif, Veniamin, Dan, Aser, 
Gad, Neftali și Levi. Descendenții ultimului, leviţii, aveau sarcina cultului. Numeroase 
nume de evrei provin de la aceste triburi. În exil ei au renunţat la ele în favoarea numelor 
țării de adopție, frecvent alese în funcție de referințele subtile ale numelui de origine. 
Astfel Neftali, al cărui simbol este un cerb, a devenit Hirsch, care înseamnă „cerb“ în limba 
germană; Iacob, din cauza puțului în care a fost azvârlit, a devenit Pozzo în Italia; Iuda, al 
cărui simbol este leul, a devenit Löwen, iar Levi prin anagramă a dat Veil... 

viitor ce nu poate fi încă precizat și se va referi și la cei care, conform 
memoriei colective a poporului evreu, aparțin „triburilor pierdute“. 

Poate că este vorba de o legendă, dar una foarte durabilă, pentru că aceste 
triburi sunt periodic evocate în legătură cu diferite popoare ca falasha din 
Etiopia, paștunii din Afghanistan, kazarii din nordul Caucazului sau chiar 
indienii din America. 

În această privinţă, mormonii sunt singurii care se consideră descen- 
denții unui trib al lui Israel; ne vom ocupa de această religie într-un ca- 
pitol separat. 

Celelalte trei cazuri țin nu de domeniul legendei, ci de fapte istorice 
ale căror urme sunt încă vii. 


Falasha’ sunt evreii din Etiopia care și-au făcut simțită prezenţa în ac- 
tualitate începând cu 1985,când datorită podului aerian israelian au fost 
repatriați în Israel, scăpând astfel de foamete şi de o viață ca în Evul Mediu. 

În ciuda caracterului lor evreiesc, ei s-au despărțit de mult timp de 
trunchiul comun, originea lor fiind nesigură. Ei înșiși se consideră descen- 
denţii reginei din Saba și ai regelui Solomon, care, în secolul al X-lea î. Hr. 
au trăit o iubire devenită celebră. Rodul acestei iubiri, primul împărat al 
Etiopiei, Menelik 1, ar fi strămoșul lor. În secolul al IV-lea, odată cu in- 
troducerea creștinismului în Etiopia, ei s-au retras spre nordul țării unde 
s-au și stabilit. Numele etiopian falasha înseamnă tocmai „exilat“. 

Au fost emise și alte ipoteze: este posibil să fi fost convertiți de 
misionarii evrei veniți din sudul Arabiei după distrugerea Templului în 
secolul I d. Hr. sau au descins din coloniile evreiești din Egiptul de Sus 
care au coborât spre sud după prima distrugere a Templului în 586 î. Hr. 

Putem data cu certitudine apariţia lor în istorie către secolul al X-lea, 
când au întemeiat un regat evreu care număra aproape un milion de supuși. 
Dar acest regat tampon între creștinii copți din Etiopia și musulmani se va 
prăbuși în secolul al XVII-lea. La începutul secolului XX numărul acestor 
falasha a scăzut mult, ajungând în jur de 100 000 și fiind neglijaţi de 


! Ei formează Beta Esrael, fiind evreii etiopieni care au fost aduși în Israel în anii '80. 
A se citi falașa (n. coord.). 

puterea etiopiană. Supuși la numeroase presiuni și ducând o viață grea, 
falasha nu şi-au pierdut speranţa, pe care o nutrește orice evreu, aceea de 
a se întoarce într-o bună zi în Israel; până nu de mult ei se credeau a fi 
singurii evrei care mai trăiesc în întreaga lume. 

Când ceilalți evrei au aflat de existenţa lor, reacțiile au fost diferite: 
unii erau fericiți că Dumnezeu a permis o asemenea regăsire neașteptată, 
alții nu-i considerau bine-veniţi și puneau chiar la îndoială originea pură 
a iudaismului lor. Abia în 1975 marii rabini ai Israelului i-au recunoscut 
ca evrei adevăraţi, descendenți din tribul lui Dan. 

Totuși practicile religioase ale tribului falasha, prin caracterul arhaic 
pe care-l păstrează, sunt diferite de cele ale altor evrei. Ei respectă cu stric- 
tete obiceiurile alimentare şi nu aprind sub nicio formă focul, nici măcar 
o lumânare, în ziua de sabat. Pe durata ciclului menstrual, femeile locu- 
iesc singure într-o colibă. Vasele din lut în care se servește masa la Paște 
sunt distruse după folosire, simbol al plecării definitive din Egipt. 

Falasha celebrează sărbătorile evreieşti, excepţie făcând sărbătoarea 
Purim stabilită după exilul din Babilon. Acest lucru confirmă că separarea 
falasha de alte comunităţi evreieşti s-a produs înaintea acestui eveniment. 

Din perioada cât au trăit în Etiopia, ei păstrează folosirea limbii 
etiopiene vechi, guez, pentru liturghia lor, precum și cuvântul masguid, 
„moschee“ pentru desemnarea sinagogii lor. 

În 1980, după instalarea guvernului marxist la Addis-Abeba, statul 
israelian a hotărât repatrierea comunității falasha. Podul aerian al „ope- 
rațiunii Iosua“ a fost pus în aplicare în 1985 şi aproape 20 000 au ajuns 
în Țara Făgăduinţei. În 1991 au mai sosit încă aproape 15 000. 

Totuși șocul cultural al acestor evrei negri care veneau dintr-o țară 
subdezvoltată comparativ cu nivelul de viață oferit de statul evreu a creat 
numeroase probleme de ambele tabere. Pe de o parte, evreii ultraconser- 
vatori, în general așkenazii, au impus comunității falasha „o convertire ri- 
guroasă la iudaism“ cuprinzând cele trei rituri de „reînnoire a alianței“: 
circumcizia, baia rituală și declarația de acceptare a legilor religioase. 
Pentru că majoritatea membrilor fuseseră deja circumciși, și cum operația 
nu mai putea fi repetată, rabinii puriști au vrut să impună o prelevare de 
sânge făcută prin înțeparea penisului în locul în care a fost tăiat prepuţul. 

Aceste pretenţii au fost considerate ca fiind infamante și jignitoare de către 
acești oameni care păstraseră cu eroism de-a lungul secolelor flacăra vie 
a iudaismului. Falasha, ei înșiși, au fost șocați că un mare număr de evrei 
nepracticanți din Israel acordă puţin respect regulilor Torei. Uneori lipsa 
de înțelegere manifestată de falasha nu era justificată: ei erau surprinși să 
vadă că evreii consumau mâncare caldă în ziua de sabat; dar nimeni nu în- 
călca regula de a nu aprinde focul în ziua de sabat; ei foloseau doar o plită 
electrică fierbinte care era pusă în priză cu o zi înainte. 

În cele din urmă, dificultățile firești de asimilare au fost în mare parte 
depășite, falasha au învăţat în scurt timp limba ebraică, limbă semită 
ca și a lor, iar Israelul numără de acum înainte vreo 40 000 de evlavioși 
cetățeni suplimentari. 


Kazarii sunt un popor turcic ce locuia odinioară pe un teritoriu întins 
aflat în nordul Caucazului. Între secolele al VII-lea și al X-lea, kazarii au 
format un imperiu a cărui putere rivaliza cu Imperiul Bizantin de la 
Constantinopol și cu Imperiul Omeyyad din Damasc. Rolul lor istoric 
pare să fi fost considerabil pentru că ei au oprit, așa cum a făcut Carol 
Martel la Poitiers, expansiunea islamului către stepele Rusiei. Totuși isto- 
ria lor nu este cunoscută decât din cronicile popoarelor vecine, ceea ce 
lasă să se întrevadă mari incertitudini privind civilizația și prăbușirea 
imperiului lor. 

Un fapt tulburător pare totuși cert: este vorba de convertirea la iudaism, 
către mijlocul secolului al VIII-lea d. Hr., a regelui kazarilor și cel puțin a 
unei părți a populaţiei. Această decizie se poate explica prin preocuparea 
politică de a nu favoriza nici islamul, nici creștinismul, religiile celor două 
imperii rivale kazarilor. 

O asemenea convertire este similară cu cea făcută de Vladimir în 989, 
care a adoptat creștinismul ortodox după ce a chemat să se înfățișeze 
reprezentanții tuturor marilor religii. 

Iudaismul kazarilor pare să fi fost, la începuturi, asemenea celui al 
karaiților a căror doctrină aparține celei mai prospere perioade a Impe- 
riului kazar. Apoi, sub influenţa rabinilor veniți din Orientul Apropiat 
se ajunge la un iudaism mai clasic. 

Astfel, opt secole după distrugerea Templului și împrăștierea poporului 
evreu exista un imperiu al religiei oficiale evreiești, dar cu populație turcică, 
fără a fi de origine semită și fără a avea vreo legătură de sânge cu Avraam. 

După ce rușii au distrus Imperiul Kazar în 965, o parte importantă a 
populației a emigrat către vest, astfel încât pe teritoriile ungurești limba 
kazară era vorbită în secolul al XII-lea paralel cu limba maghiară. 

Scriitorul Arthur Koestler deduce din acestea, sprijindu-se pe argumente 
solide, că majoritatea comunităților evreieşti din Europa Centrală își au 
originea în populaţia kazară și nu în cele douăsprezece triburi ale lui Israel’. 
De fapt, antisemitismul lui Hitler s-ar fi manifestat la adresa celor care nu 
erau semiți. 


Paștunii au trecut cu toții la islam încă din anul 662. Ei sunt în număr de 
șapte milioane în Afghanistan, o treime a populaţiei, iar în jur de 12 mi- 
lioane trăiesc în Pakistan, reprezentând de fapt 8% din totalul populației 
acestei țări. Limba paștună este de origine indo-europeană, înrudită cu 
limba persană, ambele fiind considerate limbi oficiale în Afghanistan. 

Războinici de temut, cu un caracter independent, acești munteni se ocupă 
cu păstoritul sau cu agricultura, fiind mai puţin interesați de ceea ce numim 
noi școală. Aspectul fizic, tenul de culoare deschisă, ochii adesea albaștri îi 
deosebesc de populațiile de origine turcică din regiune. 

În mod curios, numeroase elemente convergente lasă să se presupună că 
ei au o îndepărtată origine iudaică: copiii sunt circumciși în a opta zi de la 
naștere; femeile respectă baia rituală după perioada de ciclu; căsătoriile se 
celebrează sub un acoperământ — soţii schimbând inelele; de la vârsta de 
13 ani bărbații poartă un şal de rugăciune franjurat ce amintește de talitul 
evreiesc, dar servește drept covoraș de rugăciune... 

La aceste obiceiuri se adaugă și datinile transmise pe cale orală. Paștunii 
consideră că sunt descendenții lui Afghana, fiul lui Ieremia și nepotul le- 
gendarului rege Saul. Fosta familie regală din Afghanistan se considera des- 
cendentă din tribul lui Veniamin și din regele Saul. Numele grupărilor 
etnice ale paștunilor evocă numele triburilor lui Israel: Rabani (Ruben), 


1 Al Treisprezecelea Trib, Editura Calmann-Lévy, 1976. 

Shinwari (Simeon), Levani (Levi), Daftani (Neftali), Djadjani (Gad), Ashuri 
(Aser), Yusulzai (Iosif). Kabul, capitala Afghanistanului, poartă numele 
unui fost sat din Samaria ocupat de tribul Aser. În muzeul orașului putem 
vedea o stelă datând din secolul al XI-lea găsită într-un sat paștun și care 
poartă o inscripție ciudată scrisă cu caractere ebraice: „Trăiesc în umbra lui 
Dumnezeu, frica și neliniștea ne cuprind, evreii vor muri, iar musulmanii 
vor supraviețui.“ 

Aceste diferite indicii au stat la baza cercetărilor întreprinse de Institu- 
tul Amishav din Ierusalim pentru a studia și mai temeinic istoria paștuni- 
lor, al căror mod de viață rămâne, pe drept cuvânt, cu adevărat biblic!. 


CALENDARUL EVREIESC 


Există un calendar evreiesc la care se adaugă sărbătorile religioase. 
El numără 12 luni de 29 sau 30 de zile, fiecare începând odată cu luna 
nouă. O a 13-a lună se adaugă de 7 ori într-un ciclu de 19 ani pentru a re- 
cupera decalajul dintre anul lunar de 354 de zile și anul solar normal de 
365 de zile și un sfert. Avem astfel un calendar solar pentru an şi un 
calendar lunar pentru luni. 
Numele acestor luni sunt următoarele: 
Nisan, care acoperă lunile martie — aprilie 
Iyyar 
Sivan 
Tammuz 
Av 
Elul 
Tişri 
Heșvan? 
Kislev 


1 Paştunii sunt uneori numiţi Pathans; acesta este numele lor în limba hindi. 


2 Se spune uneori mar heshvan, „luna tristă“ heshvan, căci este olună fără sărbători în 
cursul căreia nu se celebrează căsătorii. 

Tevet 
Șevat 
Adar 
Luna suplimentară se numeşte Adar Șeni, adică „al doilea Adar“. 
Aceste luni sunt, cu trei excepții, aceleași cu cele ale calendarului 
solar musulman, dar pronunția lor este ușor diferită. 
Calendarul este de origine caldeană și a fost preluat în timpul capti- 
vității în Babilon. 


EVREII MESIANICI 


Numiţi și iudeo-creștini, evreii mesianici constituie un element de 
tranziție naturală către următorul capitol care se va referi la creștinism. 

Mişcarea lor este neimportantă din punct de vedere numeric. Ea 
însumează patruzeci de comunități în Statele Unite, fiecare neavând mai 
mult de câteva zeci de membri. Aceştia sunt evreii convertiți la creșşti- 
nism; ei îl recunosc pe Iisus Hristos drept Mesia anunţat de Biblie ca 
salvator al poporului ales. Totodată ei au vrut să-și păstreze pe cât de 
mult posibil caracterul evreiesc. Astfel, serviciul religios are loc vi- 
neri seara, vinul de la slujbă este cușer şi sunt respectate sărbătorile 
tradiționale evreieşti. 

Prin latura lor creştină, evreii mesianici se apropie mai curând de pen- 
ticostalii protestanți, deşi ei aparţin diferitelor orientări care se întâlnesc 
în sânul Alianţei iudaismului mesianic din America, fondate în 1915. 

Apariţia acestui curent original de gândire este greu de datat, dar 
se pare că nu s-a produs înainte de a doua jumătate a secolului al XIX-lea, 
perioadă în care el apare în Moldova, în Statele Unite și în Marea Britanie. 

De reținut faptul că o comunitate religioasă catolică păstorită de o 
evreică, maica Myriam, convertită la creștinism se străduiește să împli- 
nească riturile iudaice pentru a constitui o adevărată punte între iudaism 
şi creştinism. 

Aproape un miliard și jumătate de oameni, un sfert din omenire, 
mărturisesc religia creștină. Din punct de vedere numeric această religie 
este cea mai importantă, fiind răspândită pe toate continentele și în cele 
mai diverse medii culturale. 

Ce au oare în comun manifestările pline de exuberanță din pelerinajele 
mexicane cu solemnitatea rece și discretă a luteranismului suedez, cu re- 
tragerea liber acceptată a călugărilor în mănăstiri sau cu intelectualismul 
abordat de unii filosofi creștini occidentali? 

În cursul celor aproape douăzeci de secole de existență agitată, crești- 
nismul nu s-a identificat niciodată pe deplin cu vreun sistem politic, 
social sau cultural. Expansiunea sa este înainte de toate rezultatul pa- 
timii de care dau dovadă creștinii adevărați în a transmite oamenilor 
mesajul lui Dumnezeu. Adesea politica de expansiune a unei ţări cre- 
ştine a susținut prin forţa armelor acțiunea misionarilor cu scopul de 
a servi deopotrivă propriile interese, dar și cauza credinţei. Cel mai 
adesea, creștinii s-au avântat fără a avea alte arme în afară de puterea 
de convingere a credinței pentru a converti la creștinism popoare în- 
depărtate de speranţa lor, cea pe care le-o dă Iisus Hristos, Fiul lui Dum- 
nezeu. Faptul că aceşti creștini tulburau o ordine prestabilită a dus la 
alungarea și persecutarea lor; dar, mai târziu, încetul cu încetul, me- 
sajul de iubire a învins, a câștigat teren și a devenit valoare universală, 
parte integrantă a numeroase filosofii care nu recunosc întotdeauna 

cât de mare a fost, în mod direct sau indirect, importanţa creștinismului 
asupra umanităţii. 

Cu siguranţă, creștinismul este o religie din moment ce are ambiția de 
a-l uni pe om cu Dumnezeu, dar această legătură se bazează mai întâi pe 
o revelaţie și pe persoana lui lisus Hristos. | 


lisus HRISTOS 


lisus, personaj istoric atestat, născut la Bethleem în anul 5 sau 6 înaintea 
erei noastre, reprezintă mai mult decât esenţa religiei creștine. El este în 
același timp rațiunea de a fi, creatorul și modelul. Mai mult încă, așa cum 
spun creștinii, el este Dumnezeu, care a ales în mod deliberat să trăiască 
pe pământ acceptând în totalitate condiția umană. Misiunea lui Iisus pe 
pământ, expresie a voinţei lui Dumnezeu, nu este la voia întâmplării sau 
a diferitelor circumstanţe de ordin economic şi social ale epocii. 

Acest plan a fost îndelung gândit de-a lungul istoriei unui popor, 
poporul evreu, ales de Dumnezeu ca martor și actor al prezenţei sale în 
rândul oamenilor. 

lisus însuși era evreu practicant, descendent pe linie maternă din David, 
fostul rege al Israelului. El s-a născut în sărăcie, în timpul unei călătorii 
forțate impuse de cuceritorul roman care voia să facă recensământul 
populației. 

Mama sa, Maria,o tânără cu o reputaţie nepătată, a rămas însărcinată fără 
să fi avut raporturi sexuale, iar bărbatul pe care familia i-l alesese drept 
soț, Iosif, în loc să o alunge așa cum se obișnuia în acea vreme, a acceptat 
explicația unei nașteri supranaturale’. 

Trebuie să amintim că poporul evreu, adesea persecutat de vecini pu- 
ternici, trăia cu speranţa venirii unui Mântuitor, a unui Eliberator; exista 
în rândul populației speranța câștigării independenţei politice a Israelului. 


1 Vom vedea mai departe că unii protestanți nu acceptă o asemenea intervenţie su- 
pranaturală și pun sub semnul îndoielii fecioria Maicii Domnului. 

Acest personaj atât de aşteptat trebuia să fie cunoscut sub numele de 
Mesia, adică „cel care este ales de Dumnezeu“, „unsul Domnului“!. 

Biblia, sau mai precis ceea ce creștinii numesc Vechiul Testament, 
relatează istoria poporului evreu și îndelunga așteptare a lui Mesia despre 
care se spunea că se va naște dintr-o fecioară. 

Totuși creștinii consideră că Iisus este Dumnezeu, conceput de Dumne- 
zeu și purtat în pântece de Maria, mama sa; nașterea lui Iisus este unică și 
supranaturală. Nu este nimic ilogic, dacă Iisus este singurul Om-Dumnezeu 
care a trăit pe pământ, iar nașterea sa este unică, deoarece nu a fost nevoie 
de sămânță bărbătească pentru a-l procrea. 

Religia musulmană acceptă nașterea supranaturală a lui lisus. 

Conform creştinilor, Dumnezeu a dorit ca această naștere să fie cu totul 
aparte, tocmai pentru a face cunoscut omenirii că el s-a întrupat în Om. 
În paranteză fie spus, acest lucru explică și întăreşte faptul, recunoscut de 
creştini de altfel, că viața omenească începe odată cu conceperea copilului. 
Nimic nu l-ar fi împiedicat pe Dumnezeu să „dobândească“ un om născut 
dintr-un tată și o mamă, dar, în mod paradoxal, credibilitatea intervenţiei 
divine ar fi fost diminuată. 

Rezumând, am putea spune că nu poate fi vorba ca un creştin să-l limiteze 
pe Iisus Hristos doar la rolul de personaj istoric. El este singura ființă Om și 
Dumnezeu în același timp, unicul pe care Istoria l-a cunoscut pe pământ’. 

Care este deci mesajul atât de important ce trebuie transmis oamenilor 
Și care cere o asemenea desfășurare de mijloace neobișnuite? 

Mesajul este conținut în trei cuvinte: „Dumnezeu este Iubire“. 

Este la fel de simplu ca și formula lui Einstein: E = mc?, formulă care a 
revoluționat fizica stabilind echivalenţa între energie și materie; între 
acestea două există totuși un raport. 

Afirmația că Dumnezeu este Iubire nu apare ca fiind neapărat originală, 
dar trebuie spus că de mai bine de 2 000 de ani ea a fost mereu repetată 


1 Mesia, „uns“, se spune Christos în limba greacă, cuvânt care a dat numele de creştin 
și creştinism. Iisus Hristos îmbină deci numele de lisus cu rolul dat de Dumnezeu. 

2 Acest lucru nu exclude planul pe care Dumnezeu îl are și cu alte lumi locuite, dar 
asta nu este la îndemâna noastră. 

strămoșilor noștri. Totuși este destul de ușor de imaginat un Dumnezeu 
Creator care a lansat provocarea în cosmos pentru a vedea ce se întâmplă; 
nu este de asemenea aprioric evident faptul că îl interesează prea mult 
această evoluţie, el fiind Atotcunoscător și știind deja ce întorsătură vor 
lua lucrurile. 

Fără a face un joc de cuvinte, iubirea sinonimă cu libertatea va conduce 
la o adevărată revoluţie. 

Odată cu acest mesaj puţin abstract „Dumnezeu este Iubire“, lisus 
Hristos s-a străduit să-i dea omului un model de viață, adică să-l înveţe cum 
să-și folosească libertatea. 

Concret, în situaţii întâlnite zi de zi, prin cuvinte foarte simple, Iisus 
a arătat până unde poate duce Iubirea. Pentru aceasta el nu a abolit legea 
evreiască, ci a depășit-o: în locul legii talionului „Ochi pentru ochi și dinte 
pentru dinte“ el provoacă mulțimea spunând: „Iar cui te lovește peste obra- 
zul drept, întoarce-i-l și pe celălalt“ sau „Iar dacă ochiul tău cel drept te 
smintește, scoate-l şi aruncă-l de la tine“. 

În contextul violenței epocii — Palestina aflată sub ocupaţie romană 
unde evreii așteptau cu speranţă venirea unui Mesia eliberator — lisus 
nu putea fi decât conducătorul mult dorit. Romanii ar fi trebuit să fie 
încântați să întâlnească la un popor învins un asemenea pacifist atât 
de hotărât, dar, demagogi fiind, ei l-au sacrificat, lăsându-l pradă furiei 
mulțimilor dezlănţuite. 

Astfel, lisus, mesagerul Iubirii fără margini, a fost supus la chinuri 
asemenea unui criminal; acest lucru ar fi trebuit să pună capăt tuturor uto- 
piilor!. Putem oare să ne închipuim înfrângere mai dureroasă pentru un 
om care numai prin cuvânt urma să stabilească noi relații între oameni? 

Puţinii ucenici pe care-i avea, paralizați de spaimă și decepție, nu au fost 
în stare să reacționeze. Totuși, la trei zile după execuţie, conform cuvintelor 
Bibliei despre Mesia, s-a petrecut evenimentul care avea să uimească 
lumea: Învierea. 


1 Musulmanii nu acceptă faptul că un profet asemenea lui Iisus ar fi murit astfel; 
Dumnezeu nu ar fi putut accepta moartea dezonorantă a celui pe care din voința sa a făcut 
să se nască dintr-o fecioară. 

Timp de 40 de zile, de la Paște până la Înălțare, lisus s-a arătat în diverse 
ocazii și unui mare număr de martori. Unul dintre ucenicii săi, Toma, care 
nu credea, a trebuit să-l atingă pentru a se convinge de această minune. 
Totuși nu putem vorbi de o întoarcere la viață, așa cum ne este nouă dat 
să cunoaștem; corpul său era eliberat de orice constrângere. El putea să 
apară brusc într-o cameră închisă fără a fi vorba însă de o fantomă... 
Dintr-odată, din eșec, moartea sa se transforma într-o certitudine a me- 
sajului transmis. De acum înainte, ucenicii săi sunt convinși că moartea 
nu este decât o trecere spre lumea de dincolo, iar Hristos a fost cel care a 
trecut primul. 

Așadar, credinţa într-un om, lisus cel înviat, fiul lui Dumnezeu, se află 
la baza creștinismului. Această credință s-a răspândit și continuă să se 
extindă, căci mesajul uimitor al lui lisus rămâne același, indiferent de 
cultură: nimic nu este dependent de vreun eveniment specific, nici de o 
problemă politică a epocii; lisus nu impune niciun rit, nicio formă de li- 
turghie; el nu construiește niciun templu; el se mulţumeşte să recomande 
rugăciunea care conţine esența legăturii omului cu Dumnezeu: 


„Tatăl nostru (noi suntem toți fraţi, fiind copii ai lui Dumnezeu) care 
ești în ceruri (noi nu-L vom căuta în vreun supraom), sfințească-se numele 
Tău (Dumnezeu este de altă natură, iar noi trebuie să recunoaştem acest 
lucru), vie împărăția Ta (noi dorim reuşita totală a lui Dumnezeu, lumea nu 
este statică), facă-se voia Ta precum în cer așa și pe pământ (noi trebuie să 
contribuim la instaurarea împărăției lui Dumnezeu și să facem voia di- 
vină). Pâinea noastră cea spre ființă dă-ne-o nouă astăzi (oricare ar fi ştiinţa 
noastră, noi depindem de Dumnezeu). Și ne iartă nouă greșelile noastre, 
precum și noi iertăm greșiţilor noștri (atitudinea noastră față de semeni de- 
termină atitudinea lui Dumnezeu față de noi înșine). Și nu ne duce pe noi 
în ispită, ci ne izbâvește de cel râu (libertatea noastră cere să fie îndrumată 
de Dumnezeu). 


1 Caracterul unic al trupului înviat, cel care anunţă învierea promisă nouă, înlătură 
orice speculație cu privire la Înălțarea la cer a lui Hristos, sub privirile Apostolilor, la 40 
de zile după Paşte. 

Iată totul: în aproximativ zece propoziţii ne dăm seama care este relația 
noastră cu Dumnezeu și știm cum să ne comportăm pentru a fi pe placul 
lui. Ca întreaga sa învățătură, acest mesaj deosebit de clar formulat este 
pe înțelesul tuturor, căci el se adresează în primul rând oamenilor celor 
mai simpli, celor mai săraci, celor mai slabi. 

Totuși această simplitate are ceva supărător: la ce foloseşte să fii inteligent, 
bogat și puternic dacă nu-i poți înțelege mesajul? 

Dar lisus nu se opreşte aici: ceea ce spune el contravine întotdeauna mo- 
ralei „obișnuite“, solid fundamentate: „De nu veți fi precum pruncii, nu veți 
intra în Împărăţia cerurilor.“ 

Cei însetați de putere sunt avertizați: forța şi aroganţa care au succes 
pe pământ blochează accesul la viața veşnică. 

Dar trebuie să găsim un punct culminant al învățăturii lui lisus Hristos; 
acesta se regăsește cu siguranţă în cele câteva fraze ale „Predicii de pe 
Munte“! rostite conform tradiției pe malul lacului Tiberiada: 


Fericiţi cei săraci cu duhul, că a lor este Împărăţia cerurilor. 

Fericiţi cei ce plâng, că aceia se vor mângăâia. 

Fericiți cei blânzi, că aceia vor moșteni pământul. 

Fericiţi cei ce flămânzesc și însetează de dreptate, că aceia se vor sătura. 

Fericiți cei milostivi, că aceia se vor milui. 

Fericiţi cei curați cu inima, că aceia vor vedea pe Dumnezeu. 

Fericiți făcătorii de pace, că aceia fiii lui Dumnezeu se vor chema. 

Fericiţi cei prigoniți pentru dreptate, că a lor este Împărăţia cerurilor. 

Fericiţi veți fi voi când vă vor ocări și vă vor prigoni și vor zice tot cuvântul 
rău împotriva voastră, mințind din pricina Mea; bucurați-vă și vă veseliți că plata 
voastră multă este în ceruri. 


Fiecare din aceste fraze constituie o rețetă a fericirii, dar este vorba de o 
fericire care o depășește pe cea pământească. Pentru a-l vedea pe Dumnezeu, 


pentru a avea parte de o fericire pe măsura sa, nu este plată de plătit, 


1 Este vorba de Fericirile care sunt redate în Evanghelia după Matei, 5, 3—12 (n. coord.). 

nici examen de trecut, pentru aceasta trebuie să iubim dreptatea și pacea, 
să trăim în curăţenie și demnitate. 

Totuși, lisus Hristos nu spune în ce constă această fericire din viața 
de dincolo. Scepticii pot susține că este vorba de o impostură, dar un 
impostor nu își înșală publicul decât cu scopul de a obține un beneficiu; 
Iisus Hristos nu a cerut niciodată nimic pentru sine. Adevărat este însă 
că așa cum este descrisă, această fericire este inaccesibilă, dar ne putem 
gândi că o asemenea descriere ar reprezenta într-o oarecare măsură 
un fel de publicitate care ne-ar influenţa alegerea şi nu ne-ar respecta 
libertatea. 

Un alt fapt demn de reținut: lisus Hristos nu ţine cont de tabuurile so- 
ciale. El manifestă aceeași iubire atât pentru străini, cât și pentru strân- 
gătorii de dări, pentru prostituate, atât pentru soldaţii din armata romană, 
cât și pentru prietenii cei mai apropiaţi. Singurii pe care lisus Hristos îi 
respinge sunt ipocriţii care se ascund în spatele conformismului social 
și îşi închid inima. 

Să adăugăm și faptul că pentru a-i convinge pe necredincioşi, lisus își 
înmulțește minunile nu atât pentru a schimba mersul lucrurilor, cât pentru 
a-și arăta puterea sa divină, precum și puterea de a ierta greșelile. 

Consecvent principiilor pe care le propovăduieşte, lisus dispare atunci 
când admiratorii săi vor să-i atribuie un rol politic. 

Astfel, în numai trei ani de viață publică și fără a avea la îndemână 
mijloacele de mediatizare modernă, acest evreu a cărui țară suferea de 
pe urma cotropirii străine reușește să pună bazele unei „revoluții“ careva 
traversa secolele: el declară că va fi întotdeauna în mijlocul celor care se 
vor aduna în numele său și că va trimite Duhul Sfânt! credincioșilor săi 
pentru a-i călăuzi în zilele ce vor veni. 


1 Cuvântul grecesc folosit este paracletos, care înseamnă „avocat“. Biserica a interpretat 
întotdeauna acest termen ca fiind Duhul Sfânt care ne susține asemenea unui avocat care 
ar pleda o cauză dificilă. Musulmanii se bazează pe acest cuvânt pentru a declara că este vorba 
de Mahomed, anunţat astfel de profetul Iisus. 

Singurul lucru pe care Iisus îl cere oamenilor este ca aceștia să îm- 
părtășească pâinea și vinul în amintirea morţii sale, pe care el a acceptat-o 
ca sacrificiu în vederea transformării noastre. 

Istoria lui lisus Hristos este uimitoare din mai multe puncte de vedere. 
Relatările au un impact diferit asupra noastră. Ceea ce-i impresionează în 
mod deosebit pe evreii în rândul cărora au avut loc primele convertiri este 
similitudinea care există între viaţa lui Iisus și prezicerile Bibliei referitoare 
la Mesia cel așteptat. 

Venirea lui lisus Hristos în Istorie nu era deci un fapt izolat, ci a în- 
semnat ajungerea la capătul lungului parcurs al poporului evreu, sub 
conducerea profeților. 

Evenimentul cel mai important rămâne totuși Învierea care le confirmă 
cu adevărat ucenicilor că lisus Hristos a învins moartea și că promisiu- 
nile pentru o viaţă veșnică sunt certe. Aceasta este explicația pentru fap- 
tul că, deși victime ale persecuțiilor sângeroase, primii creștini au îndurat 
martiriul convinși fiind că prin moartea lor vor ajunge în rai. 

În sfârșit, ultimul subiect care atrage admiraţia se referă la puterea de 
adaptare a Bisericii care a reușit să supravieţuiască în condiţiile cele mai 
vitrege. Acest lucru a fost posibil datorită promisiunii făcute de Iisus Hris- 
tos de a fi mereu prezent şi de a o conduce prin Duhul Sfânt. Timp de trei se- 
cole, Biserica nu a fost susținută de nicio putere politică sau militară! și nici 
de vreun regulament intern. 

În zilele noastre mai trăim încă această aventură a Bisericii: ea apare ca 
fiind bine structurată, poate puțin cam greoaie şi ușor învechită, dar trecutul 
său mărturiseşte capacitatea sa de adaptare fără seamăn. 

Liantul acestei surprinzătoare construcţii îl reprezintă credințele 
moștenite de la lisus Hristos sau extrase din cele ale primilor discipoli. 


1 Această diferență faţă de islam ne uimește. Organizarea politică și militară a lui 
Mahomed și a primilor califi a permis ca într-o sută de ani să se ajungă până la Poitiers. 
Din secolul al XIII-lea însă, practic islamul nu a mai câștigat nicio poziție geografică; în- 
cepând cu această epocă, Indonezia şi Imperiile occidentale din Africa Neagră trecuseră 
deja la islam. l 

CREDINȚELE CREȘTINISMULUI 


Învățătura lui Iisus Hristos o desăvârșește pe cea a diferiților profeți 
care şi-au făcut cunoscute cuvintele în Biblie de-a lungul istoriei po- 
porului evreu. 

Creștinii, studiind atent mesajul primit, au interpretat în mod diferit 
anumite elemente din credinţele lor. Dezbateri cu caracter teologic, uneori 
înverşunate, s-au succedat mereu până când lucrurile au fost stabilite în ca- 
drul sinoadelor de către episcopi. Așa s-a fundamentat doctrina oficială, 
ortodoxă!. Cei care nu erau de acord cu aceste hotărâri părăseau Biserica 
împreună cu grupul lor de credincioși și puneau astfel bazele Bisericilor 
creștine disidente dintre care unele au dispărut, în timp ce altele și-au 
consolidat pozițiile?. 

Când în 1054 Biserica Răsăriteană s-a despărțit de Biserica Romei — 
motivul fiind autoritatea papei —, cele două Biserici nu aveau diferenţe de 
doctrină. Totuşi proclamarea dogmelor s-a făcut ulterior de către Biserica 
Catolică fără ca Biserica Răsăriteană să participe, aceasta fiind în conti- 
nuare numită Ortodoxă. Apare astfel schițată deja o divergență de doctrină 
între cele două Biserici. 

Oricare ar fi realitatea acestor dificultăţi, toate Bisericile creștine au 
în comun credinţele fundamentale, pe care le putem numi crezul lor. 
Ele sunt următoarele: 


e Există un singur Dumnezeu atotputernic, creatorul tuturor lucrurilor. 

« Dumnezeu este Tatăl nostru: legătura dintre creator și creaturile sale 
este una de iubire, mult mai puternică decât ne-o putem imagina. 

e Iisus Hristos este fiul lui Dumnezeu; el este Om, dar în acelaşi timp este 
și Dumnezeu, conceput de Dumnezeu și născut de Maria. 


1 Ortodoxie, „gândire dreaptă“ în limba greacă, desemnează ceea ce este conform cu 
adevărul unei doctrine. Acest termen este folosit și pentru doctrinele politice. 

2 Vom găsi mai departe în acest text un tabel al conciliilor, al dogmelor promulgate și 
al ereziilor care au apărut din acestea. 

3 Acest termen din limba latină, credo, care înseamnă „eu cred“, este primul cuvânt al 
rugăciunii catolice în care sunt enunțate principalele adevăruri în care trebuie să credem. 

e Latreiziledupă moartea sa pe cruce, el a înviat și s-a arătat în diverse 
ocazii, apoi s-a suit la „cer“ pentru a i se alătura lui Dumnezeu Tatăl. 

e Dumnezeu este unic, dar El este Sfânta Treime, adică trei „persoane“ 
numite Tatăl, Fiul şi Sfântul Duh, trei într-un singur şi același Dumnezeu.. 

e Iisus Hristos, a doua persoană a Treimii, s-a făcut Om. Este ceea ce 
numim taina întrupării. 

e Iisus Hristos a venit să le ofere mântuirea? oamenilor aflați în sufe- 
rință. Prin moartea sa pe cruce, el a „răscumpărat“ astfel toate lipsurile, 
slăbiciunile, greşelile și crimele umanităţii. Este ceea ce numim taina 
mântuirii, adică a „răscumpărării“. 

e Pentru a avea parte de această mântuire promisă de Dumnezeu, omul 
trebuie să aibă un comportament corect. Morala este fundamentată pe 
modelul vieții duse de Iisus Hristos, adică pe legea iubirii. 

e La sfârşitul lumii, Dumnezeu va judeca toți oamenii, iar cei aleşi vor 
avea parte de viața veşnică. 

e Biserica este strâns unită în jurul lui lisus Hristos; ea este reprezen- 
tanta sa pe pământ; Biserica este permanent condusă şi iluminată de 
Duhul Sfânt. 


Imensa majoritate a creștinilor de toate confesiunile este de acord și 
admite aceste credințe pe care le consideră baza creştinismului, chiar dacă 
pot apărea și opinii divergente, cum ar fi, de exemplu, în privința noţiunii 
de biserică sau a caracterului real sau simbolic al unor evenimente. 

Totuși, aceste credințe nu au toate același impact asupra vieții creștinului: 
existența unui Dumnezeu treimic unic sau a Judecăţii de Apoi permit ex- 
plicarea destinului umanității în timp ce persoana lui Hristos constituie 


1 Persoană, cuvânt de origine etruscă, desemnează la origine o mască de teatru. Astfel, 
„acelaşi actor“, Dumnezeu, apare sub trei aspecte distincte, trei „personaje“. Suntem conşti- 
enți de insuficiența vocabularului pentru a descrie ceea ce înseamnă natura însăși a lui 
Dumnezeu. Nimic nu ne-ar fi permis să ne închipuim „structura internă“ a lui Dumnezeu 
în afara revelaţiei. Coranul nu menționează noțiunea de Treime; musulmanii nu o recunosc 
și unii o consideră chiar suspectă de a nega unicitatea lui Dumnezeu. 

2 Oricare ar fi circumstanţele şi epoca, omul prin libertatea sa a căzut în ispita de a-l 
respinge pe Dumnezeu, făcându-și astfel singur rău. 

pentru fiecare un model de comportament. lată de ce fiecare creştin sincer 
caută să se „convertească“, adică să fie asemenea exemplului de iubire per- 
fectă dat de Iisus Hristos pe acest pământ. Pentru creștini, a urma credința 
în acest Om-Dumnezeu înseamnă mai mult decât respectarea unei legi sau 
a unui alt text. 

Pentru omul secolului XXI ar putea părea dificil sau chiar absurd ca să 
aibă drept model o personalitate, e adevărat, de-a dreptul remarcabilă, 
dar care a existat cu mult timp înainte. Cum putem oare copia viața aces- 
tui om care a trăiit într-un mediu social, economic și politic atât de diferit 
de al nostru? 

De fapt, ceea ce asigură unitatea creștinismului este tocmai credinţa în 
învierea lui Hristos şi în ajutorul pe care Duhul Sfânt îl trimite Bisericii. 
Oricât de greu ar fi de acceptat de către un necreștin prezența actuală a 
lui Hristos înviat, ea este adevărata justificare a ambiţiei nemăsurate 
a creştinilor: strădania de a atinge sfințenia sau dezvoltarea personală 
în spiritul iubirii nesfârșite a unui Dumnezeu întrupat în Om. 

Este lesne de înţeles însă că puţini creştini reuşesc să înfăptuiască 
acest lucru. Fiecare om are slăbiciunile sale și bunăvoința singură nu este 
de ajuns pentru a atinge dezideratul. De altfel, toți creștinii sunt de acord 
că niciun progres spiritual nu este posibil în afară de acest dar al lui Dum- 
nezeu pe care îl numesc har. Cum altfel oare s-ar putea apropia omul de 
Dumnezeu doar prin propriile sale puteri? 

Dar greutatea sarcinii impune creștinilor o întrajutorare permanentă. 
Acesta este rolul fundamental al Bisericilor constituite, indiferent de 
diversitatea abordării și a practicilor lor. 


PRACTICAREA CREȘTINISMULUI 


Cum să se mai regăsească oare omul în această abundență de practici 
creştine: slujbe, taine bisericești, sărbători, pelerinaje, procesiuni, fapte 
milostive, acțiuni misionare? Doar un singur fir călăuzitor permite 
să se dea un sens și o coerenţă acestei diversități de manifestări ale 

credinței, sporite încă și mai mult de particularismele diferitelor Bise- 
rici creștine. 

Acest fir călăuzitor îl regăsim în persoana lui lisus Hristos la care se ra- 
portează, prin definiţie, toți creștinii. Devotamentul față de persoana sa 
constă în respectarea învățăturii și păstrarea amintirii vieții sale pământești. 

Practica religioasă urmează deci în mod firesc două axe principale: 


e Studiul cuvântului său exprimat în Evanghelii şi lămurit în tot textul 
Bibliei. Aplicarea în viaţa de zi cu zi a acestei învățături duce la adop- 
tarea unui stil de viață moral. 

+ Celebrarea pe tot parcursul anului a principalelor evenimente ale vieţii 
sale. Practica aceasta constă în sărbători sau ceremonii care nu se referă 
neapărat la amintirea trecutului, dar reprezintă de fapt viața lui Hristos 
înviat în sânul Bisericii pe care el a fondat-o. 


Orice serviciu religios creștin, slujba de pildă, cuprinde două părți: 
una consacrată cuvântului, cealaltă, manifestării mulțumirilor credin- 
cioșilor pentru darurile și prezența lui Dumnezeu. 

Aceste două părți sunt strâns legate de practicile creștine, dar, pentru 
a le prezenta cât mai clar, le vom trata separat. 


Împlinirea cuvântului lui Dumnezeu 


Prima etapă constă, evident, în a cunoaște bine și a înțelege învățătura 
lui Dumnezeu. În acest scop, un creștin trebuie să se familiarizeze cu istoria 
poporului evreu, ales de Dumnezeu pentru a împlini evenimentul anun- 
țat de profeți, și anume venirea lui Mesia. Mai mult, creștinul are și obli- 
gația să cunoască viaţa lui lisus Hristos pentru a fi în măsură să trăiască 
aidoma modelului său. 

Astfel toate formele de creștinism oferă o învățătură religioasă care 
are la bază cunoașterea Istoriei sfinte. 

Această învățătură a fost dezvoltată cu precădere de protestanți, pentru 
care interpretarea învățăturilor Bibliei este o chestiune personală în care 

nu intervine nicio autoritate ecleziastică. Există numeroase cercuri de stu- 
dii biblice unde credincioșii se străduiesc să extragă din textele sacre toată 
învățătura necesară pentru a se putea găsi răspunsuri la preocupările lor. 

Catolicii studiază Biblia, iar această activitate încredințată odinioară spe- 
cialiștilor este de acum înainte la îndemâna grupurilor tot mai numeroase de 
credincioși. Situaţia este de dată relativ recentă și se alătură unei mai vechi 
atitudini protestante. Înaintea eforturilor de apropiere între creștini, unii 
preoți și călugărițe catolice considerau într-adevăr că Biblia — mai precis 
Vechiul Testament — nu poate fi încredinţată oricui, deoarece se aveau în ve- 
dere cele câteva episoade care prezintă aspecte de o moralitate îndoielnică. 

Pentru majoritatea creştinilor care se mulțumesc să meargă la slujba 
de duminică, formarea lor continuă este asigurată prin lecturile alese și 
comentate de preot sau pastor. 

Dar dacă este bine să cunoaștem cuvântul lui Dumnezeu, mult mai 
important este să-l punem în practică. Deţinător al adevărului revelat și 
însuflețit de iubirea faţă de aproapele său, creștinul are datoria de a răs- 
pândi acest adevăr și de a-l ajuta pe orice om aflat în nevoie, indiferent dacă 
ajutorul dat e de natură materială sau morală. Cuvintele lui lisus Hristos 
adresate apostolilor sunt clare: „Mergeţi și învăţaţi toate neamurile.“ Este 
vorba de o învățătură mult mai convingătoare decât discursurile. De aceea 
lucrările sociale și acțiunile misionare se îmbină și se completează unele 
pe celelalte prin puterea Duhului Sfânt trimis de Dumnezeu în Biserica sa. 

Astfel, creștinul practicant fervent își consacră tot timpul posibil pen- 
tru a alina suferința altora și pentru a transmite mesajul de iubire al Mân- 
tuitorului; el nu poate face nimic fără ajutorul lui Iisus Hristos; întreaga 
sa viață creștinul încearcă să trăiască asemenea fiului lui Dumnezeu, 
adică să aspire la sfințenie. 

În anumite momente ale istoriei Bisericii, căutarea perfecțiunii într-o 
societate dominată de violenţă i-a determinat pe unii creştini să fugă de 
lume, ajungând până la a-şi disprețui propriul trup!. Astăzi toate Bisericile 


1 S-au văzut călugări care trăiau într-o renunțare totală, în locurile neospitaliere sau, 
încă şi mai ciudat, cocoţaţi în vârful stâlpilor. Ei stăteau acolo și iarna, şi vara, la înălțime, 
și trăiau din pomana făcută de credincioși. 

creștine sunt de acord cu respectul pe care omul îl datorează creației lui 
Dumnezeu pornind de la natură, animale și bineînţeles de la omul cu trup 
și suflet. 

Acest exemplu ne arată în ce măsură a progresat atitudinea conștientă 
față de tot ce implică o bună înțelegere a mesajului și a exemplului lui lisus 
Hristos. Drumul către sfințenie este anevoios și nesigur, fie că este vorba 
de un singur individ sau de societatea creștină în ansamblu. Nu trebuie 
deci să ne mire neputinţele sau slăbiciunile care-i sunt proprii naturii 
umane. Ceea ce contează este perseverenţa în a duce o viață plăcută lui 
Dumnezeu. Această progresie, de tip dialectic, este favorizată de înmulțirea 
punctelor de vedere exprimate de diferitele Biserici creştine: chiar și o po- 
ziție greșită poate avea efecte pozitive datorită reacției pe care o provoacă.. 

Astfel fiecare nouă problemă antrenează în mod inevitabil căutarea 
de soluţii care să fie în concordanţă cu spiritul creștin. Această situație se 
întâlnește mai ales în domeniul moralei, ca urmare a evoluţiei societăţii: 
contracepția, mamele purtătoare, avortul nu sunt decât câteva dintre su- 
biectele asupra cărora creștinii ar trebui să-și spună părerea ținând cont 
de conştiinţa şi principiile lor. 

Acțiunea Bisericilor creștine, a preoților și pastorilor are drept mi- 
siune sensibilizarea credincioşilor în privința consecințelor faptelor fă- 
cute din neștiință și sprijinul acordat lor în a lua în mod conștient decizia 
cea mai potrivită pentru atingerea idealului lor. Deci preoții și pastorii 
nu sunt în niciun caz judecătorii ce hotărăsc în ce măsură fapta este con- 
form legii; ei îi ajută pe credincioși să-și exercite libertatea în sensul in- 
dicat de Dumnezeu și în conformitate cu alegerea lor conștientă. 

Însuși Cuvântul lui Dumnezeu așa cum este prezentat de evangheliști 
nu are nimic în comun cu un cod de conduită în care ar fi anticipate toate 
situațiile; cuvântul lui Dumnezeu explică și ilustrează comportamentul 
lui Iisus Hristos, care trebuie să servească drept exemplu pentru credin- 
cios. Cum niciodată nimeni nu se găsește exact într-una din situațiile 


1 Sfântul Pavel spunea oportet haereses esse, „trebuie să existe erezii“, adică erori 
doctrinare. 

prezentate în Evanghelie, creștinul acționează în virtutea spiritului și nu 
executând ordine. 

Această atitudine este atât de revoluționară în raport cu alte religii, 
încât există creștini cărora le vine greu să o înțeleagă și se simt mai bine 
dacă adoptă o atitudine de ascultare supusă. În același fel unii preoți sau 
pastori reacționează uneori ca niște „şefi“ spirituali mai mici și nu ca 
niște sfătuitori în serviciul credincioșilor. Totuși creștinul se poate apro- 
pia de Dumnezeu prin strădania sa. Din fericire el este conștient că în de- 
mersul lui este ajutat de Duhul Sfânt; acest ajutor divin compensează 
slăbiciunile și constituie pentru el un izvor de permanentă recunoștință. 
Viaţa sa creştină își trage seva din rugăciune, din studiul Scripturilor și 
din practicarea sfintelor Taine. 


Celebrarea darurilor lui Dumnezeu 


Ceea ce în vocabularul Bisericii se numeşte euharistie! este înainte de 
toate un act de mulțumire. lisus Hristos a vrut ca această celebrare să con- 
stea în principal în comemorarea cinei pe care El a luat-o împreună cu 
apostolii în ajunul morții sale. 

Alegerea unei mese simple, a împărțirii puținului vin și a pâinii pentru 
a celebra unirea lui Dumnezeu și a oamenilor subliniază în ce măsură Dum- 
nezeu dorește să le fie accesibil tuturor și în orice clipă. Prezența sa pe pă- 
mânt, acum mai bine de 2 000 de ani, această „întrupare“ a unui Dumnezeu 
care a adoptat condiția umană în totalitatea sa, se prelungește astfel dincolo 
de secole în mesele zilnice la care îi invită pe creștini să le împartă cu El. 

Dar recunoștința și bucuria pe care creștinii le manifestă față de Dum- 
nezeu se exprimă și în cursul sărbătorilor religioase de peste an și amintesc 
de marile evenimente ale vieţii lui Hristos pe pământ: naşterea sa la Cră- 
ciun, prima sa apariţie publică în fața legendarilor regi magi la Epifanie, 
Învierea sa în duminica Paștelui, urcarea la ceruri la Înălțare... 


? Multumesc se spune gratias în latină și eucharistos în greacă. Pentru mai multe 
explicații despre euharistie a se vedea mai departe în text. 

Catolicii și ortodocșii lasă să se reverse evlavia asupra Mariei, Maica 
lui Iisus Hristos, și asupra sfinților, care sunt de asemenea modele de 
reușită în rândul oamenilor. 

Toate aceste celebrări se vor a fi pe cât posibil frumoase; credincioșii 
şi cei care le celebrează se străduiesc să-l cinstească pe Dumnezeu prin 
toate mijloacele de care dispun. 

Acest „serviciu“ divin se numește liturghie și este într-o oarecare măsură 
răspunsul credincioșilor la cuvântul lui Dumnezeu adus oamenilor. Drept 
recunoștință, aceștia înalță rugăciunea lor către Dumnezeu. Liturghia este 
deci, în forma sa, o lucrare omenească; de-a lungul secolelor, tradiţiile li- 
turgice au fost create diferit de la o Biserică la alta. Această diversitate re- 
flectă sensibilitatea fiecărui popor și îmbogățește patrimoniul cultural al 
creștinismului. 

Dar diversificarea în rândul religiei creștine nu ține numai de liturghie. 
Alte diferențe mai adânci au apărut în Biserica unică a lui Hristos, deose- 
biri care ating puncte de doctrină, importante desigur, deși poate nu chiar 
esențiale. Din aceste divergențe s-au născut diverse forme de creștinism. 


DIFERITELE FORME DE CREȘTINISM 


Persoana lui lisus Hristos, adevărat Dumnezeu și om adevărat, este cea 
care-i unește pe toți creștinii; ei cred în misiunea sa divină și se străduiesc 
în măsura convingerii și a curajului lor să-i urmeze învățătura. 

Adunarea creștinilor formează Biserica. Toţi creștinii sunt de acord 
să recunoască faptul că această Biserică este unică, dar ei nu o văd toți în 
același fel. Cu siguranţă ei consideră că nu există decât un singur adevăr — 
și este deja mult — cel conținut în învățătura lui Iisus Hristos. Dar ea nu se 
aseamănă prin nimic cu un ansamblu de legi. lisus Hristos s-a ferit să 
scrie ceva, precauţie indispensabilă pentru ca învățătura sa să păstreze 
de-a lungul secolelor flexibilitatea de adaptare necesară. Modelul pe care el 
l-a dat este acela al unui comportament în întregime orientat spre iubirea 
aproapelui: fiecare creștin trebuie să-și folosească libertatea și conștiința 

pentru a-și adapta în mod inteligent propriul comportament la situațiile 
specifice existenţei, inspirându-se după modelul lui Iisus Hristos. 

Nu este ceva prea intelectual: fiecare este capabil să facă în orice moment 
alegerile potrivite îndată ce se lasă condus de iubire și, dacă este posibil, 
de bun-simt. lisus Hristos spunea de altfel: „Lăsaţi copiii şi nu-i opriți să 
vină la Mine, că a unora ca aceştia este împărăţia cerurilor“!. Este o frază 
pe care teologii nu și-au însușit-o întotdeauna: chiar dacă nu găsim în Evan- 
ghelii nicio indicație strictă asupra organizării sau a liturghiei Bisericii 
viitoare, nici măcar asupra naturii Împărăției lui Dumnezeu care-i aş- 
teaptă pe cei aleși, teologii au speculat imediat asupra acestor chestiuni 
cu adevărat importante, dar care nu sunt la îndemâna faptei. 

Uitând poate prea adesea că viața creștină constă mai întâi în imitarea 
lui Hristos, teologii au început să descifreze Scripturile ca și cum ar fi 
vorba deo explicaţie foarte școlărească a textelor. Ei au găsit, evident, o mul- 
time de comori ascunse care sunt cel mai adesea extrapolări sau inter- 
pretări ale spuselor originare. 

Înțelegem că un asemenea exercițiu intelectual conduce la divergențe 
de apreciere între teologi și au apărut nesfârșite dispute între specialiști. 
Dacă adăugăm aici diferenţele sociologice, rivalităţile personale și poli- 
tice de care oamenii Bisericii nu sunt scutiţi, nu ar trebui să ne surprindă 
proliferarea tendințelor și mișcărilor care s-au manifestat și se manifestă 
încă în sânul Bisericii lui Hristos. 

Riscul ar fi mare, acela de a nu se mai regăsi într-o asemenea dezordine 
dacă, mulțumită lui Dumnezeu, lisus Hristos nu ar fi dat asigurarea de 
ajutorul Duhului Sfânt pentru a călăuzi Biserica pe calea adevărului. 

Dar Duhul Sfânt nu este un jandarm, el este Dumnezeu însuși, el are răb- 
dare și nu pedepsește automat toate greșelile; totul se petrece ca și cum 
Duhul Sfânt ar lăsa timpul să macine ceea ce este de prisos și s-ar baza 
pe înțelegerea mai profundă a mesajului de iubire pentru ca oamenii să 
aspire la unitate prin diversitate. 

Constatăm într-adevăr că unele interpretări ale creștinismului, odi- 
nioară amenințătoare pentru unitatea Bisericii, au dispărut practic de-a 


1 Marcu 18, 16 (n. coord.). 

lungul secolelor și că foarte încet, în ritmul lui Dumnezeu, creștinii de 
bună-credinţă, de diferite orientări, învață să se respecte reciproc și să 
relativizeze anumite puncte secundare care i-au separat într-un trecut 
deja îndepărtat. 

Ce rămâne într-adevăr din marile erezii cum ar fi arianismul, nesto- 
rianismul sau monofizismul care au sfâșiat Biserica între secolele al IV-lea 
și al VII-lea și care au sedus un mare număr de creștini!? 

Totuși, se va spune, în mai puțin de un secol au apărut un mare număr 
de mișcări religioase a căror doctrină nu este în mod deosebit ortodoxă, 
deși îl invocă pe Iisus Hristos. Cititorul va putea să se ducă cu gândul 
la articolele consacrate mai departe Martorilor lui Iehova sau mormo- 
nilor pentru a nu cita decât două dintre cele mai importante. La fel, fie- 
care decizie doctrinală a Romei antrenează reacții de respingere a unor 
catolici care se îndepărtează uneori de rădăcinile lor. Jansenismul în 
secolul al XVIII-lea, apoi proclamarea infailibilității pontificale în 1870 
au provocat scindarea „vechilor-catolici“ şi aproape un secol mai târ- 
ziu Conciliul de la Vatican II a provocat opoziția unor catolici ca Abatele 
de Nantes (Contrareforma catolică) și schisma „integriștilor“ Monse- 
niorului Lefebvre. 

Nu este mai puțin adevărat că aceste mișcări rămân numeric foarte 
marginale și nu tulbură liniștea Bisericii, așa cum a fost cazul marilor 
dispute doctrinale de odinioară. 


1 Arianismul, doctrina lui Arie, plecând de la caracterul transcendent al lui Dumnezeu, 
nu admitea că lisus este mai mult decât o creatură adoptată de Dumnezeu ca fiu. Arianismul 
a avut un succes deosebit la goți, dar n-a dăinuit până în zilele noastre. Nestorianismul, doc- 
trina lui Nestorie, din dogma potrivit căreia Iisus Hristos este adevărat Dumnezeu şi om 
adevărat, extrage concluzia că în el coexistă două persoane, omul și Dumnezeul. Maria este 
mama omului, dar nu mama lui Dumnezeu. În același fel, doar omul este cel care a murit 
pe cruce. Creştinii din Arabia cu care Mahomed se afla în contact erau nestorieni, ceea ce 
explică, după creştini, poziţia islamului (a se vedea capitolul despre islam). Nestorienii 
sunt astăzi încă în număr de aproximativ 500 000. Monofizismul, literal „doctrina unei 
singure naturi“, ca reacție împotriva nestorianismului, face să dispară natura umană a lui 
Hristos în spatele naturii sale divine. Creștinii copți şi etiopienii sunt de tradiție monofizită, 
dar ei sunt mai aproape astăzi de ortodoxie. 

Aceste specificări fiind făcute, creştinismul contemporan cuprinde 
trei mari curente: 


e catolicismul (mai mult de un miliard de botezați) 
e ortodoxia (în jur de 180 milioane de botezați) 
+ protestantismul (400 milioane de botezați). 


Acesta din urmă, după cum vom vedea mai departe, rămâne „fărâmiţat 
în mai multe orientări, dar apar semne de convergenţă. Aceleași semne 
apar în ceea ce priveşte relația dintre catolicism, ortodoxie și protestantism: 
este vorba despre „mișcarea ecumenică“ ce va fi amintită ulterior. 


CATOLICISMUL 


lată mai mult de 2 000 de ani de când creștinismul a intrat în Istorie 
prin ușiţa unui fapt divers: executarea unui agitator religios într-o pro- 
vincie îndepărtată a Imperiului Roman. Acest lisus le spusese tovarășilor 
săi, apostolii: „Mergând, învățați toate neamurile“!. Mesajul său se voia 
deci, încă de la începuturile sale, catolic, adică universal”. 

Universală, Biserica Catolică are incontestabil o însemnătate mai mare 
decât celelalte mișcări religioase dacă avem în vedere răspândirea geogra- 
fică sau numărul adepților săi. Multă vreme limitat la lumea meditera- 
neană, catolicismul este astăzi prezent aproape în întreaga lume și el 
regrupează mai mult de 1 miliard de botezați, adică 60% dintre creștini. 
Mai mult, datorită organizării sale ierarhice, el prezintă o mare omogeni- 
tate a doctrinei. Structura sa constă în extrapolarea celei create în mod ru- 
dimentar de lisus Hristos: doisprezece apostoli (trimiși) a căror căpetenie 


1 Matei 20, 19 (n. coord.). 
2 Catolic înseamnă „universal“; ecumenic, cu sens foarte apropiat, desemnează ceea ce 
se referă la totalitatea lumii locuite. 

era Petru. Astăzi Biserica Catolică este condusă de mai mult de 4 000 de 
episcopi sub autoritatea unui papă, episcop de Roma. 

Ne imaginăm uneori catolicismul devenit rigid din cauza dogmelor 
sale, paralizat de un Stat Major format din cardinali bătrâni rupți de 
preocupările lumii contemporane. Cei care-și dau osteneala să studieze 
catolicismul constată că, dimpotrivă, sub unitatea sa fundamentală există 
o diversitate și capacitate de evoluție uimitoare. Schimbările care par să 
se accelereze de câțiva ani nu se referă la conținutul imuabil al credin- 
tei, aceste schimbări vizează aplicarea lor la lumea nouă în care trăim. 
Această reînnoire a expresiei credinţei îi permite Bisericii să-și păstreze 
vitalitatea. 

Corp în mișcare, Biserica Catolică poate fi percepută foarte diferit în 
funcție de observatorii săi. Societate umană, ea este supusă tuturor greșe- 
lilor și tuturor compromisurilor; unii nu rețin de aici decât obscurantis- 
mul Inchiziției sau al procesului din Galileea. Izvor inepuizabil de sfinţi, 
Biserica este pentru mulți alții unica rațiune de a spera; în ea este prezent 
Duhul Sfânt care conduce omenirea către Mântuitorul ei. 

Este greu să fii obiectiv. Putem totuși constata că Biserica Catolică și-a re- 
venit întotdeauna după crizele cele mai grave, ceea ce permite interpreta- 
rea istoriei sale ca o avansare în care fiecare eveniment pare să se fi produs 
pentru a opera o reconvertire necesară și permanentă. 

Iată de ce o trecere în revistă a Istoriei este un necesar prealabil pentru 
a înţelege originalitatea catolicismului și pentru a aprecia multiplele sale 
forme de spiritualitate și de acțiune. 


Istoria zbuciumată a catolicismului 


De-a lungul secolelor catolicismul a trecut prin situațiile cele mai 
diverse, iar astăzi locul său în societate variază considerabil în funcție 
de țară. 


! Biserica Catolică se mai numește și apostolică prin referire la apostoli, și romană 
pentru că ea recunoaște autoritatea episcopului de Roma. 

Putem distinge trei mari perioade: 


e Primele trei secole sunt cele ale unei lupte doctrinale, în mare parte 
clandestină. Catolicismul s-a afirmat atât prin calitatea și noutatea me- 
sajului său, cât şi prin curajul eroic al credincioșilor: această fază de 
luptă crâncenă s-a dat, în principal, în interiorul Imperiului Roman. 

e De la recunoaşterea catolicismului ca religie a Imperiului după Con- 
stantin! până la Reforma protestantă de la începutul secolului al XVI-lea, 
catolicismul a fost permanent asociat cuo putere politică. Este o perioadă 
de siguranţă religioasă, dar și de lupte intense în jurul puterii. În timpul 
acestor unsprezece secole au avut loc numeroase evenimente dramatice. 
Imperiul Roman se prăbușește sub loviturile barbarilor, dar Biserica re- 
zistă, convertindu-i. Catolicismul îndură şocul islamului începând cu se- 
colul al VII-lea şi pierde aproape toată Africa de Nord şi Orientul Apropiat. 
Apoi intervine schisma cu Biserica Răsăritului în 1054, iar Biserica Ca- 
tolică se identifică cu Europa Occidentală. Credinţa face să apară cate- 
drale, dar Evanghelia nu îmblânzește încă violenţa: cruciadele şi Inchiziția 
para fi modalitatea firească de a-și convinge aproapele. Într-o Biserică ce 
se identifică în întregime cu societatea, găsim de-a valma atât binele, cât 
și răul. O clarificare și un control devin necesare. 

e Dela Reformă, Biserica Catolică își pierde în mod progresiv puterea 
politică: în Marea Britanie mai întâi prin secesiunea anglicană, apoi în 
Europa de Nord cu luteranii, în sfârşit în restul Europei cu Revoluţia 
Franceză din 1789 și apariția naționalismelor. Doar puterea credinţei 
rămâne intactă: indienii din America devin creştini începând cu se- 
colul al XVI-lea prin sabia conchistadorilor, iar africanii şi locuitorii 
zonei Oceaniei se creştinează începând cu secolul al XIX-lea datorită 
devotamentului misionarilor. 

e Înzilele noastre, centrul de gravitație al Bisericii Catolice se deplasează. 
Ţările industrializate din Europa Occidentală au devenit prea bogate 


1 La Conciliul de la Niceea, convocat de Constantin în 325, este formulat conținutul 
Crezului [la Conciliul de la Constantinopol este definitivat, păstrându-se neschimbat până 
în zilele noastre (n. coord.)]. 

pentru a se simți în largul lor într-o spiritualitate în care sărăcia este 
o virtute. În schimb, în statele Lumii a Treia și în țările aflate sub dic- 
tatură, suflul revoluționar al creștinismului rămâne intact. 


Diversitatea situațiilor specifice fiecărei țări face în mod evident dificilă 
direcţia pe care trebuie să o urmeze Biserica. Sarcina este cu atât mai grea 
cu cât de la Conciliul Vatican II din 1962 până în 1965 Biserica Catolică a 
renunțat definitiv să-și impună punctul de vedere roman, prin excelență, 
care o caracteriza de multe secole. 


Conciliul Vatican II 


Dacă ar trebui o dovadă în plus a puterii de adaptare a Bisericii Ca- 
tolice la evoluţia Istoriei, Vatican II ar oferi un exemplu elocvent în 
acest sens. 

Șocul celui de-al Doilea Război Mondial, ai cărui principali protago- 
niști erau popoarele de cultură creștină, arătase în mod clar că Biserica 
nu se putea mulțumi să recomande credincioșilor respectarea valorilor 
morale individuale; ea trebuia să-și extindă învățătura pentru a ajunge 
la o morală mai colectivă, având drept consecință o mai mare deschidere 
asupra lumii. 

În acest scop, cele trei axe principale ale Conciliului au fost: 


e actualizare (în italiană: aggiornamento) a practicilor Bisericii pentru 
a permite o mai bună realizare a noilor obiective; 

e o definiție mai clară a raporturilor sale cu lumea, mai ales în ceea ce 
priveşte faptele Bisericii în țările străine culturii occidentale; 

e stabilirea de relații bazate pe încredere și constructive între catolicism 


și celelalte Biserici creştine. 


Conciliul urmează o logică, cea a universalității mesajului pe care tre- 
buie să-l transmjtă. Decizia de a folosi limbile locale în locul limbii latine 

pentru celebrarea slujbei nu este decât un mijloc de a-i face pe credin- 
cioși să participe la cultul! lor. 

Probabil cea mai importantă declaraţie a conciliului se referă la liber- 
tatea religioasă. Acesta este de fapt un nou mod de a se exprima: Biserica, 
sigură de mesajul său, înainte se speria de respectiva libertate, căci, alegând 
o altă cale decât cea a catolicismului, omul cade inevitabil în greșeală. Fără 
a renunţa la convingerile sale, Bisericii nu-i rămâne decât să constate fap- 
tul că omul este liber și că-și exercită libertatea pe tărâm religios ca în ori- 
care alt domeniu. Biserica, depozitara mesajului de iubire divină, are datoria 
să convingă în esență prin exemplul sfinţilor săi. Ea poate condamna doc- 
trinele, dar niciodată oamenii. A recunoaște această realitate, că fiecare 
dispune în conștiința sa de libertate religioasă, este o simplă constatare, dar 
este și o condiţie necesară pentru stabilirea unui dialog cu celelalte religii; 
în lipsa acestui dialog există puţină speranţă de convertire la catolicism din 
partea celor care s-au îndepărtat de el. 

Aceste subtilități despre libertatea religioasă nu au fost admise de 
unii catolici fundamentalişti care vedeau în ea un compromis periculos 
și de neacceptat cu greșeala. Totuși orice ar spune cei câțiva opozanți ne- 
înduplecaţi ai conciliului, acesta nu a atins cu nimic natura și temelia 
Bisericii Catolice. 


Specificitatea catolicismului 


În sânul creștinismului, catolicismul și ortodoxia ocupă o poziție cen- 
trală în sensul că Bisericile creştine calificate în general drept protestante 
provin în mod direct sau indirect din cele două. 


1 Această decizie i-a deranjat pe unii catolici atașați de obiceiurile lor cu atât mai mult 
cu cât ea se armoniza cu schimbările liturgice minore. Totuși abia la începutul secolului 
al XVI-lea, la Conciliul de la Trident, Biserica a impus slujba în limba latină. Astăzi aceasta 
nu este interzisă, dar nu este nici recomandată. Riturile catolice nelatine pe care le vom 
vedea mai departe folosesc de altfel diferite alte limbi liturgice, ca de exemplu limbile 
greacă şi arabă. 

Caracteristicile cele mai însemnate ale Bisericii Catolice, pe care cele- 
lalte Biserici nu le-au mai păstrat, se referă la concepţia asupra naturii 
însăși a Bisericii, a locului ocupat de tradiţie și dogme, de taine și de struc- 
tura ierarhică. Trecându-le în revistă, vom constata că Biserica Catolică 
reușește destul de bine să îmbine o profundă coerenţă intelectuală cu o 
bună putere de adaptare la diferitele culturi. 


Natura Bisericii Catolice 


Pentru catolici, promisiunea lui Iisus Hristos conform căreia el va 
rămâne prezent în Biserica sa este o realitate: Duhul Sfânt pogorât peste 
apostoli la Rusalii este realmente prezent în sânul Bisericii, tot așa cum 
lisus Hristos însuși este prezent în Euharistie (a se vedea prezentarea în 
paginile ce urmează). Natura acestei prezențe scapă evident simţurilor 
noastre, dar ea nu este mai puțin reală. Singurele imagini simbolice pot 
explica acest fapt: se spune că Biserica este Trupul mistic sau Mireasa lui 
Hristos pentru a arăta caracterul intim și indisolubil al acestei uniuni. 

Biserica este deci de creație divină, dar ea se construiește cu ajutorul 
oamenilor dintre care primul a fost în mod simbolic numit Petru [piatră] de 
câtre lisus Hristos însuși. Astfel, Biserica este sfântă, dar oamenii care o 
alcătuiesc sau care o conduc rămân oameni, în stare de orice slăbiciune și 
de orice renegare. Putem deci distinge Biserica vizibilă, societate umană a 
botezaților discret condusă de Duhul Sfânt, și Biserica invizibilă, adunare 
a tuturor celor vii sau morți cărora Dumnezeu le dă credinţă, adică cei care 
răspund după puterile lor la ceea ce înțeleg ei prin chemarea lui Dumnezeu. 


1 Timp de secole, catolicismul a formulat această învățătură numind „trupul Bisericii“ 
Biserica vizibilă, ai cărei credincioşi recunosc autoritatea papei şi a episcopilor, și „sufle- 
tul Bisericii“, totalitatea oamenilor care nu sunt în stare de păcat de moarte. Tocmai această 
Biserică este cea care constituie Trupul mistic al lui Hristos. Conform vocabularului tradițio- 
nal, cei care nu aparţin Bisericii vizibile se împart între: 

e  nebotezaţi, numiţi odinioară „necredincioșşi“ (cei care nu au credinţă, fides, fără 

nuanţă peiorativă); ei pot fi membrii Bisericii invizibile dacă trăiesc, cu destulă 
plenitudine, în iubire față de Dumnezeu; 

Prin natura sa, este imposibil de ştiut cine face parte din ea. Această defi- 
niție subliniază ideea că în afara Bisericii invizibile nu există mântuire, căci 
mântuirea nu poate veni decât de la Dumnezeu. Nu este deloc o atitudine 
de orgoliu a catolicilor, deoarece faptul de a fi botezat — sau chiar de a fi 
preot, episcop sau papă- nu garantează că faci parte din această Biserică. 

Totuși, Biserica vizibilă, fiind urmașa istorică a Bisericii pe care lisus 
Hristos a instituit-o împreună cu apostolii săi, rămâne inspirată din punct 
de vedere spiritual de Dumnezeu și este aleasă pentru a transmite și a 
păstra mesajul său. 

În zilele noastre, fără a renega nimic din certitudinile pe care le ob- 
ține din revelația divină și din tradiția sa, Biserica Catolică a luat cuno- 
ștință de mesajul de iubire a cărui depozitară este și care-i impune o mare 
modestie în afirmarea și formularea adevărului. Recunoscând varieta- 
tea expresiilor culturale ale aspirațiilor oamenilor către Dumnezeu, ea 
le consideră, de la Conciliul Vatican II, ca tot atâtea tentative de a se apro- 
pia de Creator. Biserica nu-și mai îndreaptă furia împotriva ereticilor sau 
schismaticilor şi chiar îi repugnă, de acum înainte, să vorbească despre ei. 
Biserica a renunțat definitiv să condamne oamenii care-l caută pe Dum- 
nezeu prin alte religii, ea îi priveşte de azi înainte cu respect şi iubire și 
se străduiește să stabilească cu ei un dialog, în speranţa că îi va face să 
împartă plenitudinea mesajului care îi este încredințat’. 


e  apostații-— botezați în religia creștină care l-au respins în mod explicit și total pe 
Iisus Hristos; 

e  excomunicații, creștini excluşi din Biserică în urma unei greșeli grave; 

e  ereticii,creştini care refuză să creadă în unul sau mai multe adevăruri înțelese de 
Biserică drept articol de credinţă. Protestanţii sunt eretici; 

e  schismaticii, creştini care cred în învăţătura Bisericii, dar refuză să recunoască 
autoritatea conducătorilor legitimi, în special a papei. De la separarea Bisericii 
de Răsărit în 1054, ortodocşii sunt considerați schismatici. Totuși, o parte a Bise- 
ricii de Răsărit a rămas fidelă Romei; există deci catolici nelatini de diferite rituri 
brientale conduse de patriarhi care recunosc prin definiţie autoritatea papei. 

1 Ne putem întreba de ce Biserica nu a afirmat mai devreme această poziție care pare 

singura coerentă cu principiile sale. Este fără îndoială importanţa naturii umane care de- 
formează cele mai bune intenții. La urma urmelor, islamului îi vine foarte greu să practice 

Ca atare, în prezent, Biserica nu mai impune nimic, dar propune un 
model tuturor popoarelor lumii. Ea a păstrat intactă certitudinea că de- 
ţine adevărul mesajului lui Iisus Hristos, dar știe de acum înainte că puterea 
sa de convingere depinde de fidelitatea cu care ea însăși își pune în prac- 
tică propria învățătură. Biserica nu încearcă să impună soluţii probleme- 
lor morale, sociale, politice sau economice, dar ea își exprimă neobosit 
principiile care trebuie să guverneze aceste alegeri. Biserica a devenit 
astfel mult mai conștientă că principiile pot să conducă la alegeri diferite 
în funcţie de mediul cultural. 

Biserica îşi găsește unitatea fundamentală sub diversitatea aparenţelor, 
în tăria convingerilor sale spirituale exprimate prin dogme și tradiţie. 


Tradiția și dogmele 


De vreme ce Biserica este constituită din oameni liberi, deci supuși 
greșelii, nu este de mirare că apar în sânul său interpretări diverse ale 
mesajului revelat. Unele dintre ele pot fi erori în măsura în care o opinie 
și contrarul său nu pot fi adevărate în același timp. 

Astfel singura referință la Biblie nu este suficientă pentru a fi sigur de 
adevăr, într-atât încât să putem ajunge la el. Pentru a beneficia de toate șan- 
sele, Biserica Catolică — îndrumată, poate, de Duhul Sfânt — a pus la punct 
un sistem original destinat unei cât mai bune păziri în faţa erorilor. Acest 
sistem constă în a oficializa în mod solemn credinţele dobândite — ceea 
ce numim dogme —, apoi în a reuni toate aceste credințe în ceea ce Bise- 
rica numește „tradiție“, într-un ansamblu coerent, definitiv acceptat, de la 
care se poate continua! cercetarea. 


toleranța care este înscrisă în principiile Coranului și comunismul sovietic s-a obişnuit 
ușor cu privilegiile nomenclaturii. Ceea ce contează este rezultatul final: așa cum spunea 
lisus Hristos, judecăm copacul după roadele sale. 

1 Cuvântul „tradiţie“, ca multe altele din vocabularul religios, poate fi nepotrivit înțeles, 
căci el este luat într-un sens diferit de acela, puțin învechit, de „tradițional“. Tradiția „extrasă“ 
din trecutul Bisericii nu o întoarce spre acest trecut, ci dimpotrivă, îi permite să meargă către 
viitor, edificându-și progresiv doctrina pe o bază din ce în ce mai solidă şi mai coerentă. 

Un astfel de proces nu a fost înțeles de protestantism din cauza unui 
motiv în esenţă istoric; incapacitatea Bisericii din secolul al XVI-lea de 
a se reforma destul de repede prin ea însăși a împins creștinii reformați 
să se separe și în același timp să recuze învăţătura Bisericii căzute în eroare. 
Ei au concluzionat că Biserica nu contribuia cu nimic și că era mai bine ca 
fiecare să aibă libertatea de a interpreta în felul său Sfânta Scriptură și, 
după ei, singura purtătoare de revelaţie. 

În mod natural, proclamarea unei dogme pretinde cele mai mari pre- 
cauții: o credință bine stabilită nu devine dogmă decât după o maturare care 
poate dura secole. În principiu, aceste dogme nu se referă decât la subiecte 
importante. Autenticitatea apariţiilor de genul celor de la Lourdes este, 
printre alte exemple, lăsată la aprecierea fiecăruia. La fel se întâmplă și cu 
întrebările referitoare la nașterea omului pornind de la cuplul Adam și 
Eva, ceea ce poate fi interpretat în mod simbolic. 

În ciuda prudenţei de care dă dovadă Biserica Catolică în definirea 
dogmelor sale, chiar principiul de a proclama altele noi îi irită în mod 
frecvent pe necatolici. Protestanții și ortodocșii consideră că nu este nimic 
de adăugat la mesajul Sfintei Scripturi completate, e adevărat, prin ceea 
ce trebuie să numim dogmele primelor concilii ale Bisericii. Necatolicii 
consideră adesea că este o dovadă de vanitate să definești un adevăr divin 
care scapă înţelegerii tuturor oamenilor, chiar și episcopilor și papei. 

La acest lucru Biserica Catolică ar putea răspunde că nimic nu o poate 
împiedica să-și exprime convingerile. Totuși ea insistă mai degrabă asu- 
pra unui punct, în general greșit înțeles. Dogmele nu au pretenția de a 
explica în detaliu un adevăr care nu aparține decât lui Dumnezeu, dar ele 
se mulțumesc să elimine interpretările considerate eronate’. 

Astfel, dogma Întrupării, asupra căreia toți creștinii sunt de acord, spune 
că Dumnezeu s-a făcut Om în persoana lui lisus Hristos. Este imposibil de 


1 Să facem o comparaţie foarte imperfectă: un martor convocat de poliție poate fi in- 
capabil să precizeze identitatea unui vinovat, fiind în același timp sigur de câteva carac- 
teristici ale individului: nu purta bluzon, nu avea cizme etc. O asemenea mărturie nu 
defineşte vinovatul, ci înlătură nevinovaţii din cercul suspecţilor. În același mod, dog- 
mele elimină ipotezele religioase sterile. 

știut în ce constă acest mister și cum Dumnezeu poate fi Om, dar dogma ex- 
clude ideea că lisus este un om ca toți ceilalți sau, în caz contrar, că el este 
o aparenţă a omului, o apariţie a lui Dumnezeu. 

Firește, dogmele proclamate cel mai recent sunt acelea care au provocat 
mișcări majore în rândul creștinilor necatolici. Ultimele trei sunt: dogma 
Imaculatei Concepții proclamată în 1854 de papa Pius al IX-lea, dogma 
infailibilității papale, proclamată în 1870 de însuși papa în cursul pri- 
mului Conciliu de la Vatican și dogma Asumpţiunii sau Ridicarea la Cer 
a Maicii Domnului, în 1950, de papa Pius al XII-lea!. 

Protestanţii şi ortodocșii au luat în mod evident drept o provocare 
proclamarea dogmei infailibilității papale. Totuşi, asta nu înseamnă că 
papa se transformă într-un supraom care ar rosti numai adevărul — ar urma 
imediat propuneri lingușitoare din partea serviciilor meteorologice —, 
ci doar că acordul Bisericii asupra unui punct de doctrină nu devine 
definitiv incontestabil decât odată proclamat în mod solemn de papa care 
reprezintă unitatea sa. Se spune atunci că el vorbește ex-cathedra. O ase- 
menea proclamare nu este deci rezultatul unei decizii autocratice a papei, 
ci rodul unui îndelung proces de gândire în sânul Bisericii, în general ra- 
tificat printr-un conciliu. Astfel dogma infailibilității papale însăși a fost 
votată cu ocazia Conciliului din 18702. 

Putem totuși să considerăm că după Conciliul Vatican II procedura 
solemnă de proclamare a unei dogme nu va fi decât în mod excepţional 
utilizată. Credinţele Bisericii Catolice au suferit aproape toate atacurile 
posibile de mai bine de 2 000 de ani. Problemele dogmatice vor lăsa cu 
adevărat locul unui efort de aprofundare a vieții creștine în diferite con- 
texte culturale. 

Această viață spirituală se bazează pe practicarea tainelor. 


1 L'Assomption (Adormirea Fecioarei Maria), din limba latină ad sumere, „a lua cu sine“ 
este înălțarea la cer a Maicii Domnului la sfârșitul vieții sale terestre. Acest cuvânt se 
opune Înălţării lui lisus Hristos care s-a ridicat prin el însuși la cer, în timp ce mama sa, 
simplă fiinţă omenească, a fost chemată acolo. 

2 535 de episcopi au votat pentru, doi împotrivă şi 55 au părăsit conciliul pentru a 
evita să voteze împotrivă. După vot, cei 57 de opozanți s-au raliat noii dogme. 

Tainele 


Noţiunea detaină este o specificitate a creștinismului, însă ea este mai 
puțin răspândită și mai puțin clarificată la protestanți. 
Catolicii, ca și ortodocșii, numără șapte taine: 


+ Botezul 

. Confirmarea! 

e Euharistia 

e Căsătoria 

e Preoția 

e Pocăința? 

e Împărtăşirea bolnavilor (Maslul) 


Orice taină aduce un dar, iertarea lui Dumnezeu, care se concretizează 
vizibil printr-un semn, gesturi și cuvinte consacrate. Există un parale- 
lism evident și dorit între întruparea lui Dumnezeu în Iisus Hristos și ma- 
nifestarea lui Dumnezeu printr-un semn vizibil. Vom înțelege mai bine 
această noțiune de taină dacă îi aprofundăm conținutul. 


= Botezul este taina intrării în Biserică. Orice catolic îl poate îndeplini în 
caz de urgență, cum ar fi riscul de deces al unui copil. Biserica admite chiar 
validarea unui „botez la cerere“ pentru o persoană aflată în pericol de 
moarte. Semnul vizibil al botezului constă în a turna puţină apă pe capul 
botezatului pronunțând cuvintele: „Te botez în numele Tatălui, al Fiului și 
al Sfântului Duh“. Când ceremonia este înfăptuită este celebrat de un preot 
la Biserică, ceea ce reprezintă situația normală, ritul este complet: puțină 
sare pe limbă simbolizează faptul că botezatul este „sarea pământului“, 


1 Numai catolicii au Confirmarea, în vreme ce la ortodocși este înlocuită de Taina Sfân- 
tului Mir sau Mirungerea (n. coord.). 

2 La ortodocși aceasta este Taina Spovedaniei (n. coord.). 

3 La ortodocşi, la formula de la botez nu preotul este cel mai important, căci nu el bo- 
tează, ci copilul este botezat în numele Treimii. La fel, botezul se face prin scufundare, iar 
nu prin stropire (n. coord.). 

capabil să dea savoare existenţei; o picătură de untdelemn sfințit pe frunte 
amintește de ungerea regală și de cea a lui Hristos, evocând uleiul cu care se 
ungeau luptătorii înaintea luptei; o lumânare aprinsă ținută în mână sem- 
nificând lumina pe care creştinul trebuie să o aducă lumii, iar cei doi mar- 
tori, nașul și nașa, reprezintă comunitatea care întâmpină proaspătul botezat 
și care va veghea la educaţia sa. Botezul poate fi dat încă de la naștere. 


e Confirmarea este taina intrării într-o viață de responsabilitate; con- 
firmatul primește darul Duhului Sfânt. Această taină este conferită de 
episcop care pronunță cuvintele rituale, desenează cu mir semnul crucii 
pe fruntea confirmatului și îi atinge obrazul ca pentru a-i ura noroc. Ca- 
tolicii consideră că această confirmare prin însăși natura sa cere o anu- 
mită maturitate din partea celui care o primeşte. Ea este dată, în general, 
la ieșirea din copilărie, după prima împărtășanie, pe la vârsta de zece ani. 


e Zuharistia este pentru catolici mult mai mult decât amintirea ultimei 
cine a lui lisus alături de apostoli, ea este actualizarea și participarea la 
unica sa jertfă. Numai un preot poate să pronunţe cuvintele sfințirii pâinii 
și vinului așa cum le-a spus Iisus Hristos: „Luaţi, mâncaţi, acesta este tru- 
pul Meu; luați și beți că acesta este sângele Meu care pentru mulți se varsă 
spre iertarea păcatelor.“! Aceste cuvinte? provoacă „transsubstanțierea“, 
adică prezența reală a lui lisus Hristos în pâinea și vinul care devin hrană 
spirituală pentru credincioși”. După sfințire, preotul împarte pâinea, în 
general o ostie făcută din făină nedospită, o consumă și bea dintr-un potir 
puțin vin sfințiti. A primi această hrană înseamnă a fi în comuniune, 


1 Matei 26, 26 (n. coord.). 

2 Aceste cuvinte sunt folosite de Biserica Catolică, pe când ortodocşii folosesc rugăciu- 
nea de invocare a pogorârii Duhului Sfânt (epicleza) pentru prefacerea pâinii şi a vinului 
în Trupul şi Sângele lui Hristos (n. coord.). 

3 În mod evident nu există nicio schimbare a substanței chimice a pâinii şi a vinului; 
în vocabularul teologic, substanța este, așa cum sugerează etimologia, ceea ce se păstrează 
dedesubt, adică sub aparenţe. 

4 Se poate folosi vin alb sau roșu, nu are importanță culoarea. În țările islamului ri- 
gorist preoții pot celebra euharistia cu apă în care înmoaie stafide. Pe mare, se practica 

adică a fi unit în trup cu Hristos. Credincioșii nu primesc, în general, decât 
ostia, deși comuniunea sub cele două „ipostaze“, pâine și vin, se practică 
în mod ocazional. 

De la începutul secolului, data primei comuniuni a fost avansată spre 
vârsta de 7 ani, cel puțin pentru copiii care sunt în stare să-i înțeleagă 
sensul. S-a instituit, în schimb, mărturisirea de credință, noua denumire 
a împărtășirii solemne. 


e Căsătoria este o taină între cei doi soți. Preotul care binecuvântează 
unirea este într-o oarecare măsură martorul voinţei lor de a se uni în fața 
lui Dumnezeu. Căsătoria este indisolubilă, cu excepţia viciului formal 
prin care consimțământul a fost obținut prin constrângere, fără a se con- 
suma căsătoria etc.! În aceste cazuri particulare și excepționale, căsătoria 
poate fi anulată după un proces în fața tribunalului de la Rote, la Vatican. 
Un asemenea proces care poate dura uneori mai mulți ani este însoțit de 
cheltuieli pe care le plătesc cei interesați, excepție făcând cei ce nu dispun 
de mijloace bănești. 

Căsătoria catolică se împlinește dacă cel puțin unul din soți este catolic. 
Cei doi soți trebuie să-și ia angajamentul de conștiință că-și vor creşte 
copiii în religia catolică. În Franța căsătoria religioasă nu poate avea loc 
decât după căsătoria civilă. Condiţiile de natură religioasă pe care le cere 
Biserica surprind uneori tinerii care nu văd în căsătoria „la biserică“ decât 
ocazia unei frumoase ceremonii tradiționale. Seriozitatea angajamen- 
telor luate este legată de caracterul sfânt al căsătoriei, implicând harul 
lui Dumnezeu. 


odinioară o „slujbă uscată“, fără vin, de teamă ca ruliul sau tangajul să nu facă să se reverse 
câteva picături din lichidul sfinţit. 

1 Dreptul Canonic, cod juridic al Bisericii, enumeră cazurile în care este interzis mariajul: 
între persoane foarte tinere (sub 16 ani pentru băieți şi sub 14 ani pentru fete), impo- 
tență cronică, existenţa unei căsătorii anterioare validă încă, jurăminte de castitate și de 
supunere, consanguitate până la gradul 4 şi absenţa cultului pentru care Biserica poate acorda 
dispensă. Numim căsătorie mixtă o unire între un catolic și un creştin botezat necatolic. 
O asemenea căsătorie este posibilă sub rezerva luării angajamentului de a creşte copiii în 
religia catolică. 

e Preoția, la care doar bărbaţii pot accede, cuprinde trei grade: diaco- 
natul, presbiteratul și episcopatul. Pentru a primi taina preoţiei trebuie 
să simţi chemarea supranaturală a lui Dumnezeu, vocaţia, să ai formarea 
și calitățile morale necesare și să fii acceptat de episcop. 

Diaconatul nu cere să fii celibatar. Totuși, un bărbat căsătorit nu poate 
primi hirotonirea ca diacon decât dacă are peste 35 de ani și soția sa este 
de acord. Diaconul este abilitat să oficieze diferite servicii în Biserică — 
cum ar fi predica. 

Presbiteratul face din diacon un preot, ceea ce îi dă puterea de a oficia 
slujba și în consecință de a sfinți pâinea și vinul euharistiei. Preotul poate 
de asemenea să ierte greșelile în numele lui Hristos, ceea ce se numește ier- 
tarea păcatelor. 

Episcopatul constituie apogeul preoţiei. Numai un preot poate deveni 
episcop şi acest lucru nu era posibil în Biserica primitivă. Numai episcopul 
are darul de a hirotoni alți episcopi; la această solemnitate el este în general 
asistat de alți doi episcopi. Episcopii sunt aleși de papă, care emite un 
mandat pontifical autorizând hirotonirea!. 


e Pocâința, numită și taina împăcării, este exercitarea puterii date de 
lisus Hristos apostolilor de a ierta greșelile, păcatele credincioșilor. Această 
iertare poate fi obținută cu ocazia spovedaniei făcute cel puțin o dată pe an, 
la Paşte. Recent, a fost instituită o spovedanie simplificată și rapidă, cere- 
monia penitențială, poate pentru a lupta împotriva pierderii acestei taine. 
Dar respectiva practică nu permite ca să se beneficieze de sfaturile spiri- 
tuale ale preotului. 

Iertarea păcatelor nu se face în mod automat, ea nu poate fi obținută 
decât dacă penitentul perfect conștient își regretă faptele și își ia angaja- 
mentul să facă tot posibilul pentru a le evita pe viitor. E de la sine înţeles 
că slăbiciunea umană face aleatoriu rezultatul acestui angajament. 


1 Aceste dispoziţii au făcut imposibilă din punct de vedere canonic extinderea unei 
mișcări ca aceea a Monseniorului Lefebvre; pentru a-și asigura succesiunea, el nu putea 
hirotoni un episcop fără mandatul pontifical. 

Rolul preotului în spovedanie este triplu: el judecă starea sufletească 
a credinciosului în cursul unui dialog care însă nu este în niciun caz un 
interogatoriu de poliţie, ci se apropie mai curând de „ascultarea“ psi- 
hiatrului; el iartă păcatele în numele lui Iisus Hristos acordându-i ier- 
tarea; el impune o penitenţă, cel mai adesea rostirea unei rugăciuni, dar, 
de asemenea, dacă este cazul, îndreptarea răului adus celuilalt, prin post, 
pomeni etc. 

În spovedanie, preotul are în mod firesc rolul de sfătuitor, de îndru- 
mător al conștiinței. Păcatul fiind o neascultare voluntară a legii divine, 
preotul nu are dreptul să declare păcat ceea ce nu are nimic de-a face cu 
credința sau cu obiceiurile, o alegere politică sau sindicală, de exemplu. 
Secretul spovedaniei este absolut. 


e Împărtășirea bolnavilor, numită în trecut ultima ungere, este destinată 
să ușureze fizic și spiritual suferința bolnavilor. În caz de boală gravă, este 
recomandat să se facă atunci când pacientul este conștient. Împărtășirea 
bolnavilor este făcută ori de câte ori este necesar, odată ce se cunoaște 
boala. Ea este administrată de un preot care pronunţă rugăciuni rituale 
și face ungeri cu mir sfințit. 

Efectul tainei este înainte de toate o purificare spirituală completă, 
care-i aduce credinciosului o pace interioară care să contribuie la amelio- 
rarea stării sale psihosomatice. Catolicii consideră că o vindecare pur fi- 
zică poate interveni de asemenea în anumite cazuri, iertarea lui Dumnezeu 
nelimitându-se doar la viața spirituală. 


Astfel, tainele însoțesc creștinul de-a lungul întregii vieţi, de la intrarea 
în Biserică prin botez până la trecerea la viața veșnică. Taina cea mai im- 
portantă a vieții creștine este euharistia, care constituie o adevărată hrană 
spirituală la care putem accede zilnic. 

Prin voinţa lui lisus Hristos care le-a creat, mai mult sau mai puțin ex- 
plicit, tainele aduc un dar, o favoare a lui Dumnezeu! a cărei natură este 
inexplicabilă. Preotul și episcopul prin taina preoţiei primite au puterea 


! Este ideea care se regăsește în cuvântul har, care provine din limba greacă, charisma. 

deosebită de a transmite credincioșilor viața întru har. Este justificarea cea 
mai importantă a existenţei lor și, prin însuși acest fapt, a structurii ie- 
rarhice a Bisericii. 


Structura ierarhică a bisericii 


Cum să definim tipul de guvernare al Bisericii Catolice? Aceasta este 
cu siguranţă o teocrațţie în sensul că Duhul Sfânt se presupune că o in- 
spiră și că finalitatea sa o reprezintă instaurarea domniei lui Dumnezeu. 
Ea se înrudeşte, de asemenea, și cu o monarhie, de vreme ce șeful său ră- 
mâne în funcție pe viață, fără a fi vorba de mandate și că autoritatea pro- 
vine de pe otreaptă superioară. Este de asemenea într-o anumită măsură 
un regim prezidenţial pentru că șeful este desemnat prin vot şi deciziile 
importante sunt luate cu acordul adunărilor conciliare. 

În niciun caz nu este o republică, deoarece baza nu desemnează 
niciun reprezentant. 

Nu este de mirare că guvernarea Bisericii nu corespunde niciunui sis- 
tem politic cunoscut. Biserica Catolică constituie într-adevăr un caz unic 
în lume al unei entități suverane, Sfântul Scaun, a cărui autoritate în în- 
tregime spirituală se manifestă în principal asupra cetățenilor altor state. 
Este de asemenea singura religie care dispune de un stat, Vaticanul, și de 
un guvern centralizat. 

Astfel, embrionul organizării instituite de Iisus Hristos a devenit în 
2 000 de ani o structură complexă și originală al cărei personaj-cheie 
rămâne papa, succesorul apostolului Petru. 


PAPII 


Până în zilele noastre au fost 265 de papi. Primul, Sfântul Petru, era 
galilean; el a fost desemnat de Iisus Hristos ca şef al apostolilor şi a 
murit martir la Roma în anul 66. Începând cu al doilea papă, Lin, mort 
în 76, au apărut numeroși papi din peninsulă. Totuși Biserica primelor 

secole a cunoscut trei papi africani (Victor I, 189—199; Miltiade, 311—314; 
Ghelase I, 492—496), şase sirieni, zece greci şi paisprezece francezi, dar 
şi provenind din alte țări (Olanda, Germania, Spania, Portugalia, Anglia, 
Albania...). 

Ioan-Paul al II-lea a fost primul papă polonez; din 1523 toţi papii au 
fost italieni. 

În anumite perioade tulburi ca secolele al XII-lea și al XV-lea, rivali- 
tățile au condus la alegerea mai multor papi de către grupurile rivale. 
Biserica nu reține decât pe unul dintre ei ca fiind legitim. 

Numele de papă datează din secolul al IX-lea; înainte, era nume 
onorific dat oricărui episcop. 

Mijloacele moderne de transport și comunicație au modificat ușor 
rolul şi imaginea papei. El a devenit o „vedetă“ care mobilizează mulțimi 
impresionante și poate cunoaște pe loc diversele realități ale Bisericii. 
Catolicismul beneficiază astfel, pentru simple motive de structură, de o 
„publicitate“ inaccesibilă altor religii. 


Papa se află în fruntea unei adevărate administrații, Curia romană, 
responsabilă în același timp cu afacerile statului, ale Sfântului Scaun și cu 
cele ale Bisericii. Structura Curiei este următoarea: 


„ Secretariatul Statului, care se ocupă de afacerile publice ale Bisericii 
și are un rol comparabil cu funcția de prim-ministru; 

e 10 congregații pontificale care sunt, într-un fel, ministerele Bisericii; 

e 3 secretariate; 

e 3 tribunale; 

e comisii pontificale, consilii și diverse servicii. 


Nuntiaturile apostolice, ambasade al Vaticanului în străinătate, aparțin 
de Secretariatul de Stat. 

Cele zece congregații pontificale, pe care nu trebuie să le confundăm 
cu congregațiile religioase, sunt următoarele: 


e Congregația pentru Doctrina credinţei, în trecut Sfântul Oficiu; 
e Congregația pentru Bisericile Orientale; 

e Congregația pentru Episcopi; 

e Congregația pentru Disciplina Tainelor; 

e Congregația pentru Cultul divin; 

e Congregația pentru Cauza sfinților, un fel de minister al Foștilor 
Luptători; 

e Congregația pentru Cler; 

e Congregația pentru Călugări și Institutele laice; 

e Congregația pentru Educația catolică; 

« Congregația pentru Evanghelizarea popoarelor sau a propagării 
credinței. 

e Cele trei secretariate se ocupă de unitatea creştinilor, respectiv a 


necreștinilor şi a necredincioșilor. 
Cele trei tribunale sunt: 


e Tribunalul suprem al semnăturii apostolice care joacă rolul Curţii de 
Apel, al unei Curți de casaţie şi al unui tribunal administrativ; 

e Tribunalul de la Rote! unde își au sediul 20 de judecători, numai bărbaţi, 
instrumentează aproape exclusiv cererile de anulare a căsătoriei (în jur 
de 300 de cazuri pe an, dintre care vreo 10 cu titlu gratuit); 

e Penitențiarul apostolic responsabil cu problemele de conștiință: 


de exemplu, executarea sau anularea unui jurământ. 


Comisiile, consiliile şi oficiile sunt organisme specializate, de exem- 
plu, Oficiul de statistică sau Comisia „Justiţie şi pace“. 

Printre serviciile anexe semnalăm că Radio Vatican emite în 40 de 
limbi, dintre care japoneza, hindi, tamila, amharica și chineza. 

Pentru a conduce sau a superviza această administraţie, papa dispune 
de consilieri personali, cardinalii, a căror totalitate formează Sfântul 
Colegiu. Cardinalii sunt cei care, la decesul papei, aleg succesorul. 


1 Latina, italiana și franceza sunt limbile oficiale ale acestui tribunal. 

SFÂNTUL COLEGIU 


În mod oficial numit Colegiul cardinalilor, el este format din totalitatea 
cardinalilor. Această instituţie este foarte veche; ea era compusă, la ori- 
gine, din totalitatea episcopilor de Roma, iar efectivul său era alcătuit 
din 15 persoane. Din 1179 numai cardinalii au dreptul să-l aleagă pe 
papă. Către secolul al XIII-lea, era alcătuit din 30 de cardinali, apoi nu- 
mărul lor a fost fixat la 70 în secolul al XV-lea în amintirea celor 70 de 
bătrâni aleşi de Moise drept sfătuitori. Din 1958 ei s-au înmulțit rapid 
și în 2004 numărul lor a ajuns la 190. Uneori, din diverse motive, numele 
unui cardinal nu este divulgat: el este numit in petto. 

Din 1962, cardinalii sunt numai episcopi. Titlurile de cardinal-epis- 
cop, cardinal-preot şi cardinal-diacon pe care le poartă cardinalii sunt 
reminiscenţe istorice pur onorifice. 

Salariul unui cardinâl este de ordinul a 1 500 euro pe lună la care 
se adaugă avantajele în natură, mai ales în privinţa locuinţei. 

Reprezentarea geografică a diferitelor țări este bine asigurată: 67 de 
țări au unul sau mai mulţi cardinali; 99 sunt europeni, 33 latino-ameri- 
cani, 19 nord-americani, 18 asiatici, 16 africani, 5 din Oceania. Dar efec- 
tivele Sfântului Colegiu variază constant în funcție de decesele şi de 
numirile noilor cardinali de către papă. Singurii alegători sunt cardina- 
lii sub 80 de ani. Italienii care au fost mult timp şi încă sunt majoritari, nu- 
mără 40 de cardinali. Sunt 14 cardinali din Statele Unite, 8 brazilieni și 
tot atâția germani, 7 francezi, precum și polonezi etc. Ţările asiatice și 
africane au rareori mai mult de un cardinal de fiecare. O curiozitate, un 
cardinal libanez mort în 1994 purta numele de Khoraiș, adică acela al 
tribului profetului Mahomed. 


Suportul teritorial al Bisericii Catolice este Statul Vatican, o rămășiță 
a Statelor Pontificale instituite din anul 754 pentru a-l pune pe papă la 
adăpost de influenţele politice. 

Suprafaţa Vaticanului este de 44 ha și cuprinde câteva imobile din 
Roma și reședința papală de la Castel Gandolfo, la 25 km de oraș. 

Nu sunt decât în jur de 350 de „cetățeni“ ai Vaticanului, cu titlu provizoriu, 
în funcţie de serviciul îndeplinit. 

Din 1970, regimentele Vaticanului, Garda Nobilă, Garda Palatină și 
Garda Pontificală au fost suprimate. Au rezistat numai vreo sută de membri 
ai Gărzii elvețiene. În schimb, cele cinci ordine de cavalerie, pe drept 
cuvânt puţin oneroase, s-au menținut: Ordinul lui Hristos este rezervat 
suveranilor și șefilor de state catolice; Ordinul Pintenul de aur (!) și cel al 
lui Pius al IX-lea sunt destinate suveranilor; Ordinul Sfântul Grigore cel 
Mare și cel al Sfântului Silvestru îi onorează pe laici. 

Ne imaginăm problemele juridice complexe pe care le pune, în dreptul 
internațional, o entitate atât de originală ca Biserica Catolică. 

„Suveranitatea sa spirituală“ consistă în a exercita putere spirituală 
asupra celor ce recunosc că-i aparţin catolicismului, în special preoții și 
episcopii, și în a dispune de jurisdicții ecleziastice. 

Puterea spirituală presupune libertățile fundamentale pe care nu toate 
țările sunt pregătite să le recunoască Sfântului Scaun. În afară de liberta- 
tea conștiinței care nu poate fi controlată, dar trebuie să se exprime prin li- 
bertate religioasă, Biserica revendică libertatea de a dispune de un 
patrimoniu, de a fonda congregații, de a forma preoți și de a-și alege episcopi. 

În plus, doctrina Bisericii în materie de drept matrimonial și educaţie 
poate interfera, în funcție de țări, cu dispozițiile legii civile. Acorduri speciale 
trebuie să fie negociate în fiecare situaţie cu autoritățile diferitelor țări. 

Biserica, instituție ce căuta privilegii și o simbioză cu guvernele țărilor 
„creștine“, a adoptat după Vatican II, în mod deliberat, atitudinea unei 
„laicități“, separând competențele sale de cele ale statului. Astfel astăzi 
nu mai există decât puţine țări — ca de exemplu Republica Dominicană — 
care au menținut în constituţie o referință la catolicism!. 

De acum înainte, Biserica Catolică nu ar mai trebui să se implice, așa 
cum a fost cazul mult timp, în interese politice prost înțelese unde ea nu 


1 Aici citim această frază destul de anodină: „Catolicismul continuă să fie religia 
națiunii.“ Tendința cu totul nouă a catolicismului de a renunța la obținerea poziţiilor 
privilegiate marchează un contrast izbitor cu efortul din ce în ce mai puternic al fundamen- 
taliştilor musulmani de a impune guvernelor lor legea Coranului. 

avea ce căuta. Biserica regăsește astfel o „virginitate“ care în mod paradoxal 
o face mult mai influentă din punct de vedere politic, așa cum dovedește 
rolul predominant pe care l-a jucat în eliminarea unor dictatori (Duvalier 
în Haiti, Marcos în Filipine). 

Deci Biserica poate străluci prin ea însăși; datoria sa este de a se con- 
sacra propriului progres spiritual, singurul susceptibil de a-i convinge 
pe cei pe care ea nu i-a impresionat încă. Drept urmare, în zilele noastre, 
efortul său de organizare internă caută această eficacitate. Structura „pa- 
rohiei“ adaptată la societatea rurală prezintă puncte slabe în mediul urban 
unde credincioșii au nevoi mai diversificate şi dispun de posibilitatea de 
a alege între mai multe biserici — între care există o concurenţă calitativă. 

Alături de „administrarea teritorială“ a Bisericii pe care o constituie 
parohiile, există încă din primele secole alte structuri care răspund altor 
obiective, cum ar fi ordinele religioase sau congregațiile. Regula care le 
instituie fixează pentru fiecare priorități cum ar fi rugăciunea, predica, 
acțiunea misionară sau socială. 

Responsabilii acestor organisme aparțin, în funcție de situaţie, fie de 
episcopul locului, fie de un comandament centralizat în legătură directă 
cu Sfântul Scaun. În schimb, laicii preiau din ce în ce mai multe respon- 
sabilități în Biserică. 

În sfârșit, când nevoia se face simțită, organisme de cercetare și de 
decizie se întrunesc pentru a rezolva problemele generale ale Bisericii: 
acestea sunt conciliile și sinoadele. Cele două cuvinte, unul latin şi celă- 
lalt grec,sunt echivalente, dar primul s-a specializat în sensul de adunare 
solemnă a episcopilor din lumea întreagă, în timp ce al doilea este folosit 
pentru reuniunile regionale sau locale. În ambele cazuri preoții și laicii, 
specialiști în subiectele tratate, participă cel puţin cu titlu consultativ. 


CONCILIILE 
Conciliile au aproape aceeași vârstă cu creştinismul, de vreme ce 


primul, cel de la Ierusalim, a avut loc în anul 49, în prezenţa Sfânţilor 
Petru și Pavel. 

Conciliile sunt organisme cu rol consultativ şi decisiv care se reu- 
nesc pentru a rezolva litigiile din sânul Bisericii. În cadrul lor numai 
episcopii participă cu vot deliberativ. Uneori problemele discutate sunt 
de natură pur politică — de exemplu raporturile Bisericii cu puterea 
unui împărat. Acest lucru înseamnă că nu toate conciliile au aceeaşi im- 
portanță doctrinală. Biserica Catolică a întocmit o listă de 21 de con- 
cilii ecumenice după acela de la Ierusalim. Ortodocșii nu le recunosc 
decât pe primele șapte, iar anglicanii, precum și unii protestanți nu le 
recunosc decât pe primele patru... 

Cele mai importante concilii care au avut loc sunt următoarele: 


Locul și data Adevărurile afirmate și deciziile luate 


Ierusalim, anul 49 Creștinismul este destinat tuturor popoa- 
relor şi nu numai evreilor. Circumcizia nu 
este deci necesară. 


Niceea I, 325 Dumnezeu s-a făcut om în persoana lui lisus 
(primul din cele 21 de Concilii Hristos care este deci „Fiul lui Dumnezeu“. 
ecumenice) 

Constantinopol I, 381 Formularea dogmei Treimii: Sfântul Duh, 
(al II-lea Conciliu) ca și Fiul, este Dumnezeu. 

Efes, 431 lisus este Dumnezeu şi născut de Maria; 
(al III-lea Conciliu) aceasta este deci „Maica lui Dumnezeu“. 


Condamnarea nestorienilor care neagă 
această afirmație și cred că Dumnezeu a 


a 


venit „să locuiască“ în Iisus, fiul Mariei. 


Calcedon, 451 lisus Hristos este pe deplin Dumnezeu și Om: 

(al IV-lea Conciliu)? există două naturi într-o singură persoană, 
ceea ce neagă monofiziții, condamnaţi de 
Sinod. 


1 Doar faptul de a se recunoaşte validitatea anumitor concilii înseamnă a se admite că 
Biserica are nevoie să precizeze anumite puncte de doctrină în cursul Istoriei. Nu există 
un argument teoretic că nu vor mai fi şi altele pe viitor. Ortodocşii admit această posibi- 
litate, dar nu văd niciun avantaj în a o folosi. 

2 Pentru ortodocşi, ca titlu de informaţie, al V-lea și al VI-lea Sinod Ecumenic s-au ținut 
la Constantinopol, în 553 şi în 680-681. Primul dintre acestea a combătut origenismul, iar 
celălalt, monotelismul (n. coord.). 

Niceea II, 787 Este permisă venerarea imaginilor lui Iisus, 

(al VII-lea Conciliu) ale Maicii Domnului sau cele ale sfinţilor, 
nu pentru ele însele, ci pentru ceea ce re- 
prezintă. Condamnarea iconoclaştilor care 
văd în imagini un fel de idoli. 


Trident, 1545-1563 Redefinirea dogmelor după Reforma pro- 

(al XIX-lea Conciliu) testantă: meritul omului contribuie la mân- 
tuirea sa. 

Vatican I, 1869—1870 Rațiunea nu este suficientă pentru a asi- 

(al XX-lea Conciliu) gura fericirea omului, contrar afirmațiilor 


ideologiilor Revoluţiei Franceze. Procla- 
marea infailibilităţii pontificale. 


Vatican II, 1962—1965 Actualizarea acțiunii Bisericii de a face față 
(al XXI-lea Conciliu) noilor sale dimensiuni geografice şi trans- 
formărilor culturale. 


Orientările generale ale Sfântului Scaun în materie de doctrină și morală 
sunt în mare construite pe rezultatele proceselor de reflecţie ale acestor 
adunări. Ele sunt apoi obiectul difuzării prin enciclice, care sunt literal- 
mente scrisori circulare. Comentariul și explicația acestor texte făcute de 
preoți în timpul slujbelor asigură informarea credincioșilor și menține, pe 
cât este posibil, o anumită omogenitate a practicii religioase catolice. 


Catolicismul și practicarea sa 


O mulțime ce depășește un miliard de catolici aparținând celor mai 
diverse popoare nu ar putea constitui o Biserică dacă nu s-ar afla într-o 
strânsă armonie cu privire la credințele lor fundamentale. Ceea ce a per- 
mis o importantă activitate teologică desfășurată de-a lungul secolelor, 
întreprinsă mai ales de cei pe care-i numim doctori ai Bisericii!. Dar așa 


! Biserica Catolică recunoaște 31 de doctori ai Bisericii. Printre cei mai cunoscuţi și mai 
importanți îi putem numi pe: Sf. Augustin, berber algerian (354—430), autorul Cetății lui 
Dumnezeu, Sf. Toma din Aquino, italian (1228—1274), care a scris renumita Summa theologica, 

cum în mod excelent spune Luther: „Ceea ce nu poate înțelege un țăran 
saxon nu este adevăr.“ De aceea Biserica nu este o universitate unde am 
diseca idei teologice, ci este un șantier unde fiecare se străduieşte să pună 
în practică mesajul de iubire a lui Iisus Hristos. Unele persoane consacră 
fiecare clipă acestei activități, altele numai rugăciuni, bani sau momen- 
tele libere. Sunt tot atâtea moduri de a-și trăi credința sau de a trăi cu cre- 
dinţa sa, câți credincioși există. Doar câteva tuşe impresioniste pot permite 
descrierea acestui univers. 

Există mai întâi viața publică a Bisericii, cea mai expusă, cea despre 
care vorbesc ziarele: călătoriile papei, marile ceremonii, mulțimile parti- 
cipante la pelerinaje, dar și anumite luări de poziție din punct de vedere 
moral sau social, care însă nu sunt fără incidenţă politică. 

Există de asemenea viața curentă a Bisericii, cea a călugărilor și 
călugărițelor în mănăstirile lor, dar și practica obișnuită a credincioșilor, 
participarea la slujba de duminică şi la cele din timpul săptămânii, pre- 
gătirea slujbelor, repetițiile corale, formarea cateheților și educația re- 
ligioasă a copiilor, viața „patronajelor“, a cercetașilor, diverse mișcări 
ale tinerilor. 

Există în sfârșit un număr considerabil de organizaţii specializate pe 
care le-am putea numi „acțiunea catolică“ dacă termenul nu ar fi căpătat 
un sens mai specializat, iar mulțimea acestor activităţi care se numără 
cu miile descurajează orice enumerare. Multe dintre ele nu au caracter 
oficial, ele rezultând din iniţiativa și talentul fondatorului. 

Dacă încercăm o clasificare a acestor activităţi diverse a căror existență 
este uneori efemeră, regăsim cele trei componente ale oricărei vieți spi- 
rituale: studiul intelectual, misticismul și acțiunea socială. Fiecare din- 
tre ele le sprijină pe celelalte două și, în funcţie de temperamentul lor sau 
de dispoziţiile lor, catolicii practicanți privilegiază pe una sau pe cealaltă. 
Trăsătura comună rămâne totuși libertatea de alegere şi, în general, ab- 
sența clericalismului în sensul că inițiativa aparține celui care o ia, preot 
sau laic, bărbat sau femeie. 


Sf. Bernard din Clairvaux (1091—1153), Sf. Ecaterina din Siena (1347—1380), Sf. Tereza din Avila 
(1515-1582), Sf. Francois din Sales (1567—1622) şi Sf. Tereza a Pruncului lisus (1873—1897). 

Studiul intelectual ia cel mai adesea forma conferințelor sau a cercuri- 
lor de meditație axate pe o anumită temă biblică. În mod mai structurat și 
mai continuu, găsim toate gradele de formare religioasă, de la catehismul 
celor mai mici până la cursuri universitare de teologie, cum sunt cele ale 
institutelor catolice. Adesea, creștinii cu aceleași preocupări profesionale 
se reunesc pentru a reflecta la implicaţiile credinţei lor în viaţa de zi cu zi. 
Astfel mișcările cadrelor creștine (M.C.C.), în majoritate ingineri, manifestă 
interesul față de o abordare creștină a problemelor societății (influenţa 
noilor tehnologii asupra șomajului, justiția salarială, corupția în lumea 
afacerilor, rasismul la locul de muncă...). Există, de asemenea, un grup 
creștin al energiei unde inginerii și economiștii francezi din domeniu 
se străduiesc să-și pună și să-și rezolve problemele în lumina mesajului 
Evangheliei. 

Activităţile de natură mistică sunt de asemenea foarte variate: or- 
ganizarea liturghiei şi a principalelor ceremonii (botez, căsătorie...), 
pregătirea cântecelor și a cântărilor care țin de resortul normal al parohiei, 
în timp ce altele depășesc acest cadru. Este cazul adorării perpetue a Sfân- 
tului Sacrament (ostia sfinţită la euharistie) la Biserica Montmartre din 
Paris unde se perindă unul după altul, zi și noapte, cei al căror legământ 
de rugăciune a luat această formă. Participarea la vecernia de duminică 
după-amiaza, la „drumurile crucii“, la diverse procesiuni cum ar fi Săr- 
bătoarea Domnului sunt forme de credință astăzi intrate ușor în uitare în 
Occident; ele sunt înlocuite prin forme mult mai interiorizate ca retrage- 
rile spirituale în mănăstiri, în timp ce credinţa față de Fecioara Maria, 
Maica Domnului, își păstrează întreaga fervoare’. Această evlavie pe care 
o împartășesc și ortodocșii, dar care nu se prea regăseşte printre protes- 
tanți, se bazează pe Întrupare, de vreme ce Dumnezeu nu a devenit om 
în lisus Hristos decât cu acceptul Maicii Domnului. Tocmai această alegere 
liberă este cea care a permis realizarea pe pământ a planului lui Dum- 
nezeu în care cred creştinii. Evident, Maica Domnului nu este de esență 
divină și ea nu poate fi obiectul unui cult asemănător celui datorat lui 


1 Capitolele consacrate supranaturalului și pelerinajelor vor arăta rolul jucat de 
aparițiile Maicii Domnului în diferite locuri din lume. 

Dumnezeu, dar ea este intermediarul uman prin tot ceea ce i s-a întâmplat. 
Intimitatea ei cu fiul său face ca intervenţiile sale pe lângă Dumnezeu să 
fie deosebit de eficiente și numeroşi credincioși se simt mai în largul lor 
cerând intervenţia Mariei decât să se adreseze direct lui Dumnezeu. Cre- 
dința față de Maica Domnului se exprimă cel mai adesea prin rostirea ru- 
găciunii numite Bucură-te, Marie (Ave Maria, în latină) repetată de 50 de 
ori în capelă și de mai bine de trei ori în rozariu!. Credinciosul îi cere 
astfel Maicii Domnului să se roage la Dumnezeu pentru el, ceea ce exprimă 
fără ambiguitate rolul ei de intermediar. 

O altă expresie mai recentă a unei credinţe cu tendință mistică este 
cea a mișcărilor harismatice a căror origine este legată de penticostalis- 
mul-protestant (a se vedea mai departe la descrierea protestantismului). 


COMUNITĂȚILE HARISMATICE 


Din anul 1970, „reînnoirea harismatică“ se dezvoltă rapid în sânul 
Bisericii Catolice. Însufleţiți de entuziasmul unei credinţe intense şi co- 
municative, creștinii se lansează în experienţe spirituale care rup apa- 
rent cu viața tradițională a Bisericii: ei se adună chiar şi pe străzi pentru 
a predica Evanghelia, pentru a se ruga și a cânta. Convinşi de atotpu- 
ternicia lui Dumnezeu ei se dedică fără reticență lucrării Duhului Sfânt 
și se adună în comunităţi care radiază de bucurie spirituală și mani- 
festă diverse harisme? cum ar fi darurile profeției sau ale vindecării. 

Ierarhia catolică, ușor răvășită de această spontaneitate, dovedește 
o anumită prudenţă față de aceste manifestări, poate pentru că ele 
amintesc de cele ale protestanților penticostali. Ea ar dori mai ales ca 
accentul pus de harismatici pe experienţa religioasă sensibilă să nu 


1 Rozariul este în Biserica Catolică o culegere de rugăciuni consacrate Mariei, Maica 
Domnului (n. coord.). 

2 O harismă este un dar supranatural al lui Dumnezeu. Cuvântul grec charisma în- 
seamnă „favoare“, „binefacere“, „iertare“. Euharistia este înrudită cu harisma și are sensul 
de rugăciune de mulțumire. 

cumva să arunce într-un con de umbră meditaţia doctrinală. Totuși 
entuziasmul pe care-l suscită „reînnoirea“ este privit cu tot mai multă 
simpatie, căci Biserica occidentală avea nevoie de un suflu nou. 

Harismaticii provin din zonele cele mai diverse: întâlnim prac- 
ticanți tradiționaliști cuceriți de această experienţă plină de viaţă, 
precum și membri ai mișcărilor nonviolente ale protestanților sau adepți 
convertiți de filosofiile orientale. Toate mediile socio-profesionale sunt 
reprezentate. 


Totuși „reînnoirea harismatică“ nu urmează un model unic. Numai 
în Franța există patru mari comunități: 


e Emmanuel, creată la Paris de o femeie medic, este una din cele mai 
importante. Ea s-a dezvoltat în Franţa și în străinătate. Sensibili- 
tatea sa insistă pe fragilitatea omului, instrument în mâinile lui 
Dumnezeu. Membrii trăiesc adesea în „căsuțe“, în grupuri de câte 
cinci până la opt persoane sau două până la trei familii. Fiecare 
membru dă 10% din salariul său comunității, care obţine de 
asemenea profit din vânzarea casetelor şi a revistei El este viu. 
În cadrul acestei mișcări au apărut numeroase vocaţii preoțești 
şi religioase. 

a Drumul nou, creat la Lyon în 1972 de un iezuit, are drept obiec- 
tiv formarea teologică și spirituală. Structurată în frății de viață 
sau de cartier, comunitatea este foarte deschisă dialogului cu 
protestanții. 

e Comunitatea fericirilor, fostă a Leului lui Iuda și a Mielului sacri- 
ficat, a fost fondată la Cordes, în Tarn, în 1972, de protestanții 
atrași de catolicism care au deschis o „mănăstire“ pentru preoți, 
laici și chiar pentru familiile cu copii. Această viață monastică 
se desfășoară conform unei reguli de care ascultă membrii co- 
munităţii. O femeie poate fi desemnată ca „păstoriță“, adică su- 
perioara mănăstirii. Adepții sunt interesați de iudaism, de 
liturghia ortodoxă și de vindecările pe cale spirituală. 

e Comunitatea creștină de formare (CCF) a fost creată în 1974 la 
Poitiers pentru tinerii cu vârsta între 18 și 25 de ani. Ea s-a 

diversificat apoi, dar rămâne axată pe formare, pe cunoaște- 
rea de sine și pe relațiile umane, fără a neglija studiile biblice 
și spirituale. 


Există multe alte ramuri ale harismatismului dintre care unele au 
căpătat o aură internațională. 

Marea varietate de vocații ale mișcărilor provenite din Reinnoire 
au totuși un numitor comun, o percepţie remarcabilă asupra supra- 
naturalului: vindecările miraculoase par să vină de la sine, ca și apa- 
rițiile Fecioarei Maria la Medjugorje, în fosta Iugoslavie, de care 
harismaticii sunt foarte atașați. 


Dar elanul sufletesc către Dumnezeu și meditaţia teologică ar fi lip- 
site de sens dacă nu ar fi însoțite de fapte menite să-i ajute pe cei mai slabi 
și mai defavorizaţi dintre noi pe care lisus Hristos ne-a cerut să-i iubim 
ca pe Dumnezeu însuși. 

Din păcate, acest câmp de activități este inepuizabil și creștinii cei mai 
devotați se străduiesc să acorde sprijin şi iubire acolo unde guvernele 
cele mai sociale nu aduc decât o susținere financiară. 

Trebuie uneori o doză de abnegație care se apropie de sfințenie pentru 
a-ţi consacra întreaga viață, sau măcar toate momentele libere, pentru a 
te ocupa de handicapațţii mintal, de bătrânii neputincioşi și pisălogi sau 
de deținuții periculoși. Totuși nu lipsesc voluntarii și nici organizaţiile 
unde ei se pot dărui acestor activități. 

Fiecare cunoaște Ajutorul catolici, ramură franceză a Caritasului Inter- 
național, Emaus, creată de abatele Pierre, sau Arca fondată de Jean Vanier, 
care se dedică handicapaţilor mintal. Ar trebui, de asemenea, să men- 
ționăm activitățile celor care au vizitat închisorile şi care îi acompaniază 
pe deținuți până la reintegrarea lor socială. Conferințele lui Saint-Vincent 
de Paul care îi susțin pe cei nevoiași și le fac numeroase servicii la domi- 
ciliu, Frățiorii nevoiașilor care oferă prietenia lor persoanelor în vârstă, 
mișcarea ATD-Quart-Monde, Căminele de caritate fondate de Marthe Robin, 


1 În franceză, Le Secours catholique (n. tr). 

activitățile desfășurate de Al Treilea Ordin franciscan sau carmelit și 
multe altele. 

Exemplele citate mai sus nu epuizează nici pe departe diversitatea 
activităţilor catolice. Numeroase mișcări se ocupă de viaţa spirituală a 
cuplurilor şi de pregătirea pentru căsătorie (Equipes Notre-Dame, Anneau 
d'or), altele se dedică menținerii în activitate a persoanelor în vârstă 
(Vie montante), dezvoltării Lumii a Treia (C.C.F.D., Comitetul catolic îm- 
potriva foametei și pentru dezvoltare), formării profesionale a orfanilor, 
a orbilor și a persoanelor hipoacuzice. 

În sfârșit, alte mișcări desfășoară activități multiple de formare spiri- 
tuală și de acțiune socială. Cu titlu de exemplu, fragmentele de mai jos 
evocă trei din aceste mișcări: Opus Dei, Focolarii și Cavalerii lui Columb, 
care au un număr considerabil de adepți, cel puţin în afara Franţei. 


Opus DEI 


Opus Dei! este uneori imaginată ca o emanațţie ocultă a Bisericii 
Catolice care i-ar fi încredințată o misiune discretă în domeniile poli- 
tic şi economic. Originea acestei reputațţii ține probabil de faptul că trei 
membri ai Opus Dei au aparținut pentru puțin timp guvernului spa- 
niol din timpul regimului lui Franco. Se pare că este vorba mai curând 
de o consecinţă greşit înțeleasă a libertăţii totale a membrilor Opus Dei 
în materie de activităţi nonspirituale. 

În realitate, Opus Dei este o creaţie originală ce contrastează 
puternic cu alte organizații catolice existente anterior. Tinerețea sa nu 
permite încă să ne imaginăm importanţa pe care instituţia ar putea 
să o capete și nici toate dificultățile pe care le va avea de înfruntat. 

Josemaria Escrivá de Balaguer, preot spaniol care, la vârsta de 26 de ani, 
după ce și-a căutat îndelung calea prin rugăciune, a avut în 1928 ideea 
clară a ceea ce Dumnezeu aștepta de la el, și anume înființarea unei in- 
stituții care să le permită creştinilor să-şi trăiască viaţa profesională și 


1 Literal, din latină, „Lucrarea lui Dumnezeu“. 


enciclopedia religiilor 147 


familială în cele mai bune condiţii pentru a accede la sfințenie. Astfel 
conceput, Opus Dei se apropie de Biserica primară în care creștinii își 
trăiau credințele fără a căuta să se izoleze de lume. 

Organizarea Bisericii care rămăsese neschimbată de multe secole 
nu avea cadrul juridic adaptat obiectivelor prevăzute de Opus Dei. Con- 
ciliul Vatican II este cel care a lansat pentru prima dată o concepţie 
modernă asupra laicității compatibilă cu spiritualitatea Opus Dei. De 
aceea în 1982 Opus Dei a fost ridicată la statutul de „prelatură perso- 
nală“, formă juridică nou creată de conciliu în 1965, mai bine adap- 
tată scopurilor fondatorului decât vechea structură de institut secular 
de drept pontifical adoptată începând cu 1947. 

În 2004, membrii Opus Dei numărau aproximativ 82 000 de laici și 
1 800 de preoți reprezentând aproape 90 de naţionalităţi diferite şi des- 
fășurându-și activitatea în 50 de ţări. Laicii sunt bărbați și femei în pro- 
porţie egală, iar în ceea ce-i priveşte pe preoţi, ei sunt toți foști membri 
laici ai instituţiei. Astfel, Opus Dei își instruieşte propriii preoţi și nu 
face apel la clerul secular sau la cel din ordinele religioase. Acești preoți 
sunt toți membri ai Societăţii Sfintei Cruci, care este de fapt asociația lor 
în sânul Opus Dei; orice preot de parohie poate, de asemenea, să adere 
la această organizaţie, ceea ce îi permite să beneficieze de experiența 
Opus Dei în apostolatul laicilor. 

În fruntea Opus Dei se află un prelat, ales pe viaţă. El trebuie să fie 
membru al instituției şi preot cu o vechime mai mare de cinci ani; în 
prezent prelatul este un spaniol, Xavier Echevarria, un fost colaborator 
direct al fondatorului. 

Lucrarea desfășurată de Opus Dei este înainte de toate de natură 
spirituală: membrii săi își iau angajamentul cvasicontractual de a 
căuta sfințenia printr-un efort de formare religioasă, printr-o viaţă 
spirituală intensă, prin practicarea ascetismului și a apostolatului; 
„planul lor de viaţă spirituală“ cuprinde în mod obişnuit participarea 
la slujbă și împărtășania, o oră de rugăciune individuală, lecturi re- 
ligioase, rostirea rugăciunii cu mătănii și practicarea examenului de 
conștiință, la care se adaugă și o meditaţie spirituală lunară și o izo- 
lare anuală de câteva zile. În schimb, membrii participă, în funcţie 

de capacitățile și disponibilitățile lor, la activităţi variate de învăţă- 
mânt, de asistență sau de promovare umană: centre de formare pro- 
fesională în Italia și în America Latină, asistență tehnică rurală în 
Peru, centre educative în Kenya și Nigeria, cămine studențești în Aus- 
tralia, universități în Spania, centre de emancipare a femeii în Mexic, 
centre lingvistice în Japonia, şcoală tehnică în domeniu hotelier în 
Aisne, Franța etc. Asemenea activităţi sunt proprii instituției însăși, 
ele nu interferează cu cele practicate de membri ca profesie. Evanta- 
iul social și profesional al Opus Dei apare ca fiind foarte deschis, el 
cuprinde de asemenea mai mulți muncitori şi mici comercianţi ală- 
turi de cadre superioare, ofițeri etc. Membrii nu plătesc cotizații, dar 
fac o danie instituției în funcţie de generozitatea lor, direct propor- 
țională cu motivaţia lor. 

Se poate intra în Opus Dei de la vârsta de 18 ani, dar nu există limită 
superioară de vârstă. Rigoarea angajamentelor luate prin postulanţi 
face ca admiterea să fie destul de selectivă. În schimb, se poate părăsi 
instituția fără nicio formalitate. 

Membrii poartă numele puțin derutant de „numerari“, aceștia fiind 
preoții şi laicii celibatari din centrele Opus Dei, de „asociaţi“, adică ce- 
libatarii care trăiesc rămânând în sânul familiei lor, „supranumerari'“, 
celibatari sau căsătoriți care participă la viaţa instituției în limita obli- 
gațiilor familiale şi profesionale, și în sfârșit „cooperatorii“, uneori 
noncatolici sau noncreștini care ajută ocazional instituția. 

Raporturile dintre Opus Dei și structurile tradiționale ale Bisericii 
Catolice stau sub semnul prudenţei: Opus Dei nu se instalează într-o 
dioceză decât cu acordul explicit al episcopului!, iar membrii săi, 
preoţi sau laici, sunt încurajați să nu facă „grup separat“, ci să parti- 
cipe cât mai bine la viaţa religioasă a diocezei respective. Există ace- 
eași preocupare de nonconcurenţă cu Biserica locală în recrutarea 
preoților instituției. 


! În Franța, cei 1 300 de membri, bărbați și femei, ai Opus Dei au creat 15 centre din care 
10 la Paris. Activități sunt de asemenea organizate în 10 alte mari orașe. 

Astfel Opus Dei, care intrigă prin discreţia sa, apare destul de 
deosebită prin motivaţia spirituală și încadrarea pe care le-o oferă 
membrilor săi, lăsându-le totodată o mare inițiativă de acțiune în me- 
diul lor social și profesional. Această responsabilizare personală este 
însoţită firesc de optimism, de iubire faţă de cei cu care intră în contact 
şi de o evidentă strălucire spirituală. Acest lucru contrastează cu se- 
riozitatea extremă cu care lucrează fiecare membru în Instituţie și în 
afara ei, urmând lozinca austeră a fondatorului său: „A sfinți munca, 


„ud 


a se sfinți în muncă, a se sfinți prin muncă“. 


LEGIUNEA LUI HRISTOS 


Inspirată în același timp din experienţa iezuiţilor și din cea a Opus 
Dei, această congregaţie a fost întemeiată în 1941 de un mexican năs- 
cut în 1920, Marcial Maciel. Tinereţea sa a fost marcată de luptele sân- 
geroase din anii 30 în care se înfruntau cristeros, militanţii catolici, cu 
puterea mexicană foarte anticlericală. Personaj complex și contro- 
versat, Maciel a avut ideea de a crea mișcarea sa înainte să devină 
preot în 1944. El s-a stabilit în Spania lui Franco în 1946, unde a luat 
contact cu Opus Dei. Contrar acestei instituţii care reuneşte laici din 
rândul cărora provin preoții, Legiunea lui Hristos formează preoți la 
care se asociază laicii. În 2004, Legiunea număra 560 de preoți și 2 700 
de seminariști, deci 2,5% din totalul mondial, ceea ce asigură o dezvol- 
tare rapidă (însumând 434 preoți în 2001). Disciplina este cvasimi- 
litară, formarea durează 12 ani (față de 6 în mod normal), rugăciunea 
ocupă șase ore pe zi, jurământul de sărăcie interzice posesia vreunui 
bun. Obiectivul prioritar este asigurarea formării claselor conducă- 
toare şi a mediilor de afaceri. Au fost deschise universități în Mexic și 
la Roma (Regina apostolarum). Din aceasta s-a născut o organizație de 
laici, Regnum Cristi. 

Din 1983, statutele Legiunii au fost aprobate de papă și acesta a 
numit fondatorul consultant permanent al congregației clerului la 
Vatican. 

FOCOLARII 


Această mișcare formată din laici creștini, bărbaţi și femei, este 
un exemplu care ilustrează diversitatea activităţilor în sânul Bise- 
ricii Catolice. 

Fa a fost fondată în Italia în 1943, în ultimele luni ale celui de-al 
Doilea Război Mondial, de către Chiara Lubich. Această călugăriță năs- 
cută în 1920 la Trident dintr-un tată socialist şi o mamă catolică prac- 
ticantă doreşte să le aducă laicilor bucuria contemplării lui Dumnezeu. 
Dar contemplarea nu este pasivă, ci trebuie să motiveze şi mai mult 
membrii mișcării pentru a le permite să abordeze mai creştineşte pro- 
blemele epocii noastre: lipsa de dialog între generaţii, singurătatea 
persoanelor în vârstă etc. 

Prin organizarea de întâlniri, într-o atmosferă plăcută, de bună 
dispoziţie, au loc schimburi de experiență care să exprime spirituali- 
tatea mișcării. Întâlnirile numite Mariapolis reunesc câteva sute sau 
câteva mii de participanţi pentru sesiuni de patru sau cinci zile, în ge- 

` neral vara. Pentru tineri există diferite feluri de festivaluri creştine 
numite Genfests, emanațţie a secțiunii tinerilor „Gen“, (generaţii noi). 
Alte activități sunt în mod specific organizate pentru familii. Scopul 
lor este căutarea unităţii creştinilor în toată varietatea situațiilor lor 
în lume. 

În acest spirit, Focolarii!, inițial pur catolici, s-au orientat repede 
către alți creștini: anglicani, protestanți și ortodocși. Întâlniri spec- 
taculoase adunând mai mult de 10 000 de participanţi au avut loc 
de asemenea în Japonia cu membrii mișcării neobudiste Rissho 
Kosei-kai. 

Focolarii, ale căror statute au fost aprobate în 1964 de papa Paul 
al VI-lea, sunt apropiați de congregația pontificală a apostolatului lai- 
cilor. Ei numără astăzi mai mult de un milion de membri care trăiesc 
în mai multe zeci de țări. Unii sunt preoți sau călugări, dar ei nu au 
nicio responsabilitate particulară care să-i distingă de alți membri. 


1 Acest cuvânt italian înseamnă „cămine“. 

CAVALERII LUI COLUMB 


Această asociaţie catolică numără aproape 1 500 000 de membri 
în Statele Unite, Canada și în țările cu o puternică influență americană 
precum Filipine (77 000 membri), Puerto Rico, Guatemala, insula 
Guam etc. Asociaţia a fost creată în 1882 de preotul Michael McGivney; 
cartierul general este situat în New Haven, Connecticut, parohia sa 
de origine. 

Numele de Columb este destinat să sublinieze, în fața majorităţii 
protestante, că America a fost descoperită de un catolic. 

Admiterea în asociaţie este rezervată bărbaților, preoți și laici, și există 
patru grade de inițiere: membrii primelor două grade sunt desemnaţi sub 
numele de brothers („frați“), al treilea grad dă dreptul la titlul de knight 
(„cavaler“) și al patrulea la cel de sir knight („senior cavaler”). 

Conducerea este asigurată de Supreme Knight („Cavalerul Suprem“). 
Mișcarea se bazează pe patru principii: filantropia, unitatea, fraterni- 
tatea şi patriotismul. Activitățile poartă amprenta spiritului emoţio- 
nant boy scout [cercetaș] a unei anumite societăți americane. Cu greu 
am putea distinge aici tendințe de stânga. Fiecare conciliu, structură de 
bază regrupând o sută de membri, își fixează obiectivele adaptate la 
contextul local al Bisericii; familia și viața activă a parohiei ocupă un 
loc important, dar și campaniile contra avortului, drogurilor și delinc- 
venţei; sunt organizate, de asemenea, acțiuni în favoarea ecologiei, 
a moralității publice și a ajutorului oferit handicapaţilor. Asociaţia so- 
licită în schimb generozitatea conciliilor pentru construirea de biserici, 
distribuirea de mătănii sau crearea de fonduri pentru diverse acțiuni 
de binefacere. Astfel 10 milioane de dolari sunt virați anual către Va- 
tican pentru acţiuni de caritate pontificale. 

Mai originală este metoda de asigurare socială pe care asociaţia 
o propune membrilor săi: pentru diverse riscuri sunt oferite asigurări 
la tarife avantajoase; este chiar posibil să se obțină garanţii pentru 
achiziții imobiliare. | 

Este greu de determinat cărui fapt își datorează asociaţia atracţia: 
virtuților spirituale sau calităţii serviciilor înfăptuite. Aparent, substanța 

culturii americane pare o condiție necesară pentru reuşita acestei 
forme de acțiune catolică, de aceea am crezut că este bine să evocăm 
acest exemplu. 


Pentru a încheia, nu vom putea trece sub tăcere o formă de activitate 
în care catolicii şi protestanții sunt mai întreprinzători, se pare, decât 
ortodocşii, și anume misiunile. 


Misiuni și misionari 


Pentru creștini, credinţa lor este o comoară inestimabilă de care ei 
s-ar face vinovaţi dacă ar păstra-o doar pentru ei înșiși. Această „veste 
bună“ primită de la lisus Hristos, conform căreia Dumnezeu a dat tu- 
turor oamenilor care vor să-l accepte un destin pe măsura iubirii sale 
infinite, trebuie să fie anunţată pretutindeni în lume. Simplitatea me- 
sajului nu înseamnă că este și ușor de transmis. Îndată ce încercăm să 
explicăm de unde vine această revelație şi să vorbim despre lisus Hris- 
tos, despre istoria Omului-Dumnezeu condamnat la moarte de justiția 
oficială și înviat în mod miraculos, persoanele însuflețite de cele mai 
bune intenţii rămân perplexe. Cine ar putea să creadă imediat într-un 


Dumnezeu atotputernic care se situează în mod deliberat pe poziție de 


servitor până la a-și da viața în cele mai revoltătoare condiții? Un ase- 
menea mesaj nu este credibil decât în măsura în care cei care îl trans- 
mit oferă prin comportamentul lor mărturia unei schimbări totale de 
viaţă. Este evident că un creștin mediocru nu poate face decât o activi- 
tate misionară mediocră, nici nu ar avea de altfel vreo dorință să se 
schimbe. În zilele noastre există o imagine greșită despre eroismul mi- 
sionarilor de odinioară, preoţi sau călugări, iezuiți, părinții albi, pă- 
rinții Duhului Sfânt, misiuni străine și multe altele. Abia ieşiţi din 
adolescenţă, ei își părăseau viaţa de familie pentru a se regăsi după 
lungi săptămâni de călătorie într-un mediu atât de ostil, încât mulți 
dintre ei nu supraviețuiau decât câteva luni. Cei care erau masacrați 

în aceste condiţii atroce erau cei pe care bolile tropicale nu reușiseră 
să-i omoare. 

Curajul misionarilor nu se poate explica prin fanatism — deși toți au dat 
dovadă —, căci fanatismul nu se potriveşte cu blândețea, cu respectul și 
simţul serviciului cerut prin apostolatul lor. Prin urmare această forță 
interioară puternică pe care ei o numesc credință este cea care le-a per- 
mis misionarilor să „convertească“ la credințele lor populaţii întregi, ast- 
fel încât de un secol şi jumătate aproape toată Africa și Oceania au 
cunoscut creștinismul. 

Dar dacă misiunile sunt un bun barometru al dinamismului şi vitali- 
tății Bisericii, am putea să ne îngrijorăm de efectele lipsei de practică re- 
ligioasă în Occident. Un diagnostic presupune clarificarea noțiunii de 
misiune. Nu cu mult timp în urmă, lucrurile erau mai clare: o țară în care 
Biserica nu era înrădăcinată însemna o țară de misiune și munca de evan- 
ghelizare era încredințată unei organizații misionare. Astăzi, fostele țări 
din care plecau misiunile dispun de o Biserică bine structurată, cu epis- 
copi şi cler local, în timp ce misiunile au devenit cu precădere un zid de 
întărire ridicat de ţările cu un număr mai mare de preoți sau călugăriţe. 

Măsurăm mai bine această evoluţie recentă și rapidă a catolicismului 
cu ajutorul cifrelor. La începutul secolului al XIX-lea estimăm că nu erau 
decât în jur de 300 de misionari în lume. Astăzi, la un efectiv de 1 600 000 
de persoane (preoţi, călugăriţe și laici) care se consacră în totalitate Bi- 
sericii, 10% dintre ei, adică 160 000 lucrează pentru misiuni. Numărul 
misionarilor și al călugărițelor s-a dublat din 1932 până în 1963; unul 
din trei este olandez, unul din patru este belgian, unul din unsprezece 
preoți este francez și un american din 17 este misionar. Scăderea relativă 
a recrutării sacerdotale în Occident este echilibrată de preoții din Lumea 
a Treia. Biserica Catolică a Indiei care nu are decât 13 milioane de cre- 
dincioși trimite 1 000 de preoți în misiune în diverse țări din Asia, Africa 
sau în Madagascar. Africanii devin ei înșiși misionari; de exemplu, 
Congregația Apostolilor lui lisus, creată în Kenya, numără 30 de preoți, 


1 Abnegaţia dusă până la sacrificiul suprem nu este o exclusivitate a misionarilor, dar 
O întâlnim mai ales în vreme de război, în perioade în care viaţa este oricum amenințată. 

160 de studenți și 180 de novici. Acest nou tip de misionari nu va activa 
în regiuni necunoscute, așa cum au făcut înaintașii lor. În schimb, ei vor 
fi pregătiți pentru a contribui la „recultivarea“ catolicismului conform 
orientărilor Conciliului Vatican II. 

Această chestiune de adaptare a catolicismului la culturile profund 
străine lumii mediteraneene păstrează într-adevăr o importanță capitală 
pentru universalitatea Bisericii!. În trecut, eșecurile cele mai dureroase 
suportate de catolicism au fost provocate cel mai adesea de incapacitatea 
integrării particularităților culturale ale popoarelor străine. Astfel în se- 
colul al XVI-lea echipa remarcabilă de iezuiți a părintelui Ricci era pe 
punctul de a-l converti pe împăratul Chinei, când o intrigă de la Roma a 
făcut să eșueze totul din cauza criticilor iresponsabile la adresa adaptă- 
rilor necesare ale ritului pe care le implica o asemenea operațiune. 

În alte circumstanţe, curajul și bunăvoința misionarilor au fost înso- 
tite, din păcate, de naivitate și îngustime spirituală: când portughezii au 
descoperit în India în secolul al XV-lea o comunitate creştină mai veche 
decât a lor, ei s-au străduit să bulverseze tradiţiile pentru a impune un rit 
latin fără nicio justificare, ceea ce a generat numeroase conflicte inutile. 

Uităm prea des într-adevăr că Bisericii Catolice, fiind romană de rit 
latin cu o majoritate zdrobitoare, îi sunt proprii şi alte rituri, numite orien- 
tale, la fel de venerabile, dovadă vie că una dintre tradițiile cele mai vechi 
ale Bisericii este aceea de a fi pluriculturală. 


Bisericile catolice de rit oriental 


Catolic nu Înseamnă uniform și Biserica păstrează urme din originea sa 
orientală în riturile practicate de anumite comunităţi catolice venerabile și 
uneori chiar necunoscute. 


: Nu putem să nu rămânem uimiţi, pe acest plan, de contrastul dintre creștinismul ce 
încearcă să se integreze diferitelor culturi și islamul care le aduce tuturor țărilor musul- 
mane aceeași cultură marcată de arabism. 

Aceste Biserici de rit oriental sunt în totalitate catolice, adică nicio 
nuanţă doctrinală nu le separă de Biserica romană. Numai modul de ce- 
lebrare a cultului, limba folosită și particularităţile relative la cler le di- 
ferențiază de catolicismul majoritar de rit roman şi le apropie, în mod 
contrar, de Bisericile creştine necatolice, ortodoxe sau monofizite. 

Aceste Biserici pot fi clasificate în funcţie de cele cinci rituri diferite pe 
care le practică: 

e Ritul bizantin, comun cu ortodoxia, este acela al Bisericilor greco-mel- 
kite, română și ucraineană, dar este de asemenea urmat de o parte din ca- 
tolicii cehi, polonezi, unguri etc. Demnitarii săi cei mai înalți sunt patriarhul 
melkit de Antiohia, care locuieşte la Damasc, patriarhii melkiți de Alexan- 
dria, în Egipt, şi de Ierusalim, eparhul melkit din Brazilia și exarhul melkit 
din Statele Unite. Ritul bizantin este celebrat în diverse limbi locale; grecii 
melkiți, contrar a ceea ce sugerează numele lor, sunt de limbă arabă!. 

e Ritul armean, înrudit cu ritul precedent, le este comun catolicilor, mi- 
noritari, și celorlalți armeni de religie ortodoxă, numiţi și gregorieni. Pa- 
triarhul armenilor catolici se află la Beirut. 

e Ritul sirian de Antiohia sau siriac occidental este acela al celor mai 
multe comunități catolice: maroniţii al căror patriarh se află la Bkerke în 
Liban; siro-catolicii al căror patriarh este la Beirut și siro-malancarii din 
India. Mai mult, acest rit este practicat de Biserica siriană, numită iaco- 
bită sau ortodoxă, ca şi de Biserica malabar ortodoxă din India. Limba 
acestor Biserici este siriaca, adică limba aramaică, limba lui lisus Hris- 
tos, excepție făcând malabarii și malancarii ce au adoptat limba Statului 
Kerala, malayalama. 

= Ritul asiro-caldeean sau siriac oriental este practicat de catolicii cal- 
deeni și de catolicii malabari din India. Primii sunt sub autoritatea pa- 
triarhului de Babilon, care locuiește la Bagdad, iar ceilalți se află direct sub 
autoritatea Sfântului Scaun de la Roma. Primii au siriaca drept limbă li- 
turgică, iar ultimii, limba malayalamă. Ritul asiro-caldeean este practicat 


1 Melkit vine de la cuvântul sirian malka, „rege“; pentru monofiziţi, el îi desemna 
pe creştinii rămași fideli împăratului Bizanțului. Această referință explică și calificativul 
de „grec“. 

și de Biserica nestoriană, continuatoare a ereziei lui Nestorie condamnată 
de Conciliu de la Efes în 431. 

= Ritul alexandrin este practicat de numeroși creștini ai Bisericilor Coptă 
și Etiopiană. Copţii și etiopienii catolici, puțin numeroși, folosesc de ase- 
menea acest rit; patriarhii lor locuiesc la Alexandria și la Addis-Abeba. 

Toate riturile orientale se caracterizează printr-o slujbă în două părți 
net distincte, slujba catehumenilor și slujba credincioșilor?. Odinioară, la 
sfârșitul primei părți, cei care nu erau încă botezați părăseau biserica. 
Slujba de catehizare este centrată pe lectura Evangheliei, iar slujba cre- 
dincioșilor pe sfinţirea pâinii și a vinului și pe împărtășanie. Distincția 
există și în ritul latin, dar ea este mai puțin clară. 

Ca titlu de exemplu de rit oriental, iată câteva indicaţii despre ritul cal- 
deean, cel mai vechi rit al creştinătăţii, de vreme ce el datează din secolul 
al II-lea. Există trei tipuri de slujbe; prima, numită „sfinţirea apostolilor“, este 
celebrată din Sâmbăta Mare până în prima duminică din Avent.? A doua 
slujbă, numită a lui Teodor cel Mare, este celebrată din prima duminică din 
Avent până în duminica Floriilor; a treia, slujba lui Nestorie, este celebrată 
de cinci ori pe an, în special de Bobotează și în Joia Mare. Melodia litur- 
ghiei este de inspiraţie evreiască şi foloseşte instrumentele citate în Biblie. 
Gesturile credincioșilor sunt de asemenea preluate din iudaism. 

Printre particularităţile Bisericilor de rit oriental, cea mai cunoscută se re- 
feră la existența preoților căsătoriţi, în condiții asemănătoare celor Biseri- 
cii Ortodoxe. Ca atare, celibatul preoților” este o tradiție latină, dar nu catolică. 


1 Nestorie considera că Dumnezeu „locuia“ în persoana lui lisus, negând că lisus este 
în același timp Dumnezeu și Om; Maria era deci mama lui Hristos, dar nu mama lui Dum- 
nezeu. Nestorienii sunt încă în jur de 300 000 în lume. 

2 Pentru efectivele de catolici de diferite rituri, a se vedea capitolul „Creștinismul“. 

3 Ortodoxia foloseşte termenul de,liturghie euharistică“ și nu pe acela de slujbă (mesă). 

4 Este vorba, în calendarul catolic, de duminica situată la patru săptămâni înainte de 
Crăciun (n. coord.). 

° Referitor la regulile cu privire la căsătoria preoților în ortodoxie, a se vedea capitolul con- 
sacrat ortodoxiei. Este de notat că și în ritul latin se admit uneori excepții: un diacon vene- 
zuelean căsătorit a fost hirotonit preot la vârsta de 60 de ani în 1975; mai recent, în 1987,un 
pastor anglican căsătorit convertit la catolicism a fost admis ca preot, rămânând căsătorit. 

Există rațiuni istorice care să explice nu numai existenţa, ci și numărul 
mic al catolicilor de diferite rituri orientale. Încă din secolul al V-lea erezia 
monofizită îndepărtează de Biserică o mare parte a creștinilor copți și etio- 
pieni, prin urmare catolicii ce păstrează ritul alexandrin sunt mai puțin 
numeroși. Apoi în secolul al XI-lea, schisma dintre catolici şi ortodocși îi si- 
tuează de partea acestora din urmă pe cei mai mulți dintre creștinii de rit bi- 
zantin și armean. Nu putem avea deci o imagine obiectivă a Bisericii 
Răsăritene decât după ce vom fi studiat marele curent creștin al ortodoxiei. 


ORTODOXIA 


Ceea ce separă ortodoxia de catolicism este înainte de toate o diferență 
de sensibilitate. Aceste două expresii ale creștinismului au atâtea în comun 
încât divergențele lor par de-a dreptul derizorii. 

Separaţia s-a mărit ca urmare a unui concurs de împrejurări în care in- 
tervin rivalitățile pur politice, neînțelegerea textelor traduse incorect și 
mai ales spiritul îngust al înalților demnitari din cele două tabere. 

Pentru a înțelege care pot fi astăzi raporturile dintre ortodoxie şi ca- 
tolicism, trebuie să nu uităm niciodată că timp de 1 000 de ani nu a exis- 
tat decât o Biserică, catolică şi ortodoxă simultan, și că în curând vom avea 
1 000 de ani de când s-a produs separarea. Asemenea perioade de timp mo- 
difică profund atât mentalitățile, cât și contextul istoric; raporturile din- 
tre ortodoxie și catolicism nu mai sunt deci astăzi cele care prevalau în 
momentul rupturii. 

O întoarcere spre trecut este totuși necesară pentru a determina în ce 
măsură putem spera să vedem ștergându-se urmările acestor vechi dispute. 


Separarea Bisericilor Răsăriteană și Apuseană 


În cursul primelor două secole, expansiunea Bisericii a atins în mod 
firesc țările cele mai apropiate de Palestina, leagănul său originar. 

Comunitățile creștine au fost numeroase încă de la început pe teritoriile 
pe care astăzi sunt Libanul, Siria, Turcia, Egiptul şi Grecia. Prima înrâă- 
dăcinare occidentală a fost cea de la Roma, datorită importantei colonii 
evreiești care trăia în capitala imperiului. Totuşi, în ciuda prestigiului 
șefului apostolilor, Petru, Biserica Romei a rămas o vreme mai puţin nu- 
meroasă decât Biserica Răsăriteană. Faptul este atât de evident încât pri- 
mele șapte Concilii Ecumenice s-au ținut toate în Răsărit și fără prezența 
episcopului de Roma, cel pe care noi astăzi îl numim papă. 

Creștinii din Răsărit, organizaţi în jurul patriarhilor care se bucurau 
de o mare autonomie, nu aveau niciun motiv să sufere de vreun complex de 
inferioritate față de fraţii lor occidentali. 

Patriarhii, în calitate de moştenitori ai apostolilor, acceptau totuși ca 
episcopul de Roma, succesorul Sfântului Petru, să fie primul printre ei — 
primus inter pares — însă doar onorific, fără subordonare ierarhică. 

Mutarea capitalei Imperiului de la Roma la Constantinopol în anul 330, 
intervenind aproape de momentul în care creștinismul devenea religia 
oficială, nu putea decât să accentueze prestigiul Bisericii Răsăritene. 

În secolul următor, invaziile barbare au împins pentru mult timp 
Occidentul în situaţii politice cel puţin neclare în care autoritatea epis- 
copului de Roma își găsea cu greu puterea de exprimare. 

Convertirea barbarilor la creştinism — iar botezul lui Clovis în anul 496 
la Reims de către Sfântul Remi este deja un clişeu în acest sens — a schim- 
bat raportul de forțe din punct de vedere numeric dintre Apus și Răsărit, dar 
centrul intelectual al Bisericii a rămas în Răsărit. 

Este uimitor de constatat că liturghia creștinilor din imperiu era în 
limba greacă până în secolul al V-lea, dată la care limba latină a fost 
introdusă în Biserica Apuseană... 

În aceste condiţii, teologii răsăriteni, cu toată înțelegerea de care puteau 
să dea dovadă, ar fi avut nevoie de o doză bună de milă evanghelică pentru 
a suporta pretenţiile suveranilor din Occident, niște barbari recent conver- 
tiți, de a se amesteca în chestiunile religioase și a încerca permanent să-i 


1 Din aceasta mai rămâne invocaţia Kyrie eleison, „Doamne, miluieşte!“, în slujba de 
rit roman. „Domnule“ se spune Kyrios în greaca modernă. 

dicteze papei ce direcţie să urmeze!. Să adăugăm la aceasta că legăturile de 
comunicare erau foarte modeste, divergenţele de opinii erau amplificate 
de distanţă, iar traducerile, de o precizie aproximativă. 

Când, în sfârșit, Leon al IX-lea l-a excomunicat din Biserică în 1054 pe 
patriarhul de Constantinopol, Mihail Cerularie, acest lucru nu putea fi 
resimţit în Răsărit decât ca o injurie inacceptabilă din partea unui papă 
manipulat de împărați și mai ignoranți?. 

Care erau subiectele de dispută? De-a lungul vremii se adunaseră multe 
puncte de vedere divergente dintre care unele par astăzi lipsite de im- 
portanță. Astfel, purtatul bărbii de către preoți este tradițional în Biserica 
Răsăriteană, dar nu și în cea Apuseană; totuşi preoţii catolici de rit orien- 
tal poartă de obicei barbă, deci nu este decât o chestiune de regiune și nu 
una de religie. 

O altă controversă se referă la calendar: ortodocșii? respectă calendarul 
iulian, în timp ce occidentalii urmează din 1582 calendarul gregorian, 
mai exact din punct de vedere astronomic. Diferenţa dintre cele două ca- 
lendare este în prezent de 13 zile, Crăciunul ortodox? este sărbătorit pe 
7 ianuarie. Totuși, patriarhii de Constantinopol, de Antiohia și de Finlanda 
au adoptat recent data de 25 decembrie. 

Câteva diferenţe notabile există de asemenea în ceea ce priveşte tainele: 


+ Botezul ortodox se practică prin scufundare de trei ori și nu prin câteva 
picături de apă turnate simbolic pe frunte ca în botezul catolic. 

« Confirmarea urmează imediat botezului, în timp ce catolicii o conferă 
după o perioadă de educare religioasă a copiilor. 


1 Până în secolul al IX-lea, titlul de papă era acordat tuturor episcopilor. Începând cu 
Ioan al VIII-lea (872-882) acest titlu a fost rezervat numai episcopului de Roma. 

2 O primă ruptură avusese deja loc din 863 până în 886: patriarhul Fotie de Constan- 
tinopol, excomunicat de papa Nicolae 1, îl excomunică la rândul lui pe acesta. 

3 Calendarul iulian nu este respectat de toți ortodocșii, ci doar de Biserica Rusă, de 
cea Sârbă, de câteva Biserici Ortodoxe mai mici, precum şi de călugării de la Muntele 
Athos (n. coord.). 

4 Crăciunul ortodox pe stil vechi nu este o specificitate a Bisericii Ortodoxe Române și nici 
a altor Biserici Ortodoxe ce respectă calendarul gregorian de aproape un secol (n. coord.). 

e  Euharistia, adică împărtășania, se practică sub cele două „forme“, pâine 
și vin. Pâinea este dospită, ca orice pâine obișnuită și nu fără drojdie 
ca ostiile. Imediat după botez, copiii pot fi împărtășiți, prima comuniune 
nu are loc la vârsta de 7 sau 10 ani ca la catolici. 

+ Slujba ortodoxă este cântată, dar niciodată acompaniată de instru- 
mente muzicale. 

e  Hirotonirea poate fi conferită bărbaților căsătoriţi, dar odată preoția 
primită, nu mai este posibil să se căsătorească. Călugării și episcopii 
sunt în mod obligatoriu celibatari. Această regulă este aceeași cu cea a 
riturilor catolice din Răsărit, mai ales a maroniţilor libanezi. De altfel, 
pot exista, așa cum am văzut, și excepţii în catolicismul de rit latin. 

e Este posibil ca în anumite condiţii să se pună capăt căsătoriei prin 
divorţ: Biserica Catolică nu admite decât anularea căsătoriilor con- 
siderate nevalide. 


Totuși, nu aceste practici vechi, aflate oarecum pe plan secund, au pro- 
vocat ruptura, ci două chestiuni de principiu, aceea a lui Filioque! și cea 
a autorității papei. 


e  Credinţele creştinilor exprimate la Conciliul de la Niceea I, în anul 325, 
au în centrul lor ideea unui Dumnezeu unic în trei persoane, Tatăl, Fiul 
și Sfântul Duh, toţi în mod egal Dumnezeu, ceea ce exclude existența unei 

ierarhii. Capitolul 15 din Evanghelia după loan menţionează că Duhul 
Sfânt „purcede“ de la Tatăl. Carol cel Mare, ocupat fiind cu aceste che- 
stiuni pentru care nu avea competenţa necesară, a impus o traducere la- 
tină nouă în care Duhul Sfânt purcede de la Tatăl și de la Fiul, ceea ce se 
spune Filioque (și de la Fiul) în limba latină. Pentru ortodocși era vorba de 
o adevărată repunere în discuţie a echilibrului Treimii și această modi- 
ficare de formă, pe drept cuvânt arbitrară, a Crezului de la Niceea la ini- 
țiativa împăratului a fost de ajuns pentru ca orientalii să-i considere eretici 
pe creștinii occidentali. Situaţia a devenit irevocabilă atunci când Roma, 
după lungi ezitări, a confirmat acest Filioque la mijlocul secolului al XI-lea. 


! Literal, din limba latină, „și de la Fiul“ (n. coord.). 

În zilele noastre o asemenea cauză de ruptură poate părea foarte „bi- 
zantină“! pentru că nimeni nu cunoaște în totalitate relațiile persoane- 
lor ce compun Treimea; este de-ajuns faptul că ştim că ele există. Această 
dispută teologică adânceşte neîncrederea răsăritenilor în privința papei 
și ea nu încurajează recunoașterea întâietății sale de către patriarhi. 

+ Autoritatea papei se fundamentează pe desemnarea lui Petru ca şef al 
apostolilor de către Iisus Hristos însuși. Puterile șefului și modalită- 
tile de alegere a succesorilor săi nu sunt înscrise în nicio constituţie. 
Pentru ortodocşi, papa trebuia să beneficieze numai de o preeminenţă 
protocolară, în timp ce Roma voia să asigure conducerea efectivă a în- 
tregii Biserici. Această divergență de opinii a reflectat mult timp riva- 
litatea politică între Imperiul Bizantin și omologii săi din Occident, 
dar ea se bazează şi pe două concepţii diferite ale Bisericii. 


Mai exact, ortodocșii şi catolicii nu ajung la aceleași concluzii în che- 
stiunile cu care sunt de acord. 


Concepția ortodoxă a Bisericii 


Pentru toți creștinii, Biserica este unică și universală: ea este trupul 
lui Hristos. 

Totuși, conform ortodocșilor, pentru că Biserica nu este limitată nici în 
spațiu, nici în timp și pentru că ea este viața nouă oferită oamenilor cu și 
întru Hristos, instituția Bisericii în calitate de organizație nu are decât 
un interes relativ. Noțiunea de şef al Bisericii, de vicar al lui Hristos con- 
form titlului pe care catolicii i-l dau papei, este şocantă de vreme ce Hris- 
tos este cu adevărat prezent și viu în Biserica? sa. 


! Teologii bizantini aveau reputația de a-și pune întrebări dificile cu privire la sexul în- 
gerilor. Este cazul să credem că minţi orientate spre esențial existau și în Biserica de la Roma. 

2 În realitate, catolicii sunt întru totul de acord asupra faptului că papa nu face decât 
să-l reprezinte pe Hristos — și nu să-l înlocuiască — tot la fel cum un ambasador își repre- 
zintă ţara. 

La fel, exprimarea formală a dogmelor nu este absolut necesară. Orice text 
scris în limbaj uman poate fi interpretat în mod greșit. Numai prin lucra- 
rea Duhului Sfânt putem să citim Sfânta Scriptură cu o claritate transparentă. 
De altfel, la originile Bisericii nu era precizată nicio dogmă. Natura umană 
este cea care îndeamnă către un minimum de structurare intelectuală a 
credinţei. Esenţialul a fost exprimat în Crezul de la Conciliul de la Niceea în 
anul 325 și în definițiile teologice ale celor șapte Concilii Ecumenice din 
care ultimul s-a ținut tot la Niceea în 787. 

Aceste Concilii nu iau decizii despre toată doctrina Bisericii, dar nu 
este necesar să formalizăm totul prin dogme. Teoretic, nimic nu s-ar putea 
opune edictării altor norme, dar acest lucru nu ar fi decât un act formal care 
n-ar aduce nimic plenitudinii revelaţiei a cărei depozitară este Biserica. 

Totuși, unele dogme catolice proclamate de la ruptura cu ortodoxia 
irită în mod deosebit sensibilitatea ortodoxă. Cea mai criticată este dogma 
infailibilității pontificale pentru că ea pare să-i confere papei o autori- 
tate care nu-i aparține decât Bisericii, adică lui Hristos.. 

De asemenea, ortodocșii critică și resping dogma Imaculatei Concepţii?, 
în ciuda devoțiunii foarte puternice pe care ei o au față de Maica Domnului: 
conform ortodoxiei această dogmă o situează de fapt mai presus de con- 
diția umană, fiind scutită de păcatul originar, ceea ce nu-i reduce meritele 
sfințeniei sale întrucât ea și-a păstrat libertatea. 

În comparație cu catolicismul, ortodoxia dă impresia că nu se ocupă în 
mod exagerat nici de structura sa internă, nici de expansiunea sa numerică 
prin acțiune misionară. 


1 Catolicismul recunoaște acest adevăr, de aceea infailibilitatea nu există decât dacă 
papa vorbeşte ex-cathedra, adică în numele Bisericii. Accentul se deplasează astfel asupra 
definiției de ex-cathedra. Pentru catolici precum şi pentru ortodocşi, Biserica este infai- 
libilă, dar dogma definește modalitatea de exprimare a acestei infailibilități. A mai fost 
necesar doar un pas până la proclamarea dogmei în 1870, aşa încât ea e percepută de or- 
todocși ca o agresiune la adresa lor. Poate că în contextul contemporan n-ar fi fost pro- 
clamată, confirmând faptul că uneori este mai bine să nu rosteşti adevărul. 

2 Să ne amintim că, potrivit acestei dogme, Maica Domnului a fost concepută fără 
păcatul originar, exprimare creștină folosită pentru a descrie condiția umană marcată 
de greşeală. 

Ortodoxia nu caută atât de mult să convingă, cât să farmece și să seducă. 
Ierarhia sa are ca prim rol îndeplinirea actelor religioase și celebrarea 
tainelor. Preoţii se consacră cu mai multă plăcere liturghiei și rugăciunii 
decât faptei în lume. Credinciosul ortodox are o înclinaţie către tot ce este 
mistic și caută mai mult să părăsească lumea decât să militeze pentru ea. 

Viaţa Bisericii este în afara timpului; serviciile religioase, mai ales cele 
ale marilor sărbători, sunt lungi și complexe, ele se adresează mai mult sen- 
timentului și imaginaţiei decât inteligenţei; credinciosul sfârşeşte prin 
a nu mai realiza dacă se află în cer sau pe pământ. 

În liturghia lor, o importanță majoră este acordată devoțiunii închi- 
nate Maicii Domnului, săvârșirii celor șapte taine și venerării icoanelor 
și a moaștelor. 

Spiritualitatea ortodoxă concepe „tradiţia“ mai mult ca pe o credință 
în lisus Hristos, iar dragostea Bisericii sale, ca un exercițiu intelectual de 
reflecţie asupra textelor sfinte. 

În această căutare sensibilă a divinului, icoanei îi revine un rol pri- 
mordial. În mod evident ea nu este un idol, ci un mijloc de se concentra 
asupra tainei întrupării: faptul că Dumnezeu s-a făcut Om în lisus Hristos 
îşi găseşte paralelismul în imaginea pe care artistul a pictat-o ca expresie 
a sensibilităţii sale spirituale. 

În mod destul de firesc, detașarea de lume, căutarea interioară a lui 
Dumnezeu, importanţa dată liturghiei și icoanelor, acestea fiind trăsătu- 
rile dominante ale ortodoxiei, îi fac pe cei mai înflăcărați dintre credin- 
cioşi să aleagă viața contemplativă din mănăstiri. Contrastul este izbitor 
între aceste două teritorii „independente“ ale ortodoxiei și catolicismului 
care sunt Republica Muntelui Athos și Vaticanul; în timp ce catolicii s-au 
străduit să dispună de o structură de comandament a Bisericii, indepen- 
dentă de puterile politice, pentru a organiza după bunul lor plac lucra- 
rea lor în lume, ortodocşii au obținut pentru Muntele Athos un statut 
special astfel încât călugării să nu fie deranjați în viaţa lor spirituală de 
zbuciumul lumii. 

Cu siguranţă, nu ar trebui să tragem concluzii extreme din această 
comparație, deoarece din multe puncte de vedere ortodoxia este foarte im- 
plicată în chestiunile lumești, în timp ce catolicismul cunoaște și el o viață 

monahală intensă. Pentru o apreciere mai justă a ortodoxiei sunt necesare 
și alte abordări. 


MUNTELE ATHOS 


Minunata peninsulă a Athosului, care pătrunde pe o distanță de 
45 de kilometri în Marea Egee, este de multe secole cel mai renumit loc 
de viață monastică ortodoxă. 

Statutul său este original: ca parte integrantă a Greciei, Muntele 
Athos este din 1926 o republică teocratică autonomă. Fiecare din cele 
20 de mănăstiri din teritoriu este suverană și alege anual pe unul din- 
tre membrii săi ca reprezentant în consiliul care administrează repu- 
blica. Puterea executivă, gestiunea financiară, justiţia și președinția 
sunt asigurate de patru călugări din acest consiliu. Grecia îi desem- 
nează guvernatorul, care depinde de Ministerul Afacerilor Externe și 
întreține un detașament de jandarmi. 

Mănăstirile sunt clasate după o ordine ierarhică și protocolară 
imuabilă — cea mai veche este Marea Lavră —, dar ele se repartizează în 
două categorii în funcție de regula de viață a călugărilor: 


e nouă mănăstiri sunt cenobite, adică aici călugării sunt supuși autori- 
tății absolute a starețului ales pe viaţă și trăiesc în comuniune totală; 
până și hainele nu sunt proprietatea lor individuală; 

e unsprezece mănăstiri, cele mai importante, sunt numite idioritmice; 
călugării au mai multă libertate şi genul de viață este adaptat perso- 
nalității fiecăruia. 

e șaptesprezece mănăstiri sunt greceşti, una este rusă, una este bulgară 


și una este sârbă. 


Oricare ar fi statutul mănăstirilor, lor li se adaugă mici comunități 
de trei, patru călugări care trăiesc în grupuri de colibe, pustnici ce se 
adăpostesc în grote sau călugări itineranți numiţi „girovagi“!. 


1 Aceştia mai sunt numiţi și călugări cerșetori (n. coord.). 

Înainte de a deveni călugăr, în grecește stavrophoros, purtător de 
cruce, este nevoie un an de noviciat probatoriu. Laicii sunt admiși în co- 
munitățile de la Muntele Athos, dar după o perioadă de trei ani ei tre- 
buie să opteze pentru viața monastică sau sunt expulzați. O autorizaţie 
specială îi este cerută oricărui vizitator. Totuși, din anul 1046 niciunei 
femei, niciunui copil, niciunui eunuc sau „față netedă“ nu le este per- 
mis accesul pe acest teritoriu. Se spune că într-o zi o femeie a naufra- 
giat, a născut aproape imediat, apoi a fost condusă în Grecia; fiul său 
a revenit mai târziu la Athos şi s-a călugărit. 

Din cei 9 000 de călugări care viețuiau acolo în 1917 — majoritatea 
ruși — numărul lor nu mai ajunge astăzi decât la un efectiv de 800. 

Viața republicii urmează încă ora epocii bizantine: ora 12 cores- 
punde apusului soarelui. 

Călugării consacră toate momentele libere liturghiei și rugăciunii. 
O cartă din secolul al XI-lea și reguli specifice ulterioare stabilesc de- 
taliile vieții zilnice: este interzis să se muncească în timpul Postului 
Paștelui; excepție făcând ziua de sâmbătă; este de asemenea interzis 
să se semene grâu sau orez, dar este permis să se semene mazăre şi fa- 
sole. 

Întreaga viață călugării aspiră către uniunea cu Dumnezeu, pe care 
moartea trebuie să o aducă. Corpul cu dorinţele sale este un obstacol 
în calea acestei uniuni, de aceea călugărul caută în permanenţă să se 
stăpânească prin priveghere, post și penitenţă. La moartea sa, călugă- 
rul este îngropat în veșmântul său cusut și fără sicriu, într-un mor- 
mânt anonim peste care este ridicată o cruce de lemn. După trei ani, 
osemintele sunt dezgropate şi depuse fără o grijă deosebită în cripta 
unei capele unde vor deveni țărână pentru totdeauna. 


Locul ortodoxiei în creștinism 
Ortodocșii și catolicii au împărțit exact aceleași credinţe timp de un mi- 


leniu și, de la separarea lor, nici unii, nici ceilalți nu consideră să fi adăugat 
ceva cât de cât fundamental mesajului lui Iisus Hristos. Poziţiile celor 

două Biserici nu ar trebui să fie de neconciliat dacă n-ar exista chestiunea 
autorității papale care-i uimește profund pe ortodocși. 

Conform eminentului teolog ortodox Bulgakov!, existența patriarhiilor 
autonome ar permite o adaptare mai ușoară la realitate decât centraliza- 
rea catolică ce stăvileşte orice posibilitate de evoluție. De atunci, Conciliul 
Vatican II pare să fi arătat că acest pericol ar fi putut, slavă Domnului, să 
fie îndepărtat. Este adevărat că după conciliu, în decembrie 1965, patriar- 
hul de Constantinopol, Atenagora, a luat inițiativa unei întâlniri specta- 
culoase cu papa Paul al VI-lea, reușind să înlăture străvechile sancțiuni 
de excludere reciprocă dintre cele două Biserici. 

Totuși, oricare ar fi importanța acestei reconcilieri istorice, ea nu a risi- 
pit în totalitate o anume neîncredere viscerală a ortodoxiei față de „papism'. 
În schimb, acest sentiment îi apropie pe ortodocși de protestanți atât de mult, 
încât Biserica Ortodoxă se simte în largul său în sânul Consiliului ecumenic 
al Bisericilor, în majoritate protestante, și unde catolicii nu doresc să fie decât 
observatori. Totuși, divergenţele doctrinare între ortodocși și protestanți nu 
sunt neglijabile; ortodocşii sunt mâhniți în faţa lipsei de sensibilitate a pro- 
testanţilor cu privire la Maica Domnului care, acceptând să-l poarte pe Prun- 
cul-Dumnezeu la pântece, a condus la mântuirea omenirii; ei nu văd cu ochi 
buni absenţa simbolurilor în templele protestante, căci biserica este, conform 
lor, evocarea splendorii Împărăției lui Dumnezeu. 

Vedem că nu este uşor de situat ortodoxia printre diferitele curente 
creștine, cu atât mai mult cu cât fiecare patriarhie are autonomia sa și în 
consecință propria sa sensibilitate?. În schimb, în anumite cazuri, rapor- 
turile cu puterea sunt ambigue și pot interfera cu poziţiile doctrinare. 


! Serghei Bulgakov (1871-1944) era rus; el a debutat în carieră predând economia po- 
litică marxistă în fosta URSS și a sfârșit ca profesor de dogmatică ortodoxă la Institutul 
Saint-Serge din Paris. 

2 Celor patru patriarhii, cele mai vechi şi cele mai venerabile (Constantinopol, Ale- 
xandria, Antiohia, al cărei patriarh își are sediul la Damasc, și Ierusalim), li s-au adăugat 
de-a lungul secolelor cele din Rusia (Moscova, 1589), din Serbia (Belgrad, 1920), din Ro- 
mânia (Bucureşti, 1925) şi din Bulgaria (Sofia, 1953). Există în schimb șapte Biserici „au- 
tocefale“ (Georgia, Cipru, Grecia, Polonia...), precum și Bisericile „autonome“ (Finlanda, 
Ungaria, Estonia, Letonia...). 

Deci, dacă existenţa patriarhiilor autonome este, sub unele aspecte, 
satisfăcătoare pentru spirit, ea prezintă de asemenea și efecte negative; un 
risc de subordonare a Bisericii față de puterea politică, dificultatea de a de- 
fini o poziție ortodoxă comună cu privire la problemele de moment, o ca- 
pacitate relativă de a dezvolta o acțiune misionară etc. Replierea 
involuntară a anumitor Biserici ortodoxe asupra preocupărilor lor na- 
tionale nu favorizează deloc toleranța, mai ales față de catolici. Oricât de 
curios ar părea acest lucru, se constată într-adevăr poziții mult mai ri- 
gide și înguste din partea ortodoxiei decât din partea catolicismului asu- 


pra chestiunilor privind căsătoria sau accesul la taine al credincioșilor 


din cele două comunități!. 

Dificultățile pe care le întâmpină ortodoxia în a da răspunsuri la noile 
întrebări puse în epoca noastră se explică în mare măsură prin faptul că 
mai mult de trei sferturi dintre ortodocşi au trăit în țări care au avut mult 
timp un regim ateu. În aceste condiţii o reuniune pentru discuţii între 
Bisericile ortodoxe se impune în mod imperios. Vorbim de mult timp de 
un conciliu panortodox, iar patriarhul ecumenic de Constantinopole îşi 
sporește demersurile și întâlnirile în acest scop. Poate că s-ar putea obține 
astfel o întărire a dialogului cu celelalte Biserici creștine. 


Vechii credincioși? 


Ca multe religii, ortodoxia a cunoscut conflicte și lupte interne. Unele 
au avut efecte atât de durabile încât și astăzi se mai păstrează urmele. 
Astfel în a doua jumătate a secolului al XVII-lea, patriarhul a introdus în 


1 Oficial, dialogul teologic între catolici şi ortodocşi se poartă în interiorul unei co- 
misii mixte și înaintează încet în ciuda întâlnirilor reînnoite între patriarhul ecumenic 
de la Constantinopol și papă. Pe acest teren, situaţia este încă deseori tensionată. În Gre- 
cia, de exemplu, profesorii au fost împiedicaţi să-și exercite meseria pentru că erau cato- 
lici şi nu ortodocşi. Această măsură anticonstituţională dovedește ostilitatea încă puternică 
față de catolicii din statul grec. 

2 În Rusia aceștia se mai numesc și rascolnici. Cei ce respectă vechiul calendar, cel iu- 
lian, sunt numiți, în română, stiliști (n. coord.). 

Biserica Rusă o reformă a riturilor destinată să le apropie de practica 
greacă. Această măsură a suscitat o reacţie brutală, naționalistă, iar par- 
tizanii riturilor vechi s-au revoltat împotriva Bisericii oficiale. Ei au fost 
declarați schismatici în 1666!. Acești partizani de rit vechi au cunoscut 
un mare succes popular, dar s-au împărțit într-o mulțime de secte dintre 
care multe au căzut în cele mai cumplite excese, ca de exemplu practicarea 
castrării de bunăvoie. Puțin mai târziu, la începutul secolului al XVIII-lea, 
voinţa brutală de occidentalizare a ţarului Petru I, a făcut ca acesta să fie 
considerat de vechii credincioși un Antihrist, iar unii dintre ei chiar s-au 
jertfit protestând față de acest prejudiciu adus tradiției rusești. 

Puțin câte puţin, numeroşi vechi credincioşi au respins nu numai 
Biserica oficială, dar și orice formă de organizare. Mișcarea „doukhobor” 
a fost un fel de precursor? al societății comuniste. Alţii, în contact cu 
protestanții nemți, au constituit primele nuclee baptiste. 

În momentul Revoluţiei bolșevice, vechii credincioși, mereu la fel de 
divizați, erau peste 20 de milioane de suflete. În 1964, în ciuda presiu- 
nii atee, URSS ar fi numărat 850 000 de vechi credincioși care dețineau 
3 000 de biserici fără a avea însă publicaţii sau seminarii. Este greu să 
obţii informații în legătură cu ceea ce s-a mai păstrat în zilele noastre de- 
spre acest curent religios tipic rusesc. Știm numai că el nu a regresat. 


Bisericile Armeană, Coptă și Etiopiană 


Considerăm adesea aceste Biserici ca fiind apropiate de ortodoxie pentru 
că regăsim la ele o mare similitudine de rituri. Doctrina lor nu este totuși 
ortodoxă, deoarece ele nu au acceptat hotărârile Conciliului de la Calcedon: 


1 Numele rusesc al acestei schisme este raskol, a cărui rădăcină înseamnă „a rupe“. 
Regăsim acest cuvânt în numele personajului lui Dostoievski, Raskolnikov, care este pe 
drept cuvânt puțin „fisurat“. 

2 Doukhoborii s-au împărțit apoi în două curente: unii au preoți, aceștia sunt „po- 
povţi“; ceilalți nu au preoți, aceștia sunt „bezpopovţi'. 

3 Cuvântul „copt“ vine din grecescul Aegyptos, pronunțat [Eguptos] şi prescurtat 
în gouptos. 

din anul 451. Au fost numiți atunci monofiziți. Într-adevăr, iacobiţii susți- 
neau că natura divină a lui lisus absorbise cumva natura sa umană, în așa 
fel încât nu-i mai rămăsese decât o singură natură — cea divină (în grecește, 
monofizită). În schimb, melkiții respectau credința Bisericii tradiționale 
conform căreia lisus este în același timp Dumnezeu și Om și, ca atare, are 
pe deplin ambele naturi, divină și umană. 

Dând timpul înapoi, putem să ne gândim totuși că sunt rațiuni mai mult 
politice decât teologice care au provocat conflictul și secesiunea. Egiptul 
vremii, făcând parte din Imperiul de la Constantinopol, suporta greu 
această dependență și patriarhul de Alexandria, devenit iacobit, a fost 
urmat de cea mai mare parte a poporului său. În ceea ce privește Etiopia, 
evanghelizată încă din secolul al IV-lea prin intermediul Egiptului, a urmat 
în mod firesc același destin religios ca și tutorele său spiritual. 

Traumatismul luptelor interne politice și religioase dintre Constan- 
tinopol şi Alexandria explică faptul că, două secole mai târziu, egiptenii au 
opus o slabă rezistență în fața pătrunderii islamului; dorinţa de a scăpa de 
sub tutela Constantinopolului era mereu la fel de puternică și Biserica era 
încă foarte slăbită de certurile teologice interne. Convertirea egiptenilor la 
islam nu a fost totuși totală, în ciuda presiunilor cvasipermanente exerci- 
tate contra creştinilor: după interzicerea folosirii limbii copte în favoarea 
limbii arabe începând din anul 751, califul a impus creștinilor un secol mai 
târziu purtarea turbanului negru și a unei cruci în jurul gâtului; crucea 
cântărea mai mult de două kilograme. Alte persecuții severe au avut loc în 
secolul al XVI-lea sub domnia fatimizilor și a turcilor. În ciuda acestor 
episoade dureroase, Biserica Coptă rămâne încă foarte puternică timp de 
încă treisprezece secole după islamizarea țării. Ea reuneşte între 10 până 
la 15% din populație, adică în jur de 7 milioane de suflete repartizate în 24 
de dioceze aflate sub autoritatea unui patriarh. Către anul 1700 efectivele 
erau evaluate la numai 100 000 de suflete, adică 3% din cele 3 milioane de 
egipteni din epoca respectivă, și nu mai rămăseseră decât 12 dioceze. 

Vigoarea Bisericii Copte se explică prin marea solidaritate de care dau 
dovadă membrii săi, aşa cum adeseori este cazul minorităţilor aflate sub 
amenințare. Conștiința națională coptă nu implică în mod obligatoriu o 
practică religioasă ferventă. Importanţa comunităţii copte nu este foarte 

vizibilă în ochii vizitatorului ocazional. Vechile biserici copte sunt niște 
clădiri rectangulare foarte simple, din raţiuni de discreție ușor de înțeles în 
mediul musulman. Copţii, la fel ca toți egiptenii cu excepția nubienilor, nu 
vorbesc decât araba și slujba se ține în această limbă. Numai rugăciunile 
Crezului și Tatăl Nostru se mai spun uneori în limba coptă. 

Liturghia coptă este și mai complicată decât liturghia ortodoxă: 
există până la 36 de ungeri pentru botez și confirmare care sunt cele- 
brate simultan după moda orientală, iar în ceea ce priveşte maslul pen- 
tru bolnavi, sunt chemați, în forma sa solemnă, șapte preoți care să 
oficieze slujba. 

O originalitate a Bisericii Copte constă în alegerea patriarhului de către 
poporul credincios, dar el trebuie apoi să fie confirmat în funcţiile sale de 
guvernul egiptean. 

Biserica Etiopiană poate fi numită și coptă, căci ea este sora Bisericii 
Egiptene. Ea era chiar dependentă de aceasta, căci șeful Bisericii Etiopiene, 
abunai, era până în 1929 un egiptean de naţionalitate coptă uns de patri- 
arhul de Alexandria; ulterior, din 1929 până în 1959, el a fost ales dintre 
episcopii etiopieni, dar încă trebuia să fie recunoscut de patriarhul de 
Alexandria. Abia în 1959 Biserica a devenit total independentă. 

Contrar situației din Egipt, creștinismul este religia cea mai impor- 
tantă din Etiopia, ea numără 30 de milioane de credincioși, adică 45% 
din populaţie; situaţia sa nu este totuşi strălucită din cauza ignoranței și 
a lipsei de competenţă a clerului. Creștinismul etiopian este încă foarte 
marcat de urmele religiilor păgâne anterioare sau de practicile Vechiului 
Testament: circumcizia, când aceasta nu este excizie, poligamia și diverse 
obiceiuri alimentare sau de purificare. Venerarea îngerilor este foarte 
răspândită, la fel și credințele precum cea conform căreia sufletele păcă- 
toșilor așteaptă Judecatea de Apoi pe fundul oceanelor. 

Totuşi legătura cu creștinismul este foarte puternică, viața monastică, 
a cărei origine datează din secolul al VI-lea, este foarte activă, iar la cere- 
moniile religioase participă mulţi credincioși. Limba religioasă este gheez, 
strămoș al limbii amharice, limba semită oficială a ţării. 


1 Abu-na înseamnă literal „tatăl nostru“. 

În ciuda credințelor lor, etiopienii în larga lor majoritate nu au nicio 
noțiune despre ce anume îi separă de catolici și de ortodocși. În secolul 
al XVII-lea, iezuiţii au fost pe punctul de a-i aduce în sânul Bisericii Romei, 
dar unirea lor a fost împiedicată de chestiunea riturilor. Un efort de for- 
mare teologică a clerului este în curs de desfășurare datorită... unor 
ortodocși. În sfârșit, din anii 1970, teologii au readus chestiunea mono- 
fizită la dimensiunile unei neînțelegeri doctrinale care pare a fi pe cale 
de rezolvare. 


PROTESTANTISMUL 


Reformaţi, calviniști, luterani, baptiști, metodişti, presbiterieni, 
anglicani — un neinițiat se rătăcește ușor printre aceste denumiri ale 
diferitelor curente ale protestantismului. 

Totuși, anumite linii conducătoare ne permit să facem lumină în această 
situație complicată. 

Abordarea cea mai firească urmează firul istoriei: mișcările protes- 
tante nu s-au născut la întâmplare, ele exprimă forme de spiritualitate 
care uneori se completează, dar pot fi și opuse. 

De-a lungul timpului, s-au suprapus diferite straturi ale protestan- 
tismului. În funcție de țări, anumite sensibilități adaptate mediului cultural 
sunt mai clare, în timp ce din altele s-au păstrat doar urme. Situația geo- 
grafică a protestantismului contemporan care rezultă de aici scoate în 
evidență zonele relativ omogene care constituie o altă abordare posibilă 
a studiului nostru. 

În sfârșit, putem privi protestantismul sub unghiul diverselor sale 
forme de organizare care merg de la o structură ierarhică apropiată de 
cea a catolicismului până la o semianarhie. 

Dar aceste descrieri ale protestantismului din punct de vedere istoric, 
sociologic sau organizatoric nu pot fi înţelese decât prin credințele subia- 
cente. Acestea dau diferitelor mișcări protestante mai multă unitate decât 
ar părea să aibă la prima vedere. 

Astfel pentru a înţelege bine realitatea protestantismului este nevoie 
de mai multe abordări complementare: condiţiile nașterii sale, credințele 
sale, evoluţia sa și situația actuală a acestor diferite Biserici. 


Reforma și nașterea protestantismului 


Biserica Catolică a Renașterii, la începutul secolului al XVI-lea, suferea 
de multe rele care au generat o situație de monopol. Preoţia era adesea 
mai mult o situaţie socială decât rezultatul unei vocații; slăbirea mora- 
vurilor a unei părți a clerului și compromisul unor episcopi încheiat cu 
puterea politică deveneau de nesuportat pentru orice creștin iubitor 
de virtuţi evanghelice. Cultul așa-ziselor moaște ale sfinților devenea 
o adevărată superstiție animistă; traficul de privilegii religioase, în 
lumea aceasta sau în cealaltă, era o sursă de combinații financiare pro- 
fitabile. O reformă pentru mai multă rigoare și puritate devenea astfel 
indispensabilă. 

Reforma trebuia în mod natural să se refere la practicarea religiei de- 
formate de abuzuri, însă aparent nu era nevoie să-i fie atinse principiile. 
Cu toate acestea, unii reformatori și-au radicalizat poziția: pentru a pune 
capăt oricărui exces al influenţei Bisericii asupra credincioșilor, ei au in- 
sistat mai ales pe o revenire la Sfânta Scriptură și pe faptul că mântuirea 
omului este numai în mâinile lui Dumnezeu. 

Aceste exigențe doctrinale nu se opuneau doar dogmelor Bisericii, ci 
lor li s-au mai adăugat și altele care, din dorința de a reveni la izvoare, nu 
au ținut seama de tradiția Bisericii, element fundamental al credinţei 
catolice. | 

Astfel mișcarea Reformei s-a îndepărtat parțial de orientarea Bisericii. 
Totuși, în spiritul reformatorilor, acțiunea lor voită și inspirată de Dum- 
nezeu nu avea drept scop o ruptură de Biserică, însă spiritele erau în- 
fierbântate în așa măsură, și de o parte, și de cealaltă, încât criza s-a 
înrăutățit rapid. Începutul rupturii este simbolizat de un gest al lui 
Luther, călugăr și teolog, foarte de înţeles, de altfel: el afișează în 1517 pe 

ușa unei biserici din Wittenberg un manifest împotriva traficului de 
indulgențe!. 

În 1521, Roma crede că poate înăbuși revolta care ameninţa poziţiile sale 
condamnându-l pe Luther. Dar ea nu reușește decât să-l îndepărteze și să-i 
dea astfel mai multă libertate pentru a-și pune în aplicare toate concepțiile. 

Luther nu era singur, întreaga Biserică era în fierbere: mulți dintre cei 
care munceau pentru o reformă în profunzime rămăseseră catolici; alții 
trecuseră la o reformă disidentă. În afară de Luther (1483—1546) cei mai 
cunoscuți sunt Calvin (1509-1564) și Zwingli (1484-1531). În jurul acestor 
maeștri s-au constituit foarte repede școli de gândire la care s-au raliat 
mai ales prinții unor state germanice. Problema devenea astfel în aceeași 
măsură atât religioasă, cât și politică?, ceea ce înseamnă că Roma pierdea 
orice speranță de a regla în forță mișcarea protestantă. 

De atunci, au fost întrunite condiţiile pentru constituirea Bisericilor 
autonome, chemate să se dezvolte separat de catolicism, dar impulsionate 
de un anumit acord de credinţe şi de principii. 


Credinţele protestantismului 


Oricare ar fi diversitatea Bisericilor și a tendinţelor lor, protestanții 
sunt înainte de toate creştini. Ei au deci în comun credinţele fundamentale 
pe care le-am văzut mai înainte’. 


1 Este vorba de evitarea chinurilor de pe lumea cealaltă prin plata către Biserică a 
unor sume de bani stabilite de cler în funcție de gravitatea păcatelor comise. 

2 Din această perioadă s-a născut termenul de „protestant“. Ne gândim adesea că este 
vorba de un protest la adresa catolicismului. Nu este exact cazul: delegaţii statelor Sfân- 
tului Imperiu Roman de Națiune Germană la Dieta de la Speyer „au protestat“ în 1529 față 
de oprimarea minorităților religioase. Faptul că aceşti „protestanți“ erau reformați a dus 
la asimilarea celor doi termeni, dar, dacă respectăm sensul strict al cuvintelor „protes- 
tant“ şi „reformat“ nu pot fi interschimbabile, iar cel de-al doilea respectă mai bine reali- 
tatea religioasă. 

“Totuşi, unele din aceste credințe nu sunt admise de toți protestanții: existența Treimii 
este uneori respinsă — de Martorii lui Iehova, de pildă. 

Ele sunt aceleași și pentru catolici, și pentru ortodocși, însă divergenţele 
notabile privesc alte aspecte. Litigiile se referă în mod deosebit la Maica 
Domnului, la taine, la valoarea doctrinală a învățăturilor Bisericii și la 
autoritatea ierarhiei, în special a papei. | 

În general, protestanții nu admit ceea ce li se pare un adaos la Sfânta 
Scriptură. Acest aspect important merită explicaţii: conform concepţiei 
catolice, Biserica prelungește cu adevărat prezenţa lui Hristos pe pământ, 
ea este inspirată de Duhul Sfânt, iar învățătura sa acumulată, numită 
Tradiţie, este completarea de neînlocuit a Sfintei Scripturi. 

Protestanţii, întrucât sunt rupți de Biserica Catolică, sunt coerenţi cu 
ei înșiși refuzându-i învățătura. Ei se referă numai la Sfânta Scriptură și 
fiecare protestant este, teoretic, capabil să interpreteze mesajul Bibliei! 
în funcție de conştiinţa sa. 

Acest principiu conduce la poziţii foarte diverse: la o extremitate găsim 
„fundamentaliștii“ care înțeleg Biblia ad litteram, iar la cealaltă avem o 
tendință „liberală“ care o interpretează în mod simbolic. Distanţa dintre 
aceste credinţe diferite poate fi deci considerabilă și, în anumite puncte, 
catolicismul prezintă o poziţie care poate fi socotită drept intermediară. 
Totuși un mare număr de protestanți sunt de acord asupra punctelor 
menționate mai înainte, inacceptabile pentru catolici: 


e Maria, mama lui lisus, ocupă cu siguranţă un loc excepțional, dar a-i 
dedica un cult întrece orice măsură: numai Dumnezeu este demn de 


! În secolul al XVI-lea, această poziţie avea avantajul de a zdruncina rigiditatea obi- 
ceiurilor stabilite. Astfel, nimeni nu contestă astăzi efectul pozitiv de ansamblu al refor- 
mei pentru creștinism. Catolicismul însuşi a devenit și mai conştient de blocajele sale 
interne și a întreprins de atunci propria reformă, numită Contrareformă catolică. Totuşi 
ne putem întreba dacă protestantismul nu suferă de absenţa unei structuri de necontes- 
tat care să unească experiența confruntării credinţei cu lumea. Din cauză că totul poate 
fi pus în discuţie în orice moment, mișcarea protestantă nu permite pentru o perioadă în- 
delungată progresii continue şi spectaculoase. Iată de ce, fiind puţin contra principiilor 
sale, protestantismul s-a constituit cel mai adesea în Biserici care au ele însele o tradiţie, 
dar nu au o unitate de ansamblu. Protestanţii sunt deci obligaţi să considere că Biserica 
unică fondată de Hristos este o adunare invizibilă a tuturor celor pe care îi atinge harul 
lui Dumnezeu, fără ca ea să coincidă cu o Biserică în mod special. 

acest lucru. Iată de ce nu găsim statui ale sfinților sau ale Maicii Dom- 
nului în templele protestante. Un important curent raționalist privește 
supranaturalul cu multă neîncredere: că lisus s-a născut din fecioară 
nu pare indispensabil credinței creştine și termenul de fecioară este 
luat cu sensul imprecis de tânără. 

* În ceea ce privește tainele, singurele admise sunt botezul și euharistia, 
anume comemorarea ultimei cine a lui Iisus Hristos. Anumite Biserici 
admit de asemenea, dar cu mai multe sau mai puţine rezerve, iertarea 
greșelilor, hirotonirea pastorilor și căsătoria. În această privință, calviniștii 
au o poziție foarte strictă: ei condamnă tainele catolice, în timp ce anglicanii 
și luteranii se mulțumesc să le adapteze și să le interpreteze în mod diferit. 

e  Protestanţii nu sunt de acord în special cu valoarea doctrinală a învăţă- 
turii catolicismului şi cu autoritatea ierarhiei. Principiul însuși al exis- 
tenței dogmelor este contrar concepţiei lor de interpretare personală a 
Bibliei. Dogma infailibilității pontificale, promulgată în 1870, li se pare a 
fi punctul culminant în materie. Chiar şi în Bisericile unde există episcopi 
și o ierarhie, funcționarea se realizează în mod destul de democratic. 


Cele de mai sus nu indică decât marile axe ale credințelor protestante, 
ar trebui elaborate volume întregi pentru a preciza infinitatea de nuanţe 
care apar în diferitele Biserici. Acum, examinându-le pe cele mai im- 
portante, vom căuta să vedem cum s-au organizat diversele curente ale 
protestantismului. 


Evoluţia și variantele protestantismului 


Încă de la origine, mișcarea Reformei nu a fost unitară. Foarte devreme 
în Istorie apar câteva mari mișcări: 


„ anabaptismul 
+ anglicanismul 
e luteranismul 
e calvinismul. 

Dezvoltările ulterioare ale protestantismului au toate o filiație mai 
mult sau mai puțin marcată de una sau mai multe din aceste tendințe. 


Anabaptiștii 


Anabaptiștii trăiesc un creștinism mai mult sensibil decât intelectual. 
Acest tip de sensibilitate este cu mult anterior Reformei. Putem să-i apropiem 
de mișcările „milenariste“: unii creștini erau convinşi că data fatidică a 
anului 1000 ar marca sfârşitul lumii şi întoarcerea lui Hristos pe pământ 
pentru Judecatea de Apoi; ei semănau panica unui iad apropiat dedându-se 
la penitente extreme. 

În 1521, la începutul Reformei, a izbucnit o mișcare țărănească ce 
recomanda cu ardoare un al doilea botez! pentru a pregăti întoarcerea imi- 
nentă a lui Hristos. După ce s-a dedat la distrugerea a tot ceea ce era catolic, 
această mișcare ce deranja foarte mult a fost înecată în sânge. Ceea cea mai 
rămas din mișcare s-a orientat spre pacifism și spre nonviolență, păstrând 
un spirit destul de anarchic atât în privința organizaţiilor religioase, cât și 
a celor politice. 

Singurii adevărați anabaptiști care mai rezistă în zilele noastre sunt 
amișii, o comunitate anacronică puțin numeroasă din Statele Unite. 

Îi mai adăugăm în general și pe menoniţi? a căror Biserică, originară 
din Europa Centrală, a fost foarte persecutată de-a lungul secolelor. Extrem 
de ingenioși, ei trăiesc în comunități foarte dispersate. Sunt în jur de 400 000 
în Statele Unite și mai mult de 100 000 în Rusia. Practica religioasă este, 
astăzi, apropiată de cea a baptiștilor și a quakerilor de care ne vom ocupa 
mai încolo. Contrar a ceea ce s-ar putea crede, Bisericile baptiste impor- 
tante nu provin direct din anabaptism. 


1 Acesta este sensul anabaptismului care înseamnă „botez din nou“. 
2 Ei îşi iau numele de la Menno Simons (1496-1561) care, preot catolic fiind, s-a alătu- 
rat mișcării anabaptiste. 

Ele s-au născut, în principal, din mişcarea puritană, forma englezească 
a calvinismului. Totuși, baptiștii şi anabaptiștii sunt de acord să admită 
că singurul botez adevărat este acela al adulților. 


AMIŞII 


În zilele noastre, există vreo douăzeci de mii de anabaptiști care au 
rămas foarte fideli religiei și modului de viață din secolul al XVIII-lea: 
este vorba de amiși, sectă americană stabilită în câteva sate din Middle 
West, în Indiana, în Ohio şi mai ales în apropiere de Lancaster în Pen- 
sylvania de Est. 

Descendenţi ai anabaptiștilor germani, elvețieni sau alsacieni perse- 
cutaţi, ei s-au stabilit în America de Nord către anul 1720. Ei poartă nu- 
mele de amiși în amintirea episcopului lor Jakob Amman. Tradițiile lor 
au rămas surprinzător de pure, fără nicio urmă de modernitate: amișii îşi 
tes singuri hainele care nu au nasturi, ci agrafe și panglici. Bărbații poartă 
barbă și pălării cu boruri largi, femeile au părul lung și poartă bonetă; ele 
nu au nicio bijuterie. Copiii își întrerup studiile la vârsta de 14 ani, con- 
trar legii americane conform căreia școlarizarea este obligatorie până la 
16 ani. 

Morala este foarte puritană și comunitatea, foarte solidară, deși 
bunurile nu sunt comune. Adepţi ai nonviolenţei, amișii refuză servi- 
ciul militar. Ei refuză ajutorul statului, inclusiv ajutoarele sociale. În 
schimb, un amendament al Senatului american din 1961 îi scutește de 
plata impozitelor. 

Latura lor pitorească dintr-o altă epocă i-ar face fericiți pe turiști, 
dacă amișii nu ar refuza să se lase fotografiați. 


Anglicanismul 


Anglicanismul s-a născut din problemele matrimoniale ale lui Henric 
al VIII-lea al Angliei, care voia să obțină de la papă anularea căsătoriei sale 

cu Ecaterina de Aragon. După ce a fost refuzat, temperamentul său coleric 
l-a hotărât să despartă Biserica Angliei de Roma, creând astfel în 1534 
Biserica Anglicană al cărei șef s-a autoproclamat. Această soluţie radicală 
era prevăzută pentru viitor, de vreme ce el a avut încă cinci soții. La început, 
această inițiativă nu avea nicio pretenţie teologică: dogmele şi liturghia 
catolică erau păstrate și ierarhia avea aceeași structură. Apoi, sub influ- 
ența Reformei, anglicanismul a fost atins de doctrina calvinistă. Eduard 
al VI-lea a accentuat orientarea protestantă a regatului. În ceea ce privește 
reacția sângeroasă la adresa anglicanilor a catolicei Maria Tudor?, din 
1553 până în 1558, a provocat un asemenea dezgust încât după moartea 
sa ruptura cu Roma a devenit iremediabilă. În urma acestor traume ale tre- 
cutului rămân două tendinţe în sânul Bisericii: aceea a Bisericii Înalte, 
mai aristocratică și apropiată de catolicism, mai ales prin liturghia sa și 
Biserica de Jos, mai populară și de tendință protestant calvinistă. În zilele 
noastre de exemplu, Biserica de Jos este favorabilă hirotonirilor femei- 
lor-pastor, ceea ce Biserica Înaltă? refuză. În sânul Bisericii de Jos apare 
în secolul al XVIII-lea ceea ce trebuia să devină mișcarea metodistă. Un pas- 
tor anglican, John Wesley (1703—1791) trezește în popor o reînnoire a 
credinţei și o puternică dorinţă de perfecțiune. Puternic influențat de 
mișcarea pietistă, reacție împotriva intelectualismului adesea searbăd al 
teologilor secolului al XVI-lea, el lasă un loc important experienţei religioase 
sensibile. Astăzi metodiștii? sunt numeroși în sudul și vestul mijlociu al 
Statelor Unite cât și în comunitățile de negri. Ei nu sunt preocupați în mod 
exagerat de doctrină: găsim aici toate curentele până la un fel de ateism 


1 El a condamnat la moarte două soții, pe Anne Boleyn și pe Ecaterina Howard — o 
nouă metodă de a avea cale liberă către o altă căsătorie. 

2 Maria Tudor, fiica lui Henric al VIII-lea și a Ecaterinei de Aragon, era într-o situație 
potrivită pentru a respinge anglicanismul care o lipsise de tron pe mama sa. 

3 Această dispută îi face pe unii preoți anglicani ai Bisericii Înalte să se convertească 
la catolicism. Aceia dintre ei care sunt căsătoriţi sunt printre puţinii preoți catolici de rit 
latin căsătoriţi. În schimb, ca urmare a deciziei Bisericii Anglicane de a hirotonisi femei, 
70 de preoți anglicani s-au alăturat Bisericii Ortodoxe. 

4 Potrivit lui Wesley, cel care trăiește după metoda recomandată în Biblie este un 
metodist. 

creştin în care căldura fraternității joacă un rol esențial’. Optimist și in- 
dividualist, metodismul are succes în mediile relativ modeste. El admite 
botezul copiilor, contrar baptiștilor; nu crede nici în prezenţa reală a lui 
lisus Hristos în Euharistie, contrar catolicilor; nici în predestinare, contrar 
calvinilor. Conform metodismului, toți oamenii pot spera să fie mântuiţi 
dacă prin faptele lor merită acest lucru. Metodismul prezintă o mare va- 
rietate de structuri: Bisericile originare din Marea Britanie sunt, contrar 
Bisericii Anglicane, de tip presbiterian, adică fără episcopi, pe când cele 
originare din Statele Unite au episcopi, aleși o dată la patru ani de o con- 
ferință a delegaților formată din pastori și din laici. Episcopii nu sunt deci 
numiți pe viață, dar ei sunt totuşi reeligibili la nesfârșit. În ciuda acestei 
constituții democratice, pastorii metodişti au reputaţia de a fi autoritari. 
Semnalăm că Ku Klux Klan, societate secretă segregaţionistă și rasistă 
care numără mai mult de 10 000 de membri, a fost reactivată în 1915 de 
un pastor metodist, fapt surprinzător ținând cont de numărul mare al ne- 
grilor americani de confesiune metodistă. Metodiștii nu reneagă filiația 
istorică cu Biserica Anglicană pe care o depășesc astăzi ca influență, dar 
de care sunt complet separați. De altfel, regina Angliei, şeful Bisericii 
Anglicane, nu are în mod evident nicio autoritate asupra lor. 


Luteranismul 


Intenţia iniţială a lui Luther era să reformeze Biserica din interior, nu 
să se separe de ea. Nu este deci de mirare că, odată ce s-a produs ruptura, 
regăsim în Bisericile luterane mai multe puncte comune cu catolicismul 
decât există, de exemplu, în Bisericile care provin din calvinism. În special, 
Luther crede în necesitatea unei Biserici structurate: aceasta este Biserica 
„aleşilor“, a poporului pe care Dumnezeu l-a salvat şi în care fiecare 


1 Născută din metodism, Armata Salvării numără 350 000 de activiști și mai mult de 
2 milioane de simpatizanți. Ea se consacră evanghelizării și ajutorului social. În fruntea 
sa se află un „general“ ales pentru cinci ani. Din 1999,a fost ales un suedez după ce o aus- 
traliancă a îndeplinit mult timp această funcţie. 

membru este, în felul său, preot. Totuși, el rămâne atașat noţiunii de 
tradiție; sunt păstrate titlul și funcţia de episcop, precum şi o bună parte 
a liturghiei. În ceea ce privește problema delicată a prezenţei reale a lui 
lisus Hristos în euharistie, luteranii sunt mai nuanțați decât calvinii. Un 
alt punct de divergență cu aceștia din urmă se referă la raporturile Bisericii 
cu Statul: Luther, conform obiceiului epocii, este partizan al Bisericilor 
naționale aflate sub protecția prinților, în timp ce Calvin dorește să re- 
tragă Biserica de sub influenţa lor. De aceea, luteranismul acoperă zone 
geografice relativ omogene, precum Scandinavia, unde nu există nicio 
concurenţă cu celelalte religii. 

Totuși, pătrunzând în Statele Unite odată cu emigranții europeni în 
secolele al XVIII-lea și al XIX-lea, luteranismul a trebuit să se adapteze 
unui context religios mai complex. El rămâne, în mod preferențial, religia 
comunităților de origine scandinavă sau germană. 

Bisericile luterane poartă frecvent numele de Biserici evanghelice. 


FRAŢII MORAvI! 


Această Biserică de sensibilitate luterană este una din cele mai vechi 
ale protestantismului: credincioșii săi sunt moștenitorii discipolilor 
teologului ceh Ian Hus (1371—1415) ars ca eretic cu un secol înainte de 
începuturile Reformei (de unde și numele de husiţi). 

Mișcarea husită a cunoscut aproape două secole de succes în 
Europa Centrală, dar majoritatea membrilor săi s-au îndreptat spre 
luteranism, calvinism sau catolicism după încercările Războiului de 
30 de Ani (1618-1648). Nucleul ireductibililor s-a organizat în Bise- 
rică în 1735 şi a adoptat principiile luteranilor de la Confesiunea din 
Augsburg. Deschişi spre ecumenism, adică spre dialogul Bisericilor 
creştine, moravii practică botezul copiilor fără scufundare; liturghia 
lor este de o mare frumuseţe, dar participarea credincioșilor nu este 


A 


1 Sunt numiți și „fraţii de Bohemia“ sau Herrnhuter („Paznicii Domnului“, în germană). 
Numele lor oficial este „Uniunea fraților“ sau „Biserica fraților“. 


enciclopedia religiilor 


obligatorie. Euharistia (Lord's supper în engleză) se celebrează de șase 
ori pe an. 

Biserica este guvernată de sinoade provinciale, episcopii neavând 
decât un rol spiritual și administrativ. 

Moravii dau dovadă de un mare zel misionar. Ei nu sunt decât câteva 
sute de mii (170 000 în Statele Unite), dar ei se află în plină expansiune 
în Africa și în America Latină. Ei au contribuit mai ales la evanghelizarea 
indienilor Miskitos din Nicaragua, ceea ce a făcut să fie acuzaţi a fi 
agenţi CIA de guvernul sandinist din perioada respectivă. 


Calvinismul 


În 1536, Calvin (1509-1564), intelectual picard, publică la Basel Instituţia 
religiei creștine, carte de referință fundamentală a Reformei, şi în același 
an el este primit la Geneva, care devine curând Roma protestantismului. 
Fl instaurează aici un regim auster, pe care unul din colaboratorii săi, 
John Knox, îl va transpune în Scoția natală sub numele de Biserica Pres- 
biteriană!. Wilhelm I de Orania-Nassau va adopta în 1573 calvinismul 
drept religie a Provinciilor Unite, astăzi Ţările de Jos. Astfel, cucerind cele 
trei zone de influenţă, Elveţia, Scoția și Olanda, calvinismul a fost în măsură 
să-şi imprime cu putere trăsătura sa fundamentală în ansamblul Reformei. 

Doctrina lui Calvin insistă în mod deosebit pe suveranitatea absolută 
a lui Dumnezeu, creator și mântuitor în același timp. Omul, în esența sa 
păcătos și depravat, nu este capabil să se salveze fără Dumnezeu. Acesta 
acordă harul în mod gratuit. Omul nu merită nimic şi Dumnezeu salvează 
pe cel pe care vrea să-l salveze. El le dă aleşilor săi credința, semnul accep- 
tării iertării sale. Această credință e cea care salvează, care justifică omul, 
dar ea este, ca și harul, un dar de la Dumnezeu. 

Astfel, Calvin se gândește că oamenii au destinul lor prestabilit de Dum- 
nezeu, ei sunt predestinâți cerului sau iadului și acțiunile lor nu schimbă 


1 Presbyteros înseamnă „bătrân“, în greacă. Biserica presbiteriană este, etimologic vor- 
bind, condusă de bătrâni. Din același cuvânt grec derivă și „preot“, şi „prezbiter“. 

nimic în acest sens. Totuși aleşii, pentru că s-au salvat, își mărturisesc 
credinţa printr-un comportament foarte riguros, puritanismul. 

Această concepţie a creștinismului nu este deloc încurajatoare: Dum- 
nezeu ar fi dreptate pentru unii (cei care sunt răi sunt condamnați după 
dreptate) şi iubire pentru alții (cei care sunt salvați chiar dacă nu merită). De 
fapt, creştinii asociază în Dumnezeu dreptatea și iubirea, iar concepția rigidă 
a lui Calvin a fost criticată în sânul protestantismului de la sfârșitul secolu- 
lui al XVI-lea. Acesta este unul din motivele pentru care nu se mai vorbeşte 
atâta astăzi despre Biserica Calvină, ci mai curând de Biserica reformată. 

Influența doctrinală a lui Calvin depășește totuși cadrul acestei Biserici. 
Influenţa ei este cea care se află la originea pozițiilor adoptate de protestanți 
cu privire la Maica Domnului și la sfinţi, la taine şi la ierarhie, despre care 
am vorbit mai devreme. 


PRECURSORI AI CALVINIȘTILOR, VALDEZII 


În secolul al XII-lea comportamentul clerului era adesea foarte 
îndepărtat de idealul evanghelic, iar sudul Franţei se lăsa antrenat de 
erezia catară, unul din ultimele valuri ale arianismului şi maniheismului 
care zdruncinaseră Biserica primelor secole. Chiar atunci un negus- 
tor din Lyon, Pierre Valdo, preocupat de puritatea Bisericii, dar res- 
pingând tezele catare, a inițiat o mișcare de reînnoire a cărei doctrină va 
fi patru secole mai târziu reluată pe larg de Calvin. Adepții lui Valdo — 
valdezii —, după numele maestrului lor spiritual, caută un ideal de pu- 
ritate și își iau învățătura numai din Scripturi, pe care fiecare le poate 
interpreta în mod personal. Ei resping preoția și orice ierarhie, se roagă 
în limba lor și nu în latină, neagă orice interes față de taine, refuză să 
venereze crucea și să manifeste un cult față de sfinți. În schimb, ei cred 
că mântuirea poate fi obținută printr-o viață exemplară, ceea ce va 
nega mai târziu teoria predestinării a lui Calvin. Adepții lui Valdo au 
fost condamnați de Biserică încă din 1179, dar un mare număr dintre 
ei au preferat să se izoleze în văile înalte din Alpi decât să renunţe la 
convingerile lor. 

Tezele cehului Ian Hus, în secolul al XV-lea, s-au inspirat din cele ale 
adepților valdezi. În 1532, aceștia au aderat la reforma calvinistă, dar 
păstrând anumite particularități. Ei sunt astăzi în jur de 20 000 în Italia. 


Strălucirea calvinismului nu implică uniformitatea numeroaselor 
mișcări care provin din acesta. Prin diferenţa lor de structură se disting 
în principal Bisericile care provin din calvinism. Refuzul unei ierarhii 
severe, justificată prin capacitatea fiecărui creștin de a interpreta în mod 
personal Sfânta Scriptură, conduce la două forme de organizare, presbi- 
teriană și congregaționistă. 

În ambele cazuri, autoritatea este în mâinile credincioșilor și a pasto- 
rilor lor, dar presbiterienii admit structuri de coordonare și de punere de 
acord, sinoadele, în timp ce congregaționiștii păstrează o autonomie totală 
a fiecărei comunități locale: credincioșii sunt proprietarii bisericii lor şi ei 
îi fixează salariul pastorului lor. 

Calvinismul și-a exercitat influența cea mai profundă asupra angli- 
canismului și mai precis asupra Bisericii de Jos. Din puritanism au ieșit 
mișcări atât de diverse, precum quakerii sau darbiștii (a se vedea textele 
care le sunt consacrate), dar mișcarea cea mai importantă dintre ele este 
fără îndoială cea a baptiştilor. 

Mișcarea baptistă s-a născut la începutul secolului al XVII-lea în Olanda 
și în Anglia. Ea a luat amploare în epoca lui Cromwell. 

Principala sa originalitate, deja exprimată prin anabaptiști, constă în 
nerecunoașterea botezului copiilor: nu se intră în Biserica baptistă decât 
după descrierea experienței personale cu Dumnezeu în fața unor jurați 
care pronunţă o „judecată de caritate“. Dacă „judecatul“ este găsit demn, 
îi este deschisă calea spre botez, care se efectuează prin scufundare totală. 
Astfel Biserica Baptistă vrea să fie în mod vizibil o „Biserică de sfinți“ ai 
căror membri au fost cooptați pentru credinţa și virtutea lor. 

Fiecare comunitate se bucură de o mare libertate religioasă și pastorii nu 
sunt decât creștini printre frații lor. Teologia este apropiată de calvinism. 
Cultul ei este simplu: cântece, rugăciuni, lectura Sfintei Scripturi și predica; 
euharistia nu este decât o simplă comemorare a Cinei. Nu se celebrează 
nici sărbătoarea de Crăciun, nici cea de Paște. 

Printre baptiștii celebri îi cităm pe Martin Luther King, predicatorul 
Bill Graham și fostul preşedinte al Statelor Unite Jimmy Carter. 

Penticostalimul, provenit din baptism, insistă asupra darurilor Duhului 
Sfânt date în număr mare credincioșilor și Bisericii lor. 


DOUĂ BISERICI CONGREGAȚIONISTE: QUAKERII ȘI DARBIȘTII 


Și unii, şi ceilalți au în comun faptul că provin din puritanism, acest 
curent anglican profund influenţat de austeritatea calvinistă. De teama 
oricărei urme de clericalism, ei au adoptat sistemul de organizare con- 
gregaționist opus oricărei ierarhii. Diferenţele între aceste două mişcări, 
dintre care una s-a născut la mai mult de un secol faţă de cealaltă, sunt 


totuși foarte importante. 


Quakerii 


Păstor și cizmar englez, George Fox (1624-1691) este fondatorul 
acestei mișcări protestante, cunoscute de asemenea și sub numele de 
„Societatea religioasă a Prietenilor“ . Ca urmare a unei viziuni pe care 
a avut-o în 1652, el își centrează religia pe cuvântul Sfântului Ioan con- 
form căruia „lumina îl iluminează pe fiecare om în această lume“. Pen- 
tru el, Sfânta Scriptură este mărturia istorică a acestei lumini; ea nu 
are autoritate în ea însăși și totul se bazează pe interpretarea pe care 
Duhul Sfânt o inspiră fiecăruia. Iată de ce quakerii nu au nici dogmă, 
nici liturghie, nici preoţi, nici pastori. Cultul nu este condus de cineva, 
ci el constă mai ales dintr-o adorație tăcută. 

Acţiunea lui George Fox apare ca o reacție împotriva religiei poate 
prea intelectuale a unui protestantism centrat pe cuvântul lui Dumnezeu 
și pe studiul atent al Bibliei. Agitația provocată de predica sa l-a adus 
în faţa judecătorului pe care George Fox l-a sfătuit să tremure de frica 


Domnului, de aici și numele de quakeri, „tremurătorii“/ „cei care 

tremură“ în engleză, dat credincioșilor săi. Unul din discipolii săi, 
William Penn, a emigrat în Statele Unite și a dat numele său unui stat — 
Pennsylvania (pădurea Penn). În această țară quakerii sunt cei mai 
numeroși, în jur de 200 000. Îi mai întâlnim în Marea Britanie, dar și 
în Africa Orientală, iar în Franța sunt aproape 500 de quakeri. 

Opunându-se în mod hotărât oricărei violenţe, quakerii sunt pacifiști 
convinşi care luptă cu putere împotriva sclaviei, a pedepsei cu moartea și 
chiar împotriva oricărei forme de regim penitenciar. 

În ciuda respingerii structurilor stabilite, quakerii au creat totuși în 
1937 un comitet mondial consultativ al mișcării lor. 

În mod curios, există un quaker, un prusac stabilit în Ucraina, care 
ar fi la origine dintr-o sectă desprinsă din „vechii credincioși“, dukhoborii 
(în rusă „luptătorii Duhului)“!. 

Această mișcare fondată în 1740 respinge în bloc ierarhia religioasă, 
preoția, riturile, tainele, icoanele și... serviciul militar. În mod frecvent 
protestele lor față de legile civile se exprimau prin ședințe colective 
de nudism. Dukhoborii nu cred în Sfânta Treime, ei consideră că 
lisus Hristos nu este decât un înţelept, fiu al lui Dumnezeu într-un 
sens atât de general, încât toți oamenii sunt astfel fii ai lui Dum- 
nezeu. După ei, sufletul lui Hristos reapare periodic în unii mesia, 
conducătorii mișcării. Totuşi aceştia din urmă s-au făcut deseori re- 
marcați printr-un autoritarism şi o viață destrăbălată foarte puțin 
evanghelică. 

Condamnați și persecutați de regimul țarist, dukhoborii au fost 
exilați în mod succesiv la Marea de Azov și în Georgia. De acolo, ei au 
emigrat la începutul secolului XX în Canada. Mai trăiesc şi astăzi în 
număr de aproximativ 30 000 în Columbia britanică și în insula Prince 
Edward. Ei vorbesc un dialect slav, nu sunt violenţi, sunt vegetarieni, 
nu fumează și nu beau alcool. 

Organizarea lor foarte „anarhistă“ l-a cucerit pe Tolstoi, care le-a 
facilitat exilul în Canada. 


1 A se vedea mai multe informaţii mai sus, în capitolul „Vechii credincioși“. 


186 


michel malherbe 


Darbiștii 

Numiţi şi fraţii din Plymouth (Plymouth Brethren) se împart între 
multiple tendinţe. Ei sunt în jur de 700 000 în întreaga lume, dintre 
care vreo 20 000 în Franța. 

Fondată în 1827 de pastorul anglican irlandez John Darby (1800—1882), 
această Biserică predică o doctrină apropiată de calvinism: lumea este 
în mod radical rea şi nu poate spera mântuirea decât de la Hristos a cărui 
întoarcere este apropiată; puterea apostolilor nu este transmisibilă, toți 
creştinii au datoria de a propovădui Evanghelia și ei pot administra 
tainele, acestea neavând, de altfel, decât o valoare simbolică. Cultul 
comuniunii săptămânale regrupează efective de 30 până la 40 de per- 
soane, reunite la domiciliul uneia dintre ele sau într-o sală închiriată. 
Interpretarea Scripturilor este fundamentalistă, adică textele sunt luate 
într-un sens foarte literal. Mișcarea face puține eforturi pentru propa- 
ganda sa, ea nu dispune de nicio organizaţie naţională sau interna- 
țională și nu editează nicio publicație. În ciuda acestei discreții, darbiştii 
cred că sunt instrumentul de reunificare a creştinismului, respingând 
în mod paradoxal ecumenismul. 


Alte curente ale protestantismului 


În cursul secolului al XVIII-lea, secolul Luminilor și al Revoluției 
Franceze, raționalismul a apărut în contradicție cu miracolul Istoriei sfinte. 
Unii protestanți, proveniţi în general din luteranism, și-au imaginat că 
rezolvă ceea ce simțeau ca o incompatibilitate între știință și religie, re- 
ducând-o pe aceasta din urmă la o funcţie socială și morală. Este ceea ce 
numim protestantismul liberal. Credinţele devin relative, faptele Bibliei 
sunt interpretate în mod simbolic și religia tinde să nu mai aibă decât un 
sens moral, o obligație interioară de a face binele. Rezultă de aici că mân- 
tuirea nu este legată de o formulare deosebită a credinței și că revelația 
istorică a lui lisus Hristos se șterge în fața revelării adevărului pe care 
fiecare îl descoperă în conştiinţa sa. Conform acestei mișcări, „Doctrina 
dezbină, doar acțiunea unește". 

Astfel, despărțind practic creștinismul de dimensiunea sa suprana- 
turală și mistică, protestantismul liberal se înrudește cu o filosofie, cu 
un raționalism religios, în care Hristos este într-o oarecare măsură 
marele profet al întrajutorării sociale. O asemenea poziţie îi neagă de 
fapt creștinismului orice transcendență, ceea ce nu poate decât să 
trezească reacţii. 

Unii, recuzând amestecul excesiv al științei în materie religioasă, se 
orientează ca mulți alții înaintea lor către fundamentalism, adică inter- 
pretarea Scrierilor într-un sens foarte literal. Apariția mişcărilor, ca aceea 
a adventiștilor de ziua a şaptea și a Martorilor lui Iehova, are în mare 
parte legătură cu acest tip de reacție. 

Într-o direcție opusă, alți protestanți revin la o concepție mai tradițio- 
nală, neo-ortodoxă, a Bisericii în care Hristos ocupă locul central. Acesta este 
sensul teologiei lui Karl Barth (1886—1968) care, prin multe aspecte, apropie 
protestantismul de expresiile moderne ale catolicismului. 

Descrierea principalelor curente ale protestantismului, deşi incom- 
pletă, dă în mod inevitabil impresia unei mari confuzii. Nu trebuie să ne 
mirăm de acest lucru când ne amintim că există sute de denumiri creş- 
tine distincte în sânul protestantismului. 

Unele dintre aceste Biserici au o asemenea importanţă sau origina- 
litate încât merită o descriere aparte. Am reținut în mod subiectiv două 
dintre ele: 


= vechii catolici 
a Martorii lui Iehova, care fac obiectul unei prezentări ulterioare. 


Nu ar trebui totuși să punem sub eticheta comodă a protestantismului 
toate mişcările religioase care se referă într-un mod sau altul la Iisus Hristos. 
Unele dintre ele se îndepărtează prea mult de Reformă, prin doctrina lor 
sau prin originea lor, pentru ca să poată fi în mod valabil inserate în 
protestantism. Vom examina ulterior cele mai importante dintre ele când 
vom vorbi despre „Bisericile locale“. 

Pentru a reveni la protestantismul luat în accepţia sa cea mai clasică, 
ne rămâne să vedem care este evoluţia sa recentă. În mod surprinzător, se 

pare că sunt factorii geografici şi culturali care șlefuiesc puternic astăzi 
peisajul protestantismului. 


VECHII CATOLICI 


Originea mișcării vechilor catolici ne duce spre jansenismul care, cu 
doctrina sa pesimistă, a tulburat catolicismul în secolele al XVI-lea și 
al XVII-lea. 

Alegerea unui episcop împotriva voinţei Romei în 1723, apoi refuzul 
dogmei Imaculatei Concepții în 1854 au pregătit ruptura definitivă 
care s-a produs în 1870 prin respingerea dogmei infailibilității pontifi- 
cale. S-a constituit astfel la Utrecht, în Ţările de Jos, o Biserică independentă 
în jurul căreia s-au grupat alți diverși disidenți. 

Uniunea Bisericilor vechilor-catolici a fost parafată în 1899 prin 
adeziunea Bisericilor din Germania, Elveţia, Polonia, Croaţia, Cehia 
și Slovacia, precum şi a grupurilor galicane. 

Vechii catolici sunt astăzi prezenţi în 20 de ţări și numără în jur de 
500 000 de credincioși repartizați în 600 de parohii. Ei au 13 episcopi, 
câte unul în fiecare Biserică națională, iar „reprezentantul lor de onoare“ 
este arhiepiscopul de Utrecht. Episcopii vechilor catolici își dovedesc 
legitimitatea încă de la începuturi prin șirul neîntrerupt de consacrări; . 
pentru Roma, respingerea anumitor dogme naște eretici. Prin doctrină, 
vechii catolici sunt foarte aproape de anglicani cu care ei practică inter- 
comuniunea, adică adepţii uneia dintre Biserici se pot împărtăși cu 
ocazia slujbelor celeilalte Biserici. Vechii catolici întrețin de asemenea 
relaţii strânse cu ortodocşii și cu luteranii. Ei sunt membri ai Consiliului 
Ecumenic al Bisericilor. Pe plan religios, ei recunosc cele şapte taine, 
subliniind importanţa deosebită a botezului și a euharistiei. Împăr- 
tășania se practică sub cele două forme, pâine și vin. Căsătoria preoților 
și a episcopilor este permisă; episcopii sunt aleși dintre preoți. Vechii 
catolici au uneori și alte nume: în Elveţia ei constituie Biserica Creștină 
Catolică. Câteva mici Biserici minoritare se adaugă mișcării lor, cum ar 
fi Biserica Catolică Liberală din Londra (Holy Spirit Church). 

MARTORII LUI IEHOVA 


Martorii lui Iehova! constituie o mișcare religioasă în plină ex- 
pansiune caracterizată prin zelul membrilor săi — numiţi de altfel 
„proclamatori“ — în a le răspândi doctrina. 

Fondatorul mișcării, Charles Taze Russel, a fost un american născut 
în 1852, decedat în 1916, descendent dintr-o familie presbiteriană, adică 
protestantă de orientare calvinistă. Preocupat de chestiunile religioase, 
el s-a îndepărtat de biserica sa de origine când, în anii 1870, s-a aflat sub 
influența adventiștilor. După câţiva ani de acțiune comună, el s-a sepa- 
rat de aceştia pentru a înfiinţa un periodic, Turnul de veghe al Sionului, 
destinat să faciliteze lectura Bibliei conform interpretării sale. 

Treizeci de grupuri de „studenți ai Bibliei“ s-au constituit astfel în 
estul Statelor Unite în cursul anilor 1879—1880 şi din această perioadă 
datează societatea de editare a publicațiilor lui Russel. 

„Studenții în Biblie“ şi-au difuzat lucrările cu un asemenea succes, 
încât cartea Planul Divin al veacurilor a fost vândută în șase milioane de 
exemplare în decursul a patruzeci de ani. 


Doctrina Martorilor lui Iehova 


Doctrina lor se bazează pe Biblie, pe Vechiul şi pe Noul Testament. 
Întregul adevăr este conținut în aceste lucrări, dar dacă analizăm fiecare 
verset din punct de vedere literal și în detaliu, aceasta nu înseamnă că 
nu interpretăm în mod subiectiv. 

Martorii lui Iehova au o concepție foarte clară despre lume: Istoria 
este câmpul închis de luptă între forțele lui Dumnezeu şi cele ale 
diavolului. Guvernele statelor și Bisericile sunt dominate de Cel Rău, 
de Satana. Acest lucru datează de la neascultarea lui Adam. Facerea lui 


! Iehova este o pronunție apărută în Evul Mediu a renumitei tetragrame, adică a celor 
patru litere ale alfabetului ebraic echivalente pentru YHWH. Yahweh este o altă pronunție 
a acelorași litere care-l desemnează pe Dumnezeu. Aceste patru litere conțin ideea de 
existenţă și se pot interpreta ca însemnând „El este“ sau „Cel care este“. Literele o şi a din 
Iehova sunt introduse în YHWH sub influenţa cuvântului ebraic Adonai care înseamnă 
„Domnul meu“. 

Adam marchează sfârşitul creării lumii terestre de către Dumnezeu 
care, conform Bibliei, odihnindu-se, i-a permis astfel Satanei să-și extindă 
influența pe pământ. Eforturile lui Hristos de a restabili domnia lui Dum- 
nezeu, lehova, nu au avut încă succes, căci Dumnezeu îi lasă lui Satan 
timpul ca să-și manifeste toată furia. 

Bisericile nu şi-au îndeplinit misiunea, iar lisus le-a cerut Martorilor 
lui Iehova să pregătească venirea domniei sale, care va constitui ultima 
perioadă a lumii. 

Pentru Martorii lui Iehova, ca şi pentru adventiști, crearea lumii în 
șase zile trebuie luată în mod literal, dar, pentru Dumnezeu, așa cum se 
spune în a Doua epistolă a Sfântului Petru, o zi este echivalentul a o 
mie de ani. Deducem că pentru crearea lumii i-au trebuit 6 000 de ani. 
De fapt, acest timp.apare a fi cam scurt și interpretarea cea mai recentă 
înclină pentru o durată a „zilei“ de 7 000 de ani. 

Totuși, sfârșitul „zilei“ de odihnă a lui Dumnezeu se apropie și El 
va interveni curând din nou: în cursul unei uriașe bătălii, numită 
bătălia Armaghedonului, El va triumfa definitiv asupra lui Satan. Se va 
instaura atunci o perioadă de 1 000 de ani în timpul căreia lisus își 
va exercita din înaltul cerului domnia sa pe pământ. Morții vor învia 
și ei vor putea profita de această perioadă de timp pentru a deveni per- 
fecți. Afluxul de învieri pe pământul nostru va pune probleme compli- 
cate de administraţie și ne gândim că această înviere va fi progresivă 
pentru a permite amenajarea teritoriului). 


1 Caracterul mitic sau simbolic al perioadelor de 1 000 de ani aminteşte de marile 
spaime din Evul Mediu la apropierea anului 1000. Mişcări pe care le numim din această 
cauză „milenariste“ au înflorit la toate vârstele umanităţii. Adventiștii cu care Russel era 
în legătură preziseseră întoarcerea lui Hristos în 1873 sau 1874 și, pentru că evident nimeni 
nu a apărut, s-a dedus că întoarcerea lui s-a făcut în mod invizibil. După despărțirea de 
Russel și fondarea Martorilor lui Iehova, ziua fatidică a fost amânată în cursul anului 
1914. Această dată nu a răspuns ideii pe care puteau să şi-o facă despre instaurarea dom- 
niei lui Dumnezeu. Conform interpretărilor care sunt astăzi în vigoare, nu este de mirare că 
omul, în imperfecțiunea sa, se poate înșela şi corecturile succesive pe care este obligat să le 
facă sunt o dovadă în plus a drumului lent pe calea adevărului pe care Iehova o propune oa- 
menilor. La limită, în această perspectivă, fiecare dezminţire a predicţiilor prin fapte este 
un motiv în plus pentru a crede. 

La sfârşitul acestei domnii de 1 000 de ani va interveni Judecatea de 
Apoi: cei care își vor fi arătat iubirea și credinţa în Dumnezeu creatorul, 
Iehova, vor avea viață veșnică pe pământ, redevenit un paradis. Satana, 
eliberat pentru puţin timp înaintea Judecăţii, va fi, la fel ca diavolii săi, 
destinat distrugerii. 

Conform credințelor Martorilor lui Iehova, lisus este cu adevărat fiul 
lui Dumnezeu, dar el este inferior tatălui său, Iehova; astfel nu există 
Sfânta Treime căci, după cum cred şi unii musulmani, ea pare contra- 
dictorie cu unicitatea lui Dumnezeu. 

O altă credință care ţine tot de preceptele enunțate în Biblie este 
aceea că sufletul sălășluieşte în sânge. Rezultă de aici o serie de inter- 
dicții: nu se poate răspândi sângele, nici transfuzia, nici chiar consuma 
sângele animalului sub o anumită formă, ca de exemplu sângeretele. 
Nu există totuși nicio obiecție în a accepta tratamente medicale, chiar 
prin perfuzie: numai sângele face obiectul restricției, nu şi serul şi cu 
siguranţă nici medicamentele obținute pe cale chimică. 

Principiul evanghelic „Să nu ucizi“ duce la refuzul oricărui anga- 
jament militar, cu atât mai mult cu cât statele sunt lucrarea Satanei. 
Martorii lui Iehova refuză serviciul militar şi salutarea drapelului), 
perceput ca fiind un idol. 


Organizarea Martorilor lui Iehova 


Organizarea mișcării este de o remarcabilă eficacitate: ea combină 
cu suplețe centralizarea și spiritul de iniţiativă. 

Cartierul General al Martorilor lui Iehova este o clădire cubică simplă 
situată în cartierul Brooklyn, aproape de autostrada care leagă Man- 
hattan de Aeroportul Kennedy din New York. Ea este îndeosebi sediul 
unei edituri ale cărei publicații asigură unitatea mișcării. Cele mai răspân- 
dite sunt revista Treziți-vă care apare de două ori pe lună, tradusă în 54 
de limbi și tipărită în aproape 9 milioane de exemplare, și Turnul de veghe, 
tradusă în mai mult de 100 de limbi cu peste 10 milioane de exemplare. 


1 Salutarea drapelului este o ceremonie în țările anglo-saxone, ce vizează demonstra- 
rea atașamentului și respectului față de țara al cărei simbol este drapelul (n. coord.). 

Organizarea locală a mișcării este foarte suplă. „Proclamatorii“ sunt 
grupați în.congregațţii autonome care numără fiecare câteva zeci de 
membri. Imediat ce numărul membrilor depășește suta, congregația se 
scindează și se formează o alta nouă. Fiecare congregație se organizează 
fără ierarhie, fără cler, în funcție de disponibilitatea și de capacitățile 
membrilor săi. 

Ca mulţi creștini, protestanți și ortodocşi, Martorii lui Iehova prac- 
tică botezul prin scufundare totală. Acesta poate fi înfăptuit de orice 
bărbat al comunității. 

Ceea ce este uimitor în predicile Martorilor lui Iehova este referința 
lor constantă la Biblie pentru a justifica și explica fiecare din credin- 
tele lor. Acest lucru reprezintă un efort de erudiție și de memorie imens 
cerut fiecărui martor, ceea ce contribuie la impresionarea celor pe care 
proclamatorii vor să-i convertească. Multitudinea referinţelor biblice 
este un element esențial în arsenalul desfăşurat pentru influențarea in- 
terlocutorului, repede convins în ignoranța sa. Orientaţi în totalitate 
spre predică, Martorii lui Iehova urmează studii aprofundate. Documen- 
tarea și metodele sunt numeroase pentru a ști să vorbească în public, 
să conducă reuniuni, să stabilească diferite contacte, să răspundă la 
obiecții etc. 

Rezultatele predicilor fac obiectul raportărilor periodice ale fiecărui 
proclamator către congregația sa, ale fiecărei congregații către sediul 
național al mișcării și ale acestuia către Cartierul General din Brooklyn. 
De aceea nu numai statisticile mișcării sunt excelente, însă nu sunt 
considerați Martori ai lui Iehova decât membrii activi, ceea ce nu este 
în mod evident cazul cifrelor estimate în mare pe care le putem obţine 
pentru majoritatea altor religii. 

Efortul de convertire este inteligent adaptat la fiecare situație. Se 
începe printr-un scurt interviu cu scopul de a găsi persoanele intere- 
sate, apoi, în cursul unei vizite ulterioare, conversaţia se prelungește și 
se face referință la Biblie şi la literatura mișcării. Revista Treziţi-vă 
tratează diverse subiecte generale care tind în mod obișnuit să arate 
necazurile lumii, indici ai distrugerii apropiate. Se publică de asemenea 
numeroase mărturii ale celor convertiți în care se exprimă bucuria de 

a fi în sfârşit eliberați de imoralitate. Turnul de veghe tratează mai ales 
subiecte biblice și utile din viața curentă. 

Persoanele interesate de predică sunt invitate la reuniunile congre- 
gației locale, unde primirea este întotdeauna deosebit de călduroasă. 
Atitudinea agresivă față de alte credinţe ce răzbătea din predicile Mar- 
torilor lui Iehova a dispărut și acest efort susţinut și abil de propa- 
gandă va da roade, așa cum o dovedește tabelul alăturat despre 
dezvoltarea mișcării. 

Totuși, se constată că Martorii lui Iehova reuşesc în mod variabil 
în funcţie de universul cultural al celor cărora se adresează. 

Foarte anglo-saxoni prin modul de gândire şi prin organizare, 
Martorii lui lehova se adaptează bine unui public care a primit ceva 
educație religioasă, dar care este însetat de spiritualitate din diferite 
motive: dezrădăcinare, apatie, lipsă de căldură sufletească sau tradi- 
ționalism a Bisericii de care aparțin, de exemplu. 

Dimpotrivă, în țările musulmane, acolo unde coeziunea între mediul 
social și religie este foarte puternică, rezultatele sunt derizorii. 

În Africa, s-a asistat la devieri locale ale doctrinei dând naștere la 
secte care nu au multe lucruri în comun cu mişcarea!. Interpretarea 
conducătorului uneia dintre aceste secte, Kamwana du Nyasaland, astăzi 
Malawi, era că albii le-ar da negrilor toţi banii de care ei ar avea nevoie. 


Expansiunea Martorilor lui Iehova 


Numărul Martorilor lui Iehova în lume: 


1891 4 000 
1928 44 000 
1942 115 000 
1968 1 221 000 
2003 6 400 000 


1 Aceste secte poartă numele de Kitawala, tawala fiind o deformare bantu a cuvântului 
tower, watch tower, turnul de veghe. 

Să subliniem că în principiu nu sunt socotiți ca Martori ai lui lehova 
decât cei care întocmesc un raport periodic de activitate. 
Repartiția Martorilor lui Iehova în lume, pe țări, în 2003: 


Statele Unite 1 040 000 


Brazilia 600 000 
Mexic 572 000 
Nigeria 260 000 
Italia 230 000 
Japonia 223 000 
Germania 167 000 


Celelalte țări în care Martorii lui Iehova sunt numeroși sunt fie cele 
din America Latină (Argentina: 128 000, Columbia: 123 000 etc.), fie 
cele de limbă engleză (Canada: 112 000 etc.). În țările francofone, 
numărăm 120 000 în Franţa, 26 000 în Belgia și 18 000 în Elveţia. 

Ţările din Europa de Est au un număr important, dar nepublicat la 
această dată pentru a nu accentua represiunea la care sunt supuși. 
Știm numai că, global, există 261 500 în 28 de țări unde guvernele nu 
îi acceptă. În țările musulmane, Martorii lui Iehova au pătruns în număr 
mic; în Pakistan de pildă sunt doar în jur de 200 de „proclamatori. 


Peisajul protestantismului actual 


S-ar putea crede că protestantismul continuă să se diversifice la nesfârșit 
în mai multe Biserici, mișcări și secte. Cu siguranţă s-a ajuns deja la un grad 
de complicație despre care paginile precedente nu ofereau decât o ima- 
gine palidă. Totuși un fenomen recent de natură culturală tinde astăzi la 
o anumită unificare geografică a protestantismului. 

Se constată, în mare, apariţia a trei tipuri de protestantism, european, 
american și cel din Lumea a Treia, la care se adaugă efectele unei do- 
rințe foarte sincere de apropiere a tuturor Bisericilor creștine în sânul 
ecumenismului. | 

Acest fenomen nu sufocă încă, departe de această idee, particulari- 
tatea/specificul diferitelor Biserici, dar îi estompează asperităţile astfel 
încât se stabilește dialogul și federațiile Bisericilor se constituie în jurul 
unor comportamente sociologice comune. 


În Europa, protestantismul se împarte din punct de vedere istoric în 
două mari forțe, luteranismul, în principal în Scandinavia și în Germania, 
și diferitele Biserici reformate, moștenitoare ale calvinismului, dispersate 
din Marea Britanie până în Ungaria, trecând prin Franța și Elveția. 

În toate aceste țări industrializate, îmburghezirea populaţiei nu duce 
la misticism: cultul vacanţelor la soare sau televiziunea par mult mai atrac- 
tive decât serviciul religios de duminică. Se păstrează o credință generală 
în Dumnezeu, un respect al valorilor creştine și o recunoaștere a unei 
anumite apartenenţe la Biserica tradițională, dar practicarea cunoaște 
un recul și indiferența religioasă se generalizează. Într-o asemenea 
ambianţă găsim puţini combatanți pentru a apăra subtilitățile doctri- 
nale ale fiecărei Biserici specifice. Dacă o reînnoire religioasă trebuie să 
se producă într-o zi, ea se va construi pe un teren deja nivelat de acest 
comportament materialist. 

În fața acestei evoluții despre care vorbim, majoritatea Bisericilor 
luterane și reformate din Europa au constituit un front comun teologic 
care s-a manifestat în 1973 prin crearea Înţelegerii de la Leuenberg. 


În America anglo-saxonă, s-a ajuns la o asemenea fărâmițare a Bisericilor 
de diferite origini, încât apartenenţa la una dintre ele este fără consecință 
socială: fiecare acceptă cu ușurință particularităţile celorlalți și divergen- 
tele doctrinale se șterg; la limită, esenţialul constă în a crede în Dumnezeu 
și în a fi creștin. 

În mod paradoxal, această împrăștiere a Bisericilor permite regruparea 
lor cu mai multă ușurință. Astfel, în Canada s-a constituit în 1925 o Bise- 
rică unită regrupând metodiști, congregaționiști și o parte dintre presbi- 
terieni. Bisericile la origine cel mai puţin conformiste se unifică în mod 
pragmatic în jurul unui „protestantism comun“: există astfel seminarii 

interconfesionale unde atât profesorii, cât şi elevii reprezintă întregul 
evantai protestant. 

Dar această înclinare către regrupare păstrează totuși intacte două 
tendinţe bine marcate și aparent dificil de conciliat: 

Nordul și vestul Statelor Unite sunt clar „liberale“: se adoptă de bunăvoie 
o interpretare simbolică a Scripturii. 

Sudul este adesea „fundamentalist“, luând textele ad litteram, dar pune, 
printr-un fel de compensare față de acest rigorism, mare preţ pe expe- 
riența mistică individuală. Exemple ale acestei tendinţe se întâlnesc în 
multe Biserici baptiste din Sud, dar și în învățătura pastorului evanghelic 
Billy Graham, „cetăţean al lumii“, sau a numeroase alte vedete ale cultului 
televizat. 

Poziţiile celor două tendinţe cu privire la ecumenism, adică la 
apropierea Bisericilor, inclusiv a Bisericii Catolice, sunt deosebit de diferite. 
Primii, liberalii, sunt partizanii hotărâți ai acestuia, în-timp ce fundamen- 
taliștii, siguri că dețin în totalitate adevărul cuprins în litera Scripturii, 
îi sunt foarte ostili. 


În Lumea a Treia, Bisericile tinere devin autonome, iar misionarii le 
cedează locul pastorilor autohtoni. Pe de altă parte, creşterea demografică este 
atât de mare încât astăzi există un număr mai mult decât dublu de protestanți 
în America (270 de milioane) decât în Africa (140 de milioane), în timp ce în 
Asia întâlnim 33 de milioane. Mediul religios, musulman, budist sau hin- 
duist, face ca aceste Biserici să aibă relații fraterne și să-și relativizeze într-o 
anumită măsură diferenţele doctrinare. În India, în mod deosebit, se tinde 
spre un creștinism în care Biserica reprezintă unirea voluntară a credin- 
cioșilor, conform concepției protestante, dar în care ea este atât corpul mistic 
al lui Hristos, conform concepției catolice și anglicane, cât și comunitatea în 
care vorbeşte Duhul Sfânt, conform concepţiei mișcărilor pietiste. Pentru a 
organiza această Biserică foarte dinamică, India a adoptat o structură ierar- 
hică de tip anglican cu episcopi consacrați, dar, în ceea ce priveşte doctrina, 
fiecare este liber să se îndrepte spre confesiunea pe care o alege. 

Totuși, paralel cu acest efort de înțelegere reciprocă a diferitelor Biserici 
protestante din Lumea a Treia, se constată tendințe centrifuge care se 

exprimă prin înmulţirea mișcărilor religioase originale. Unele dintre 
acestea nu sunt decât secte fără viitor, altele sunt Biserici importante și 
bine structurate. 

Studiul acelora pe care le vom numi Biserici locale, în lipsa unei denumiri 
mai adecvate, va completa descrierea și așa destul de stufoasă a diferitelor 
forme de creștinism. 

Această mișcare a dat naștere altor Biserici, şi anume Biserica Celestă 
a lui Hristos şi Biserica Apostolică a lui Hristos. 

Adesea i se acordă numele aladura, adică „rugătoare“, în limba yoruba, 
ansamblului de Biserici care au apărut acum mai puţin de 70 de ani. 


CONSILIUL ECUMENIC AL BISERICILOR 


Acest organism, creat la Amsterdam în 1948, este o „asociație 
frățească a Bisericilor“. Misionarii ce activau în Africa şi în Asia sunt 
cei care au fost la originea fondării sale, ca o reacţie față de rivalitățile 
dintre Bisericile din care aceştia făceau parte. 

Consiliul Ecumenic al Bisericilor (C.O.E.) nu este o super Biserică, 
el nu are autoritate proprie. Cele 340 de Biserici membre își păstrează 
particularitățile şi autonomia lor, doar lisus Hristos le unește. 

Adunarea generală a C.O.E. se reunește de șapte sau opt ori pe an, 
în diferite locuri (de pildă, la Harara, în Zimbabwe, în 1998, şi la Porto 
Alegre, în Brazilia, în 2006). Ea numără 700 de delegați și 6 președinți. 

Un comitet central de 100 de membri deţine puterea executivă şi se 
reunește în fiecare an. Administrarea este încredințată unui comitet 
executiv format din 15 membri. 

Marile curente ale protestantismului, inclusiv kimbanghismul, 
dar şi ortodoxia participă la C.O.E. Biserica Catolică nu este membră, 
dar a trimis 5 observatori pentru prima dată la New Delhi în 1961. 
Observatori necatolici ai C.O.E. au fost invitați la Roma, pentru Con- 


ciliul Vatican II. 

Activitățile C.O.E. sunt variate: studii, formare, ajutor acordat refu- 
giaților, diverse publicaţii, dintre care o traducere ecumenică a Bibliei 
(1975). C.O.E. are statut consultativ pe lângă ONU. 


Bisericile „locale“ 


În lipsa unei denumiri mai corecte, desemnăm astfel mișcările religioase 
care se revendică de la Iisus Hristos, dar au în mică măsură o învățătură 
considerată dreaptă și nu se apropie în mod explicit de protestantismul 
provenit din Reformă. 

Ele proliferează în special în Africa, dar nu numai acolo. Le găsim de 
asemenea în America Latină, în Filipine sau în Statele Unite. 

Caracteristica lor este diversitatea. Numărul lor este estimat la mai 
multe mii dintre care multe apar sau dispar în fiecare an. Numărăm în 
mod oficial 155 în Africa de Sud, 111 în Nigeria, 104 în Kenya, 78 în Ghana... 
însă aceste cifre nu se referă decât la cele mai importante!. Anumite 
Biserici au sute de mii de credincioși, altele puţini sau nu sunt recenzați, 
neavând decât câteva zeci. 

Este în mod evident exclus să descriem pe fiecare dintre ele; în schimb, 
este interesant să prezentăm câteva exemple și să încercăm o explicare 
a acestui fenomen care, în ciuda importanţei sale, nu atrage totuși, în 
Africa, decât în jur de 15% din efectivele de creștini ai Bisericilor mai 
„Clasice“. 

Prima constatare, vitalitatea respectivelor Biserici este semnul unui 
interes foarte viu al populațiilor față de religie. Exuberanța acestor mișcări 
evocă ceea ce trebuia să fie creştinismul în primele secole. Judecând după 
disputele „bizantine“ care sfâșiau Biserica primară și multitudinea de 
erezii inventate în epocă, nu este de mirare că popoarele recent creștinate 
dau dovadă de fantezie teologică. 


1 O estimare mai exhaustivă a diferitelor denominaţiuni creștine din Africa de Sud 
depășește pe larg mia, chiar ținând seama de înrudirile care le leagă în mare parte. 

Surprinzător este faptul că acest fenomen rămâne relativ marginal. 
Pentru Africa în special, unele motive serioase explică într-adevăr de ce 
noii creștini nu rămân toți conform regulilor în sfera de influență a catoli- 
cismului, a anglicanismului sau a Bisericilor reformate. Primul din aceste 
motive este în mod sigur concurența la care s-au dedat misionarii. În- 
ceputurile evanghelizării nu s-au derulat nici pe departe sub semnul ecu- 
menismului. Rivalitatea puterilor coloniale transpărea adesea în spatele 
activității misiunilor. Nu numai că nu erau un model de unitate religioasă, 
dar albii nu mai erau nici ei modele de sfințenie sau de fraternitate creștină 
față de negri. Dacă adăugăm la aceasta atașamentul populațiilor africane 
la vechile rituri sau la practicile superstițioase înțelegem succesul deloc 
neglijabil al „profeților“ africani predicând religiile regiunii lor, adaptate 
aspirațiilor profunde ale mediului lor. 

Dacă încercăm să clasificăm aceste diferite mișcări, găsim în mod inevi- 
tabil un mare număr de secte pentru care religia nu este decât apanajul 
ambițiilor personale sau etnice. Printre altele, putem distinge trei mari 
curente, al căror caracter religios este indiscutabil: 


e Bisericile marcate de un anumit naționalism african 
» Bisericile legate de personalitatea fondatorului lor, considerat profet 
e Bisericile în care domină practicile de vindecare prin rugăciune. 


În Africa Neagră anglofonă, în special în Africa de Sud, se dezvoltă 
Bisericile din prima categorie. Unele se referă la Etiopia, atât pentru că 
este menționată în Biblie, cât și pentru că este simbolul unei țări africane 
cu o cultură veche, ostilă colonizării. Ele insistă pe lupta socială și politică, 
făcând eforturi de a revaloriza practicile religioase tradiționale africane 
compatibile cu creștinismul, cultul morților, de exemplu!. Un alt curent 
este cel al Bisericilor „sioniste“. El provine din dorința pastorilor negri din 
Statele Unite de a da o culoare mai africană Bisericii lor. Mișcarea a 
luat naștere la sfârşitul secolului al XIX-lea în orașul Sion (Zion City) 


! Regăsim în mod curios această fascinație a Etiopiei în mișcarea jamaicană „rasta“ care 
își trage numele din acela al negusului (rege al Etiopiei), ras Tafari. 

în Illinois, de unde provine numele. Bineînţeles Sion este considerat în 
egală măsură în sensul biblic al Ierusalimului, Cetatea cerească. Ceea 
ce le permite conducătorilor acestor Biserici să compare poporul negru 
cu poporul evreu, să prezică eliberarea sa materială sau salvarea sa spiri- 
tuală. Referința la Biblie este constantă, ea fiind interpretată într-un sens 
foarte literal care aminteşte de anumite curente baptiste americane, dar 
la care se adaugă o întoarcere la practicile Vechiului Testament ca inter- 
dicţiile alimentare sau sexuale și acceptarea poligamiei. Riturile sunt, în 
ceea ce le privește, marcate de cultura africană tradițională: dansuri și 
transe, divinații și exorcisme, respectarea tabuurilor și cultul strămoșilor 
sunt practici curente. 

Un alt grup de Biserici se caracterizează prin personalitatea „profetică“ 
a fondatorului lor. Deseori ele nu au decât o existenţă de scurtă durată și 
nu rezistă mult timp după moartea animatorului lor. Totuși, unele dintre 
ele constituie excepții spectaculoase. Cea mai importantă este în mod 
incontestabil „Biserica lui lisus Hristos pe pământ prin profetul Simon 
Kimbangu' care face obiectul unui studiu distinct. Harismul pe care-l vom 
evoca păstrează de asemenea o influență mai limitată, dar nu neglijabilă. 
Ar trebui să umplem un întreg volum pentru a descrie și celelalte culte, 
uneori foarte pitorești. Unul dintre ele, mișcarea Ngol, apărută în Congo, 
făcea din generalul de Gaulle un personaj mitic supranatural. 

Ultimul grup de Biserici are legătură cu Bisericile penticostale. Ele pun 
accentul pe rugăciune, căreia îi atribuie puteri tămăduitoare. Boala este 
considerată ca efect al forțelor oculte sau al dușmanilor demonici. Rugă- 
ciunea este tot exorcism și ea pretinde în general rituri complexe. Se prac- 
tică postul, abstinenţa și dansul pentru a intra cu ușurință în extaz sau în 
starea de transă, sursă de viziuni sau de apariții. 

Aceste Biserici s-au înmulțit în special în țările anglofone din Africa de 
Vest: numărăm astfel aproape 500 în Nigeria și 200 în Ghana. Printre cele 
mai cunoscute, „Ordinul sacru și etern al serafimilor şi al îngerilor“ numără 
aproape 500 000 de credincioși și dispune de un templu la Londra. 

KIMBANGHISMUL 
(Biserica lui lisus Hristos pe pământ prin profetul Simon Kimbangu: 
E.].-C.S.K.) 
Printre nenumăratele Biserici creștine, kimbanghismul merită o 
menționare specială din mai multe motive: 


+ Esteo religie de origine africană, mai precis, din Congo (R.D.C.) 

+ Religia are un statut oficial în această ţară, la fel ca și catolicismul și protes- 
tantismul. Ea face parte din 1969 din Consiliul Ecumenic al Bisericilor. 

* În sfârşit, este o religie foarte recentă, născută în secolul XX și a cărei 
reușită este spectaculoasă, pentru că numără deja cel puţin două milioane 


de credincioși, poate chiar cinci. 


Succesul ei este cu atât mai uimitor cu cât fondatorul său, Tata Simon 
Kimbangu, născut la N'Kamba în Congo de Jos, în 1889, nu a putut să 
predice decât timp de şase luni. 

Destinul său extraordinar merită să fie relatat. 

Părinţii săi erau animiști și tatăl său vindeca victimele vrăjitorilor. 
Era perioada de început a prezenţei coloniale belgiene în bazinul Congo, 
în această țară care va deveni independentă în 1960 sub numele de 
Congo-Kinshasa, apoi, mai târziu, de Zair și în sfârşit din nou de Congo. 

La puţin timp după moartea mamei lui Kimbangu, pe la începutul 
secolului, un misionar european i-a prezis mătușii acestuia un viitor ex- 
cepțional pentru copil. Numele de Kimbangu în limba kikongo înseamnă 
cu aproximaţie, de altfel, „celui căruia i se arată adevărul“. Copilul a fost 
încredințat de mătușa sa misionarilor baptiști de la Societatea Britanică 
a Misionarilor. El a învăţat să citească și să scrie în kikongo, limba sa 
maternă, chiar cu ajutorul versiunii Bibliei care tocmai fusese tradusă. 

După terminarea studiilor, se întoarce în satul său, se căsătorește cu 
o văduvă, Mwilu, apoi după nașterea primului lor fiu, Kisolokele, Tata 
Kimbangu și Mwilu se botează și se căsătoresc religios în iulie 1915. 
Kimbangu își ia numele de Simon şi lucrează în mod succesiv la misiunea 
baptistă, într-o fabrică de ulei și apoi în satul său natal unde vinde pastă 
de manioc şi tutun. 

În 1921, mergând la târg, inspirația l-a dus la o bolnavă pe care a 
vindecat-o prin puterea lui Dumnezeu. Vestea s-a răspândit foarte re- 
pede și Kimbangu a început să predice și să înmulțească vindecările. 
Mii de credincioși l-au urmat și el îi îndruma spre o viaţă cinstită, fără 
alcool, tutun, dans sau vrăjitorie. Această schimbare îngrijorează ad- 
ministrația belgiană și misionarii catolici văd în el un eretic. El este 
arestat în septembrie 1921, condamnat la moarte, apoi grațiat și trimis 
pentru tot restul vieții în închisoare, la Elisabethville, în celălalt colț 
al țării. Moare în 1951. 

În timpul celor 30 de ani de captivitate, soţia îi continuă opera 
soțului în semiclandestinitate şi un mare număr de credincioşi aderă la 
învățătura sa. Încarcerarea profetului îi conferă o aureolă de martir și 
Biserica sa ia rapid amploare. 

După moartea lui, corpul i-a fost adus în mod triumfal în sat, procla- 
mat cetatea sfântă N'Kamba-lerusalim. Biserica kimbanghistă a fost 
recunoscută în mod oficial în ajunul Crăciunului 1959. 

În primii ani ai Bisericii, Tata Simon Kimbangu era considerat tri- 
misul lui Iisus Hristos pentru negrii din Africa, el era salvatorul tu- 
turor negrilor tot așa cum au fost Moise, Mahomed sau Buddha pentru 
celelalte popoare. Credincioșii tindeau să vadă în Kimbangu Duhul 
Sfânt căci, conform Evangheliei Sfântului Ioan, lisus Hristos promisese 
că-l va trimite pe pământ. În cursul discuțiilor ulterioare cu reprezen- 
tanţii altor Biserici protestante, kimbanghiștii au acceptat că profetul 
lor nu este decât o ființă umană, dar este totuși profet. În ceea ce priveşte 
Biserica kimbanghistă, deși ea este aproape în exclusivitate africană, 
se consideră de acum înainte deschisă tuturor. 

De fapt, caracterul african al kimbanghismului a permis con- 
vertirea la creștinism a unui număr considerabil de bărbați și femei, 
cu adevărat superior față de ceea ce ar fi putut să facă misionarii 
europeni. 

Astăzi Congo este aproape în întregime creștinat, 87% din noii 
convertiți la kimbanghism provin din alte Biserici creștine, mai curând 
protestante decât catolice. 

Biserica kimbanghistă se află sub autoritatea unui „șef spiritual“ 
asistat de un cabinet!. Șeful dă ordine pastorilor formați în Facultatea 
de teologie kimbanghistă de la Kinshasa. În această capitală, unde se 
află zece locuri de cult, un „pastor principal“ dispune de autoritatea 
administrativă, dar nu și spirituală, asupra colegilor. 

Botezul, ritul intrării în Biserică, nu este admis decât de la vârsta 
de 12 ani. El este practicat prin ridicarea mâinilor și evocă prezentarea 
lui Iisus Hristos la Templu la aceeaşi vârstă. Botezurile au loc de două 
ori pe an, în iunie și decembrie. 

Slujba de duminică durează în jur de o oră și jumătate. Tinerii, în 
uniformă impecabilă alb și verde, culorile purității şi speranţei, asi- 
gură serviciul de ordine aparent inutil dacă judecăm după credința 
și disciplina credincioșilor. 

Slujba însăși cuprinde o alternanță de cântări şi de lecturi biblice, 
o rugăciune pentru bolnavi, binecuvântarea copiilor şi predica. Une- 
ori corurile sunt atât de numeroase încât ceremonia se prelungește. 
Cântecele, foarte frumoase și pe mai multe voci, sunt în limbi africane, 
kikongo sau lingala în general; ele au o solemnitate ușor melancolică. 
La fel, grupuri de fluierași sau o orchestră de instrumente de suflat pot 
interpreta o melodie independent de cor. 

Credincioșii sunt obligați să se descalțe pentru a intra în locul de cult, 
chiar dacă este vorba de o pășune unde se va înălța construcţia tem- 
plului. Vizitatorii care nu sunt kimbanghiști nu sunt obligați să se 
descalțe. La fel, interdicția privind consumul de alcool și de tutun, vala- 
bilă pentru credincioși, nu-i împiedică pe aceştia să le ofere eventual 
invitaţilor lor. 

În afară de botez, căsătorie și hirotonire, Biserica kimbanghistă 
practică împărtășania: euharistia este celebrată de trei ori pe an, la 
Crăciun, pe 12 octombrie pentru moartea profetului și la Paște, care co- 
incide cu aniversarea debutului predicării sale. Împărtășania constă în 
a împărți prăjituri făcute din făină de porumb și de banane; un amestec 


1 Un membru influent al acestui cabinet este un tânăr congolez, licențiat în fizică nu- 
cleară și fiu de pastor baptist. 

nefermentat din miere și apă înlocuiește vinul. Contrar numeroaselor 
Biserici protestante, kimbanghismul recunoaște prezența reală a lui 
lisus Hristos în euharistie. Caracterul sacru al corpului lui Hristos este 
atât de important, încât dacă o bucăţică de prăjitură cade pe pământ, 
numai pastorul o poate aduna practicând un rit special. 

În ceea ce priveşte doctrina, kimbanghismul insistă în mod special 
asupra comuniunii sfinţilor, pe drept cuvânt în mod special adaptată 
caracterului comunitar al societăţii africane. 

Progresele rapide și spectaculoase ale kimbanghismului nu permit 
să se cunoască cu precizie numărul credincioșilor săi. Vorbim de 6,5 mi- 
lioane de credincioşi din care 5 milioane în Congo (R.D.C.), un million 
în ţările frontaliere (Congo, Angola, Zambia, Republica Centrafricană). 
Realitatea nu este poate departe de aceste cifre. 

Ceremoniile religioase atrag în mod regulat mulțimi numeroase și 
pioase; nu sunt rare cazurile când o slujbă de duminică atrage mai multe 
mii de credincioși. Marele templu din NKamba, la aproape 200 kilometri 
la vest de Kinshasa, dispune de 37 000 de locuri. 

Să amintim că, împotriva unei opinii curent răspândite, kimbanghiștii 
nu sunt toți negri africani. 

Ca orice mişcare încununată de succes, kimbanghismul suferă 
imitări și devieri. Unele din aceste „erezii“ au luat naștere în etnia 
Balubas, în provincia zaireză Kasai, ca reacţie împotriva importanţei 
preponderente în Biserica kimbanghistă a etniei rivale Bakongos. 
Desemnată sub numele general de Nzambi wa Malemba („Dumnezeul 
păcii“), aceste devieri sunt foarte eterogene. 

În 2004, Conferinţa Episcopală din Congo a declarat că kimbanghis- 
mul nu mai era o religie creștină, întrucât cei trei fii ai profetului Simon 
Kimbangu au fost asimilați celor trei Persoane ale Sfintei Treimi. 


HARISMUL 


Această religie a fost fondată de William Wade Harris Wury, născut 
în 1865 în Liberia. Provenind din familie animistă, el a frecventat şcoala 

metodistă și a fost botezat în această confesiune. O bogată experiență 
de viață — în cursul căreia el a fost printre altele predicator metodist și 
matelot în Marina comercială — l-a făcut să adopte poziții politice care au 
dus la întemnițarea lui. În timpul încarcerării sale, în 1912, a fost vizitat 
de Arhanghelul Gabriel; acesta i-a dat ordin să-și evanghelizeze fraţii. 

Eliberat, el s-a expatriat în Coasta de Fildeș unde predicarea sa a 
avut un succes foarte mare. El a reușit să nu stârnească neliniștea au- 
torităților coloniale franceze, mesajul său neavând nimic subversiv. 
Expulzat totuși în 1915, le-a recomandat credincioșilor să treacă fie la 
catolicism, fie la protestantism. Unele comunităţi au refuzat şi miş- 
carea a fost relansată în 1929 de John Ahui, la început discret, apoi mai 
în forță, în 1954, după o nouă autorizare din partea administraţiei. 

Ceremoniile cultului seamănă mult cu cele ale metodiştilor. Doctrina 
insistă mult asupra înlăturării idolilor animişti și respinge orice sin- 
cretism cu religiile tradiționale. 

Credincioșii se îmbracă în alb pentru a merge la templu şi femeile 
îşi acoperă capul cu un văl de aceeaşi culoare. Nu există preoţi la drept 
vorbind, ci doar un predicator, în sutană şi bonetă albă cu etolă neagră. 
În afara slujbei de duminică, credincioşii vin la templu de patru ori pe 
săptămână. Nu există împărtășanie, ci practica mărturisirii. Cântecele 
sunt în limba locală. Predicatorii sunt instruiți în decursul unui an de 
„predicatorul suprem“, la Grand-Bassam. 

Harismul s-a dezvoltat rapid. El numără mai bine de 100 000 de 
credincioși, se înrădăcinează deja în Ghana și în Liberia și, prin inter- 
mediul muncitorilor din Volta Superioară imigrați în Coasta de Fildeș, 
va ajunge curând în Burkina Faso. 

Harismul este, împreună cu catolicismul, protestantismul şi islamul, 
una din cele patru religii recunoscute oficial de guvernul din Coasta 
de Fildeș. 


Dacă Bisericile locale africane sunt cele mai numeroase, celelalte Biserici 
de origini diverse au căpătat deja o importanţă considerabilă. 

Vom prezenta două dintre ele care nu au în comun decât un remarcabil 
simţ al organizării şi eficacităţii: 

e Iglesia ni Kristo (Biserica lui Hristos), originară din Filipine 
e Biserica Sfinților din Ultimele Zile, cunoscută și sub numele de Biserica 
Mormonilor. 


O biserică locală: Iglesia ni Kristo 


În Filipine, singura ţară din Asia cu majoritate catolică, a fost fondată 
în 1914 de Felix Manalo (1886-1963) originala Iglesia ni Kristo!. Această 
Biserică este destul de puternică de vreme ce are în zilele noastre câte un 
loc de cult în aproape toate orașele țării; Manila numără 70 de lăcașuri 
de cult. Iglesia ni Kristo este prezentă și acolo unde comunităţile filipi- 
neze sunt numeroase, adică în Statele Unite sau în rândul muncitorilor 
emigrați în Orientul Mijlociu. Numărul credincioșilor este greu de deter- 
minat; s-ar ridica la 4 milioane sau 7% din populaţie. Ultima cifră este mai 
aproape de adevăr, poate fi chiar subestimată, căci nu excludem o dublă 
apartenență posibilă la Biserica Catolică. 

Doctrina Bisericii lui Cristos este totuși foarte puţin catolică. Ea s-ar 
apropia mai curând de erezia ariană care a divizat profund Biserica în 
secolul al IV-lea, întrucât neagă divinitatea lui Hristos și existenţa Treimii. 
În schimb, condamnarea idolilor în Biblie este interpretată cu atâta rigoare 
încât însuși simbolul crucii este proscris. Această particularitate face să 
fie ușor recunoscute bisericile mișcării care sunt de altfel toate construite 
după același model. 

Ca în numeroase Biserici protestante, botezul le este rezervat adulților, dar 
este înfăptuit printr-o singură imersiune. În schimb, divorțul nu este admis. 

Slujbele săptămânale au loc joia și duminica seara. 

Cultul alternează lecturi biblice și imnuri. Corul, situat în spatele celor 
care oficiază slujba, este format din mai multe zeci de cântăreți şi cântărețe, 
toți îmbrăcați în alb. Cântecele, foarte frumoase, sunt de o melancolie 
solemnă, neașteptată în zona tropicelor. Auditoriul se află cu fața la cor, 
bărbații la stânga și femeile la dreapta. 


! Iglesia ni Kristo înseamnă „Biserica lui Hristos“, în tagalog, limba națională a țării. 

Cele mai importante sărbători sunt Cina cea de Taină (Holly Supper) 
celebrată în Joia Mare și Thanks giving, ceremonia de mulțumire care are 
loc la sfârșitul anului. 

Vitalitatea Bisericii este, în bună parte, datorată solidarității pe care o 
manifestă față de credincioșii săi. Cei care sunt la nevoie primesc daruri 
sau împrumuturi, substitute ale unor prestații sociale inexistente. Totuși 
acest serviciu nu este gratuit și contribuțiile credincioșilor, foarte solicitați 
în această privință, pot ajunge până la 10% din veniturile lor. Unii con- 
sideră că regimul președintelui Marcos a susținut Iglesia ni Kristo pentru 
a combate influența incomodă a Bisericii Catolice. 

Bizar este controlul cu adevărat disciplinar exercitat de Biserica lui 
Hristos asupra credincioșilor săi: fiecare dintre ei trebuie să ponteze par- 
ticiparea la slujbă și are în acest scop, ca în cazul muncitorilor din uzină, 
o fișă individuală pusă la un avizier la intrarea în templu. 

Imediat ce se constată o absenţă, responsabilii vor să afle motivul. 
Neglijenţele sunt mustrate și pedepsite cu amenzi, iar în ceea ce privește 
greșelile grave, ele duc la excludere. 


Mormonii 


Mormonii constituie cea mai uimitoare dintre Bisericile importante 
care se revendică, cel puţin din punct de vedere istoric, de la creștinism. 

Într-adevăr, dacă inspirația și referințele creștine sunt evidente în 
această instituție numită „Biserica lui Iisus Hristos a Sfinţilor din Ultimele 
Zile“, se constată atâta originalitate în credinţele și practicile pe care mulți 
ezită să le asocieze cu creștinismul. | 

Biserica mormonilor este puternică, bogată, foarte unită. Ea este prezentă 
și în afara Statelor Unite, locul de origine. Mormonii au un puternic spirit 
misionar și sunt foarte bine organizați. Numără aproape 9 milioane 
de mormoni în lume! din care jumătate în Statele Unite, 2,8 milioane în 
America Latină și în jur de 30 000 în Franţa. Instanţele superioare ale 


1 Mormonii nu erau decât 3 milioane în 1970. 

mormonilor își au reședința la Salt Lake City, capitala statului semideșertic 
Utah, pe care l-au dezvoltat în mod remarcabil. 

Biserica Sfinților din Ultimele Zile nu are mai mult de un secol și jumă- 
tate de existență: prima comunitate de mormoni a fost fondată de Joseph 
Smith în 1830 în statul New York, iar formarea acestei religii merită să 
fie relatată. 

Cel de-al patrulea din cei zece copii ai unei familii de țărani săraci, 
Joseph Smith s-a născut în 1805 în satul Sharon, în Vermont, Statele Unite. 
El a avut o primă viziune în 1820 prin care i s-a revelat vocaţia sa de profet. 
După trei ani, la 21 septembrie 1823, un înger numit Moroni i-a apărut și 
i-a vorbit despre o carte misterioasă în care sunt povestite istoria primilor 
locuitori ai Americii, precum şi căile vieţii veșnice. Potrivit spuselor înge- 
rului, această carte, redactată pe foi de aur în scriere egipteană antică 
„reformată“, era îngropată aproape de satul Manchester, în statul New 
York, dar nu sosise încă ceasul să fie dezgropată: 

Cu ocazia altei viziuni în 1827, îngerul i-a încredinţat în sfârșit cartea 
și modul cum să se folosească de ea, dar pentru o scurtă perioadă de timp; 
Smith a găsit cristalele lăsate de Dumnezeu cu scopul de a-i servi drept 
ochelari pentru a descifra scrierea egipteană. El a putut astfel să dicteze în 
engleză celor trei însoțitori ai săi întregul text al acestei cărți extraordinare 
pe care numai Smith şi două grupuri succesive de trei și opt însoțitori au 
putut să o vadă. 

Textul Cărții lui Mormon amintește de Vechiul Testament din care găsim 
aproape 400 de citate literale. Întâlnim de asemenea „Predica de pe munte“, 
parte centrală a Evangheliei, dar într-un context istoric diferit. 

Noţiunea de păcat originar este respinsă de mormoni, iar copiii sub 
8 ani sunt considerați fără păcate. 

Mormonii nu admit predestinarea; ei au ezitat, în scurta lor istorie, 
între monoteism și politeism, căci Smith, care știa puţină ebraică, era tul- 
burat de cuvântul „elohim“, care înseamnă Dumnezeu și din punct de vedere 
gramatical este la plural. 

În ceea ce privește moralitatea sexuală, dacă în Cartea lui Mormon 
poligamia este considerată un păcat grav, Smith și-a schimbat părerea și, 
după unele informații, a avut între 27 și 49 de soții. Ediţiile ulterioare ale 

Cărții lui Mormon admit deci căsătoria multiplă. Dar după ce Congresul 
american a votat în 1862 o lege împotriva poligamiei, președintele Bise- 
ricii mormonilor a adoptat o nouă poziție oficială contra acestei practici, 
dar abia în 1890. 

Să revenim la minunata istorie a Cărții Mormonilor: se povestește că, 
urmare a eșecului construcției Turnului Babel, poporul jaredit, a cărui 
existență nu era cunoscută de nimeni înainte de aflarea cărții, a plecat 
să ocupe America de unde a fost mereu respins de israeliți. Aceștia au 
ajuns pe coasta Pacificului către anul 590 î. Hr. Aceste popoare, devenite 
americane, s-au despărțit în nefiţi, care-l respectau pe Dumnezeu, și 
lamaniţi, fără credință sau lege. Din păcate, aceştia din urmă au sfârșit prin 
a-i copleşi pe nefiţi, iar ultimul profet al Vechiului Testament, un nefit 
pe nume Mormon, a scris cartea împreună cu fiul său Moroni pentru 
generațiile viitoare care vor redescoperi America. 

Aflăm de asemenea că Hristos înviat a venit pentru a le aduce mesajul 
său și americanilor, înainte de Columb. Iată de ce Predica de pe Munte 
apare din nou în alte circumstanţe. 

Unii istorici s-au întrebat dacă mișcarea mormonă nu fusese parțial 
inspirată de exemplul islamului, unde, în același fel, o carte sfântă venită 
din cer dă unui profet misiunea de a construi o nouă societate. 

De aceea Cartea lui Mormon a avut, încă de la apariţia sa, un succes 
remarcabil, poate provocat în parte de dorința interioară a americanilor 
de a avea o Istorie străveche. 

Cartea lui Mormon avea să trezească și interesul pentru egiptologie — 
Champollion nu reușește să descifreze hieroglifele decât în 1824. 

Joseph Smith a avut mai puţin succes decât cartea sa: acuzat de mici delicte 
și încarcerat în închisoarea din Carthage, Illinois, el a fost scos din închisoare 
de către opozanți furioși care l-au omorât. Acest martiriu a contribuit la 
convingerea mormonilor că destinul profetului lor era asemănător cu cel al 
lui Iisus Hristos. 

Sub conducerea unui șef cu o personalitate foarte puternică, Brigham 
Young, poporul mormonilor, format din aproape 12 000 de persoane, 
a emigrat spre vest și a pătruns pe pământuri necunoscute până ce Young 
s-a oprit pe malul Marelui Lac Sărat din Utah. Ei și-au construit acolo templul 

din granit alb. Spiritul lor întreprinzător și abnegaţia au făcut din acest 
deșert un oraș modern plin de verdeață. 

Biserica mormonilor este condusă de un „preşedinte profet și clarvăzător“, 
asistat de doi consilieri și de 12 apostoli. Organizarea este foarte strictă și 
numără episcopi, mari preoți, preoți și misionari. Aceştia sunt în jur de 
30 000 repartizați în 150 de misiuni în lume; ei asigură mai mult de 100 000 
de convertiri pe an. Stabilirea mormonilor în Franța datează din 1866, 
iar în Anglia din 1837. 

Mormonii dau cu regularitate 10% din veniturile lor Bisericii şi acceptă 
de bunăvoie să petreacă doi ani ca misionari în lume. 

Printre activitățile pioase remarcabile ale Bisericii mormonilor trebuie 
să menționăm botezul morților: fiecare credincios poate cere să-i fie bote- 
zați strămoșii, oricât de îndepărtați ar fi, sub rezerva de a le preda actele 
de stare civilă la Biserică. Mormonii se străduiesc deci să arate în toate 
orașele și localitățile lumii numele tuturor ființelor umane pe care ei 
le pot identifica. Aceștia sunt repertoriați într-un computer performant 
cu care Biserica s-a înzestrat. Dumnezeu își va aminti astfel de ei în ziua 
învierii morților. 


CREDINȚELE MORMONILOR ȘI ARGUMENTAREA LOR CE DEMONSTREAZĂ 
CARACTERUL REVELAT AL CĂRȚII LUI MORMON 


Articole de credință 


ale Bisericii lui Iisus Hristos a sfinţilor din ultimele zile 


1. Noi credem în Dumnezeu, Tatăl Veșnic, și în Fiul Său Iisus Hristos şi în 
Duhul Sfânt. 

2. Noi credem că oamenii vor fi pedepsiți pentru propriile lor păcate şi nu 
pentru neascultarea lui Adam. 

3. Noi credem că, prin sacrificiul suprem al lui Hristos, toți oamenii pot 
fi salvați supunându-se legilor și rânduielilor Evangheliei. 

4. Noi credem că primele principii şi rânduieli ale Evangheliei sunt: 


(1) credinţa în Domnul lisus Hristos; (2) pocăinţa; (3) botezul prin 

imersiune pentru iertarea păcatelor, (4) aşezarea mâinilor pentru darul 
Duhului Sfânt. 

5. Noi credem că un om trebuie să fie chemat de Dumnezeu „prin profeție 
și prin aşezarea mâinilor“ de către aceia care dețin autoritatea de a 
predica Evanghelia şi de a administra rânduielile acesteia. 

6. Noi credem în aceeași organizare care exista în Biserica din vechime, și 
anume: apostoli, profeți, preoți, învățători, evangheliști şi așa mai departe. 

7. Noi credem în darul de a vorbi în alte limbi, de a profeţi, de a avea 
revelații, de a avea viziuni, de a tămădui, de a interpreta limbile etc. 

8. Noi credem că Biblia este cuvântul lui Dumnezeu, în măsura în care 
este tradusă corect; noi credem, de asemenea, că şi Cartea lui Mormon este 
cuvântul lui Dumnezeu. 

9, Noi credem în tot ceea ce a revelat Dumnezeu, tot ceea ce revelează El 
în zilele noastre şi credem că El va revela încă multe lucruri măreţe și 
importante referitoare la Împărăția lui Dumnezeu. 

10. Noi credem în adunarea adevărată a lui Israel şi în restaurarea celor zece 
triburi; că Sionul (Noul lerusalim) va fi clădit pe continentul american; 
că Hristos va domni în persoană pe pământ și că pământul va fi înnoit 
și învăluit în gloria sa cerească. 

11. Noi afirmăm că avem dreptul de a-L preaslăvi pe Dumnezeu Cel Atot- 

` puternic, aşa cum ne îndeamnă propria conştiinţă, şi recunoaştem tu- 
turor oamenilor același drept de a preaslăvi cum doresc, unde doresc 
sau ceea ce doresc. 

12. Noi credem că trebuie să ne subordonăm regilor, preşedinţilor, con- 
ducătorilor şi magistraţilor și să ne supunem, să onorăm şi să 
susţinem legea. 

13. Noi credem că trebuie să fim cinstiţi, fideli, puri, binevoitori, vir- 
tuoşi şi că trebuie să facem bine tuturor oamenilor; într-adevăr, 
putem spune că urmăm îndemnul lui Pavel — „Credem toate lucrurile, 
sperăm toate lucrurile“; noi am îndurat multe lucruri şi sperăm să 
putem îndura toate lucrurile. Noi năzuim către tot ce este virtuos, 
vrednic de iubit, care are bună reputație sau este demn de laudă. 


(Joseph Smith) 

Provocarea lansată lumii de Cartea lui Mormon 


Treizeci şi două de condiţii cărora dumneavoastră, sau oricine 
altcineva, trebuie să vă conformaţi pentru a produce un text asemănător 
în condiţii comparabile, cu aceleaşi rezultate. 


1. Trebuie să aveţi 23 de ani. 

2. Nu trebuie să fi primit mai mult de 3 ani de învățătură oficială la școală. 

3. Trebuie să scrieți istoria unei vechi civilizații, de pildă a Tibetului, care 
să acopere o perioadă cuprinsă între anii 2200 î. Hr. — 400 d. Hr. 

4. Trebuie să inserați aici istoria a două națiuni separate și distincte, pre- 
cum și istoria unor grupuri sau naţiuni contemporane cu primele. 

5. Trebuie să descrieți culturile lor și instituțiile religioase, economice, 
sociale şi politice. 

6. Trebuie să introduceți în această istorie religia lui lisus Hristos și 
modelul vieţii creștine. 

7. Trebuie să scrieţi o povestire lungă, nu scurtă, de chiar 477 de pagini cu 
mai mult de 500 de cuvinte pe pagină. 

8. Trebuie să scrieți o carte cu 239 de capitole, din care 54 se vor referi 
la războaie, 21 la istorie, 55 la profeţii, 71 la doctrină, 17 la misionari 
și 21 la misiunea lui Hristos. 

9. Trebuie să îmbogăţiţi limba maternă cu 180 de substantive proprii. Ca 
termen de comparaţie, Shakespeare nu a adăugat decât vreo treizeci 
limbii engleze. 

10. Trebuie să ştiţi că descrierile voastre despre culturile acestor civilizații 
sunt necunoscute în momentul în care produceţi această povestire. 

11. Trebuie să începeţi acum și să terminaţi în 60 de zile povestirea ce 
cuprinde 2 600 de ani de Istorie. 

12. Trebuie să scrieţi această istorie pe baza cunoștințelor voastre actuale. 

13. Nu trebuie să faceţi nicio declaraţie absurdă, imposibilă sau contradictorie. 

14. Trebuie să evitaţi orice greșeală în întreaga carte. 

15. Trebuie ca o mare parte din fapte, din idei și din declaraţiile pe care le 
găsim în povestirea dumneavoastră să fie absolut incompatibile şi chiar 


în opoziţie directă cu opiniile curent răspândite în lume. Va trebui 

16. 


17. 


18. 


19. 


20. 


21. 


22. 


23. 


24. 


25. 


chiar să pretindem că nu se cunosc decât puține lucruri despre civi- 
lizația avută în vedere și despre cei 2 600 de ani de Istorie. 

Trebuie să declaraţi cu tărie și fără echivoc că povestirea dumnea- 
voastră nu aparține ficţiunii, ci ea este o istorie adevărată și chiar sfântă. 
Trebuie să faceți astfel încât povestirea dumneavoastră să îndeplinească 
profeţiile Bibliei, chiar în ceea ce privește modul exact al propriei sale 
apariții, scopurile și realizările sale, cât și persoana care le va publica. 
Trebuie să aveţi trei martori cinstiți și demni de încredere care să ateste 
lumii întregi că un înger din ceruri le-a apărut şi le-a arătat analele 
vechi după care veți declara că ați tradus povestirea voastră. 

Trebuie să chemați din ceruri vocea Mântuitorului pentru ca ea să con- 
firme acestor trei oameni că povestirea este adevărată şi că lor le revine 
responsabilitatea de a depune mărturie, apoi faceți așa cum fac ei. 
Trebuie să aveți alți opt oameni care să mărturisească lumii că au văzut 
și au atins tablele vechi, ale căror caractere întipărite le-au pipăit la 
lumina zilei. 

Trebuie să-i convingeţi să mărturisească pe cei trei şi pe cei opt martori 
fără a avea vreun beneficiu, dar cu prețul a mari sacrificii personale, cu 
riscul unor mari persecuții, chiar până pe patul lor de moarte. 
Trebuie să includeți în povestirea însăși această promisiune minunată, 
unică, „periculoasă“: „Și când veți primi aceste lucruri, vă îndemn să-l 
întrebaţi pe Dumnezeu, Tatăl Veşnic, în numele lui Hristos, dacă aceste 
lucruri nu sunt adevărate; și dacă îl veţi întreba cu o inimă sinceră şi 
cu bune intenții, având credinţă în Hristos, el vă va arăta adevărul prin 
puterea Duhului Sfânt.“ 

Trebuie să găsiți pe cineva care săvă finanţeze cartea, știind că nici el, 
nici dumneavoastră nu veți primi nicio remunerație. 

Trebuie să o publicaţi pentru orice națiune, orice trib, în orice limbă și 
pentru orice popor, declarând că este cuvântul lui Dumnezeu. 
Trebuie să invitați savanții şi specialiștii cei mai competenți să exa- 
mineze atent textul, să vegheze cu sârguinţă ca această carte să fie 
înmânată tuturor celor care sunt nerăbdători să-i dovedească neau- 
tenticitatea şi în egală măsură celor mai competenți pentru a-i dezvălui 


toate lipsurile. 

26. Trebuie, după če ați îndurat persecuții și insulte în următorii douăzeci 
de ani, să vă dedicați de bunăvoie viaţa în a mărturisi că povestirea 
vine de la Dumnezeu. 

27. Trebuie apoi să faceți astfel încât tot ce este evident şi toate profețţiile in- 
terne și externe să fie confirmate şi îndeplinite în următorii 123 de ani. 

28. Trebuie să dispuneţi verificarea celor pretinse în carte și să dovediți 
veridicitatea totală a celor mai mici detalii prin examene complete, 
dovezi ştiinţifice şi descoperiri arheologice făcute în timpul următo- 
rilor 135 de ani. 

29. Trebuie să ajungeţi, după mai bine de 135 de ani de analize considera- 
bile, la stadiul în care nicio afirmaţie sau faptă citată în carte să nu fie 
respinsă, ci dimpotrivă să fie stabilit în întregime că orice teorie sau 
idee care contestă originea sa nu a apărut decât pentru a se prăbuși, 
lăsând declarația dumneavoastră ca singura plauzibilă. 

30. Trebuie să faceţi cartea dumneavoastră atât de convingătoare, încât, 
după publicarea sa, mai mult de 3 000 de persoane pe an, majoritatea 
tineri și tinere, să fie dispuse să dea în medie doi ani din viaţa lor, pe 
cheltuiala lor sau pe cheltuiala familiilor lor, pentru a merge în lume cu 
scopul de a mărturisi că povestirea este adevărată. 

31. Trebuie să aveţi aprobarea unui mare număr de oameni de valoare, sa- 
vanţi, intelectuali, care să se ralieze acestei povestiri şi ideilor sale, fiind 
chiar în stare să-și sacrifice viața pentru ea. 

32. Trebuie ca zeci şi chiar sute de mii de oameni să mărturisească lumii, 
în următorii 135 de ani, că povestirea este autentică, pentru că ei au 
pus promisiunea la încercare, iar ea s-a adeverit; şi că veridicitatea le-a 


fost demonstrată prin puterea Duhului Sfânt. 


Cartea lui Mormon îndeplinește perfect toate aceste condiţii. Publicată: 
în 1830, ca traducere a tăblițelor de aur, ea este istoria unei foste civilizaţii 
a Americii. 


ISLAMUL 


Puţine sunt religiile care modelează atât de mult o societate așa cum o 
face islamul. Adesea sunt suficiente câteva secvenţe dintr-un film pentru a 
recunoaște că ţara în care a fost turnat este musulmană: îmbrăcămintea 
bărbaților și a femeilor, minaretul unei moschei, scrierea arabă, multiplele 
indicii nu lasă loc îndoielii. Totuşi greșeala este posibilă, atât de mult se 
asociază în mod firesc islamul lumii arabe și Orientului Mijlociu. Dacă am 
realiza același film în Java sau la chinezii Hui, fără a vorbi de Black Muslim 
americani, ambianța islamică nu ar mai fi atât de clară. 

Amprenta islamului asupra societății se explică prin faptul că este o 
religie completă care vine în contact cu toate momentele vieții personale 
sau sociale. Din acest punct de vedere, putem să-l comparăm cu ceea ce era 
creștinismul în vremea lui de glorie, când legile și moravurile aveau drept 
referință exclusivă doctrina Bisericii. Astăzi, toate țările musulmane se ra- 
portează la islam, chiar dacă există diferențe importante între ele în inter- 
pretarea pe care o dau acestui raport. În mod contrar, țările de cultură 
creștină au renunţat toate de a se mai raporta la Biserică, fie ea catolică sau 
protestantă, chiar dacă influenţa ei este profundă. 

Iată de ce ne imaginăm că islamul nu este în largul său decât dacă este do- 
minant în ţara în care este înrădăcinat. Se constată de altfel că aproape 75% 
din musulmani, adică 900 de milioane din 1 200 de milioane, trăiesc în 36 de 
țări unde islamul este majoritar. Altfel spus, islamul este minoritar sau aproape 
absent în 130 de ţări care, dintr-o populaţie totală de 2 600 de milioane de 

suflete, 55 de milioane sunt musulmani, abia depășind 2%. În schimb, şi este 
parțial o consecinţă a celor înfățișate mai sus, islamul se întinde pe un teri- 
toriu continuu și omogen: cu mici excepții, el nu atinge nici America, nici 
Europa, iar în Africa el nu este prezent în forță decât la nord de Ecuator. 
În Asia sunt cei mai mulţi, pentru că jumătate din musulmanii din lume 
trăiesc grupați în patru țări: Indonezia, Pakistan, Bangladesh și India. 

Islamul le oferă acestor popoare diferite sentimentul de apartenență 
la o comunitate, Ummat, care unește credincioşii dincolo de diferențele 
culturale evidente. 

Pentru a intra în islam, formalităţile sunt simple: noul adept se purifică 
prin spălarea rituală, un duș de exemplu, și pronunţă cu sinceritate formula 
profesiunii de credință șahada:?. 

În schimb, este mult mai greu să părăsești islamul. Conform Coranu- 
lui, cel care abjură islamul merită moartea. S-ar părea deci că renumitul 
verset din Coran „Nu este silire la credință!“ înseamnă numai că nu este 
permis ca necredincioșşii să fie convertiți cu forța. Islamul prevede de 
asemenea pentru unii dintre ei un statut de protejat, numit dhimmaf, care 
favorizează credincioșii religiilor „Cărţii“, mai ales evreii și creştinii, în 
raport cu idolatrii cum sunt, de exemplu, animiștii. Totuși ordinea co- 
munității musulmane nu trebuie tulburată. 

Nu este mai puțin adevărat că nemusulmanul într-o ţară a islamului 
nu este considerat un cetățean ca toți ceilalți și el simte uneori mai mult 
sau mai puţin discret caracterul anormal și dureros al condiţiei sale. 

Situațiile variază în mod considerabil de la o ţară la alta. În Africa de 
Nord și mai ales în Maroc și în Tunisia, principiile non-constrângerii sunt 


1 Umma este cuvântul abstract derivat din umm, „mamă“, tot aşa cum cuvântul patrie 
provine din „tată“. 

2 La ilah ila'llah wa Muhammed rasul Allah, literalmente „Nu există altă divinitate în afară 
de Dumnezeu și Mahomed este profetul lui Dumnezeu“, sahada înseamnă „mărturisire“, şahid 
este cel care mărturisește, adesea un martir. Orașul iranian Mashhad este „locul martiriului“. 

3 Sura 2 din Coran, „Vaca“, verset 256; „la ikrah fid-din“. 

+ Dhimmadată de la sfârşitul dinastiei omeyyazilor, în secolul al VIII-lea. Ea nu a exis- 
tat niciodată în islamul şiit și nu mai este în mod explicit în uz în islamul sunnit din zi- 
lele noastre. 

perfect respectate. La polul opus, în Arabia Saudită, la islamul wahhabit, 
nu se pune problema admiterii prezenței unei biserici sau a unei sina- 
gogi și este interzisă celebrarea slujbei sau a oricărui alt cult într-o casă 
particulară. Intoleranța merge până la interzicerea meselor de Crăciun în 
restaurante. Consumul, chiar foarte moderat, de alcool este interzis tu- 
turor, inclusiv nemusulmanilor. Aceste diferențe de atitudine se explică 
prin structura islamului sunnit, majoritar până la 90%, care nu presupune 
existența unui cler, în consecinţă, nici autoritate religioasă centralizată. 
Aceasta înseamnă că un rol important revine iniţiativei specialiștilor 
Coranului, ulemalele!, și responsabililor moscheilor, imamii, pentru a in- 
terpreta principiile islamului. 


PRINCIPIILE ISLAMULUI 


Islamul este de o mare simplitate în principii; Dumnezeu este unic şi 
atotputernic, el le-a revelat oamenilor un text, Coranul, care a fost trans- 
mis prin intermediul unui bărbat, Mahomed. 

Coranul este cuvântul lui Dumnezeu. Mahomed nu este autorul, el a 
primit textul de la Gabriel, îngerul lui Dumnezeu. 

Textul, perfect şi complet, acoperă toate nevoile omului și societăţii. 
Coranul este referința supremă în orice domeniu: spiritualitate, drept, 
politică, economie, științe, morală individuală sau colectivă. 

A recunoaște atotputernicia lui Dumnezeu înseamnă a i te supune 
voinţei sale. Sensul cuvântului islam este exact „supunere“. Supunerea 
față de Dumnezeu constă în a asculta cuvântul său, adică a respecta cu 
rigurozitate prescripţiile Coranului. 

Cele mai importante dintre ele sunt „cei cinci stâlpi ai islamului: pro- 
fesiunea de credință (șahada), rugăciunea de cinci ori pe zi, postul, po- 
mana (zakkat) şi pelerinajul (had))?. Dar un bun musulman trebuie să 


1 Âlim, având pluralul ulema, înseamnă, „savant“, în sensul de doctor în Coran. 
2 Rugăciunea, postul şi pelerinajul sunt obiectul dezvoltărilor detaliate în secțiunea 
„Omul şi religia“. 

cunoască bine Coranul în întregime, pentru că toată viaţa sa publică și 
particulară trebuie să se desfășoare în conformitate cu acesta. Coranul 
recomandă de altfel credincioșilor să-l recite ori de câte ori este posibil. 
Mii de credincioși îl știu pe de rost de la un capăt la altul. 

Uneori, mesajul Coranului poate lăsa loc interpretărilor, dar nu pentru 
că inteligența umană este limitată. Islamul admite ca adevărată interpretarea 
pe care profetul Mahomed a dat-o prin modul său de viață, precum și prin 
învățătura sa. Texte complementare, numite hadith, relatează această in- 
terpretare. Autenticitatea lor este asigurată prin grija extremă pe care o au 
specialiștii musulmani de a nota cu atenţie sursele, apărând astfel o suită 
cronologică a numelor celor care au cules această învățătură. Pentru a face 
o comparație juridică, Coranul este Legea, provenind dintr-o putere supe- 
rioară, şi textele complementare — hadith — sunt jurisprudenţa, adică modul 
în care a fost interpretată legea. 

Credința musulmanilor se referă la tot ce conține Coranul. Un hadith 
rezumă această credinţă astfel: „Să crezi într-un Dumnezeu unic, în mesa- 
gerii săi îngerii, în cărţile sale revelate, în mesagerii săi umani, în Învierea 
din Ziua de Apoi, în discernerea între bine și rău cu ajutor divin." 

Acest lucru merită câteva comentarii: 


e Credința într-un Dumnezeu unic nu este proprie islamului, ea aparţine 
majorității zdrobitoare a celor care cred într-un univers creat. Totuşi, 
rigoarea cu care unicitatea lui Dumnezeu este afirmată de musulmani 
îi face pe unii dintre ei să le reproșeze creștinilor că adoră un Dum- 
nezeu în trei persoane. 

e Îngerii sunt foarte prezenți în Coranul ce, să ne amintim, a fost transmis 
prin Gabriel profetului Mahomed. Coranul îl menționează de asemenea 
pe Arhanghelul Mihail, fără a-i indica atribuțiile, şi pe Malik, paznicul 
iadului, şi evocă existenţa altor îngeri fără a specifica numele şi rolurile 
lor. Îngerii au diferite roluri: să susțină tronul lui Dumnezeu, să-l slăvească 
pe Dumnezeu şi să-i servească drept mesageri... 


! Un bărbat care ştie tot Coranul pe de rost este numit hafiz, adică în mod literal, 
„păstrătorul'. Acesta este şi numele unui poet persan celebru. 

e Revelația lui Dumnezeu nu se limitează numai la Coran, care este cu- 
vântul lui Dumnezeu în stare pură. Ea se regăseşte de asemenea în 
mesajul altor cărți. Coranul indică în mod explicit: „foile lui Avraam“, 
adică primele cinci cărți ale Bibliei, Tora, numită „foaia lui Moise“, Psalmii 
lui David, care fac parte din Biblie, şi Evangheliile. Islamul le oferă un 
loc aparte celor care se raportează la una sau la cealaltă din aceste cărți. 
Ei sunt consideraţi „popoarele cărții“ (în arabă, ahl el kitab). Una din 
consecinţe este că i se permite unui musulman să se căsătorească cu 
o evreică sau cu o creştină lăsând-o să-și practice religia!. 

e  Mesagerii umani sunt profeţii (nabi sau rassul în arabă). Aceștia sunt 
oameni de o mare virtute și modele de comportament aleși de Dum- 
nezeu pentru a transmite revelațiile al căror conţinut fundamental 
este constant — unicitatea lui Dumnezeu, interzicerea răului... dar a 
cărui formă poate varia în funcție de mediul social căruia se adresează 
aceste revelații. Ceea ce explică trimiterea, rând pe rând, a unor profeți 
printre care Coranul îi menționează pe: Adam, Enoh, tatăl lui Matusalem, 
Avraam, lacob, David, Moise, lisus, loan Botezătorul şi Mahomed. Această 
listă nu este exhaustivă. Coranul ne învaţă chiar că orice naţiune are 
un profet, dar după Mahomed nu va mai veni niciunul. 

e Când Dumnezeu va hotărî că a sosit timpul, universul va fi distrus, apoi, 
după o vreme, fiecare va fi readus la viaţă. Atunci va veni Judecatea de 
Apoi care ne va decide soarta în funcţie de faptele din viața noastră. Ceea 
ce reprezintă infernul și paradisul este mai presus de orice imaginaţie; 
credinciosului i se cere numai să creadă. 

e Doar Dumnezeu singur cunoaște binele și răul. Morala ce trebuie res- 
pectată pentru a fi mântuit este conținută în Coran, cel puţin în principii. 
Această morală este codificată prin legea musulmană, Șaria, care 
cuprinde şi elemente pur legislative: statutul personal, reglementarea 
comerțului, dreptul penal etc. 


1 Unui musulman îi este interzis să se căsătorească cu o necredincioasă, iar unei 
musulmane să se căsătorească cu un non-musulman. Coranul confirmă cărţile reve- 
late înaintea lui, dar conform islamului, Tora evreilor şi Evangheliile creștinilor au 
fost alterate. 


220 


michel malherbe 


Pentru un musulman, islamul este religia perfectă: el este încununarea 
și împlinirea revelației divine. Tora și Evangheliile sunt cărți sfinte re- 
velate de Dumnezeu, asemenea Coranului. Astfel, musulmanii iau pe 
socoteala lor evenimentele Istoriei sfinte și se consideră drept fii spiri- 
tuali ai lui Avraam. La fel, islamul recunoaște venirea pe lume miracu- 
loasă a lui lisus Hristos, născut din Maica Domnului!. De ce Dumnezeu 
nu ar fi făcut să se nască un om fără tată, din moment ce el l-a creat pe 
Adam fără tată și fără mamă? lisus este cel mai mare profet care a trăit 
înainte de Mahomed; el va fi de altfel chemat să conducă Judecatea de 
Apoi. Acest rol excepțional al lui Iisus face de neconceput pentru un 
musulman supliciul morţii sale; ar fi avut loc deci o substituire și cel 
care a murit pe cruce ar fi fost un necunoscut. Totuși dacă evreii greşesc 
în a nu-l recunoaște pe Iisus ca profet, creștinii se rătăcesc în a-l consi- 
dera pe lisus fiul lui Dumnezeu. Aceasta ar însemna să jignim măreţia lui 
Dumnezeu imaginându-ne că el ar fi luat formă umană și este contrar 
Unicităţii sale să fi existat un Om-Dumnezeu pe pământ: Dumnezeu nu 
poate avea „asociat“. 

La fel, Duhul Sfânt, anunţat de lisus sub numele grec de paraclet, avocat, 
nu este o persoană divină, ci Mahomed, ultimul dintre profeţi, căruia 
Dumnezeu i-a încredinţat ultima dintre cărțile revelate, Coranul, definitiv 
și intangibil. 


CORANUL 


Arhanghelul Gabriel — Djibril în arabă —, mesagerul lui Allah, este cel care 
a transmis lui Mahomed textul divin al Coranului. Această revelație a fost 
progresivă și ea s-a făcut în etape, pe o perioadă de 23 de ani, 13 ani la Mecca 
și 10 ani la Medina. S-a întâmplat chiar ca unele versete să fie anulate și 
înlocuite cu o versiune ulterioară. 


! lisus se spune [ssa în arabă, iar Maria, Mariam. 
2 Acest raționament face dificilă interpretarea evoluționistă a creării omenirii. 

Mesajul lui Dumnezeu a fost transmis pe cale orală şi profetul l-a dictat 
atunci unui secretar. În fiecare an în luna Ramadanului, profetul îi recita 
Arhanghelului Gabriel ceea ce îi fusese revelat până atunci. 

Nu știm exact în ce ordine au fost revelate diferitele capitole din 
text. Al treilea calif, Othman, de teama divergenţelor între copiști, a 
hotărât redactarea unui text de referință unic pe baza documentelor 
pe care le dețineau predecesorii săi. Acesta este Coranul care s-a impus, 
fiind referinţa și în zilele noastre. Astfel, profetul nu a efectuat nici- 
odată în timpul vieții o verificare și o compilație a textelor scrise ale 
revelației. 

Forma oficială a Coranului, admisă de toți musulmanii, cuprinde 
114 capitole, „surele“, compuse dintr-un număr variabil de versete, numite 
„ayat“!. În Coran, surele sunt clasate începând cu cele mai lungi și ter- 
minând cu cele mai scurte. Prima sură este singura care face excepție, 
Al-Fatiha, „prologul“, al cărui text este următorul: 


„Slavă lui Dumnezeu, Domnul lumilor, 
Milosul, Milostivul, 
Stăpânul Zilei Judecăţii! 
Ție ne închinăm, Ţie îţi cerem ajutorul. 
Călăuzește-ne pe Calea cea Dreaptă, 
calea celor binecuvântați de Tine, 


și nu a celor care te-au supărat, și nici a celor rătăciți.“? 


1 Cuvântul „sura“ avea ca rădăcină sour care înseamnă „zid“, „meterez“, ne gândim că 
este vorba deo analogie cu un meterez care protejează un bun preţios sau, ceea ce este ace- 
laşi lucru, o separare între diferitele capitole ale revelației. Cuvântul aya (plural ayat) are 
sensul de „semn“, semnul lui Dumnezeu. Cele 114 sure totalizează 6 236 de versete. 

2 Traducerea acestei sure din Coran este preluată din traducerea Coranului în limba 
română, admirabil realizată de George Grigore. Sura este numită „Deschizătoarea“, este 
meccană și are doar 7 versete. După cum mărturiseşte George Grigore, a preferat să redea 
în limba română arabul Allah prin Dumnezeu din dorința mărturisită de „a indica prin 
aceasta monoteismului iudaico-creștino-islamic.“ (A se vedea George Grigore în Notele 
explicative la traducerea Coranului în limba română, ed. cit., p. 471) (n. coord.). 

A doua sură este cea mai lungă, având 286 de versete; ea se intitulează 
„Vaca“, deoarece se menţionează ordinul dat de Dumnezeu lui Moise să 
sacrifice o vacă; majoritatea indicaţiilor cu privire la practicarea cultului 
sunt reunite în această sură. 

A treia sură, „Neamul lui Imran“, cuprinde 200 de versete; a patra, 
„Femeile“, 175 de versete și aşa mai departe până la sura 114, „Oamenii“, 
care nu are decât 6 versete. 

Cititorul occidental care lecturează Coranul în traducere rămâne sur- 
prins de aranjarea haotică a textului care amestecă fără nicio legătură lo- 
gică, precum Vechiul Testament din Biblie, îndemnuri morale, dispoziții 
juridice, pilde edificatoare etc. Totuși o bună parte din atracția Coranului 
provine din frumusețea poetică a limbii. Coranul este deci inimitabil și 
constituie un adevărat miracol. 

Anumite dispoziţii ale Coranului, ce constituie în mod sigur un progres 
pentru societatea arabă din secolul al VII-lea, par astăzi anacronice, cel 
puțin pentru un spirit occidentalizat. De exemplu, Coranul codifică anu- 
mite raporturi între stăpân și sclav și admite aplicarea legii talionului 
(„Ochi pentru ochi și dinte pentru dinte“). În ceea ce priveşte regulile refe- 
ritoare la femeie, ele sunt concepute pentru a o proteja într-o societate 
dominată de bărbat; regulile par evident retrograde dacă privim din 
perspectiva egalității bărbatului cu femeia. 

Aplicarea strictă a Coranului la epoca actuală este împiedicată în mod 
fatal de evoluția modernă a obiceiurilor. lată de ce fundamentaliștii musul- 
mani resping societatea occidentală care pervertește omenirea, din cauză 
că ea îi îndepărtează de practicarea Coranului. 

Totuși islamul recunoaște că nu toate detaliile vieții în societate sunt 
reglementate prin Coran, ceea ce nu este nici interzis, nici recomandat 
este lăsat la libera apreciere a fiecăruia. Deci, prin analogie cu riscurile 
provocate de alcool, de exemplu, vom condamna consumul de droguri. 
Această parte inevitabilă a interpretării ar putea conduce la o lectură 
„modernistă“ a întregului Coran, și pentru acest lucru lumea musulmană 
în totalitatea sa nu pare încă pregătită. 

Fără un asemenea efort, nu ne imaginăm cum islamul ar putea să se 
extindă la întreaga umanitate, conform ţelului său declarat. 

DIFERITELE FORME ALE ISLAMULUI 


Deși referința la Coran dă unitate întregului islam, de care musulmanii 
sunt foarte atașați, există și aici, ca în celelalte mari curente spirituale, 
divergențe și grupări interne a căror origine se află adesea mult mai mult în 
rivalitatea intereselor politice sau a ambițiilor personale decât în aspectul 
propriu-zis religios. 

Islamul are, mai mult decât alte religii, ambiția de a controla întreaga con- 
duită a societății și în mod firesc el este mai adânc implicat în viaţa politică. 

În sfârșit, egalitatea musulmanilor în fața legii Coranului permite, poate 
mai mult decât în religiile ierarhizate, interpretări numeroase referitoare 
la punctele tratate neexplicit în Coran sau în tradiție. 

Se constată în orice caz, în cursul Istoriei, o proliferare a conflictelor în 
care se amestecă în mod confuz politicul și religia fără ca să se poată de- 
termina întotdeauna factorul preponderent. O rivalitate politică este ast- 
fel cel mai adesea justificată și explicată prin rațiuni religioase care 
persistă după dispariția problemei politice și lasă urme adesea adânci 
chiar în islam. 

Este totuși posibil de clarificat descrierea acestor curente și orientări 
diferite clasificându-le în trei mari grupe inegale ca importanţă: 


a Ssunnismul 
e șiismul 
« kharidjismul. 


Primul curent, sunnismul, cuprinde o majoritate zdrobitoare, aproape 
90% din musulmani. 

Șiismul numără în jur de 10%, iar kharidjismul ar putea fi trecut 
sub tăcere dacă nu ar ilustra destul de bine modul de formare, încă de la 
începuturile islamului, a ceea ce unii numesc o sectă. 

Ceea ce diferențiază în mod fundamental aceste trei curente este, la 
origine, chestiunea legitimităţii califului, acela care este chemat să conducă 
întreaga comunitate musulmană în locul profetului Mahomed. 

Pentru sunniti, legimitatea aparține tovarășilor profetului. Succesorii lor 
au fost desemnați în diferite moduri, mergând până la un califat ereditar 
de facto. 

Pentru șiiți, legitimitatea aparține rudelor de sânge ale profetului, prin 
ginerele său, Ali. 

Pentru kharidjiţi, orice credincios cu o virtute ireproşabilă poate să 
fie liderul comunităţii dacă aceasta îl desemnează în unanimitate. 

Disputa succesiunii datează din primii ani ai islamului, din momentul 
bătăliei de la Siffin în 657, când partizanii lui Ali, ginerele profetului Ma- 
homed și cel de-al patrulea calif, s-au opus lui Muawiyya, guvernatorul 
Siriei desemnat de cel de-al treilea calif, Othman, și pe care Ali voia să-l 
destituie. În cursul bătăliei care era în avantajul lui Ali, partizanii lui 
Muawiyya au solicitat un armistițiu legând versete din Coran la lăncile 
lor. A avut locun arbitraj care i-a fost defavorabil lui Ali. Unii dintre par- 
tizanii lui Ali i-au reproșat acestuia că a acceptat arbitrajul, continuând 
să-l recuze pe Muawiyya care îndrăznise să lupte împotriva lui Ali: ei au 
devenit kharidjiți. Alții au rămas partizanii lui Ali, aceștia sunt şiiţii (chia 
înseamnă „partid“). Ceilalţi sunt sunniţii (de la sunna, „tradiţie“). 


CALIFATUL 


Instituția califatului datează de la începuturile islamului, dar ea 
a cunoscut interpretări diverse. Cuvântul „calif“, khalifa în arabă, desem- 
nează literalmente un înlocuitor, un locotenent; el a fost mai întâi aplicat 
primilor trei succesori ai profetului. Unii musulmani considerau că ale- 
gerea califului trebuia să se facă în funcţie de criteriile de competență 
și de calitățile morale, în timp ce alții le acordau un privilegiu descen- 
denților pe linie sangvină. Procedura de învestitură a califului nu a 
fost niciodată stabilită şi de-a lungul Istoriei au fost folosite formule 
foarte diferite. 

Începând cu secolul al VII-lea, omeyyazii au introdus principiul 
dinastic şi, pentru a da încă și mai multă greutate puterii lor, ei au decre- 
tat că rolul califului era de reprezentant al lui Dumnezeu pe pământ și 

nu al profetului. Au adăugat însă o precizare: califul nu putea să fie 
fiul unei concubine nearabe. 

La căderea omeyyazilor, abassizii au întemeiat la Bagdad un califat 
la care aveau acces doar descendenţii familiei profetului. Califatul a fost 
transferat în Egipt până în 1517, dată la care a încăput pe mâinile lui 
Selim cel Groaznic, sultan turc din Istanbul. Califatul a fost desfiinţat 
de Ataturk în 1929, după ce acesta l-a redus în 1924 la rolul de simbol 
al solidarităţii islamice. 


MARILE CURENTE ALE ISLAMULUI 
Coranul, cuvântul lui Dumnezeu 


Comentariile făcute de profet și de însoțitorii săi 
(hadithuri) 


Interpretarea Coranului și comentarii 


Sunnism Șiism Kharidjism 
hanefiți ismaeliţi 
malekiți alawiți 
șafiiți druzi 
hanbaliți 


Totuşi, suveranitatea turcă a otomanilor nu s-a impus niciodată în 
Maroc, unde sultanul este moștenitorul califului omeyyad de Cordoba, 
stabilit în Andaluzia în 756, la venirea la putere a abassizilor. Putem deci 
să susţinem că sultanul Marocului este ultimul calif existent, el este 
Comandantul credincioșilor, dar autoritatea sa nu depășește limitele 
regatului Marocului. 

Se constată că în cursul celor douăsprezece secole de Istorie, prin- 
cipalul rol al califului a fost înainte de toate cel de șef religios al co- 
munității credincioșilor, dar el s-a confundat adesea cu cel de sultan, 
șeful politic. Este mai ales cazul islamului şiit al cărui imam deține 
funcţii politico-religioase care le includ și pe cele ale califului. 

Ne imaginăm inexplicabilele dificultăți politice pe care le-ar ridica 
în zilele noastre orice tentativă de instaurare a unui califat pentru în- 
treaga lume musulmană. Aceasta este totuşi speranța cu care se hrănesc 
musulmanii fundamentalişti care doresc unitatea islamului prin 
supunerea față de legea religioasă. 


SUNNISMUL 


O mulțime de peste un miliard de oameni, uniţi prin aceeași credinţă, 
cuprinde în mod fatal diferite sensibilități. 

În sunnism acestea se exprimă în patru școli care nu se disting decât 
prin puncte relativ minore referitoare la filosofie, drept sau modul de a-și 
face rugăciunea. 

Aceste școli sau rituri al căror nume derivă de la cel al fondatorului 
lor sunt, în ordine cronologică, următoarele: 


e hanefiții 
. malekiții 
e gafiiții 

e hanbaliții. 


Ele reglementează elementele de drept musulman sprijinindu-se pe 
patru principii de importanță descrescătoare: 


e Coranul 

e tradiția sau sunna, care a dat numele său sunnismului 

e analogia cu cazuri asemănătoare din punct de vedere juridic 
e consensul comunității. 

Există mici diferențe de interpretare asupra ultimelor două aspecte 
care diferențiază aceste şcoli. Astfel, de exemplu, malekiţii consideră con- 
sensul comunității exprimat prin acela al savanților în teologie, ulemale, 
în timp ce hanefiții admit o interpretare personală, dacă ea este orientată 
spre binele comunității. Hanefiţii fac în mod frecvent referință la analogii 
motivate cum se cuvine. Șafiiţii (se poate scrie şi shafiit) pun accentul pe 
tradiție (sunna) și consideră că există consens dacă există acordul tuturor 
riturilor; judecata personală este recuzată. Hanbaliţii, minoritari, dau ca 
și malekiții o mare importanță consensului savanților în teologie. 

Un mic detaliu permite recunoașterea malekiților cu ocazia rugăciunii: 
alături de şiiţi, ei sunt singurii care țin brațele de-a lungul corpului în timp 
ce alte rituri țin braţele pe piept, mâna stângă susținând mâna dreaptă. 

Diferenţele de rit nu pun nicio problemă musulmanilor: fiecare poate 
urma fără niciun scrupul serviciile religioase ale altor rituri. 

Din punct de vedere geografic, patru rituri se regăsesc în următoa- 
rele țări: | 


e Hanefiții: Irak, Siria, Afghanistan, Pakistan, India, Turcia, China şi 
o mică minoritate în Egipt 

e  Malekiţii: Egipt(maialesîn Egiptul de Sus), Africa de Nord şi Africa 
Neagră (cu excepția Africii Orientale) 

e Șafiiții: Egiptul de Jos, Africa Orientală, Iordania, Sudul Arabiei, 
Indonezia, Asia de Sud-Est 

e  Hanbaliții: Arabia Saudită (wahhabismul este o ramură a lor). 


Aceste diferenţe de rituri în interiorul sunnismului nu au practic nicio 
influență asupra vieții religioase zilnice a musulmanilor. 

Diversitatea islamului se exprimă mai curând în distincţia între sunnism 
și șiism pe de o parte, dar mai ales, așa cum vom vedea mai departe în legă- 
tură cu practica religioasă, între concepțiile mai mult sau mai puţin mistice 
ale religiei. 

lată de ce, după ce am prezentat caracteristicile principale ale șiismului 
și kharidjismului, vom reveni asupra diferitelor forme ale practicii religi- 
oase a islamului așa cum se exprimă acesta mai ales în confrerii. 

ȘIISMUL 


Așa cum s-a văzut, lupta pentru putere pare să fie motivul istoric cel.mai 
evident al rupturii între sunnism și șiism. 

Totuși, această chestiune a legimității puterii este astăzi foarte înde- 
părtată și divergențele dintre cele două forme ale islamului sunt de acum 
înainte de natură pur doctrinală: ele amintesc, păstrând măsura, pe cele 
care există între catolici și protestanți. 

În aparenţă, referința la Coran îi dă unitate islamului tot așa cum refe- 
rinţa la lisus Hristos este împărtășită de toți creștinii. Respectarea Cora- 
nului ce caracterizează în mod vizibil un bun musulman îi conduce pe 
șiiți și pe sunniţi la o practicare foarte asemănătoare. Diferenţele dintre 
cele două curente se referă la următoarele puncte principale: 


e Șiiții numesc în fruntea comunităţii credincioșilor un imam (literal: 
„Cel care este în față“). Funcţia sa este în același timp religioasă și 
politică, contrar califului sunnit care nu are decât o putere temporară, 
aceea de a face să fie respectată legea islamică. Imamul primește de la 
Dumnezeu o iluminare pentru a o interpreta şi a o adapta. 

e [mamul şiit este un descendent al profetului și al ginerelui său, Ali. El 
este o ființă înzestrată cu calități supranaturale datorate acestei filiații: 
autoritatea și deciziile sale sunt infailibile!. 

e Descendența istorică a imamilor şiiţi s-a oprit la cel de-al 12-lea din- 
tre ei. Acesta, Mahomed el Gawan (numit Mahdi), a dispărut în secolul 
al IX-lea. El nu a murit, ci a fost „ascuns“; el este ascuns ochilor oamenilor 
și va reveni la sfârșitul veacurilor. Șiiții aşteaptă întoarcerea ultimului 
imam, Mahdi, tot așa cum evreii îl așteaptă pe Mesia. Această teologie 
originală nu are echivalent în sunnism. 


! În schimb, așa cum vom vedea în capitolul despre cler, sunniţii îl numesc imam pe cel 


care conduce rugăciunea la moschee. Există adesea mai mulți imami la moschee. Imamul 
sunnit este un simplu credincios ales dintre credincioși pentru cultura și reputația morală, 
dar rolul său nu este nici supranatural, nici sfânt. 

e Interpretarea Coranului de către şiiţi este mai mult alegorică decât li- 
terală. Imamul, succesorul profetului, este păstrătorul unei cunoașteri 
secrete care îi permite interpretarea religiei. 


Sunt 100 de milioane de șiiți, iar 56 de milioane trăiesc în Iran. Această 
țară este singura cu o populație aproape în întregime şiită (93% din totalul 


locuitorilor). De aceea nu este de mirare că mentalitatea iraniană, foarte 


diferită de cea arabă, are imprimat șiismul în specificul său. În mare mă- 
sură, naționalismul iranian s-a folosit de șiism pentru a se proteja de 
pericolele unei prea mari arabizări. Nu trebuie să uităm că rivalităţile și 
uneori dușmănia au fost întotdeauna foarte puternice între arabi şi persani. 
Cele două popoare, în afară de islam, au puţine lucruri în comun: ei aparțin 
unor grupuri lingvistice diferite, semită și indo-europeană, iar culturile lor 
sunt net distincte. În ciuda unei puternice arabizări a vocabularului și a is- 
lamizării modului de viață, Iranul îşi păstrează identitatea originară, chiar 
și în practicile cerute de religie. | 

Astfel, pentru a nu cita decât câteva exemple, renumitele miniaturi 
persane nu țin deloc cont de interdicția coranică de a reprezenta oameni 
sau animale; calendarul încă în vigoare în Iran este zoroastrian, cel al is- 

lamului nefiind folosit decât strict legat de religie. În ceea ce-i priveşte pe 

celebrii poeți persani, ei nu au ezitat niciodată să facă elogiul vinului și 
al beţiilor, chiar dacă s-a putut găsi pentru aceste cuvinte un simbolism 
mistic... 

O altă particularitate a șiismului este existența unui cler profesional 
format din mollahi, hodjatoleslami și ayatollahi!. Mai curioasă este prac- 
tica mariajului temporar care se referă la noțiunea coranică muta'a, ter- 
menul juridic aplicat bucuriei... de a poseda un bun. Puternic datorită 
acestei baze religioase, șiismul, mai ales cel iranian, practică o „căsătorie“ 
uneori provizorie, înregistrată de mollah în schimbul unei retribuţii cores- 
punzătoare. Aceasta este desigur o sursă de abuz și de glume. Acum câteva 
zeci de ani, a face pelerinajul în orașul sfânt iranian Qom era, pentru o vă- 
duvă sau pentru o femeie divorțată, sinonim cu a merge să petreacă cu 


1 Pentru mai multe detalii, a se vedea mai departe. l 

un student la teologie al cărui devotament era plătit pentru finanțarea 
studiilori. 

O dispoziţie islamică de care se folosește foarte mult șiismul este aceea 
a Ritman-ului care autorizează disimularea credințelor în caz de risc per- 
sonal grav. Cum nu ştim niciodată la ce ne expunem, această derogare este 
adoptată cu mult entuziasm în Iran, mai ales în afara domeniului religios. 

În ciuda importanţei lor, particularitățile șiismului nu sunt vizibile în 
practica de zi de zi a credinciosului. Islamul, contrar creștinismului, in- 
sistă pe ceea ce-l unește și nu pe ceea ce-l separă. Este musulman cel care 
crede în unicitatea lui Dumnezeu, în misiunea profetului și în caracterul 
revelat al cuvântului lui Dumnezeu în Coran. De aici decurg obligațiile — 
rugăciune, post, pomană și pelerinaj — ce sunt aceleaşi pentru toţi credin- 
cioșii. În consecință, un șiit se manifestă ca un musulman sunnit și nu 
există nicio segregație, de exemplu în moschei sau cu ocazia pelerinajului 
la Mecca. Cel mult putem să recunoaștem un șiit după poziția adoptată în 
timpul rugăciunii: se prosternează punând fruntea nu direct pe covo- 
rașul de rugăciune, ci pe o piatră de Kerbala, un fel de cărămidă mică de 
mărimea unei piese de domino în care se află schița moscheii din orașul 
respectiv, situat puțin mai la sud de Bagdad. Acolo a fost omorât Hussein 
(scris mai precis Husayn), fiul lui Ali și cel de-al treilea imam șiit. 

În religia populară, credința în caracterul semidivin al imamului lasă 
totuși urme: unii şiiţi nu refuză să creadă că ultimul imam intervine din 
când în când pe pământ; îl consideră destul de puternic şi omniprezent 
pentru a-i adresa rugăciuni sau mesaje oriunde, de exemplu într-o sticlă 
aruncată în mare sau într-un puț, convinși fiind că imamul va fi capabil 
să-i afle conținutul. Încă o dată, nu este vorba aici decât de credinţe 
populare apropiate de superstiție, care nu au aprobarea șiismului oficial. 

Ca și islamul sunnit, șiismul nu mai evită venerarea personajelor sfinte 
prin evlavia populară. Echivalentul persan al ascetului musulman este 
imamzadeh, literal „fiul Imamului“. Dar ceea ce diferențiază în modul cel 
mai vizibil șiismul de sunnism este impresia de tristeţe sfâșietoare care se 
degajă în timpul „sărbătorilor“ religioase șiite. În mod deosebit, martiriul 


1 Această căsătorie provizorie se numește sir€ în persană. 

lui Hussein, comemorat pe data de 10 a lunii de moharam, după calendarul 
lunar, este însoțit de procesiuni sinistre cu vaiete, gemete și autoflagelări. 
Este o dovadă de evlavie să mărturisești astfel vitregia destinului. 

Pentru a încheia scurta descriere a caracteristicilor șiismului, nu 
trebuie să uităm că această formă de islam a permis numeroase speculații 
teologice, pe linia gustului iranian pentru intelectualism. Doctrina șşiită 
i se opune într-adevăr în mod radical sunnismului prin credința în sensul 
ascuns al religiei, la care au acces numai spiritele superioare. Plenitudinea 
acestei cunoașteri îi este rezervată imamului, dar șiismul constituie un 
teren favorabil înfloririi mișcărilor elitiste atrase de simbolism și ezoterism. 

Printre aceștia, unii rămân în ortodoxia şiită, dar caută o apropiere 
mistică de Dumnezeu, în timp ce alţii au constituit adevărate religii distincte 
legate cu numele de islam, dar profund originale!. Trei dintre ele dăinuie și 
astăzi şi sunt reprezentate de: 


 ismaeliți 
e alawiți 
e druzi. 


Ismaelismul 


Ismaelismul este asociat în general cu persoana lui Agha Khan, deși 
acesta nu a fost recunoscut ca șef spiritual de întreaga mișcare. 

Ismaelismul s-a născut din reforma șiismului promulgată de Ismail, 
fiul cel mare al celui de-al șaselea imam șiit, Djafar. Totuși Ismail a murit 
în 762, cu 14 ani înaintea tatălui său, și nu a putut niciodată să-și exercite 
funcțiile de imam care-i reveneau de drept. Partizanii lui Ismail l-au recuzat 


! Printre descendenții aberanţi dispăruți ai şiismului ismaelit, trebuie să amintim ce- 
lebra sectă a Hașișinilor, literalmente „fumătorii de haşiş“, de unde vine numele de asa- 
sin. Marele lor șef, Bătrânul Muntelui, sub influența drogului își transforma în fanatici 
adepții și îi trimitea să semene teroarea. Cartierul general al organizaţiei, fortăreața Ala- 
mut, la vreo 100 kilometri la vest de Teheran, a fost distrusă în 1256. 

pe al șaptelea imam şi pe următorii și au rămas atașați stăpânului lor, 
considerat ca un „al 7-lea imam ascuns!“. 

Ca orice curent islamic, ismaelismul nu se referă decât la domeniul 
spiritual; el a fost la putere în timpul glorioasei dinastii egiptene fatimide 
din 973 până în 1171. Astăzi strălucirea ismaeliților nu mai este deloc 
politică, dar comunitatea lor, foarte unită, dispune de o mare influență 
economică. Un mare număr de ismaeliți ocupă poziții de invidiat în Între- 
prinderi din diferite ţări ca Regatul Unit al Marii Britanii, Portugalia, Bel- 
gia, Canada, Franţa și unele ţări din Africa Orientală. Agha Khan însuși 
controlează numeroase societăți și averea sa este celebră. 

Strălucirea spirituală a ismaeliților depășește cu mult cadrul mișcării lor. 
Poate de aceea se spune uneori că există 10 milioane de ismaeliți. De fapt, 
putem evalua numărul lor ca depășind ușor un milion, deși nu există 
statistică sau recensământ oficial. 

Ismaeliții se împart în două ramuri: 


e Mustalii, originari din Yemen, care au emigrat în statul Gujarat în India 
în secolul al XI-lea. Mai sunt numiţi şi bohoras. Ei sunt în jur de 300 000 
împărțiți în trei curente cu doctrine distincte, dintre care unul s-a 
menținut în Yemen. Mustalii indieni au o universitate în apropiere 
de Mumbai. 

e Nizariții, care îl recunosc drept imam pe Agha Khan. Un grup numeros 
trăiește în zonele muntoase din Asia Centrală; erau 250 000 în 
Afghanistan în regiunea Bamyan; numărăm de asemenea 120 000 
în Tadjikistan, 80 000 în Xinjiang-ul (Sin-Kiang) chinezesc, 120 000 în 
Siria, 80 000 în Iran, 250 000 în diverse regiuni din India și Pakistan, 
fără a socoti 100 000 dispersați, aşa cum am văzut, în diferite regiuni 
ale lumii. 


Ca toate mișcările de inspirație șiită, ismaelismul recunoaște autoritatea 
unui imam, șef spiritual și „emanațţie a lui Dumnezeu“. Dar în timp ce 


! Iată de ce îi numim uneori şiiţi „septimani“ pe ismaeliți, în opoziție cu „duodecimanii“ 


ce recunosc 12 imami. 

majoritatea șiiților, ca iranienii, consideră că descendența imamilor s-a 
oprit la cel de-al 12-lea, „ascuns“, fără descendență, ismaeliții au menținut 
o descendență neîntreruptă a imamilor de la Ismail, al 7-lea imam. Con- 
form ismaeliților, fiecare imam este desemnat de predecesorul său care îi 
transmite învestitura divină. Această desemnare urmează cel mai adesea 
legătura de sânge. Astfel, Agha Khan este cel de-al 49-lea imam al ismae- 
liţilor nizariţi, adică nepotul imamului precedent al cărui mausoleu este 
la Assuan, în Egiptul de Sus. 

Rolul spiritual al imamului este considerabil, pentru că el este mani- 
festarea lui Dumnezeu pe pământ sub formă umană. El este o ființă de 
natură superioară care serveşte drept intermediar sufletelor, astfel încât 
ele să acceadă la Dumnezeu. Prin discursurile și scrierile sale, imamul, 
cum este cazul lui Agha Khan, dă instrucțiuni spirituale credincioșilor 
săi și îi călăuzeşte. Schematizând, putem spune că ismaeliții consideră 
islamul obișnuit ca formă elementară a vieții spirituale și de aceea ei 
nu au nicio reţinere în a se declara musulmani. Totuși, există și o doc- 


trină secretă, ezoterică numită „batin“, analogă celei a anumitor mișcări “ 


sufi!. Accesul la această cunoaștere ezoterică pe care o revendică is- 
maeliții le permite să-şi interiorizeze şi să-și intelectualizeze religia. Ei 
consideră că prescrierile Coranului nu au un caracter strict obligatoriu 
și pot fi trăite în mod simbolic. Ismaeliții nizariți se mulțumesc în gene- 
ral cu două rugăciuni pe zi, nu-şi impun postul în timpul Ramadanului, 
acceptă să bea vin și recomandă monogamia. Ei pot accepta în mod 
simbolic divinitatea lui Ali, ginerele profetului, în care cred ceilalți 
disidenți ai șiismului — alawiții. Se știe că ismaeliții nu sunt deloc în- 
clinați spre fanatism și acceptă cu ușurință dialogul cu celelalte religii. 
Totuși, niciodată ei nu fac prozelitism, ceea ce explică în parte numărul 
lor relativ mic. 

Să adăugăm că ismaeliții din India, khodji, au adoptat în credințele 
lor elemente luate din hinduism. Uneori în cursul Istoriei, deschiderea 
spirituală a ismaeliților le-a adus persecuții din partea musulmanilor ce 
respectau strict normele religioase. 


1 A se vedea mai departe paginile consacrate sufismului şi confreriilor musulmane. 

Disidențţii șiismului: alawiţii și druzii 


Alawiții sunt o sectă şiită care aprofundează cultul personalităţii lui Ali 
până la a vedea în el întruparea divinității. Există alawiți în Siria și în 
Turcia. În Siria ei sunt aproape 1 milion; reprezentantul lor celebru este 
președintele Assad (Assad înseamnă „leu“). În Turcia, numele lor este 
„alevi“, care se aplică de asemenea şiiților în ansamblul lor; ei sunt câteva 
sute de mii, aproape toți kurzi. 

Aceşti alawiți nu au nimic în comun cu dinastia marocană care poartă 
același nume, derivat de asemenea din numele lui Ali: Marocul este sunnit 
de rit malekit. 

Druzii apar târziu, în secolul al XI-lea, când al șaselea calif, al Hakim, de- 
clară că este locuit de Dumnezeu. Printre partizanii săi era un turc numit 
Al Darazi,de unde vine numele de druzi. Dar Al Darazi nu a avut o soartă 
de invidiat, fiind ucis; de aceea druzii preferă să se numească muwahiddum 
(la singular: muwahid), adică „unitarienii“, în arabă (de la wahid: unic). 

Druzii constituie un grup închis, cu o doctrină secretă în care există 
mai multe grade de instruire şi inițiere, dintre care unele sunt ereditare. 
Inițiaţii sunt „ukkal' şi ceilalți sunt „jahhel'. 

Nu există nici ceremonii, nici locuri de cult. Druzii îşi datorează între 
ei un respect absolut al adevărului. Originalitatea cea mai uimitoare a 
credințelor druze este aceea că nu există decât un număr limitat de su- 
flete. Astfel, sufletele trec dintr-un corp în altul în momentul morții: 
aceasta este metempsihoza caracteristică religiilor din India. Druzii cred 
în Judecatea de Apoi care va fi făcută pe baza tuturor faptelor realizate de 
același suflet în cursul reincarnărilor succesive. 

Diferenţele dintre religia druză și islam sunt considerabile: monogamia 
este obligatorie, rugăciunea nu este obligatorie și poate fi înlocuită cu 
meditaţia fără a avea un orar fix, nu există pelerinaj, perioadele de tăcere 
înlocuiesc postul, iâr în ceea ce priveşte pomana legală, zakatul, ea nu 
este reglementată. 

Druzii sunt în jur de 600 000. În Liban, muntele druz sau Chouf, 
sud-estul Beirutului adăposteşte 200 000. În Siria locuiesc 300 000 de 
adepți, iar o comunitate mică de 50 000 de membri trăiește în Israel. 

O SECTĂ ȘIITĂ: AHL-E HAQQ? 


În mod oficial nimic nu permite să dezvăluim existența celor 500 000 
de adepți ai acestei mișcări, pentru că ei sunt toți recenzați ca musulmani 
şiiţi. Aproape toţi sunt kurzi iranieni, deși îi întâlnim și în Turcia, în 
Irak, chiar și în India sau în Caucaz. 

Credinţele sectei Ahl-e Haqq au doar legături îndepărtate cu credințele 
islamului, deși nimic nu le interzice adepților ei să frecventeze moscheile. 

Ceea ce numim ezoterismul kurd are drept fondator un anume Sultan 
Sehak care a trăit în secolul al XIV-lea. Conform cărții sale sfinte, Daftar 
(„caiet“, în persană), Dumnezeu era înainte de creație asemenea unei perle 
într-o scoică. În momentul în care scoica s-a deschis, creația s-a manife- 
stat în primul rând sub forma a patru îngeri, preferaţii lui Dumnezeu. 
Primul este Gabriel (Djibril în arabă, numit şi Benyamin sau Ruh al-Amin, 


46 


„suflarea cinstită“), ceilalți îngeri sunt Rafael (Esrafil sau Pir Musi), Mi- 
hail (Dawud) și Azrael (Mustafa, îngerul morții), la care se adaugă un 
înger-femeie, Ramzbar. 

Spiritul de deschidere al sectei Ahl-e Haqq îi face să vadă în cele 
cinci personaje principale ale islamului șiit — profetul Mahomed, 
ginerele său Ali, nepoţii săi, Hassan și Hussein, precum şi fiica sa, Fa- 
tima — manifestările acestor cinci îngeri. La fel de toleranţi sunt şi cu. 
creștinii, pe drept cuvânt puțin numeroși în regiune, pentru că Iisus, 
Petru, Simion, sfântul loan și Maria sunt tot manifestările lor. Este nor- 
mal ca sfântul Ioan, autorul Apocalipsei, să fie o manifestare a îngerului 
morții. Lucrurile se complică atunci când Sfântul Matei este asimilat cu 
Mahomed şi când aflăm că Iuda este cel care a fost răstignit în locul 
lui lisus și sub înfățișarea acestuia. 

În ce-i privește pe majoritatea muritorilor, ei dispun de trei suflete: 
unul este inteligenţa, al doilea este de natură animală, sângele, și al 


1 Această expresie arabo-persană se poate traduce prin „oamenii adevărului“, adică oa- 
menii lui Dumnezeu-Adevăr. Li s-au dat numeroase alte denumiri ca Yarestan (totalitatea 
celor iubiți), Kauai, Tayfa. Șiiții îi desemnează impropriu sub numele de Ali Allahi („cei 
care-l iau pe Ali drept Dumnezeu“). 

treilea, care doar el supravieţuieşte după moarte, este fie luminos, 
fie întunecat. 

Sufletele luminoase merg în rai şi sufletele întunecate merg în iad, 
și una, și cealaltă din aceste destinații fiind de natură pur spirituală. 
Înainte de a atinge acest obiectiv final, fiecare suflet trebuie să se incar- 
neze în 1001 corpuri succesive, nici unul mai puţin. În cazul faptelor 
rele, un suflet poate rămâne fără corp un anumit timp sau se poate 
incarna într-un animal. 

Cât priveşte practica religioasă, ea comportă aspecte secrete ca în 
orice ezoterism, precum și rituri de inițiere. 

Fiecare credincios trebuie să adere la una din cele unsprezece familii 
spirituale ale mișcării, conduse de un ghid (dalil). Pentru a simboliza 
supunerea sa, credinciosul îşi „predă capul“ sub forma unei nucşoare 
pe care ghidul o sparge. 

Viața religioasă este colectivă și presupune puţine rugăciuni indi- 
viduale. Se practică diverse sacrificii, sângeroase sau nesângeroase. Sunt 
considerate ca fiind sângeroase nu numai sacrificarea animalelor mici, 
ci și ofrandele de rodii sau pepene a căror pulpă este roşie ca sângele. 

Cu ocazia sărbătorii comunității, se impune un post de trei zile 
și trei nopţi fără întrerupere. Credincioșilor nu li se permite să-și 
taie mustaţa. 


KHARID]ISMUL 


Kharidjismul constituie cel de-al treilea mare curent al islamului, după 
sunnism și șiism. Din punct de vedere numeric, el este minoritar, pentru 
că reprezintă mai puţin de 1% din musulmani. 

Rolul istoric al kharidjismului este totuși mai puțin neglijabil decât 
efectivele sale. 

Cuvântul „kharidj“ înseamnă în mod literal „cel care iese“. Ne-am putea 
gândi că este vorba de a ieşi din sunnism, grupul majoritar al islamului. 
Se pare mai curând că acest cuvânt se leagă de un verset din Coran în care 
un bun musulman iese din tabăra sa pentru a merge să apere religia. 

Am văzut că mişcarea kharidjită s-a născut în momentul bătăliei 
de la Siffin, când unii musulmani au refuzat arbitrajul acceptat de Ali. 
Ali însuși a fost asasinat puțin mai târziu, în 661, de un kharidjit, la 
Moscheea Kufa în Irak. Kharidjiții au dobândit astfel o reputație de mare 
intransigenţă. La începuturile islamului, unii dintre ei, azrakiţii, s-au 
dovedit extremiști periculoși. Ei practicau mai ales asasinatul, inclusiv 
al femeilor și copiilor, victimele fiind musulmanii care nu erau de accord 
cu teoriile lor. 

Din azrakiți n-a mai rămas nimic în zilele noastre, iar toţi kharidjiţii 
aparțin ramurei ibadite — sau abadită — care este mult mai tolerantă. 

Kharidjiţii trăiesc în câteva locuri izolate din lumea musulmană: în sudul 
Algeriei (la M'zab, în jurul Ghardaïa şi la Ouargla), în Tunisia (în insula 
Djerba), în Libia (Djebel Nefusa), în insula Zanzibar, în Tanzania, cât și în 
Sultanatul Oman. Primele trei localități au populaţii berbere; ele au fost 
probabil atrase de o doctrină care se potrivea specificului lor. 

În ceea ce privește doctrina, rigorismul kharidjiţilor se manifestă prin 
câteva convingeri pe care nu le împărtășesc toți musulmanii: 


= Faptele sunt cele care dovedesc sinceritatea și realitatea credinţei. O gre- 
șeală gravă duce deci la pierderea calităţii de credincios. 

e Condamnarea la iad are un caracter definitiv: Dumnezeu nu poate să 
nu-și respecte promisiunile sau amenințările. În opoziție, unii musul- 
mani non-kharidjiți cred că nimic nu-i este imposibil bunătăţii lui 
Dumnezeu, iar iadul va fi poate provizoriu. 


Totuși intoleranța față de ceilalți musulmani este însoțită uneori în 
mod curios de o atitudine contrară la adresa celorlalți „oameni ai Cărții“, 
evrei sau creștini. Unii kharidjiți au mers până la a crede că profetul fu- 
sese trimis special pentru arabi, ceea ce permite să lase un loc de invidiat 
celorlalte religii revelate. 

În materie de politică, caracterul minoritar al kharidjiților îi duce la prac- 
ticarea kitman-ului, adică disimularea convingerilor în caz de mare pericol. 

Desemnarea unui imam în fruntea comunităţii se realizează în mod 
foarte democratic la kharidjiţi; chiar și un sclav de rasă diferită poate fi 

ales dacă are calitățile cerute. El este atunci atotputernic, ca şef de război, 
judecător sau teolog. El este imediat revocabil dacă nu respectă dogmele. 
Kharidjismul permite totuși comunității să trăiască fără imam. 

De notat în sfârșit că adepţii kharidjismului au cunoscut cea mai mare 
putere înainte de secolul al XII-lea, când capitala lor era în Africa de Nord 
(Tahert, Sijilmassa). Lor li se datorează o bună parte a islamizării Africii 
Negre, mai ales cea a popoarelor din Niger și din Nigeria, haoussas, peuli 
și kanouris. 


CALENDARUL ISLAMIC 


Era islamică începe cu anul „Hegirei“!, fuga profetului de la Mecca 
la Medina, în anul 622 al erei creștine. 

Coranul precizează că timpul se măsoară după lună. Anul are 354 de 
zile repartizate în 12 luni selenare de 29 sau 30 de zile. 

Numele lunilor selenare: 


e muharram 
e safar 
e rabi el awal (rabi primul) 
e rabi el thani (rabi al doilea) 
e jumadi el awal 
e jumadi el thani 
e rajab 
e shaaban 
ʻe ramadan? 


e shawal 


1 Hegira, în arabă hidjrat, înseamnă „fugă“. 

2 D-ul din ramadan, este o literă pur arabă, numită dad, care se pronunţă z în persană. 
Ea este adesea transcrisă dh. Expresia franceză: faire du ramdam provine din zgomotul - 
pe care-l fac musulmanii în timpul nopților din Ramadan. Să amintim că mouloud, naşte- 
rea profetului, se situează spre 10 sau 12 ale lunii rabi el awal şi Noaptea Destinului, pe 
27 a Ramadanului. 

e dhuelgqada 
e dhuelhijja 


În plus, există 11 ani bisecți pentru fiecare perioadă de 30 de ani. 
Ultima lună, dhu el hijja, are o zi în plus. 

În majoritatea țărilor musulmane se pot folosi două serii de luni, 
selenare sau solare. Primele sunt cele care reglementează viaţa reli- 
gioasă. Pentru lunile solare, musulmanii utilizează fie denumirea noas- 
tră (ianuarie, februarie...) adesea pronunţate englezeşte, fie numele 
arabe ale acestor luni. 

Conform musulmanilor, avantajele calendarului lunar constau în 
faptul că postul Ramadanului este ținut în fiecare an într-o perioadă 
diferită, ceea ce egalizează duritatea acestei încercări pentru toate 
regiunile lumii. 


Numele lunilor solare: 


e  tashrinelawal (octombrie) 
e  tashrinelthani (noiembrie) 
e  kanounelawal (decembrie) 
e kanounelthani (ianuarie) 
«  shoubat (februarie) 

„ azar (martie) 

a nisan (aprilie) 

e ayar (mai) 

e haziran (iunie) 

e temmouz (iulie) 

e ab (august) 


a eyloul (septembrie) 


Anul lunar rămâne totuşi mai scurt cu vreo zece zile decât anul solar, 
ceea ce decalează progresiv lunile celor două calendare. Ramadanul, de 
exemplu, poate, potrivit epocilor, să cadă în oricare perioadă a anului 
civil creştin. 

PRACTICAREA ISLAMULUI 


Islamul își datorează în mod incontestabil o parte a succesului simplităţii 
sale: pentru a trece la islam, este de ajuns să se pronunţe profesiunea de 
credință, șahada, și, pentru a fi un bun musulman, să se respecte prescrip- 
tiile Coranului din care rugăciunea, postul, pomana și pelerinajul consti- 
tuie ceilalți stâlpi. Nu există cler, excepţie făcând șiismul, iar un covor de 
rugăciune poate ține loc de moschee. 

În practica sa religioasă zilnică, musulmanul este prea puțin preocupat 
de diferenţele doctrinale între diversele curente, sunnit, șiit sau kharidjit, 
încât aproape le ignoră existența. Astfel întâlnim în mod curent, de exem- 
plu, mozabiţi care nu știu că sunt kharidjiți și nu-și pun întrebarea de ce 
comunitatea lor a mers să caute refugiu în adâncul Saharei pentru a scăpa 
de persecuțiile altor musulmani. La fel, numeroși musulmani sunniţi, de 
altfel foarte instruiți, ignoră orice credinţe ale șiismului, ceea ce explică 
în parte influența revoluției islamice iraniene în anumite medii arabe 
sunnite. 

Ca atare, diviziunile dogmatice dintre cele trei mari curente ale isla- 
mului nu au în viața de zi cu zi importanța pe care analiza noastră pare 
că poate le-o acordă. 

În schimb, practicarea islamului poate varia în mod foarte apreciabil 
în funcție de un alt factor independent de constrângerile doctrinale: unii 
credincioși deosebit de religioși nu se mulțumesc să respecte obligațiile 
Coranului. Ei caută, stând în preajma unor maeştri spirituali, să fie și mai 
mult în slujba lui Dumnezeu, în special pe calea misticismului. 

Astfel islamul, care ar fi putut fi o religie abstractă şi neorganizată, 
devine un mozaic de școli, fiecare cu personalitatea și organizarea sa, 
uneori foarte strictă. 

Cu siguranţă, raportarea la Coran și respectul purtat profetului mențin 
în acest ansamblu o destul de mare coeziune de principiu, dar nu putem 
nega că în interiorul islamului se exprimă sensibilităţi atât de diferite, 
încât ele provoacă destul de frecvent conflicte sau chiar războaie. 

Dacă vrem să încercăm să aducem puțină ordine în această agitație, 
o primă distincție poate fi făcută între musulmanii mai preocupați de 

instaurarea unei societăți cu adevărat islamice și cei înclinați mai mult 
spre misticism. 

Primii sunt în mod evident foarte implicați în chestiunile politice, ceea 
ce nu este de mirare pentru că islamul este o religie globală: Exemplul cel 
mai tipic al acestei orientări este mișcarea Frații Musulmani și curentele 
fundamentaliste care îi sunt apropiate, așa cum sunt salafiții!. 

În ceea ce-i privește pe musulmanii mistici, ei se alătură toți la ceea 
ce numim sufism. Acest curent include „confreriile musulmane“, deși 
preocupările mistice variază mult de la o confrerie la alta. 

Nu trebuie să uităm nici numărul important, dar într-adevăr nu 
majoritar, al musulmanilor sinceri care nu împărtășesc opiniile acestor 
două curente. Este în special cazul musulmanilor „laici“, care trăiesc cu 
scrupulozitate preceptele religiei lor, dar care se adaptează foarte bine la 
societatea căreia îi aparțin, chiar dacă aceasta nu este condusă de legea 
islamică a Șariei. Numeroși musulmani cu educaţie parţial occidentală 
sunt incluși în această categorie. 

Pentru a completa acest tablou al practicii musulmane, trebuie să cităm 
de asemenea practicile „populare“ ale islamului, care sunt, cel mai adesea, 
vestigiile religiilor anterioare; le întâlnim încă în societățile rurale 
tradiționale impregnate de animism, dar dispariția lor pare iminentă. 

Deoarece nu putem intra în detaliul tuturor manifestărilor vieții musul- 
mane, vom prezenta numai câteva exemple, printre cele mai tipice sau 
cele mai importante: 


e Frații Musulmani:; 
= sufismul în general; 
e douăexempledeconfrerii: naqshbandiya în Rusia și murizii din Senegal. 


Vom încheia acest capitol despre islam cu câteva rânduri despre ahmazi, 
ce constituie o erezie specifică. 


1 De la salaf, strămoși: este întoarcerea la islamul originar. 
2 În arabă: ikhwan el muslimun. 
* În privința Musulmanilor negri americani, a se vedea descrierea acestora mai departe. 

FRAȚII MUSULMANI 


Actualitatea îi plasează adesea pe Frații Musulmani în prim-plan, dar 
tezele lor religioase sunt puțin cunoscute în Occident. 

Mișcarea a luat naștere în Egipt în 1928, când un grup de credincioși 
i-a propus predicatorului Hassan el Banna să-și pună în practică ideile 
de restaurare a islamului. În acea epocă a prezenţei coloniale britanice, 
musulmanii trăiau un sentiment de neputinţă și umilinţă; ei așteptau un 
lider capabil să inspire o adevărată politică islamică. 

Mișcarea Fraților Musulmani a luat un avânt spectaculos: ea număra 
60 000 de membri în 1941, 500 000 în 1945 şi mai mult de 1 500 000 în 
1948. Regimul corupt al regelui Faruk a fost tulburat de această mișcare și 
Hassan el Banna a fost asasinat în februarie 1949; el nu avea decât 43 de ani. 

Mişcarea a devenit clandestină, a avut un moment de speranță când 
generalul Neghib a răsturnat monarhia, dar a fost din nou persecutată sub 
Gamal abd el Nasser. Frații Musulmani s-au răspândit totuși în afara Egip- 
tului şi au inspirat mișcările palestiniene Fatah şi pe cea a fedayinilor. 
În Siria, guvernul condus de Hafez al Assad și de coreligionarii săi alawiţi 
nu putea să provoace decât ura musulmanilor sunniţi, majoritari 70% în 
țară. Au urmat insurecții şi represiuni, episodul cel mai sângeros sfâr- 
șindu-se în 1982 cu aproximativ 20 000 de morți la Hama. Acest oraș de 
250 000 de locuitori, al patrulea din Siria, nu a fost îngenuncheat decât 
după o lună de lupte îndârijite. 

Care este deci doctrina care unește această mișcare al cărei rol politic 
depășește Egiptul și Siria pentru a cuprinde toate țările musulmane? Este 
pur și simplu doctrina islamului în toată puritatea și rigoarea sa. Fratele 
musulman nu caută să-i adauge ceva, orice ar fi. 

Legea fundamentală a mișcării stabilită în 1945 îi cere numai credin- 
ciosului să fie în mod total consecvent credinţei sale: în acest sens vorbim 
de islamul integrist, dar este vorba mai degrabă de un islam integral. Totuși 
se cere un jurământ de credință față de „liderul general“, ceea ce evocă 
practicile confreriilor musulmane despre care vom vorbi în curând. 

Frații Musulmani respectă cu scrupulozitate Coranul, ei își impun regulile 
morale ale religiei lor, dar se străduiesc de asemenea să instaureze o putere 

politică musulmană, cel puţin în ţările cu majoritate musulmană. Aceasta 
spune că desființarea califatului de către Atatürk în 1924 este, pentru ei, 
o faptă nelegiuită, cum nelegiuite sunt democraţiile laice, regimurile co- 
muniste atee și toate formele de libertate care admit practici contrare legii 
islamice a Șariei. Această logică duce și la respingerea naționalismului 
arab, căci singură „umma“ este coranică, comunitatea credincioşilor, care 
nu poate fi îngrădită de frontiere artificiale. 

În realitate, forța Fraților Musulmani constă tocmai în faptul că ei nu 
pot fi atacați din punctul de vedere al ortodoxiei islamice. Neliniștea pe 
care ei otrezesc printre conducătorii tuturor țărilor musulmane arată în ce 
măsură această societate islamică ideală pare puţin compatibilă cu struc- 
turile politice contemporane, moştenite în mare măsură din Occident. Aceste 
structuri răspund totuși altor nevoi, mai ales de respectare a particulari- 
tăților, la care Frații Musulmani nu au dat încă un răspuns satisfăcător. 


SUFISMUL 


Sufismul este misticismul islamului. Ca acesta, el are particularitatea 
de a exista atât în islamul sunnit, cât şi în islamul şiit. 

A descrie sufismul este o sarcină redutabilă. Ca orice misticism, el este 
înainte de toate o căutare a lui Dumnezeu și manifestarea sa poate lua 
forme foarte diferite. Pe de altă parte, prin aspectele sale ezoterice}, el 
prezintă practici secrete, rituri de inițiere, și ele variabile în funcție de 
maeştrii care îl predau. 

Deşi sufismul se vrea în mod riguros musulman, islamul tradițional, 
sunnit şi şiit, privește sufismul cu cea mai mare neîncredere. 

În Iran, majoritatea mollahilor se opun puternic sufismului, iar în islamul 
sunnit majoritatea teologilor sunt mult mai interesați de litera Coranului 
și interpretările sale juridice decât de speculațiile sufiştilor, suspectaţi de 
erezii. Această opoziție generalizată contribuie la discreditarea sufismului. 


1 Din grecescul esoterikos, „rezervat adepților“, „interior“, în opoziţie cu exoteric, „care 
se face în public“, „exterior“. 

În plus, sufismul nu are nicio unitate. Fiecare maestru! își constituie un 
grup de discipoli atrași de reputația învățăturii sale. Cel mult, acești 
maeștri declară că aderă la o „confrerie“, ea însăși fondată de un sufist 
celebru care a trăit în vechime; nimeni nu verifică o oarecare ortodoxie 
a învățăturii date, din moment ce ea se referă la islam. 

Importanța acestui islam discret nu este mai puțin remarcabilă. Din 
punct de vedere istoric el a jucat un rol de prim-plan în apariția unor devieri 
ale șiismului care sunt ismaelismul și religia druză. În literatură, sufismul 
a inspirat profund anumite opere arabo-persane, cele mai remarcabile fiind 
Poveștile celor o mie și una de nopți sau poemul de dragoste dintre Leyla 
și Majnun. 

Totuși, sufismul rămâne prin spiritualitatea sa cel mai original. În con- 
cepția sufistă, apropierea de Dumnezeu se efectuează în mod gradual. 
Trebuie mai întâi să se respecte legea Coranului, dar acesta nu este decât un 
dat prealabil care nu permite înțelegerea naturii lumii. Riturile sunt lipsite 
de eficacitate dacă nu le cunoaștem sensul ascuns. Numai o inițiere permite 
să se pătrundă dincolo de aparenţe. Omul, de exemplu, este un microcosmos, 
adică o lume la scară redusă în care găsim imaginea universului, macrocos- 
mosul. Este deci firesc ca, aprofundând cunoașterea omului, să ajungem la 
o percepție a lumii care este deja o apropiere de Dumnezeu. 

Conform sufiștilor, orice experiență provine de la Dumnezeu și Dum- 
nezeu singur este real. Lumea creată nu este decât o reflectare a divinului, 
„Universul este umbra absolutului“. Numai un efort de renunțare la lume 
permite înălțarea la Dumnezeu. „Omul este o oglindă care, odată șlefuită, 
îl reflectă pe Dumnezeu.“ 

Dumnezeul pe care îl descoperă sufiștii este un Dumnezeu al iubirii la care 
putem accede prin iubire: „Cine-l cunoaște pe Dumnezeu îl iubește; cine 
cunoaște lumea renunţă la ea.“ „Dacă vrei să fii liber, fii prizonierul iubirii.“ 

Acestea sunt luări de poziție pe care creștinii mistici nu le vor nega. În 
această privinţă este curios să subliniem convergenţele sufismului cu alte 


1 Acest maestru se numește sheikh în arabă și pir în persană; cele două cuvinte au sensul 
de „bătrân“, „vechi“. Termenul de sufist ar veni din cuvântul arab souf, „lână“, din cauza 
veșmântului din lână de calitate inferioară purtat de sufiști. 

curente filosofice sau religioase: la originea sa, sufismul a fost influențat 
de gândirea pitagoreică și de religia zoroastriană a Persiei; inițierea sufistă, 
care permite o renaștere spirituală, amintește și de botezul creștin și am 
putea chiar găsi câteva reminiscenţe budiste în formula sufistă „omul este 
nonexistent în fața lui Dumnezeu“. 

Aceeași diversitate și aceeași imaginaţie în tehnicile spirituale ale 
sufismului: căutarea lui Dumnezeu prin simbolism trece, la unii sufiști, 
prin muzică sau prin dans, care, spun ei, transcende gândirea; acest lucru 
îl practica Djalal ad-Din Rumi, numit Mevlana, fondatorul dervișilor roti- 
tori; la alți sufiști simbolismul este un exercițiu intelectual în care se 
speculează acest lucru, așa cum fac evreii Cabalei, pe marginea valorii 
numerice a literelor; uneori, prin repetarea la nesfârşit a invocării numelor 
lui Dumnezeu, sufiştii caută o uniune cu El’. 

Sufismul îi aduce astfel islamului o dimensiune poetică şi mistică pe 
care am căuta-o zadarnic la exegeții prea exigenţi ai textului coranic. Iată 
de ce ultimii, iritați de această revărsare de credință, caută să marginali- 
zeze sufismul. lată de ce sufiştii țin atât de mult să-și justifice practicile 
arătând că ele provin de la însuși Profetul: Mahomed ar fi primit odată cu 
Coranul revelaţiile ezoterice pe care nu le-ar fi comunicat decât unora 
dintre însoțitorii săi. Astfel maeştrii sufiști leagă învățătura lor de un şir 
lung al predecesorilor care îi autentifică. 

Această legimitate prin referința la profet nu antrenează totuşi uni- 
formizarea mișcării sufiste: școlile sunt în număr foarte mare și fiecare 
are stilul său și practicile sale. 

Aceste școli sunt în general desemnate sub numele de confrerii. Înainte 
de a trece la studierea unora dintre ele, trebuie totuși să ținem cont de 
faptul că aceste confrerii au devenit, dacă nu o instituţie, cel puţin un mod 
de a trăi islamul atât de bine acceptat, încât tot felul de mișcări, mistice sau 
nu, se laudă cu titlul de confrerie pentru a-și exercita activităţile. Să nu ne 


1 Islamul a stabilit lista celor 99 din cele mai frumoase nume ale lui Dumnezeu (al asma'al 
husna); acestea sunt atributele puterii divine ca: ghaffar, indulgentul; rafi, cel care înalță; 
wasi, omniprezentul; sabar, foarte răbdătorul... Mătăniile musulmane conțin 99 de mărgele 
care permit recitarea pe de rost a acestor nume. 

mirăm deci că întâlnim uneori confrerii foarte puțin mistice cu o spiritua- 
litate rudimentară foarte îndepărtată de speculaţiile înalte care au făcut 
din sufism una din componentele majore ale spiritualității universale. 


CONFRERIILE MUSULMANE 


Confreriile grupează discipolii unui maestru sufist. Învățătura este, 
înainte de toate, o iniţiere, o transmitere a experienței maestrului către dis- 
cipol. Atașamentul față de persoana maestrului este liantul grupului tot așa 
cum era cazul în școlile din Grecia Antică sau din Evul Mediu Occidental. 

Termenul arab pe care îl traducem prin confrerie este tariga, însemnând 
„cale!“; el exprimă ideea unei trepte spirituale spre Dumnezeu. Islamul 
a cunoscut zeci de confrerii dintre care multe sunt încă foarte active. Unele 
numără câteva sute de mii de membri, dacă nu chiar milioane. Este totuși 
dificil să propunem cifre mai precise, căci legătura personală a maestrului 
cu discipolul este secretă și nu se traduce în statistici. 

Confreriile poartă în general un nume derivat din cel al fondatorului. 
Dintre cele mai cunoscute și mai importante vom cita: 


« Naqshbandiya, fondată în secolul al XIV-lea, foarte activă în Asia Centrală 
la care vom reveni ulterior. 

e  Qadiriya, fondată la Bagdad în 1166, răspândită în Orientul Mijlociu 
până în India. 

« Tidjaniya, fondată în Magreb la sfârşitul secolului al XVIII-lea, activă 
și în Africa Neagră. 

e Sanussiya, fondată la începutul secolului al XIX-lea, activă în Libia și 
în regiunile sahariene. 

e  Muridismul:, fondat în Senegal la sfârșitul secolului al XIX-lea, despre 
care vom vorbi mai târziu. 


1 În arabă, „drum“ („cale“) se spune tariq (plural toroq); tariqa este cuvântul abstract 


corespunzător (plural tara'ig), „Q“ redă o literă arabă diferită, dar apropiată de „k“. 
2 În toate confreriile, un murid este un adept de bază care a primit primul grad de 
inițiere. Cuvântul se aplică în mod special membrilor confreriei muride. 

Deși în teorie confreriile se apropie toate de mișcarea sufistă, latura 
mistică din practicile lor variază în mod considerabil de la o confrerie la 
alta, unele dintre ele jucând un rol uneori mai mult politic decât religios. 

În general, confreriile gadiriya și tidjaniya au reputația de a fi destul 
de tolerante. A doua, cel puţin, nu a cunoscut niciodată dificultăţi în re- 
laţia ei cu puterea colonială franceză, ceea ce contrastează cu sanussiya, 
considerată foarte turbulentă în acea vreme. 

Raporturile confreriilor cu celelalte manifestări ale islamului sunt 
complexe. Islamul cel mai tradiţional, calificat uneori drept fundamen- 
talist, vede în sufism și în confrerii inovaţii de blamat. Confreriile dau 
asigurări de ortodoxia lor perfectă, căci ele respectă ca la carte prescripțiile 
Coranului. Unele dintre ele se apără chiar arătând că practicile lor supli- 
mentare datează de pe vremea primilor califi, dacă nu chiar din perioada 
profetului însuși. În ceea ce priveşte islamul modernist, el vede în mistica 
musulmană o fugă de lume și riscul de a cădea în superstiție. 

Se consideră că aceste confrerii, atacate din toate părțile, nu beneficiază 
niciodată de o situație foarte favorabilă în țările musulmane. În Iran, unde 
sufismul este mai divizat și marcat de ezoterism, regimul instaurat de aya- 
tollahul Khomeini îi este în mod clar ostil şi a transformat centrele sufiste 
în moschei tradiționale. În Turcia, unde regimul instaurat de Atatiirk, în 
mod teoretic laic, se confruntă cu o revigorare a islamului, confreriile sunt 
tolerate cu condiţia să fie discrete, iar dervișii rotitori din Konya sunt prezen- 
taţi ca o atracţie turistică şi folclorică. Sunt numeroase exemplele de guverne 
musulmane care aruncă un văl pudic asupra activităților confreriilor. 

Influența acestora nu se diminuează câtuși de puţin. În Senegal, în spe- 
cial, murizii au un rol considerabil în viața politică și religioasă. Pe timpul 
URSS-ului, regimul ateu oficial considera religiile o supraviețuire a obscu- 
rantismului depășit și, pentru că nu putea pune stavilă credințelor personale 
ale cetăţenilor săi, făcea totul pentru a le combate printr-o propagandă 
antireligioasă activă și costisitoare, însoțită de închiderea multor moschei!. 


1 Se evaluau la 400 sau 500 moscheile active oficial în fosta URSS, față de 25 000 
înainte de Revoluţie. În Rusia contemporană, populația de cultură musulmană este în jur 
de 10 milioane de persoane. Anual, în perioada sovietică mai puţin de 100 de pelerini erau 
autorizați să meargă la Mecca. 

Pe de altă parte, imaginea pe care URSS ţinea să o ofere străinătății îi 
interzicea să persecute în mod deschis religiile și, în special, islamul. 

Din acest compromis rezulta o situaţie în care exista un islam „oficial“, 
ai cărui demnitari aveau binecuvântarea regimului și jucau un rol mai 
ales reprezentativ, și un islam mai popular în care confreriile aveau o im- 
portanță considerabilă. 

Aceste două aspecte ale realității musulmane nu erau antagonice, ci se 
completau: islamul „controlat“ dădea un sentiment de liniște puterii care ast- 
fel era stăpână în aparenţă; în ceea ce privește islamul paralel al confreri- 
ilor, caracterul său semiclandestin îi permitea să păstreze un minim de 
formare și de practică religioasă în rândul populației. Astfel cultura musul- 
mană a putut să se menţină vie, păstrând un adevărat naționalism foarte 
îndepărtat de idealul sovietic; un indice revelator al acestei situații este dat 
de căsătoriile aproape inexistente dintre musulmani și non-musulmani. 

Pentru a ilustra ce este o confrerie musulmană sunnită, ni s-a părut 
interesant să o alegem mai întâi pe cea mai importantă dintre cele patru 
confrerii existente în Asia Centrală, naqshbandiya. 


Un exemplu de confrerie musulmană: naqshbandiya 


Această confrerie fondată de Muhammad Baha ud-Din Naqshband! 
este deosebit de activă în Republica Rusă Autonomă a Daghestanului și în 
Turkmenistan. Ea îi reprezintă în măsura în care putem estima cel puţin 
10% din musulmanii practicanți din aceste regiuni. Confreria se extinde 
și în alte țări ca Afghanistan și China. 

Ca în toate confreriile, adepții naqshbandiya sunt musulmani credin- 
cioși care adaugă practicilor obișnuite ale islamului pe cele învățate de la 
maeștrii spirituali. Cu ocazia unei inițieri personale numite talqin, discipolul 
se angajează prin jurământ să urmeze calea (tariqa) care-l va conduce la 


AL) 


1 Naqshband înseamnă „pictor“ în persană și derivă din naqsh, „pictură“, căruia i se 
adaugă substantivul propriu arab Naccache. Confreria a fost fondată în timpul profetului 
prin intermediul primului calif Abu Bakr. 

Dumnezeu. O diplomă, idjaza, îi este înmânată. Practicile cerute constau în 
recitarea zilnică a rugăciunilor suplimentare care sunt adesea repetarea la 
nesfârșit a aceleiași formule. În fiecare săptămână și cu ocazia marilor săr- 
bători sau a funeraliilor, are loc o ceremonie rituală, zikr literalmente aceasta 
este „amintirea“ lui Dumnezeu. Zikr presupune cântece și rugăciuni, însoţite 
sau nu de mișcări ritmice. Să ne amintim de dervișii rotitori, membri ai unei 
confrerii stabilite în Turcia, care execută un dans simbolic în timpul zikr-ului. 

Discipolii își impun și privegheri, posturi şi pelerinaje; ei dau până la 
30% din salariul lor comunităţii; ei participă la retrageri anuale, odini- 
oară ținute într-un fel de mănăstiri. Rolul lor în menţinerea tradiţiilor 
musulmane este preponderent. 

Putem găsi o anumită analogie între confreriile și ordinele religioase 
catolice din afara mănăstirilor: autoritatea unui superior, exerciţiile spi- 
rituale, ascetismul și renunțarea la bunuri etc. Similitudinea se limitează 
în mod evident la formă, dar ea prezintă o anume constantă a nevoilor 
spirituale în sânul diverselor religii. 


Muridismul 


Mişcarea muridă, foarte dinamică, originară din Senegal, este unul din 
fenomenele cele mai interesante ale islamului contemporan. 

Ea a fost fondată la sfârșitul secolului al XIX-lea de un musulman 
credincios, șeicul Amadou Bamba. Succesul învățăturii sale a trezit repede 
neîncrederea autorităților franceze care vedeau deja începutul unei agitații 
politice. Șeicul a fost deportat în Gabon în 1895 unde a rămas opt ani. 
Convocat în Senegal, el a murit la Diourbel în 1927. 

Cum se întâmplă frecvent, exilul nu a avut drept efect decât să-i întărească 
prestigiul și să-i permită să creeze o literatură religioasă bogată; mu- 
rizii s-au înmulţit într-atât încât au devenit, mai ales după independenţa 
Senegalului în 1960, una din componentele majore din viaţa ţării. 

În ce constă originalitatea acestei mișcări? 

Spiritualitatea sa se vrea de o ortodoxie islamică și sunnită riguroasă. Cel 
mai uimitor este accentul pus pe formare și pe muncă: adepții numiţi talibes 

muncesc cu îndârjire și dezinteresat pentru comunitate conform indicați- 
ilor maestrului lor spiritual. Acesta, numit șeic, depinde și el direct de califul 
general al murizilor, „marele marabut', care locuiește în orașul Touba, cartierul 
său general situat la 190 kilometri de Dakar’. Această organizare și disciplină 
remarcabilă a murizilor dă coeziune și forță mişcării; generozitatea talibeilor 
le oferă șeicilor și marelui marabut mijloacele financiare necesare cauzei lor, 
ba chiar și celor mai puțin conştiincioși le asigură o viaţă confortabilă. 

Autoritatea personală a califului arată că muridismul este adesea asimilat 
uneia din numeroasele confrerii musulmane, tariqa în arabă, care se carac- 
terizează prin fidelitatea membrilor săi față de învățătura unui maestru. 
Murizii declară că se apropie de sufism, misticismul islamului. Scrierile fonda- 
torului Amadou Bamba ocupă un loc important în meditaţia credincioșilor. 

Alte caracteristici remarcabile ale muridismului: pământul este pro- 
prietatea comunității, nu există cerşetorie pentru că fiecare murid muncește, 
iar nonviolenţa este un principiu sfânt. Șeicul Bamba spunea: „Dacă omul 
nu are dreptul de a-și lua propria viață, ce se va întâmpla dacă el va avea 
îndrăzneala să-i ia viaţa celuilalt?“ 

Legătura strânsă dintre talibe și șeicul său, viața austeră a comunității 
îi dau muridismului imaginea unui ordin religios laic foarte unit, în așa 
măsură încât adepţii folosesc un vocabular specific?. 

Manifestarea cea mai spectaculoasă a puterii muridismului este pelerina- 
jul anual la Touba, cunoscut sub numele wolof de magal, „comemorare“. El are 
loc pe data de 18 a lunii selenare de safar şi reunește mai multe sute de mii 
de credincioși. Moscheea de la Touba, cu 5 000 de locuri și un minaret înalt 
de 87 metri este cea mai mare din Senegal și una din cele mai mari din lume. 


1 Talibe, din radicalul arab T.L.B. însemnând „a cere“, se poate traduce prin „postulant“. 
Șeic este un cuvânt arab însemnând „bătrân“, „vechi“; el este folosit în mod curent pentru 
înţelepţi, chiar tineri, mai ales la sufiști. Marabut, din radicalul arab R.B.7. care înseamnă 
„a lega“, este la origine membrul unui ribat, un fel de mănăstire de care te simți atașat. Capi- 
tala Marocului, Rabat, își trage numele dintr-un vechi „ribat“; almoravizii — în arabă mora- 
bitoun — sunt membrii unei dinastii marocane din Rabat; un marabut poate desemna fie un 
personaj sfânt, fie mormântul său; numele este dat, în zeflemea, unei păsări mari jumulite 
de pene. Murid, de la un radical care înseamnă „a vrea“, se poate traduce prin „aspirant“. 

2 Majoritatea murizilor sunt de limbă wolof, limba principală în Senegal; araba nu 
are decât un rol de limbă auxiliară, numai pentru recitarea Coranului. 

Afluenţa participanţilor la acest pelerinaj se explică printr-un aspect 
al doctrinei muride care a făcut ca uneori aceasta să fie acuzată de erezie 
sub pretextul că Touba înlocuia Mecca. Dacă este adevărat că murizii con- 
feră titlul de hadji pelerinului la Touba, ei nu neagă din această cauză cel 
de-al cincilea „stâlp al islamului“ — pelerinajul la Mecca. Fi consideră 
numai — ceea ce este strict coranic — faptul că pelerinajul la Mecca este 
facultativ și nu se referă decât la cei care dispun de mijloace materiale 
să-l facă, prima îndatorire a unui musulman fiind aceea de a se îngriji de 
nevoile familiei sale. Trebuie să spunem de asemenea că murizii nu au decât 
puțină simpatie pentru wahhabismul din Arabia Saudită, ca și pentru orice 
formă de islam marcată în mod exagerat de influența arabă. 

Numărul murizilor este greu de apreciat. Către 1960, ei erau în jur de 
400 000 în Senegal și mișcarea nu avea decât foarte puţini adepţi în afara 
granițelor acestei țări. 

De atunci, mișcarea a progresat foarte rapid. În Franța, sunt murizi 
chiar în comunitatea magrebiană, dar și câțiva convertiți printre francezii 
originari din Antile. Totuși cifrele citate de reprezentanţii murizilor de 
10 milioane de membri dintre care 6 milioane în Senegal — adică 60% din 
populație — par optimiste. Această incertitudine statistică satisface pe 
toată lumea: murizii pot să anunţe efective impresionante, iar confreria 
senegaleză concurentă a tidjanilor nu trebuie să-și recunoască înfrân- 
gerea. Astfel, marabuții celor două mișcări își păstrează intactă influența 
politică demnă de luat în seamă. Putem totuși să ne gândim că o cifră de 
cel puțin 2 milioane de murizi militanţi este reală. 


BLACK MUSLIMS 
La începuturile sale, obiectivul politic al mișcării Black Muslims! nu 
este deloc ascuns, sloganul ei este: „America Africanilor“, iar membrii săi se 


considerau ca națiunea pierdută și regăsită a islamului în America de Nord. 


1 „Musulmanii negri“, în lb. engl. 

Raportarea la islam se justifică prin practicarea celor cinci rugăciuni 
zilnice rostite cu fața spre Mecca și interzicerea consumului de carne de 
porc şi de alcool. 

Totodată, fondatorul mişcării, Elijah Muhammad, Poole după „numele de 
sclav“, a crezut că este bine să-i adauge islamului credințe puțin ortodoxe. 
Conform propriilor declarații, și-a fondat religia în 1931, după ce Allah i-a 
apărut sub înfățișarea unui anume Wallace D. Fard și l-a desemnat pe el, 
Poole, ca ambasador al său. 

Pe de altă parte, Black Muslims susțin că Dumnezeu nu i-a creat decât pe 
negri la începutul lumii; albii sunt rezultatul unei experiențe a „savanților 
iadului“ şi ei și-au însușit pe nedrept stăpânirea lumii. Această situație tre- 
buie să înceteze curând, iar negrii vor guverna pământul în pace. 

Cel mai cunoscut dintre Black Muslims este fostul campion mondial la 
box, Cassius Clay, devenit Muhammad Ali după convertirea sa. 

De la moartea fondatorului căruia i-a urmat fiul său Wallace D. Muham- 
mad în 1975, mișcarea s-a apropiat de islamul tradiţional. Restricţiile rasiste 
au fost abolite, slujitorii cultului poartă numele de imam și credincioșii nu- 
miti bilallians, după numele primului muezin african, au renunţat la lupta 
politică și s-au opus efectuării serviciului militar. 

Denumirea oficială a devenit „Islamic Community in the West“ 
(Comunitatea Islamică din Vest). Mișcarea numără 100—150 000 de cre- 
dincioși și se răspândește încet spre zona Caraibelor şi spre Africa, unde 
a înălțat moschei. 


AHMAZII 


Această mișcare religioasă se situează la marginea islamului, în sensul 
că se consideră musulmană, dar căreia autoritățile din Pakistan, unde își are 
centrul, îi neagă această calitate. 

În realitate, ahmazii consideră că sunt singura formă adevărată a isla- 
mului și unica religie adevărată revelată. 

Un anume Mirza Ghulam Ahmad, născut la Qadiyan, Pandjab, este 
fondatorul acestei religii. Așa cum indică numele mongol de Mirza, el 

provenea dintr-o familie bună musulmană, ceea ce nu l-a împiedicat să 
aibă în 1891 o iluminare și să se declare Mahdi, adică, literal, trimisul lui 
Dumnezeu pentru a-i pregăti instaurarea domniei. 

De atunci existenţa lui Ahmad este cea a unui profet ale cărui fapte 
au căpătat o aură de legendă. Se spune despre el că avea darul de a ghici 
viitorul, de a face multe minuni și de a provoca moartea sau învierea prin 
rugăciunile sale. 

Doctrina sa dă o impresie fluctuantă și ciudată. El își spunea în mod 
succesiv sau simultan avatarul lui Krişna, lisus revenit pe pământ sau re- 
apariția lui Mahomed. El afirma că lisus este mort şi îngropat la Srinagar, 
în Cașmir. 

Personalitatea puternică a lui Ghulam Ahmad ar fi putut traversa Istoria 
fără a lăsa urme, după cum adesea este cazul misticilor mai mult sau mai 
puțin inspirați, însă darul său de a convinge i-a adus discipoli cu un deosebit 
de dezvoltat simţ al organizării. Înaintea morții sale, el a înființat califatul, 
structură a puterii islamice, din care succesorii săi au făcut un instrument 
puternic și centralizat. 

Ahmazii sunt astăzi în jur de aproape 1 milion, din care jumătate în 
Pakistan și restul răspândiți în numeroase țări unde există cel puţin o co- 
munitate mică pakistaneză. Îi găsim astfel în India, în Nigeria, în Surinam, 
în Statele Unite etc. 

Toți ahmazii plătesc un impozit de 6,25% din veniturile lor, ceea ce-i 
asigură mișcării mijloace financiare solide. Dreptatea se face după mode- 
lul islamic tradițional. În fruntea mișcării, toată puterea îi revine șefului, 
asistat totuși de un consiliu pur consultativ. Cei patru stâlpi ai mișcării sunt 
cultul fondatorului, respectul față de șef, viața colectivă și credinţa în doc- 
trină, care spune că Dumnezeu este unic, este singurul demn de adoraţie 
și că omul trebuie să acționeze în conformitate cu legile islamului. Maho- 
med este recunoscut ca profet, dar același rol îl îndeplinește și fondatorul 
Ghulam Ahmad. În această privință musulmanii și ahmazii nu au ajuns la 
un consens. 

Religiile de „tranziție“ 


După religiile revelate care însumează în total mai mult de 3 000 de 
milioane de oameni, grupul cel mai important este cel al religiilor pe care 
le putem califica drept politeiste, adică acelea care venerează aparent 
o multitudine de divinități. 

Religiile revelate recunosc acelaşi Dumnezeu creator și caracterul 
inspirat al Bibliei; ele se revendică de la Avraam, „strămoșul credincioșilor". 

În schimb, religiile politeiste nu au aceeași unitate și nu provin dintr-o 
filiație comună. Putem distinge printre ele, pe de o parte, hinduismul ale 
cărui batalioane sunt cele mai importante (900 de milioane de adepți) și, 
pe de altă parte, diversele religii animiste care, pentru cele care rezistă 
în zilele noastre, sunt cel mai adesea de origine africană. De câteva decenii, 
adepții acestor religii sunt frecvent influențați de una sau de cealaltă dintre 
religiile revelate, dar putem evalua la aproape 10 milioane numărul celor 
care nu practică decât o religie animistă. 

Totuși între aceste două grupe ale religiilor revelate și ale religiilor 
politeiste vom situa, în mod puţin arbitrar, două religii calificate ca fiind 
de „tranziție“. 

Prima este cea a vechilor perși; ea a cunoscut apogeul spiritual prin 
Zoroastru, s-a menținut timp de aproape un mileniu și s-a prăbușit la 
contactul cu islamul începând cu secolul al VI-lea. 

Cealaltă este sikhismul, născută din contactul islamului cu hinduismul 
în cursul secolului al XVI-lea. 

De ce să apropiem în mod aparent artificial două religii atât de diferite 
și atât de îndepărtate în timp? Cu siguranță, prin situaţia lor geografică, ele 
sunt amândouă religiile populațiilor indo-europene situate la punctul de 
întâlnire dintre hinduism şi lumea religiilor revelate. Chiar și mai mult, 
aceste două religii au particularitatea de a fi monoteiste (deşi expresia 
monoteismului nu este întotdeauna foarte clară la zoroastrieni), de a se spri- 
jini pe o carte de referință (Guru Granth în sikhism, Avesta la zoroastrieni) 
și de a nu avea nevoie în mod explicit de o revelație. 


LOROASTRIENII SAU ADORATORII FOCULUI 


Printre cei care, pasionați de Antichitate, își amintesc de existenţa lui 
Zoroastru, foarte puţini sunt aceia care sunt în stare să vorbească în mod 
avizat despre religia pe care el a răspândit-o. Am fi chiar tentaţi să credem 
că orice urmă a acestei credinţe orientale venită din adâncul veacurilor 
a dispărut de mult timp.. 

Nietzsche nu a ajutat la lămurirea lucrurilor, căci cartea sa Așa grâit-a 
Zarathustra nu are nicio legătură cu acest personaj pe care-l numim, de 
la greci, Zoroastru. 

Totuși, religia zoroastriană a lăsat, fără posibilitatea de a fi contestată, 
o amprentă profundă în universul nostru filosofic şi religios, chiar dacă 
nu-i putem trasa cu exactitate contururile. Dar mai ales chiar şi în zilele 
noastre mai există zoroastrieni. Există două comunităţi: cea a parșilor, 
foarte activă în afaceri, numărând aproximativ 200 000 de persoane 
în India, în principal la Mumbai, cealaltă, având în jur de 50 000 de su- 
flete, trăiește în țara de origine a acestei religii, în Iran, mai ales în 
orașul Yazd. 


! Toţi copiii au auzit de preoții zoroastrieni: aceştia sunt magii de la care provine 
cuvântul magician. În Flautul fermecat de Mozart, magicianul se numește Sarastro, defor- 
mare de la Zoroastru. De fapt, magii erau preoții religiei dinastiei persane ahemenide 
(700—330 î. Hr). Nu se cunoaşte cu precizie ce influenţă a putut să exercite Zoroastru sau 
nu, asupra acestei religii. 

Zoroastrienii îl numesc pe Dumnezeul lor Ahura Mazda; ahura înseamnă 
„zeu“ în opoziţie cu demon și Mazda este numele său, a cărui etimologie 
s-ar apropia de ideea de înțelepciune. 

Focul, prin analogie cu soarele, î] simbolizează pe Dumnezeu, izvor 
de lumină. Nu este deloc uimitor că Mazda a devenit o marcă de lămpi 
electrice. 

Religia mazdeeană își are originea în Antichitatea îndepărtată, iar 
Zoroastru, despre care nu se ştie cu exactitate când a trăit, nu a fost fonda- 
torul, ci reformatorul religiei, poate cu 1 000 de ani înaintea erei noastre. 
Sub influenţa sa, mazdeismul a trecut de la stadiul de religie a miturilor 
unde se înfruntau zei mai mult sau mai puţin puternici, la o religie mai 
simplificată în care se opun principiile Binelui și al Răului. 

Astfel Zoroastru a clarificat în mod considerabil religia indo-iraniană 
primitivă. Mesajul său este cel al unui profet, trimis de Dumnezeul Binelui, 
Ahura Mazda, mai puternic decât cel al Răului. El anunţă înnoirea lumii și 
preconizează o morală în care omul contribuie activ la dreptate. Triumful 
acesteia va fi opera lui Dumnezeu, a unui Dumnezeu transcendent, neatins, 
cum e și firesc, de experienţa și gândirea omului. 

Observăm evoluţia considerabilă făcută de Zoroastru de la religiile cele 
mai primitive, de tip animist sau mitologic, la viața publică şi particulară 
foarte agitată, în care divinităţi și semizei amestecă în mod constant 
activitatea lor cu cea a oamenilor. 

Astăzi parşii din India, ca şi ceilalți zoroastrieni din Iran, practică o 
religie care, de 2 500 de ani încoace, nu s-a schimbat decât foarte puţin. 

Religia zoroastriană se sprijină pe textul sacru al Avestei din care s-au 
mai păstrat doar câteva fragmente, din cele 21 de cărţi care o compuneau. 

Limba originală a acestei lucrări sacre, apropiată de sanscrită, a fost 
abandonată în favoarea traducerilor succesive în limba pahlavi, adică în 
persana veche, apoi în zilele noastre, în gujrati, limba vorbită în regiunea 
Mumbai, sau în limba persană modernă. 

Sacerdoțiul este privilegiul unei caste și cele trei grade diferite ale preoţiei 
se obțin prin ceremonii de iniţiere. 

Cultul se desfășoară în „templele focului“. Există temple mari — la Mum- 
bai, de exemplu, găsim trei asemenea clădiri — și temple mici, care sunt în 


enciclopedia religiilor 


jur de o sută în acest oraș!. În afară de mărimea lor, aceste temple diferă 
prin calitatea focului care este întreținut acolo, adică mai ales prin alegerea 
materialelor de combustie. 

Se aduc diverse ofrande, plante alese cu grijă, cornuri, unt sau carne. 
Ceremoniile sunt însoţite de recitarea unor lungi fragmente extrase 
din Avesta. 

La depășirea pragului vârstei copilăriei, la șapte ani în India şi zece 
ani în Iran, are loc o ceremonie deosebită care constă în înmânarea în 
mod solemn a unei cămăși albe și a unei centuri, simboluri ale aparte- 
nenţei la religia zoroastriană. Celelalte sărbători celebrează creația și 
natura; astfel sărbătoarea Nowruz, în persană „zilele noi“, este cea a 
primăverii și a primei zile a anului iranian. Chiar și pentru musulmani, 
și astăzi este sărbătoarea cea mai populară din Iran?: cu această ocazie ex- 
istă obiceiul de a merge cu familia la picnic pe malul apei. 

Contrar a ceea ce sugerează cuvântul „mag“, nu există nicio urmă de 
practică magică în religia zoroastriană actuală. 

În ceea ce privește riturile mortuare, zoroastrienii se abțin să mur- 
dărească elementele sacre, pământul și focul, prin contactul cu cadavrele. 
Acestea nu sunt deci nici îngropate, nici incinerate, ci duse în „turnuri 
ale tăcerii“ unde vulturii vin să le devoreze. 

Deși considerată mult timp ca o religie dualistă în care zeul Binelui și 
zeul Răului se află în opoziție, mazdeismul zoroastrian se consideră de 
acum înainte ca monoteist: zeul Răului Ahriman nu este decât o creatură 
și un adversar inferior lui Ahura Mazda”. 

În mod evident cele câteva comunități zoroastriene din India și 
din Iran nu mai sunt decât o supraviețuire curioasă a fostei religii a 
Imperiului Persant. 


! Cele trei grade ale preoţiei se numesc, pornind de la cel mai mic, behdin, herbed şi mobed; 
templele mari sunt Atash Bahram şi cele mici se numesc adaran în Iran şi ayyari în India. 

2 A se vedea prezentarea calendarului iranian. 

“Trimiterea de către guvernul american a unui ministru pe nume Harriman pe lângă 
curtea Iranului în anii '60 a trezit în mod evident zâmbete. 

4 Numele iranian al zoroastrienilor este „zartocht“. Îi cunoaștem de asemenea sub 
numele de „ghebri“, derivat din cuvântul arab kafir, „necredincios“. 

Cu ocazia prăbușirii dinastiei sasanide sub loviturile islamului în- 
cepând cu secolul al VII-lea, iranienii s-au alăturat cu toții noii ideologii, 
ceea ce nu constituie un exemplu unic în Istorie. Raporturile partizanilor 
necondiționați ai mazdeismului cu islamul au cunoscut perioade grele, 
inevitabile după un război. Deși islamul consideră în general mazdeismul 
ca o „religie a Cărții“, pentru că dispune de texte sfinte, toleranța pe care 
această recunoaştere o implică nu a evitat jignirile şi convertirile forțate, 
ceea ce a dus la exilul marii majorități zoroastrienilor convinşi. De aici își 
extrage rădăcinile comunitatea parsă adeptă a lui Zoroastru stabilită în 
nord-vestul Indiei începând cu 717. 

Până în secolul al XV-lea, a fost practic întrerupt contactul acestei 
colonii, care s-a menţinut și s-a dezvoltat în mod remarcabil, cu zoroas- 
trienii din Iran, a căror poziţie socială este destul de modestă, spre de- 
osebire de cea a emigranților. Astăzi, parsii aduc ajutor și susținere morală 
fraților lor iranieni, cu atât mai mult benevol cu cât religia lor îi îndeamnă 
spre activități în domeniul sănătății și educaţiei. 

Deși mazdeismul din Iran se află pe cale de dispariție, ne putem aștepta 
să regăsim cele mai importante din trăsăturile sale în islamul șiit. În spe- 
cial, credinţa în Mahdi, reapariția ultimului imam la sfârşitul veacurilor 
este destul de asemănătoare cu credinţa zoroastriană într-un salvator care 
va instaura o nouă ordine, în principiu la 3 000 de ani după Zoroastru. 
Acesta este şi mesajul mesianismului evreiesc. 

Să notăm că strâmtoarea Ormuz care se află la ieşirea din golful 
arabo-persic are drept nume o deformare a lui Ahura Mazda (Horamazd, 
apoi Ormuz). 

În ceea ce priveşte raporturile mazdeismului cu creştinismul, acestea 
sunt greu de stabilit, căci adesea ele au fost indirecte. Cele două religii au 
în comun credinţa în mântuire individuală și colectivă, ca și învierea 
morților, sau cel puţin a celor drepți. 

Să ne amintim în sfârșit că vechiul dualism persan între Bine și Rău a 
apărut din nou în secolul al II-lea d. Hr. în mișcarea maniheistă care 
ameninţa grav Biserica. Această adevărată nouă religie a fost prezentată de 
fondatorul său, un persan numit Mani sau Manes, ca împlinirea și sinteza 
budismului, creștinismului și zoroastrismului. Succesul său a continuat 

până în Evul Mediu pentru că el nu este străin de mișcarea catară!, anihilată 
în 1244 prin Cruciada Albigenză și distrugerea Montsegurului. 


CALENDARUL IRANIAN 


Până și în zilele noastre, iranienii folosesc un calendar cu denumiri 
ale lunilor zoroastriene, în combinație cu denumirile pe care noi le 
cunoaștem și, într-o mai mică măsură, cu numele din calendarul lunar 
islamic. Iranienii sunt foarte legați de aceste luni zoroastriene care 
datează după toate aparențele din secolul al V-lea î. Hr., dar a căror 
semnificaţie ei nu o mai cunosc, decât cu mici excepții. 

Anul începe cu primăvara, între 21 și 23 martie, în funcție de an: 
Nowruz, Ziua cea Nouă, principala sărbătoare și perioadă de concediu 
la iranieni. 

Cele douăsprezece luni sunt solare și au deci 30 sau 31 de zile. Numele 
sunt fie cele ale divinităţilor desemnate printr-o calitate abstractă, fie 
cele ale simbolurilor cosmice. 


+  farvardin (21—23 martie — 21 aprilie), de la fravarti, numele sufletelor în 
Avesta; 

+  ordibehesht(22 aprilie — 22 mai), „justiţia perfectă“; 

+  khordad(23 mai- 22 iunie), „integritate“; 

» tirQ3iunie-—23iulie), numele stelei Sirius care, în mitologia persană, 
aduce ploaia; 

e mordad (24 iulie — 23 august), „nemurirea“; 

e shahrivar (24 august — 23 septembrie), „imperiul de dorit“; 

+ mehr (24 septembrie- 23 octombrie), numele deformat al zeului Mithra; 

+ aban (24 octombrie — 22 noiembrie), „apele“, abrevierea de la „fiii apelor“; 

«e qazar (23 noiembrie — 22 decembrie), „focul“; 

e dey (23 decembrie -— 21 ianuarie), „creatorul“; 

e bahman (22 ianuarie — 20 februarie), „gândul cel bun“; 

+  esfand(21 februarie- 21 martie), „sfânt“, abreviere de la „sfânta evlavie“. 


1 Cathare („catar“), ca şi Catherine, în limba franceză, provin de la cuvântul grec ce 
înseamnă „pur“. 

ADEPȚII SIKHISMULUI 


Cine nu a întâlnit până acum un sikh? Cu turbanul lor legat cu grijă, 
cu fileul în care își prind barba și părul, cu pantalonii strânși pe gambă, 
sikhii nu trec neobservaţi. Soldați remarcabili, ei au fost pilonii armatei 
indiene. Astăzi, ei încă reprezintă 10% dintre ofițerii indieni, în timp ce la 
nivel de populaţie nu sunt decât în jur de 2%, adică aproape 17 milioane 
de bărbați. 

Din punct de vedere numeric, religia lor este deci importantă, practi- 
canții săi fiind mai numeroși decât evreii. Este de asemenea o religie relativ 
recentă, aproape contemporană apariției protestantismului. 

Iniţial, aceasta a fost o punte între hinduism și islam. Fondatorul religiei 
sikh, Guru Nanak, s-a născut în 1469 în regiunea Lahore, în Pakistanul 
actual. Era epoca dinastiei mogulilor care a lăsat Indiei, printre altele, 
încântătorul mausoleu Taj Mahal. Această dinastie musulmană s-a impus 
în 1526 asupra unei populaţii profund hinduiste, iar întâlnirea dintre 
culturi a născut firesc discuţii. Nanak, renunțând la căsătoria aranjată 
de părinţi, a plecat în călătorie spre Mecca. De fapt, viața sa este înconju- 
rată de mister, biografia lui nefiind una foarte sigură, însă se știe că la 
vârsta de 50 de ani a avut o viziune care l-a convins de rolul său misionar. 
Poate că în timpul pelerinajelor sale l-a întâlnit pe înțeleptul Kabir care lupta 
împotriva divinităților multiple ale panteonului indian și lăuda cultul unui 
zeu unic fără imagine, așa cum îi stă bine unui bun musulman. 

Este sigur faptul că la vremea aceea islamul, după ce fusese resimţit 
ca o cultură străină Indiei și impusă cu forța, începea să seducă hindușii 
de caste inferioare prin caracterul său egalitar care permitea fiecăruia să 
intre în lăcașurile de cult și să participe la slujbe. 

Nanak a fost convins de caracterul invizibil al lui Dumnezeu și de 
deșertăciunea idolilor. El spunea: „Ekam onkar nironkar“, „Dumnezeu 
este netrupesc“. De altfel, el îl descria pe Dumnezeu astfel: 


„Nu are nume, nu are locuinţă și nici castă. 
Nu are formă, culoare, limite. 
Mereu perfect, este prezent dintotdeauna și așa va rămâne. 

Nu este din nicio țară și nu poartă haine tradiționale. 
Nu are înfățișare. Nu este robit de dorință.“ 


Nanak s-a concentrat astfel către armonizarea concepţiei asupra lui 
Dumnezeu, apropiată de cea a islamului, cu practicile hinduiste devo- 
tionale. A început să propovăduiască o religie fără caste și eliberată de 
practica hinduistă medievală sati conform căreia văduvele erau arse pe 
rugul soțului defunct. El respingea de asemenea practica musulmană a 
portului vălului de femei și excluderea lor din viața publică. În plus, re- 
fuzând islamul, Nanak mergea în sensul naționalismului indian care 
reproşa musulmanilor jafurile și convertirile forțate din perioada cuceririi. 

Astfel, noua religie fondată de Nanak este în mod clar monoteistă și 
respinge orice reprezentare a lui Dumnezeu, dar ea nu se rupe complet de 
practicile umaniste ale hinduismului. 

De fapt, această religie aduce împreună hinduişti și musulmani pe 
care vrea să-i convertească la învățătura sikh. 

În mod curios, mișcarea sikh nu provoacă reacții doctrinare extreme 
din partea musulmanilor sau hinduișştilor. Aceștia din urmă îi consideră 
pe sikhi ca pe una din numeroasele lor secte, în timp ce musulmanii nu-i 
reneagă în general, ci îi consideră un ordin de inspiraţie sufistă. 

Al patrulea succesor al lui Nanak, Ramdas, protejat de împăratul mogul 
Akbar, a construit în mijlocul unui heleşteu faimosul templu de aur. Astfel 
orașul Amritsar, al cărui nume înseamnă „orașul nemuririi“!, a devenit 
Roma religiei sikh. 

Abia fiul și, în același timp, succesorul lui Ramdas, Arjun, a publicat 
cartea sfântă a sikhilor, Granth, al cărei nume înseamnă „carte“( „Nobila 
Carte“), în care sunt adunate toate scrierile despre religia sikh pornind de 
la Nanak. În această carte se găsesc 3 384 de imnuri compuse în limbile 
hindi și punjabi. Următorul imn servește, de exemplu, drept introducere 
la misiunea lui Nanak: 


1| În denumirea Amritsar întâlnim litera a privativă, cele trei litere mrt ale radicalului 
sanscrit ce înseamnă moarte şi cuvântul sar care înseamnă oraș, precum omologul său 
persan shahr. 

Am căutat în cele patru Vede, 

dar aceste scrieri nu arată limitele lui Dumnezeu. 
Am căutat în cele patru scrieri ale musulmanilor, 
dar nu am găsit cuvântul Domnului. 

M-am scăldat în râuri și fluvii, 

am străbătut șaizeci de locuri de pelerinaj. 

Am trăit în pădurile și luminișurile celor trei Lumi 
și-am mâncat amar și dulce. 

Am văzut cele șapte regiuni pământești, 

precum și Cerul de deasupra cerului. 

Și eu, Nanak, vă zic vouă: 

Omul va fi fidel credinţei sale crezând în Dumnezeu și făcând bine. 


Un exemplar al Cărții Nobile împodobit cu miniaturi este expus la 
Templul de aur. În fiecare seară, o procesiune cu torţe trece podul de mar- 
mură care duce către malul heleșteului și depune cartea sacră într-un alt 
templu de marmură. În zorii zilei, procesiunea aduce cartea sacră înapoi 
în templu. Credincioşii împrăștie flori în faţa altarului unde aceasta este 
așezată. 

În vremea Imperiului Britanic, adorarea cărţii sacre făcea parte din 
ceremoniile militare ale regimentelor sikh; în timpul citirii, Cărții i se 
făcea vânt cu un evantai din pene de păun. 

Venerarea cărții divine presupune intonarea unor cântece numite 
„jap“ și rituri de devoțiune numite „bhakti“. 

Inițierea în religia sikh presupune un botez prin scufundare, însoțit 
de stropirea cu o băutură îndulcită. Se servește apoi o gustare sfințită 
alcătuită din prăjituri din făină, unt și zahăr. 

Mesele comunitare sunt de altfel un obicei foarte important la sikhi, 
căci simbolizează respingerea sistemului castelor. Urmând exemplul 
primului sat comunitar creat de Nanak, Kartarpour, fiecare templu sikh — 
numit „gurudwara“ adică „poarta guru“ -— are o cantină comunitară numită 
„infăşarea“, unde sunt servite două mese pe zi. 

Membrii comunității sikh sau khalsa trebuie să poarte ca simbol al 
purității religiei lor ceea ce se numeşte „cei cinci K“, adică: 

Kes, barba și părul lung; 

Kangha, pieptenele cu care se prinde părul; 
Kacha, pantalonii scurți; 

Kara, brățara de oţel; 

Kripan, sabia. 


Brățara este simbolul unității și fraternității sikh, iar sabia este cel al 
autorității şi justiţiei. 

Sikhii își dau silința să-și extindă religia peste tot în lume; au centre 
în America de Nord, Africa Orientală, Australia, la Londra şi Essen în 
Germania. Din 1960, mişcarea editează la Londra The Sikhs Courrier. 

Dacă veți întâlni un sikh, să nu vă miraţi că-l cheamă Singh, adică „leu“: 
toți sikhii poartă acest nume de onoare al lui Govind Singh (1675—1708), 
al zecelea și ultimul guru al comunității militare sikh. Însuși cuvântul sikh, 
dat însoţitorilor săi de Nanak, înseamnă „elev“, „discipol“. 

85% din cele 17 milioane de sikhi trăiesc în statul indian Punjab. 
Cei mai mulți dintre sikhi vorbesc punjabi, însă ei nu reprezintă decât în 
jur de o treime din populaţia Punjabului, a cărui majoritate este hinduistă 
și vorbeşte hindi. 

Religiile „politeiste“ 


Acest capitol regrupează pe de-o parte hinduismul și ruda sa apropiată 
jainismul și, pe de altă parte, religiile de inspiraţie animistă, fie ele de 
origine africană, amerindiană sau asiatică (precum șintoismul japonez 
și taoismul chinez). 

Singurul punct comun al acestor religii este faptul de a fi politeiste, adică 
admit existența mai multor zei, câteodată într-un număr chiar foarte mare. 

Totuşi această pluralitate de zei nu exclude în mod obligatoriu existența 
unui Zeu suprem, creator sau nu, a cărui autoritate asupra celorlalte 
divinități este mai mult sau mai puțin explicită. 

Prin urmare distincţia între religiile monoteiste, precum religiile 
revelate, și religiile politeiste nu este întotdeauna atât de netă pe cât ar părea: 
să ne imaginăm că le dăm nume de divinități îngerilor sau sfinţilor cărora 
credincioșii preferă câteodată să li se adreseze în locul unui Dumnezeu 
perceput ca fiind inaccesibil... 


HINDUISMUL 


Abordarea hinduismului este profund derutantă. Încă de la început, 
sesizăm o mișunare de zei cu forme ciudate, cu rol confuz, ce se amestecă 
într-o mitologie fără sfârșit. 

Se pare că nimic nu poate fi explicat într-o limbă occidentală astfel 
încât să o înțelegem corect. Pare a fi exclus ca vocabularul nostru să posede 
termeni echivalenți, fie ei și aproximativi, pentru a reda sensul noțiunilor 
misterioase precum karma, dharma, yoga, mantra etc. Unii occidentali 
sunt înflăcărați după acest exotism în care văd revelația unei spiritualități 
necunoscute. Scopul nostru este, din contră, de a aduce cât mai multă 
lumină cu putință în descrierea acestei religii. 

După un scurt istoric şi examinarea principiilor fundamentale ale 
hinduismului, vom vedea cum este trăită în practică această religie. 


HINDUISMUL ÎN ISTORIE 


Contrar majorității marilor religii, hinduismul datează încă din cele 
mai vechi timpuri și nu are un fondator istoric identificat. 

Cuvântul hinduism este mai recent decât religia însăși: musulmanii sunt 
cei care, întâlnind pentru prima dată hinduișşti în provincia Sind unde 
curge Indusul, le-au dat numele derivat de la cel al provinciei și fluviului. 

Am putea vorbi de asemenea de brahmanism, adică de religia preoților, 
brahmanii, sau să folosim de asemenea termenul indian sanatana dharma, 
„legea eternă“. 

Această religie, care a suferit importante evoluţii de-a lungul secolelor, 
provine din cea a indo-europenilor primitivi ale căror rude suntem de 
departe. Se regăsește de asemenea numele de brahman în cel al preoților 
din Roma antică, flaminii (br corespunde fonetic grupului f]). 

Studii aprofundate, al căror inițiator a fost Georges Dumézil, au arătat 
înrudirea religiilor și miturilor diverselor popoare indo-europene’. Punc- 
tul lor comun cel mai izbitor este un fel de separare a puterilor militară şi re- 
ligioasă, în timp ce activitatea economică era apanajul restului populaţiei. 
Sunt principii care au fost fundamentul sistemului hinduist al castelor. 

Când indo-europenii, al căror leagăn pare a fi situat în stepele Asiei 
Centrale sau ale Europei Orientale, au invadat India către 1000 î. Hr., 


! A se vedea mai departe indicațiile date despre religiile antice, greacă și romană. 

au adus cu ei și religia. Aceasta are ca texte sacre Rig-Veda (literal: 
„cunoaștere“), completate de Upanişade. Indo-europenii, numiţi și arieni, 
adică „credincioșii“ sau „nobilii“, au întâlnit în India alte religii preexistente 
pe ale căror divinități le-au asimilati. 

Ceea ce explică în parte atât complexitatea inextricabilă a panteonului 
hinduist, cât şi faptul că un singur zeu poartă deseori mai multe nume. 

Observând că hinduismul nu este deloc răspândit printre popoarele 
non-indiene, am putea deduce că este greu de exportat din cauza conți- 
nutul său cultural. Totuși, hinduismul a ieșit odinioară de pe subcontinent 
grație marinarilor și negustorilor indieni. S-a înrădăcinat încă de la în- 
ceputul erei noastre în țările din Asia de Sud-Est, dar a rezistat cu greu 
religiilor mai puţin marcate de cultura Indiei. În funcţie de țară, budismul, 
încă din secolul al VI-lea, și islamul, începând cu secolul al XII-lea, au 
înlocuit încetul cu încetul hinduismul. 

În cele din urmă civilizația indiană, pe care o amintesc nume precum 
Indochina și Indonezia, a lăsat urme adânci în tot sud-estul asiatic, dar 
doar o parte din această influenţă se datorează religiei hinduiste. Urma 
cea mai puternică pe care a lăsat-o India o constituie diferitele sisteme 
de scriere ale regiunii — birman, thai, laoţian, khmer, javanez etc. — care 
sunt toate derivate din alfabetele indiene. În plus, s-au păstrat numeroase 
toponime de origine indiană”. 

În ceea ce priveşte religia, este curios de notat faptul că unele rituri 
hinduiste au fost păstrate în ceremoniile regale din foarte budista Thai- 
landă. Totuși, în general, hinduismul nu există în afara Indiei decât la 
populațiile indiene emigrate. Cei mai mulți, ca număr, trăiesc în Malysia, 
Singapore, Fiji, Mauritius, Africa de Sud, Trinidad, Surinam sau în Statele 


1 Arian ar proveni din rădăcina ar ce înseamnă „a împărți“, „a deschide pământul“. 
Cuvântul era folosit la început pentru popoarele agricole, în opoziţie cu nomazii turanieni 
(de la tura, „a alerga“). 

2 Printre numele de oraşe, cităm pe cele formate plecând de la cuvintele indiene nagar 
sau pour (care înseamnă chiar „oraș”) : Angkor (Cambodgia), Nakhon (Thailanda), Singa- 
pore („orașul leului“), Ratburi (de la Ratnapour, „orașul pietrei prețioase“) și pe celelalte 
orașe în -buri din Thailanda etc. Amintim de asemenea Ayutthaya (Thailanda) și Madurai 
(Indonezia) care poartă numele unor situri religioase celebre din India. 

Unite. Singurii hinduişti non-indieni sunt locuitorii insulei Bali, în 
Indonezia, și câteva grupuri puțin importante numeric din Java. 

Să reamintim că am estimat numărul hinduiștilor în lume la 900 de 
milioane, din care mai mult de 880 milioane (90%) trăiesc chiar în India. 


PRINCIPIILE HINDUISMULUI 


Ca în cazul celor mai multe religii, universul în hinduism este imaginat 
foarte diferit în funcţie de nivelul de educație al indivizilor. Pentru per- 
soanele foarte evoluate, concepţia tradițională este pur simbolică. Pentru 
altele, ea este, mai mult sau mai puţin, luată ad litteram. 

Esenţialul hinduismului nu rezidă deci aici. Să amintim că, așa cum 
spun textele vechi, centrul universului este un munte, Muntele Meru, 
și că există trei lumi, pământul, cerul şi un spaţiu intermediar între 
cer şi pământ. 

De o importanță majoră este faptul că hinduismul nu percepe universul 
ca fiind creat, în sensul creștinismului sau islamului. 

Există o Fiinţă supremă, un fel de Dumnezeu absolut și impersonal, 
dincolo de orice realizări semnificative. Se numeşte Brahma. 

Universul provine din el, ca şi cum aerul ar fi răspândit de expiraţie; ar 
putea foarte bine să dispară ca și cum ar fi din nou inspirat. Această suflare 
este esența vieții, este deseori identificată cu „eul“ fiecărei ființe al cărei des- 
tin este să se întoarcă în absolutul lui Brahma. Astfel divinul există în orice 
creatură, iar sufletul ei, atman, este indestructibil!. 

Totuși Brahma, inaccesibil, se personifică întru câtva în doi zei comple- 
mentari care le sunt oamenilor mai la îndemână. Este vorba despre Șiva 
și Vișnu. Primul, Şiva, este un zeu dinamic care, ca şi viața, creează şi dis- 
truge în mod succesiv. Vișnu este, din contră, un zeu static având ca sarcină 
menținerea ordinii lumii. 


1 „A respira“ se zice atmen în germană, iar Gandhi este numit Mahatma, adică maha 
atma, „marele suflet“, marele suflu. 

Pentru a simplifica, şi lăsând deoparte numeroase puncte de vedere 
care pot fi considerabil divergente, se poate vorbi de o Trinitate hinduistă 
care-i reunește pe Brahma, „Creatorul“, pe Vișnu, protectorul, şi pe Şiva, 
distrugătorul. 

Această schemă nu trebuie să ne facă să uităm că Brahma are un rol mai 
abstract, că este la originea tuturor, dar că rămâne într-un plan secund, ca 
și când ar fi ascuns în spatele lui Șiva și Vișnu. 

De aceea Brahma nu e decât rareori venerat. Templele sale cele mai 
cunoscute sunt cele din Khajuraho și din Pushkar. În schimb, numeroși 
hinduiști pun pe primul plan pe Vișnu și pe Şiva, constituind astfel 
sectele vișnuiste sau șivaiste. Pentru ele, Brahma nu este decât un zeu 
secundar. 

Nimic nu obligă de altfel să se limiteze numărul zeilor la trei zei 
principali. O mulțime de alți zei, mai mult sau mai puțin importanți, 
trăiesc în cer și sunt de asemenea emanația lui Brahma. Ei sunt ființe 
tranzitorii, dar „durata lor de viață“ este incomparabil mai lungă decât 
a noastră. Încă din epoca vedică, adică înaintea primului mileniu di- 
naintea erei noastre, erau 33 de zei al căror şef era Indra, sursa forței 
cosmice şi stăpânul ploii, trăind pe Muntele Meru. S-au adăugat ulte- 
rior numeroase divinități minore, deseori recuperate din culte locale pe 
care hinduismul le-a absorbit. Importanţa lor în credința populară este 
inegală. 

Astfel, forma exterioară a evlaviei poate varia considerabil printre 
hinduiști. Ceea ce îi unește este o stare de spirit religioasă, căutarea unei 
depășiri pentru a cunoaște divinitatea și pentru a se identifica cu ea. 
Fiecare zeu al Indiei exprimă unul dintre aspectele acestei divinităţi, ab- 
stracte și absolute, și fiecare hinduist își va consacra evlavia în funcție de 
sensibilitatea față de zeul pe care îl apreciază mai mult. 

Nicio cale nu este respinsă și, în general, hinduismul tolerează toate 
formele de căutare spirituală și nu-și exprimă dezaprobarea față de nicio 
erezie. Pare a fi în van să știm dacă hinduismul este monoteist sau po- 
liteist, căci zeii multipli pot fi de asemenea consideraţi ca manifestare a 
absolutului unic. 

Un alt punct asupra căruia se pun de acord hinduișştii este caracterul 
ciclic al universului, simbolizat de respiraţia lui Brahma. Lumea este pe- 
riodic distrusă pentru a renaște din nou. Conform tradiţiei hinduiste, noi 
ne aflăm în cel de-al patrulea astfel de ciclu numit „yuga“ și a cărui durată 
se numără în mii de ani!. 

În același fel, dar cu o durată mult mai mică, oamenii vor dispărea 
pentru a reapărea într-o altă viață. 


DESTINUL UMAN ÎN VIZIUNEA HINDUISTĂ 


Oamenii împart în etape destinul întregii naturi: naștere, viață, moarte, 
dar de asemenea renaștere pe acest pământ pentru un ciclu nedefinit de 
vieți succesive. Este credința în reincarnare, samsara. 

Această renaștere nu este doar un fenomen fizic, hinduiștii adaugă 
acestuia și o latură morală: greutatea actelor noastre condiționează în 
mod strict calitatea a ceea ce va fi următoarea noastră viață pe pământ. 
În funcție de modul în care ne-am achitat de datoria noastră în societate, 
vom retrăi într-o condiţie socială strălucitoare sau mizerabilă. Cei mai 
puțin merituoși pot de asemenea să renască sub forma unui animal mai 
mult sau mai puţin impur. 

Aici intervine sistemul castelor atât de specific societăţii hinduse. 


1 Specialiştii nu au aceeaşi opinie în ceea ce priveşti durata acestor „yuga“. După in- 
terpretarea lui Alain Daniélou (La Fantaisie de dieux et l'aventure humaine, Editura du 
Rocher, 1985) durata universului ar fi de 34 de miliarde de ani și un ansamblu de 4 „yuga“ 
ar dura 66 487 ani. Cea de-a patra „yuga“, în care noi trăim, „era conflictelor“, ar fi în- 
ceput în cursul celui de-al patrulea mileniu înaintea erei noastre, ceea ce converge cu 
datele evreilor şi cu cele ale mayașilor despre începutul umanitaţii (și anume 3760 şi 
3313 î. Hr.). Astfel, universul, despre care savanții cred că este vechi de 15 miliarde de 
ani, ar fi la jumătatea vieţii sale, în timp ce umanitatea ar trebui să se aştepte să dispară 
către 2400. Nu este, trebuie să subliniem, decât punctul de vedere al acestui autor. Alţii, 
precum Louis Frederic (Dictionnaire de la civilisation indienne, Robert Laffont, 1987), consi- 
deră că doar a patra „yuga“ ar trebui să dureze 432 000 ani. În orice caz, tot ce va dispărea 
va renaște. 

CASTELE 


În 1955,0 lege împotriva discriminării rasiale și religioase, și de atunci 
consolidată constant, a suprimat barierele sociale şi administrative 
impuse de sistemul castelor în India. 

Contrar a ceea ce se spune în general, acest sistem nu este inseparabil 
de hinduism şi numeroase mișcări religioase care provin din el resping 
noțiunea de castă. 

În religia vedică a vechilor arieni, sacrificarea animalelor presupunea 
trei pași: să procuri animalul, să-l omori și să oficiezi ceremonia. Era 
vorba despre funcţii sociale între care nu existau ziduri de separație 
clare. Aceste funcții se regăsesc în cele trei caste: 


e  brahmanii-— preoți 
e  kshatriya— războinici 


e  vaishya — agricultori și artizani. 


Mai târziu, în epoca marilor epopei, sistemul a devenit mai rigid în 
timp ce popoarele cotropite constituiau în mod natural o nouă castă a 
servitorilor, sudra. Trebuie menţionat şi faptul că indivizii a căror profe- 
sie este prin ritual impură sunt excluşi din orice castă, ei sunt „intangibilii'. 

Aparțţii unei caste de la naștere și rămâi în casta respectivă până la 
moarte. Acest sistem este extrem de rigid. Doar reincarnarea îți permite 
să urci sau să cobori pe această scară socială. 

De-a lungul secolelor, situația s-a complicat la extrem, fiecare castă 
dând naștere la alte subcaste, de ordinul miilor chiar, ce corespund în 
general exercitării unei meserii. Paradoxal, chiar și cei fără castă s-au 
împărțit în pseudocaste. 

Dispunem cu greu de date despre efectivele diferitelor caste. Sursele 
cele mai serioase dau următoarea repartiție a hinduiștilor sau asimilaților: 


e brahmani 6% 
e  kshatriya 6% 
= vaishya 6% 

e sudra 60% 
e fără castă 15% (intangibilii) 


e membri ai triburilor 7% (neclasați). 


Sistemul castelor rămâne încă foarte viu, din obişnuinţă, dar și din 
rațiuni religioase: doar brahmanii pot deveni preoți şi ofrandele credin- 
cioşilor la templu depind de casta căreia aceștia îi aparțin. Casta este 
în general identificată prin numele credinciosului pe care preotul îl 
cere înainte de a alege ofranda. 

Odinioară, apartenenţa la o castă stabilea exact ceea ce fiecare trebuia 
sau putea face. De exemplu, un brahman nu putea consuma mâncarea 
pregătită de cineva dintr-o castă inferioară, cu atât mai mult de cineva 
fără castă. Deci existau restaurante pentru brahmani, cu bucătari brah- 
mani și așa mai departe. Acest exemplu arată că nu toți brahmanii erau 
preoți şi nici toți kshatriya războinici. Astfel Buddha aparținea castei 
kshatriya. Puritatea rituală a meseriei practicate este cea care caracteri- 
zează o castă. 

Această rigoare nu mai este la fel de mare, însă tot este şocant să faci 
ceva ce aparţine altei caste; este mai bine să-ți faci pe jumătate treaba, 
decât să îndeplineşti perfect sarcina altuia. Ne explicăm astfel perso- 
nalul numeros, fiecare angajat îndeplinind numai o anumită sarcină. 
Aceeași persoană care scoate scrumierele nu poate să le și curețe. 

Totuși sistemul castelor a rămas fix într-o societate veche şi nu mai 
există reguli aplicabile pentru meseriile moderne. India trăieşte astăzi 
un sistem compozit unde castele joacă un rol determinant în unele 
cazuri, dar care în alte situații nu mai au mare importanţă. Schimbarea 
adusă de legea din 1955 a fost apreciată mai ales de intangibili, care, 
până în acel moment, erau practic excluși de la orice promovare so- 
cială. Gandhi, care îi numea „harijan“ (copiii Domnului), milita fervent 
în favoarea lor şi au fost instituite cote pentru a le deschide accesul la 
profesii din serviciul public. În zilele noastre se ajunge la cazuri ex- 
treme și paradoxale, de neimaginat acum câţiva ani, în care hinduși 
din caste înalte se străduiesc să-și ascundă originea pentru a obține 
acele locuri de muncă destinate defavorizaților. 

Aceste detalii ne ajută să ne facem doar o idee foarte sumară asupra 
complexității castelor. De altfel, limbile Indiei folosesc două cuvinte 
distincte, casta fiind apreciată sub aspectul său religios sau în funcție 
de descendența familială. În primul caz se vorbește despre varna, lite- 
ral „culoare“, iar în celălalt caz despre jati, „naștere“. Această distincție 
explică paradoxul de a fi împărțiți în caste chiar și cei fără castă: noțiunea 
de jati este mai vastă și mai complexă decât cea de varna. 

Subliniem caracterul simbolic, dar în niciun caz rasist al noțiunii de 
culoare: Vișnu, de exemplu, este în general reprezentat cu un chip 
albastru, în timp ce roșul reprezintă soarele. 

Precizăm că odinioară primele trei caste erau considerate drept 
„cele de două ori născute“, adică membrii lor erau născuți întru viața 
spirituală, ceea ce le dădea dreptul să poarte o centură roșie, simbol al 
purității. În zilele noastre, doar brahmanii mai au acest privilegiu. 


Apartenența la o castă sau la grupul celor fără de castă din care fac 
parte non-hinduiștii este rezultatul iremediabil al faptelor dintr-o viață 
anterioară. Nicio revoluţie nu-ți permite deci să scapi de această condiție, 
oricare ar fi ea. Așadar fiecare își acceptă statutul, consolându-se cu spe- 
ranța unei schimbări de castă într-o viaţă viitoare. Este de înțeles că ra- 
porturile între caste nu implică, în principiu, disprețul celor din înaltele 
caste pentru inferiorii lor, nimeni nefiind la adăpostul unei decăderi 
într-o existenţă viitoare. 

Ne imaginăm extraordinara stabilitate a unei societăţi în care fiecare 
știe că trebuie să moară pentru a-și ameliora situaţia. Ca atare, moartea 
este trăită de cele mai multe ori cu indiferență sau chiar cu bucurie dacă 
există satisfacția unei datorii îndeplinite. 

Adevărata problemă pe care și-o pune un credincios hinduist este să 
scape de ciclul reincarnării. În teorie, doar un bărbat brahman poate, dacă 
faptele i-au fost perfecte, să obțină eliberarea, numită „moksha“. 

Hinduismul nu este prea explicit cu privire la această eliberare, despre 
care se crede că este un fel de uniune cu divinitatea, diluare în absolut sau 
acces la cunoașterea supremă. Nu este foarte clar nici cum sunt judecate 
faptele oamenilor și nici cine hotărește viitoarea renaștere. 

De fapt, există o mare diversitate de păreri asupra acestor întrebări, 
însă hindușii se preocupă mai ales de progresul spiritual pentru a accede 
într-o zi la eliberare. În acest scop, sunt practicate trei metode: 


e acțiunea sau karma 
= cunoașterea sau jnana 
e devoțiunea sau bhakti. 


Acţiunea constă mai ales în respectarea riturilor castei sau, pentru cei 
fără castă, în asumarea constrângerilor impuse de condiţia lor. 

Cunoașterea nu este doar cea a cărților sacre, ci și aceea a unei înțelep- 
ciuni în care meditaţia are un mare loc. 

Devoţiunea este un cult închinat Absolutului, personificat într-unul 
dintre numeroșii zei ai panteonului hinduist (a se vedea mai jos). 

Astfel, practica hinduismului poate îmbrăca formele cele mai variate, 
nu doar în funcţie de nivelul educaţiei, ci și de curentul spiritual căruia 
îi aparține adeptul. 


Panteonul hinduist 


Zeii hinduismului sunt atât de numeroși — se vorbește despre mai multe 
milioane —, iar aventurile lor atât de uimitoare, încât orice tentativă de 
descriere clară și sintetică devine rapid descurajată. În plus, faptul că 
fiecare zeu poartă deseori nume diferite în funcţie de locuri și circum- 
stanțe nu facilitează înțelegerea de către cei care sunt străini culturii in- 
diene și nu cunosc sanscrita. Astfel, puterea particulară a unui zeu face să 
i se acorde un titlu precum „Stăpânul animalelor“ (Pashupati) sau „Cel ce 
există prin el însuşi“ (Swayambu), care se substituie numelui său normal 
și care este suficient prin sine. La această dificultate de identificare se 
adaugă faptul că unul dintre zeii:-majori, Vișnu, însărcinat să mențină 
stabilitatea universului, s-a incarnat de vreo zece ori în Istorie, purtând 
de fiecare dată un nume diferit. 

Pentru a ajuta cititorul nespecializat, vom prezenta divinitățile cele 
mai importante indicând numele lor cele mai întâlnite și cum îi putem 
recunoaște. 


Trinitatea hinduistă (în sanscrită: trimurti) este formată din Brahma, 
Şiva și Vișnu. 


= Brahma este creatorul universului, însă nu s-a incarnat. Este un zeu 
îndepărtat de care hinduiştii se interesează prea puțin. Drept mijloc 
de transport el are o lebădă. Soţia sa, Saraswati, este zeiţa ştiinţei, 
a cuvântului și a muzicii. 

e Şiva este zeul vieţii şi al morții, simbolizat fie de un falus (lingam în 
sanscrită), fie, într-un mod înfricoșător, cu un colier de capete de morți 
şi ținând în mână un trident. El este zeul mișcării care creează și distruge 
succesiv. Vehiculul său este un taur, Nandi. Numele cel mai des întâlnit 
al soției lui este Parvati. 

=  Vișnueste zeul binefăcător şi conservator. Coboară pe pământ când 
circumstanţele o cer. Această descindere se numeşte avatar (avatar) în 
sanscrită. Printre aceste avatare, numele de Rama și de Krişna sunt cele 
mai cunoscute. Unii hinduiști consideră că și Buddha este un avatar 
al lui Vișnu şi că va veni un al zecelea avatar, Kalkin, pentru a juca rolul 
lui Mesia. Soţia lui Vișnu este Lakshmi, zeița bogăției. Vișnu stă pe un 
șarpe, Ananta, și are ca vehicul o pasăre extraordinară jumătate om, 
jumătate vultur, Garuda’. 


Ideea pe care şi-o fac hinduiștii despre zeii lor variază în funcţie de nivelul 
lor cultural: o persoană simplă își imaginează zeii cu pasiuni umane și i se 
pare normal să aibă soții și copii, bineînțeles, toți înzestrați cu puteri 
supranaturale. În schimb, un hinduist cu educație superioară și obișnuit cu 
abstracția nu asociază reprezentărilor zeilor decât semnificații simbolice: 


1 De unde și numele companiei aeriene naționale din Indonezia. Înainte de revoluția 
islamică, compania iraniană, lranair avea de asemenea ca simbol o pasăre mitică, Homa, 
literele acestui cuvânt fiind inițialele în persană pentru „aviația națională iraniană“. 

dacă un zeu are mai multe braţe, este pentru a exprima capacitatea sa de 
acțiune superioară celei umane. 

De asemenea, soția trebuie interpretată ca o altă faţetă a zeului ce are 
calități complementare aspectului său masculin. Acest lucru este foarte 
apropiat de conceptul taoist Yin și Yang: nu putem concepe un principiu 
superior, precum un zeu, fără ca acesta să nu aibă o formă de viață per- 
fectă, asociind complementarităţile pe care le prezintă, în această lume, 
bărbatul și femeia. Din același motiv, caracterul „complet“ al unui zeu face 
să fie normal ca acesta să aibă copii, adică să se prelungească sub forme 
aparent distincte, dar care sunt zeul însuși. 

Este exclusă o bună înţelegere a panteonului! hinduist dacă nu intrăm în 
acest joc de simboluri în care aparenţa fizică a zeului, culoarea sa, gestu- 
rile sale au o semnificație precisă, legată de cultura şi mitologia hinduse. 
Ne comportăm ca niște barbari dacă nu vedem în ele decât artă kitsch sau 
delirul unor primitivi agitați. 

În același timp, cei trei zei din trimurti sunt, pentru mulți hinduiști, trei 
fațete distincte ale aceluiași Dumnezeu, ceea ce este destul de aproape de 
noțiunea creștină a Trinității. Aceiași hinduișşti își imaginează cu uşu- 
rință că religia are trei fațete — hinduismul, islamul și creştinismul. 
Budismul este, potrivit lor, doar o ramură a hinduismului. Pentru ei este 
mai puțin important prin care dintre aceste religii îl pot cunoaşte pe Dum- 
nezeu, atâta vreme cât, adorându-l pe Şiva sau pe Vişnu, ei adoră același 
principiu divin unic sub forma care se potrivește mai bine sensibilităţii 
lor spirituale. 


ZEII GRECI ȘI LATINI 
Lumea greco-latină este una dintre ramurile civilizației indo-eu- 


ropene. De aceea nu este de mirare că religiile antice ale Greciei 
și Romei sunt înrudite cu cele ale Indiei, la fel cum și majoritatea 


1 Amintim că termenul panteon este grecesc: este locul în care se adună toți (pan) zeii 
(th6os). 

limbilor vorbite astăzi în Europa sunt rude îndepărtate ale limbilor 
indiene din Nord. 

Cultura noastră nu a păstrat decât o amintire confuză a acestor re- 
ligii. O mulțime de zei și semizei își împărțeau Olimpul, însă puterile 
lor supranaturale nu-i împiedicau să rămână aproape de oameni prin 
comportament. | 

Ne-au rămas de altfel familiari, căci numele lor desemnează plane- 
tele sistemului nostru solar (Marte, Venus, Saturn, Neptun, Pluton) 
sau intră în denumirea zilelor săptămânii (marţi, ziua lui Marte; 
miercuri, ziua lui Mercur; joi, ziua lui Jupiter; vineri, ziua lui Venus; 
sâmbătă ziua lui Saturn). 

Dacă avem în vedere aspectele cele mai importante, religia greacă şi 
cea a Romei par a fi înrudite. Politeismul lor le apropie de religia vedică, 
strămoș al hinduismului. Totuși, acesta din urmă s-a debarasat de-a lun- 
gul secolelor de o concepţie exagerat de antropomorfică a zeilor săi: doar 
credințele cele mai populare au mai păstrat niște urme. În schimb, repar- 
tiția responsabilităților între diferiţii zei evocă mai mult animismul 
african, subliniind astfel un oarecare paralelism între religiile primitive. 

Tabelul de mai jos prezintă principalii zei greci şi romani şi legă- 
turile lor de rudenie, când acestea există. 

Zeii, printre care găsim și femei, își împart responsabilitățile așa 
cum o fac miniștrii unui guvern în sânul căruia coabitarea nu este 
ușoară. Doisprezece zei constituie cabinetul restrâns al Olimpului. Cel 
mai respectat şi de temut este Zeus-Jupiter! a cărui armă este fulgerul. 
În cinstea lui este expresia: „A-i amenința pe ceilalți cu tunete şi ful- 
gere“. Soția sa, Hera-Junon, este zeița condiţiei feminine; unul dintre 
fraţii săi este Poseidon-Neptun, zeul mării, iar celălalt, Hades-Pluton, 
zeul infernului. Uniunea dintre Zeus și Hera a adus pe lume doi zei și 
două zeițe: Artemis-Diana, zeiţa naturii și a vânătorii, este, într-o oarecare 


1 Primul nume este grecesc, iar cel de-al doilea, latin, ambele desemnând aceeaşi divinitate. 
Piter este o derivare de la pater, „tata“ în latină, care dispare în declinarea numelui: de la 
„Jupiter“ se ajunge la Jovis. Tatăl zeilor este zeul prin excelenţă: cuvintele deus, theos, Zeus 
și Jovis sunt înrudite. 

ZEII GRECI ȘI LATINI 
Înrudire și echivalență! 


Familia lui ZEUS: CRONOS, soție RHEA ALȚI ZEI: 
ZEUS soție HERA POSEIDON HADES AFRODITA 
(= Jupiter) (= Iunona) (= Neptun) (= Pluton) (= Venus) 
EROS 
ATENA (= Cupidon) 
(= Minerva) 
APOLLO 
(la fel în latină) 
numit și PHOIBOS în greacă (PHOEBUS în latină) ARES 
(= Marte) 
ARTEMIS 
(= Diana) 
HEFAISTOS 
= HERMES (= Vulcanus) 
(= Mercur) 
HESTIA 
(= Vesta) 
DEMETER 
(= Ceres) 


măsură, ministrul mediului; Hermes-Mercur, ministrul comerțului şi 
turismului, care veghează asupra călătorilor; Atena-Minerva, care și-a 
dat numele orașului Atena, prezidează gândirea, științele şi industria; 
fratele său geamăn, Apollo, se consacră afacerilor culturale. 

Cinci zei importanţi nu aparțin familiei. Este vorba despre Ares-Marte, 
zeu al războiului, Hefaistos-Vulcan, zeul fierului şi al fierarilor, Hes- 
tia-Vesta, zeița căminului și a familiei, și Demeter-Ceres, zeița fertilității, 
ministru al agriculturii. Cât despre Afrodita-Venus, zeița frumuseţii 
şi a dragostei, nu-și are loc în guvernele din epoca noastră, iar fiul său, 
Eros-Cupidon, nu face parte dintre marii zei, erotismul nemeritând un 
cult public. Trecem cu vederea semizeii, secretari de stat, și zeii cu funcții 


| Zeii greci sunt notați cu majusculă, echivalențţii lor latini sunt notaţi cu litere mici 
și între paranteze. Cei doisprezece zei principali sunt subliniați. 

imprecise care seamănă foarte mult cu miniștrii fără portofoliu. Toţi 
veghează la fericirea poporului care, în schimbul templelor pe care le 
construiește și a ofrandelor-impozit la care este supus, solicită privilegii 
și menţinerea avantajelor dobândite. 


PRACTICAREA HINDUISMULUI 


Pentru a ilustra unele dintre nenumăratele feluri în care hinduismul 
este trăit, vom reține, într-un mod puțin arbitrar, practicile aparent cele 
mai diferite: 


e Ritualul cotidian, numit „puja“, așa cum este el celebrat într-un templu 
hinduist 

a  Ascetismul absolut al înțelepților hinduiști, sadhus 

e Concepţiile „moderniste“ dintre care unele au succes în Occident. 
Aici se alătură, printre altele, diverse ashram-uri precum cel a lui Sri 
Aurobindo, aproape de Pondichery. 


Ritualul cotidian, Puja 


Practicarea cultului diferă în funcție de casta credinciosului și di- 
vinitatea pe care o preferă. Brahmanii sunt teoretic constrânși la cinci 
rugăciuni pe zi care pot fi făcute acasă, în faţa altarelor domestice. 

În general, hinduiștii cei mai pioși merg la templu de două ori pe zi, 
dimineaţa și seara. Ca exemplu o să luăm ritualul obișnuit oficiat într-un 
templu șivaist tamil. 

Înainte de a intra, credincioșii se descalță, iau apă într-un recipient, o 
varsă pe picioare și pe mâini, dar și câţiva stropi pe cap. Astfel purificați, 
pot intra în sanctuar și se așază pe două rânduri paralele, femeile la stânga 
și bărbații la dreapta, în fața a trei statui, fiecare reprezentând câte un zeu. 

Preotul, mereu un brahman, înlătură pânza care acoperă de obicei sta- 
tuia de ochii publicului, apoi intră cu asistentul său, oferă câteva petale de 
flori zeului și îl venerează, trecând de mai multe ori o flacără prin fața sa. 

În tot acest timp, credincioşii își slăvesc zeul în picioare, cu mâinile 
împreunate deasupra frunţii. Uneori, își țin urechile cu mâna opusă și 
își îndoie ușor genunchii. Câteodată, și femeile se închină prin prosternare. 

Fiecare dintre cei trei zei este pe rând venerat, mai întâi Ganesha, zeul 
cu față de elefant, apoi Murugan și, în fine, tatăl celor doi, Șiva însuși. 
Totul este însoţit de o muzică foarte puternică și cam stridentă pentru 
urechea occidentală, muzică produsă de o goarnă din lemn, o tobă și un 
clopot. Muzica se oprește când preotul psalmodiază cu o voce caldă ce 
contrastează cu sunetul intrumentelor. La sfârşitul rugăciunilor, preotul 
dă celor prezenţi un pacheţel cu orez învelit în hârtie de ziar și un fruct. 

Un credincios îi poate solicita preotului o rugăciune personalizată la 
orice oră a zilei. În schimbul unui bilet, cumpărat la intrare, preotul în- 
treabă pentru cine este rugăciunea cerută, după care el cântă rugăciunile 
presărând pe statuie cenușă și flori. Aduce apoi o jumătate de nucă de 
cocos cu două frunze, două banane, floricele şi un praf roșu împachetat 
într-o hârtie. Pulpa nucii de cocos are marcat pe ea, cu pudra roșie, un 
cerculeț. După ce și-a pus un punct de cenușă pe frunte şi mâinile pentru 
o clipă deasupra lămpii cu ulei a preotului, credinciosul își termină rugă- 
ciunea consumând puţin orez cu curry și puțin orez îndulcit pe care îl ia 
cu mâna sa dreaptă. 

Conform credințelor hinduiste obișnuite, o bucăţică din divinitate se 
află în statueta care o reprezintă. Astfel se explică mai bine riturile oficiate 
în cinstea statuetei considerată ca având viață proprie, care trebuie trezită 
dimineaţa, hrănită ziua și culcată seara. 


Sadhu 


Pe toate drumurile Indiei și mai ales în locurile sacre ale pelerinajelor, 
întâlnim personaje curioase, aproape dezbrăcate, cu privirea de foc, pe 
care musulmanii le-au numit fachiri („sărac“ în arabă), și a căror reputaţie 
este de a dormi pe un pat de cuie. Aceste fiinţe detașate de lume se numesc 
sadhu, „pur“, ceea ce exprimă atât virtutea, cât și sfințenia. 


279 


280 


michel malherbe 


India numără, după estimări îndrăznețe, aproape 5 milioane de sadhu; 
au renunțat cu toţii de bunăvoie la iluziile existenței pentru a-și asigura 
eliberarea, numită „moksha“. 

Deși tehnicile practicate variază de la un sadhu la altul, este vorba 
mereu de o asceză a corpului și a spiritului destinată unirii sufletului cu 
Absolutul, Brahma. Aceste tehnici se numesc în general yoga. 


YOGA 


Yoga este deseori percepută în Occident ca o tehnică la modă de 
relaxare mentală și corporală. Pentru un hinduist însă, yoga este un 
exercițiu eminamente religios care merită să fie practicat sub acest aspect. 

Yoga înseamnă în sanscrită „uniune“! 

Există deci o înrudire între conceptul de yoga şi religie care în- 
deamnă la „a lega“ omul de Dumnezeu. În yoga nu este totuşi vorba de 
a se uni cu un zeu personal, după concepţia misticilor occidentali, ci mai 
degrabă de a se alătura principiului universului. 

Pentru a face acest lucru, yoghinul se străduieşte să se situeze în 
ansamblul creaţiei încercând mai întâi să se cunoască pe el însuși. 
Înțelegem astfel de ce yoga hinduistă nu este o simplă gimnastică, ci 
un exercițiu în care sunt implicate corpul, intelectul și sensibilitatea. 

Astfel, există mai multe varietăți de yoga, axate pe o abordare per- 
sonală, de exemplu hatha-yoga care insistă pe exerciţiile corporale. 
Însă performanţa fizică nu este scopul practicii yoga. Corpul nu este 
decât un câmp de observare și experimentare pentru yoghinul care 
doreşte să exploreze ceea ce se află dincolo de percepția simțurilor. 
Mulțumită stăpânirii funcțiilor vitale legate de cele cinci simţuri, unii 
yoghini speră să dobândească puteri inaccesibile oamenilor comuni. 


! jugul, care leagă boii de un atelaj, și cuvântul englezesc echivalent yoke provin de 
la aceeași rădăcină ca și yoga. Cuvântul rusesc soyouz pentru „uniune“ conține aceeași 
rădăcină sub forma de youz. Cuvântul persan pentru „unul“, yek, este de asemenea din 
aceeaşi familie. Un adept yoga este yoghin. 

Aceste puteri, denumite în sascrită „siddhi“, acoperă toate fantasmele 
umanității: perceperea infinitului mic şi mare, capacitatea de a obține un 
obiect de la distanță, de a se deplasa instantaneu după propria dorinţă, 
de a avea brusco greutate considerabilă sau, din contră, de a-și diminua 
greutatea până la a levita, puterea de a da ordine elementelor naturale, 
de a domina conștiința celorlalți etc. 

Yoga, precum și credinţa în eficacitatea tehnicilor sale, aparține unei 
Antichităţi îndepărtate, dincolo de limitele Istoriei, căci este anterioară 
religiei vedice aduse în India de arieni în anul 1000 î. Hr. 

În ansamblul său, yoga caută controlul asupra comportamentului, 
corpului și respirației, precum şi dezvoltarea atenţiei și a concentrării 
intelectuale. Practicantul yoghin dobândeşte atunci o capacitate de 
„contemplare“ pe care o poate aplica după propria-i dorinţă unui obiect, 
unei idei. Vom constata în continuare că meditaţia budistă zen îşi are 
originile în yoga hindusă. 


Căutarea perfecțiunii spirituale în asceză este practic ultimul stadiu al 
vieții unui brahman: doar după ce și-a întemeiat o familie și s-a asigurat 
că prezența sa nu mai este indispensabilă, un brahman se retrage astfel din 
lume pentru a deveni samnvasin, adică un fel de sadhu brahman. Totuși, 
nu toți sadhu sunt brahmani, dimpotrivă. Hinduiștii din toate castele aleg 
calea renunțării. Ei speră să găsească astfel o scurtătură a lungului drum 
tradițional către eliberare, care obligă, în mod normal, la a aștepta o rein- 
carnare într-un brahman înainte de a pretinde o eliberarea moksha. 

Prestigiul spiritual al sadhu este mare și unii dintre ei au reputaţia de 
a fi făcători de minuni. Este în general vorba despre șarlatani care profită 
de naivitatea sătenilor, adevărații sadhu fiind solicitați mai curând pentru 
sfaturi spirituale, ceea ce face din ei guru, maeștrii ai gândirii. 


Trebuie subliniat că sadhu care nu sunt samnyasin sunt respinși de brah- 
manii tradiționalişti. Aceștia din urmă nu apreciază deloc scurtcircuitul 
spiritual căutat de acești sadhu: abandonându-și familia, acceptând mâncare 
de la oricine, neoficiind puja, păcătuiesc împotriva legii religioase, dharma, 
și riscă mai degrabă o reincarnare deplorabilă decât eliberarea căutată. 

Curentele „moderniste“ 


India a văzut născându-se, de-a lungul istoriei ei religioase, mișcările 
cele mai diverse. În mod curios, hinduismul prezintă particularitatea de 
a nu considera ca fiind eretică pe niciuna dintre concepţiile acestea de cele 
mai multe ori contradictorii; dimpotrivă, dispune de o mare ușurință de 
a integra în panteonul său nu doar mici divinități locale, ci și personajele 
cele mai remarcabile ale altor regiuni: Buddha este în general recunoscut 
ca a noua incarnare a lui Vișnu și unii hinduiști sunt gata să admită că 
lisus și Mahomed sunt în aceeași situație. 

De fapt, ceea ce poate apărea ca o mare toleranţă și generozitate este 
o integrare a tuturor religiilor în hinduism, relativizându-le particulari- 
tățile. Astfel, vechiul fond politeist al hinduismului absoarbe inovațiile 
religioase tot așa cum altădată diferiții zei ai populațiilor dravidiene! au 
intrat firesc în panteonul arian. Am văzut că sikhismul, tentativă de împă- 
care a spiritualităţii hinduiste și a monoteismului musulman, a devenit 
o religie nouă fără să fi fost vreodată respinsă în mod expres de hinduism. 

Contactele elitelor indiene cu creștinismul, care s-au înmulțit odată cu 
sfârșitul colonizării britanice la începutul secolului al XIX-lea, nu au con- 
dus la apariția unor religii noi, ci la crearea de mișcări spirituale originale. 
Astfel, Ramakrishna (1834—1886), maestru spiritual al Bengalului, declară 
că toate religiile sunt una singură, din punct de vedere transcendental. 
Gandhi (1869-1948) era cu siguranţă sensibil la astfel de învățături când 
afirma că Evangheliile, Bhagavad-Gita și Coranul au aceeași învățătură. 

Aceste curente moderniste rămân totuși marginale în India. Suscită, în 
schimb, interesul occidentalilor care găsesc în ele un umanism autentic 
și o deschidere spre spiritualitatea hindusă. 

În acest context, filosoful Aurobindo Ghose (1872—1950) s-a străduit să 
creeze o „religie sintetică“ universală. Consoarta sa, o franţuzoaică, Mirra 
Alfassa, numită „mama“, a fondat în 1956 aproape de Pondichery o cetate 
prevăzută pentru 50 000 de discipoli veniţi din toată lumea. Din 1980 


1 Adică populațiile din Dekkan, sudul Indiei, ale căror limbi nu sunt indo-europene. 

guvernul indian, convins de strălucirea acestei mișcări, şi-a asumat 
încheierea lucrărilor la construcția acestui „Auroville“. 

Totuși, contactul hinduismului cu Occidentul nu aduce mereu bene- 
ficii de calitate spirituală; o să vedem mai departe că diverse secte se 
inspiră din hinduism pentru a-şi recruta adepții pentru scopuri mai 
îndoielnice. 


JAINISMUL 


Pe urmele hinduismului s-au dezvoltat religii originale dintre care 
unele sunt încă foarte puternice. Am amintit deja sikhismul, ce face tre- 
cerea de la lumea islamică la cea hinduistă; vom vorbi mai încolo despre 
budism, făcând referire la religiile „filosofice“; însă, în continuare, vom 
trata despre jainism, apropiat de hinduism prin multe aspecte, numărând 
în jur de 5 milioane de credincioşi. 

Această religie este răspândită mai ales în statele din vestul Indiei, în 
Gujarat și Rajasthan, însă strălucirea sa depășește cercul practicanţilor săi. 

Conform opiniei jainiștilor, religia lor este nemuritoare, a existat din- 
totdeauna și va exista pentru totdeauna, oricare ar fi evenimentele istoriei. 
Această poziție este susținută de ideea că lumea nu a fost creată, ci a existat 
dintotdeauna. Deci nu există un Dumnezeu creator. 

Dacă, în teorie, jainismul există dintotdeauna, observatorii externi 
consideră că fondatorul este un prinţ al statului Bihar, situat în valea joasă 
a Gangelui, în vecinătatea Bengalului, trăind prin secolul al VI-lea î. Hr. 
Numele său este Vardhamana Jnata, fiind supranumit Mahavira!, „marele 
erou“, sau Jina, „victorios“. Acest cuvânt stă la originea cuvântului „jainist': 
un jainist vrea să învingă pasiunile lumii. 

Acest prinţ era deci aproape contemporan, deși un pic mai bătrân, cu 
Gautama care a devenit Buddha. Amândoi au renunțat la lume și au trăit 

ca şi cuvântul „viril“. 

ascetic pentru a se dezrobi de ciclul reincarnării. Astfel, Jina a predicat 
timp de 30 de ani în regiunea Patna, în Bengal, complet dezbrăcat. 

Din punct de vedere istoric, jainismul a luat naștere înaintea budis- 
mului și are o evoluţie asemănătoare plecând de la ideile existente născute 
ca reacție împotriva brahmanilor. 

Atât budismul, cât şi jainismul reprezintă curente materialiste care au 
apărut în lumea hindusă cu 500—600 de ani î. Hr. Își propuneau să scape 
sufletul de suferința vieților succesive. Doar renunțarea și înțelepciunea 
permit atingerea păcii unei aneantizări, definite neinspirat, nirvana. 

Totuși, dacă budismul este o religie a echilibrului, jainismul este câ- 
teodată mult mai extrem. 

Jainismul are la bază trei principii: 


e nu există absolut 
e acțiunea are o eficacitate spirituală 
e orice viață este sacră, ceea ce implică nonviolenta. 


Jainismul respinge complet sistemul castelor precum și ceremoniile 
excesive dedicate nenumăratelor divinități corespunzătoare panteonului 
hinduist. De fapt, jainismul este agnostic, adică nu se preocupă deo lume 
de dincolo pe care nu o poate cunoaște, dar nici nu neagă existenţa ei în 
mod explicit. Se poate vorbi despre zei, dar, după jainiști, este vorba mai 
degrabă de muritori care au avut succes în viață, despre profeți într-o 
oarecare măsură, dar care nu au nici rol activ, nici putere. Jainiștii îi 
numesc tirthankara (literal „făcător de vaduri“) și îi venerează pe 24 din- 
tre ei. Doar ultimii doi, un ascet din secolul al VIII-lea î. Hr. și Mahavira, sunt 
atestați istoric. Statuile lor din templele jainiste îi reprezintă impasibili, 
în picioare sau așezați, de obicei dezbrăcați. Sunt câteodată pictați cu o 
culoare simbolică și însoțiți de un animal ce îi caracterizează (auriul și 
leul pentru Mahavira). 

După un succes inițial aproape la fel de strălucitor precum cel al con- 
temporanului său, budismul, jainismul a început să stagneze către secolul 
al IX-lea, poate și pentru că unele dintre teoriile sale fuseseră asimilate 
parțial de hinduism. Rezistă însă și, în 1946, este fondată o organizație 

misionară pentru propaganda sa mondială al cărei sediu este la Aligarh, 
în statul indian Uttar Pradesh. 

Mișcarea jainistă este de fapt foarte bogată și puternică. Cea mai mare 
parte a adepților săi trăiește în mediu urban, exercită deseori profesii 
comerciale și are o puternică influență politică. 

În ceea ce privește practica jainismului, există două curente distincte 
care provin dintr-o schismă datând din anul 79 d. Hr. 

Unul, numit digambara, practică forme extreme de ascetism. Cuvântul 
înseamnă „îmbrăcat în spațiu“, ceea ce înseamnă că adepţii sunt în gene- 
ral dezbrăcați. Celălalt, numit shwetamabara, adică „îmbrăcat în alb“, este 
mult mai blând cu principiile. Jainiștii au în plus multe alte subsecte, cam 
vreo 80 după câte se spune. 

Cel mai frapant aspect al celei mai stricte morale jainiste îl constituie 
respectul împins la extrem pentru orice formă de viaţă și încercarea unei 
renunțări totale la bunurile lumești. 

În ceea ce privește respectul vieții, frica de a nu omori din greșeală o 
insectă, interzice, de exemplu, practicarea agriculturii, căci a săpa este 
periculos pentru locuitorii humusului. Extrapolând, este total neindicat 
să se consume legume care necesită scormonirea în pământ, precum ceapa 
sau cartofii. Este de asemenea recomandat să nu se.mănânce decât în tim- 
pul zilei, pentru a evita înghițirea vreunei insecte pe care este posibil să 
nu o vezi. Este inutil să subliniem că regimul este complet vegetarian. Tot 
pentru a evita înghițirea vreunei musculițe de orice fel, este bine să se 
poarte o bucată de pânză în dreptul gurii. 

Este de asemenea de dorit să se folosească o măturică în timpul mer- 
sului pentru a evita strivirea vreunei gângănii. 

Cât despre morala personală, tendinţa este spre rigoare. A trăi din 
cerșetorie este idealul căruia se consacră călugărițe și călugări. Aceştia 
depun cinci voturi permanente: 


= săcruțe orice formă de viață 
e săse păstreze neprihănit 

e să nu posede nimic 

e să nu cumpere nimic 

e să nu mintă niciodată. 

Se pot depune de asemenea „voturi mici“, mai puțin exigente în ceea 
ce privește castitatea și dreptul de a deține lucruri. 

Jainiștii își aplică uneori voit pedepse foarte dure care pot merge până 
la sinucidere rituală, postind până la moarte. 

Călugării au un rol de predicatori, însă jainiştii nu au, la drept vorbind, 
nici preoți, nici cler. Nu mai există un cult adevărat, ci doar ritualuri 
asemănătoare celor ale hinduismului. În mod curios, ofrandele, incinerarea 
morților și căsătoriile sunt oficiate de brahmani hinduiști care aparțin 
unei subcaste numite bodjak. Ei nu sunt jainiști și nu cunosc nici tradiți- 
ile, nici textele sacre ale unei religii căreia îi aduc un serviciu pur formal. 
Se spune că acest obicei este o concesie făcută brahmanilor pentru a evita 
ca ei să-i persecute pe jainiști. Oricare ar fi situaţia, jainismul este singura 
religie ale cărei ritualuri sunt oficiate de preoți care nu-i apaţin. 


RELIGIILE TRADIȚIONALE 


Religiile tradiționale, deseori numite animiste, luate în sens larg, ocupă 
un loc important atât în istorie, cât şi în actualitatea spiritualității umane. 
În zilele noastre, se estimează că ar fi 150 de milioane de oameni ce 
practică un animism excluzând orice altă religie, însă, adesea, credin- 
tele animiste subzistă în diverse grade în regiuni aparent creștinate 
sau islamizate. 

Unele forme de superstiții încă vii în societățile occidentale ar putea 
fi incluse în formele difuze ale animismului. 

Este evident dificil de estimat din punct de vedere cantitativ popu- 
laţiile astfel atinse de o formă sau alta de animism. Dacă se vrea o estimare 
rezonabilă, se poate spune că sunt aproape 500 milioane de suflete mar- 
cate de animism considerabil, fie în viața socială, fie în particular. 

Animismul în ansamblul său va ocupa deci al patrulea loc printre re- 
ligiile lumii, după creștinism, islam și hinduism, puțin înaintea budismului. 

Stând și reflectând, nu este chiar așa de uimitor că religiile animiste 


d YA 


păstrează această importanţă. Animismul a fost, fără îndoială în mod 

natural, prima formă de exprimare religioasă a omului. Când omul primi- 
tiv se lupta pentru a supraviețui, resimțea forțele naturii ca pe niște puteri 
imprevizibile și amenințătoare cărora le atribuia o bună parte din propriul 
comportament: viclenie, mânie sau bunătate, de exemplu. De aici până la 
a da acestor puteri forma oamenilor sau animalelor și de a-i transforma 
în zei nu a fost drum lung. 

Toate religiile primitive au astfel o mitologie bogată în ființe bizare 
sau uimitoare care sunt înzestrate cu o putere supranaturală și se lasă 
pradă, ca omul însuși, unor rivalități fără de sfârșit. 

Bineînţeles, funcţiile și mai ales numele acestor nenumărați zei și semi- 
zei, spirite și demoni variază de la o cultură la alta. 

Există totuşi caracteristici pe care le întâlnim în aproape toate formele 
de animism. La modul general, religiile tradiționale nu sunt religii revelate; 
nu există cărți sfinte; nu sunt religii „intelectuale“ cu o doctrină precisă. 
Organizarea lor ierarhică este rudimentară. Scopul acestor religii este în 
mod esenţial atingerea unei anumite intimități cu zeii, ceea ce oferă puteri 
magice și produce diferite tipuri de posesie sau extaz. 

Pentru a participa la această cunoaștere experimentală a divinului, tre- 
buie o inițiere în ritualuri deseori misterioase. Muzica, ritmul și dansul joacă 
un rol de neînlocuit în ceremonii. De multe ori, unii participanţi cad în transe 
a căror natură nu a primit, se pare, o explicație medicală satisfăcătoare. 

Aceste puncte comune rămân, pe bună dreptate, destul de generale. Dacă 
intrăm în detalii, constatăm existența a două mari grupe de animiști în 
funcție de modul în care preotul stabilește o legătură cu spiritele şi zeii. 

O primă categorie este cea a religiilor tradiționale de tip șamanist. 
Șamanul! este capabil să meargă să caute zeii acolo unde aceștia se află. 
E] „călătorește“. Câteodată, cade în catalepsie: corpul îi rămâne pe loc, iar 
spiritul îi călătoreşte în regiuni inaccesibile muritorilor. Poate astfel să 
descopere cauzele unei boli, de exemplu, sau ale unei vrăjitorii și să-l vin- 
dece pe cel care îi este victimă. Religiile tradiționale de tip șamanist se 
întâlnesc la triburile din Siberia Orientală, dar și în Coreea, Chile, Java... 


1 Prin acest cuvânt de origine siberiană este desemnat preotul-vrăjitor înzestrat cu 
puteri magice. 

În Chile, această religie este practicată de importanta etnie a indienilor 
Mapuche, mult timp impermeabilă oricărei influențe creștine. 

În a doua grupă de religii animiste, în loc ca șamanii să meargă să îi 
viziteze pe zei, zeii sunt cei care vizitează oamenii și câteodată îi „locuiesc“, 
producându-se un fenomen de posedare. Vrăjitorul este capabil să invoce 
un zeu sau altul, iar acesta se manifestă într-o persoană din public, care 
cade subit în transă. Acest tip de animism este, de obicei, de origine africană. 
El a traversat Atlanticul în timpul comerțului cu sclavi și s-a regăsit aproape 
intact în comunitățile afroamericane din Brazilia sau Antile. Se întâlnește 
astfel sub numele de voodoo în Haiti și candomble în Salvador da Bahia. 

Aceste două mari grupe nu înglobează toate expresiile animismului: 
nu se pot clasifica mai ales șintoismul japonez, taoismul chinezesc, cultul 
Toraja din Indonezia și nici cargo-cultele din Oceania. 

În aceste religii, oamenii și zeii rămân în lumile corespunzătoare lor. 
Totuși, comunicarea cu lumea de dincolo rămâne, în general, posibilă 
grație spiritelor strămoșilor morți. 

De fapt, lumea animismului nu se supune unei clasificări riguroase 
și cel mai bun mod de a o înțelege constă în a prezenta câteva exemple de 
religii tradiționale dintre cele mai reprezentative și celebre. 

Cum o descriere detaliată ar fi exagerat de tehnică și cum, în plus, 
există excelente lucrări specializate despre aceste religii, ne vom mulțumi 
prin a sublinia trăsăturile care duc la apariția varietății și originalității 
acestor religii. 

În funcție de aceste criterii, alegerea noastră s-a îndreptat asupra: 


e religiei populației Yoruba (Nigeria și Benin) și asupra religiilor afroame- 
ricane, voodoo, macumba și candomble, care derivă din acestea 

e religieiindienilor Mapuche (Chile) 

a cargo-cultelor oceanice. 


Acestora li se adaugă cele două mari religii tradiționale asiatice: 


a taoismul (China) 
e Şintoismul (Japonia). 


care fac obiectul unor capitole distincte la care îl trimitem pe cititor. 

După aceste prezentări monografice, vom descoperi până la ce punct 
animismul rămâne prezent în marile religii care aparent l-au înghițit. 
Câteva exemple rapid schițate vor fi suficiente pentru a lua cunoștință de 
acest fenomen religios importanti. 


RELIGIA ETNIEI YORUBA 


Cu mai bine de 20 de milioane de membri, etnia yoruba este una 
dintre cele mai importante din Africa Neagră. Tărâmul său se situează în 
sud-vestul Nigeriei și ajunge până în Republica Benin. Ca mai toate po- 
poarele africane, poporul yoruba a fost supus unei puternice presiuni a 
islamului și creştinismului, în așa fel încât animiștii sunt aparent foarte 
minoritari. Totuși, cultura yoruba este extrem de puternică, iar religiile 
recent adoptate nu fac decât să se suprapună fondului animist ale cărui 
credinţe și practici rezistă încă în număr mare. 

Cum am mai văzut, acest animism și vecinul său, cel al etniei Fon din 
Republica Benin, sunt cele care stau la originea cultelor afroamericane din 
Brazilia și Haiti. lată marile trăsături ale acestei religii. 

Poporul Yoruba crede într-un Dumnezeu suprem unic, creator al univer- 
sului, nemuritor, atotputernic, omniscient, transcendent, rege și judecător 
al întregii creaţii. Acest Dumnezeu care poartă mai multe nume, printre 
care și cel de Olorun, „Stăpânul cerului“, este prea puternic și prea abstract 
pentru a-i putea consacra vreun cult. I se pot aduce rugăciuni, iar acestea 
sunt numeroase. 

Dar, tot așa cum societatea yoruba tradițională este foarte ierarhizată, 
există și între Dumnezeu și oameni divinități intermediare, cam câteva 
sute, de influenţă locală sau de reputație universală. Aceste divinități 
poartă de asemenea mai multe nume fiecare, cu greu distingându-se de 
spirite și de strămoșii zeificați. 

Prezentăm în continuare trei dintre aceste divinităţi: 


1 Acest capitol se referă parțial la documentaţia denumită „una anima“ adunată de 
Alexandre Stakhovitch, dispărut prematur. 

» Obatala a venit pe pământ ca să-l înzestreze. Acestuia i se aduc rugăciuni 
pentru ca femeile sterile să aibă copii. Este de asemenea și zeul purității. 
Culoarea sa este albul. Adoratorii săi, care trebuie să fie curați și sinceri, 
îi aduc ofrandă melci, nuci de cola sau de cocos, porumb fiert. Acesta 
trebuie să aibă mereu apă în sanctuarul său. Sucul fermentat și uleiul 
de palmier nu îi sunt deloc pe plac: ele sunt tabu. 

e Orunmilaesteconsilierul celui dinainte, acesta face numeroase drumuri 
între cer şi pământ. Este oracolul poporului yoruba. El ghidează oamenii 
pentru ca ei să-şi împlinească destinul. 

e Oguneste șeful zeilor. Odinioară i se ofereau acestuia sacrificii umane. 
Cultul său se practică la poalele arborilor sacri. El apreciază ofrandele 
din suc fermentat și ulei de palmier, contrar lui Obatala, dar și sacrificiile 
de câini, țestoase și melci. 


Conform religiei yoruba, spiritele populează râurile, vântul, munții și 
anumiți copaci: este prudent să li se aducă cinstire. Poate mai importanți 
decât spiritele, strămoșii sunt păstrătorii tradiţiilor și activităților 
familiale. Dacă afacerile unui yoruba merg prost, o rugăciune îi vine brusc 
pe buze: „Tată al meu, nu dormi!“ 

Nu există totuși un cult al strămoșilor, ci mai degrabă certitudinea 
prezenţei lor printre cei vii. Moartea nu este un sfârşit: în funcţie de faptele 
lor, cei decedați merg la cer sau în iad după ce au traversat un râu și au 
plătit un podar. În vederea acestei călătorii, corpul decedatului este spălat 
și îmbrăcat cu haine frumoase; apropiații săi organizează o petrecere cu 
muzică, dans și ospăț. 

Totuși, pământul este considerat un loc plăcut unde strămoșii pot veni 
să se reincarneze. Este un fel de reincarnare parţială, căci acesta rămâne 
şi în regatul morților. Ca o consecinţă a acestei credințe, se întâmplă ca 
bebelușii să fie numiți după strămoșii lor recent dispăruți sau chiar să fie 
botezați „Bunicul a revenit“. 

Viaţa religioasă este foarte diversificată. Pentru a-și atrage bunăvoința 
forțelor misterioase, se invocă spiritele prin rugăciuni incantatorii, se 
oferă ofrande pentru a evita calamităţile şi se organizează sărbători pentru 

a mulțumi. După cum am văzut, ofrandele sunt alimente de consum curent, 
respectându-se gusturile particulare ale fiecărui zeu. 

Locurile sacre sunt foarte numeroase și de o mare simplitate: poate fi 
un copac sau încăperea unei case. 

„Clerul“ are un rol de mediator pe lângă zei. Preotul poate fi un șef 
de familie sau de sat, un medium sau un vrăjitor. Preoţii-medium își 
au fiecare zeul lor de care pot fi posedaţi. Reuniunile de vrăjitorie sunt 
secrete și au loc între miezul nopții şi ora două. Se spune că trupurile 
vrăjitorilor sau vrăjitoarelor rămân acasă în timp ce spiritul lor este 
prezent la ceremonie. 

Se practică numeroase ritualuri magice şi se folosesc amuletele ca pro- 
tecție în faţa sorții potrivnice. Vrăjitorii recurg la divinaţie pentru a 
cunoaște viitorul clienților lor, utilizând în acest scop nuci de cola și mici 
scoici numite „cauris“. Toate aceste ritualuri au ca obiectiv respectarea 
ordinii lumii pe care omul o poate tulbura uitând să se roage Fiinţei 
supreme, zeilor şi strămoșilor. Totuşi, zeii şi vrăjitorii răufăcători pot crea 
dezechilibre pe care cultul are sarcina de a le repara. 


RELIGIILE AFROAMERICANE 


Africanii deportaţi ca sclavi în America tropicală nu aveau alt bagaj 
decât credinţele şi religia lor. Zeii și strămoșii erau singurii care puteau 
să-i ajute să nu cadă în deznădejdea sclaviei, departe de pământul 
natal. 

Totuși, amestecul etniilor şi contactul cu creștinismul aveau să altereze 
inevitabil cultele africane şi să dea naștere la religii noi. 

Astfel, în Haiti a luat naştere voodoo, iar în Brazilia, macumba, a cărei 
formă cea mai pură este candomble din regiunea Bahia. 


1 Se estimează că 20 de milioane de africani au fost deportaţi către America de-a lungul 
a trei secole cât a durat comerțul cu sclavi. Numărul celor uciși în timpul vânătorii de 
sclavi este poate de patru sau cinci ori mai mare. 

Voodoo 


Independenţa statului Haiti, câștigată printr-o luptă îndelungată 
începând cu 1804, a avut ca efect ruperea țării de Europa și, indirect, de 
orice contact cu Africa. În schimb, creștinarea, deja foarte avansată de pe 
timpul colonizatorului, a continuat, conducând cultul de origine africană 
către un sincretism în care vechile divinități se amestecă deseori cu sfinții 
creștini. Voodoo astfel format rămâne totuși în esenţă un cult african, în 
ciuda veșmântului creștin ce ţine de vocabularul religios, precum și de 
câteva ritualuri. 

Religia voodoo are o mitologie cu divinități benefice sau malefice și 
rituri celebrate de un cler. 

Voodoo este o religie iniţiatică: există mai multe grade de inițiere din 
care cele mai înalte sunt secrete. Inițiații de bază se numesc hounsi, preoții 
sunt houngan dacă sunt bărbați și mambo dacă sunt femei. Templul, deseori 
foarte simplu, este un hounfor; acesta trebuie să aibă un pilon central. 

Tradiţia vrea ca „Iwas“ să fie divinitățile, poate strămoși zeificaţi, origi- 
nari din Muntii Lunii, la granița dintre Rwanda și Uganda. Acest lucru poate 
părea surprinzător dacă luăm în considerare proveniența ritualului voodoo, 
malurile golfului Benin. 

Obiectivul afirmat al voodoo este să ofere individului o armonie inte- 
rioară. Contactul cu divinităţile îi permite acestuia să-și perceapă prapriul 
loc în lume și îi dă forță și cunoaștere. 

Rolul clerului este unul considerabil. Bărbaţi şi femei au cu toții un loc 
egal, preotesele (mambo) par a fi chiar mai numeroase decât preoții 
(hougan). Iniţierea clerului cade în sarcina inițiaților superiori, numiţi în 
mod bizar Tatăl sau Mama-frunză. Nu există nicio autoritate ierarhică, ci 
doar o relație foarte respectuoasă a inițiatului cu inițiatorul său. Clerul 
este intermediarul dintre credincioși și divinități. Acesta are darul de a 
prezice viitorul, este când vraci, când prezicător, când vrăjitor. Putem spune 
că joacă triplul rol de judecător, medic și psihiatru pe lângă păturile so- 
ciale cele mai sărace ale populaţiei. Este știut faptul că influenţa sa este 
profundă și depășește domeniul religios. Ar fi multe de spus despre re- 
laţiile dintre voodoo şi politică. Să reținem doar că guvernele conduse de 

mulatri se opun în general practicii voodoo, pe când cele conduse de negri 
sunt mai îngăduitoare în această privinţă. Voodoo a fost de altfel, în unele 
perioade, religia oficială sau aproape oficială a statului Haiti. 

În ceea ce privește practicarea cultului, aceasta nu este secretă, dar nici 
nu i se face publicitate: ceremoniile au loc noaptea în locuri discrete. 
Turiștii amatori de exotism nu au acces decât la simulacre de voodoo 
concepute special pentru ei. 

Ceremoniile constau în a invoca divinitățile ca acestea să coboare pe 
pământ și să posede o persoană din public, cel mai frecvent un inițiat. 
Panteonul voodoo are aproape 400 de divinități, mai mult de una pentru 
fiecare zi a anului, iar fiecare este celebrată conform unui ritual specific. 
Se pregăteşte ritualul trasându-se pe pământ, în general pe pământ bătă- 
torit, desene denumite veve. Aceste figurine, făcute din mălai, au mereu 
același chip și sunt caracteristice unui loa determinat. Se întâlnesc adesea 
și triunghiuri sau stele cu opt colțuri. Bătăile tobei și sacrificarea animalelor 
sunt o constantă a tuturor riturilor, dintre care principalele se numesc 
rada, petro şi congo. 

Când unul dintre credincioși este posedat de un loa, el cade în transă 
și dansează frenetic cu ochii dați peste cap. 

Se prezintă ofranda adusă pentru loa, de exemplu un pui, și, dacă loa 
acceptă acest sacrificiu, posedatul sfâşie capul puiului cu dinţii și bea 
sângele victimei pentru a-i absorbi forța vitală. Nu este exclus să aibă loc 
câteodată și sacrificii umane, care sunt mult mai importante şi rezervate 
unor cazuri de gravitate excepțională. 

O credinţă străină religiei voodoo îi privește pe zombi!. Fiecare om 
are două suflete de naturi diferite: „marele înger bun“, suport al vieții 
afective și intelectuale, și „micul înger bun“, suport pentru loa. Iar vrăjitorii 
au puterea să ia marele înger bun al unui individ, transformându-l astfel 
într-un mort-viu, într-o ființă fără viaţă interioară, un adevărat sclav 
inconștient al vrăjitorului. 

Voodoo prezintă curioasa particularitate, legată după toate aparențele 
de condiţiile sclavagismului, de a avea nevoie pentru riturile sale de o altă 


1 Cuvântul derivă din limba bantu n'zambi, care înseamnă „zeu“, „spirit“. 

religie, în cazul de față de catolicism. Astfel, este necesar să fii botezat 
catolic pentru a putea fi pe deplin practicant voodoo, împărtășania este 
considerată o sursă magică de putere spirituală, iar sărbătorile voodoo 
coincid cu cele catolice: Crăciunul este „timpul norocului“, se pregătesc 
în această perioadă prafurile magice; Sărbătoarea Tuturor Sfinților este 
de asemenea sărbătoare în cinstea spiritului Gede, spiritul morții. 

Am putea afirma că voodoo este mai degrabă o religie animistă origi- 
nală, decât un sincretism, în care magia joacă un rol important, o religie 
care se grefează pe trunchiul Bisericii Catolice, asemenea unei plante parazit. 

Voodoo este practicat în mod regulat de o importantă minoritate a 
populației din Haiti; între 10 și 20% dintre practicanții voodoo sunt 
inițiați sau mai bine zis câteva sute de mii de persoanei. 


Macumba și candomble 


Macumba este religia negro-africană din Brazilia a cărei formă cea 
mai pură este practicată în Bahia sub denumirea de candomble. 

Majoritatea brazilienilor nu o practică, însă puțini sunt cei care nu au 
măcar câteva urme de superstiție legate de acest cult. De aceea vedem 
atâtea lumânări aprinse în toate colțurile Braziliei, din câmpiile pierdute 
din Sertao până pe trotuarele capitalei. Importanţa acestui fenomen re- 
ligios este așa de mare încât numărăm până la un milion de persoane, 
printre care mulți curioși, adevărat, care-l sărbătoresc pe Sfântul Silvestru, 
zi de omagiere a zeiței dragostei și a mării, lemanja. Există mii de centre 
de cult în întreaga Brazilie. 

Contrar cazului religiei voodoo, care s-a dezvoltat în Haiti fără a avea 
contact cu Africa, macumba a menținut mereu relațiile, câteodată episodice 
și precare, cu cultele africane din care s-a născut. 


1 Voodoo din Haiti s-a diferențiat net de voodoo original care se practică în Benin și 
ale cărui caracteristici se apropie mai degrabă de religia yoruba, prezentată mai înainte. 
Voodoo din Benin nu prezintă interferenţe cu catolicismul. 

Regăsim deci în Brazilia cea mai mare parte a divinităţilor yoruba 
care-și păstrează, în general, numele!, caracterul și rolurile. 

Cultul constă în a stabili o legătură cu aceste divinități sau, mai precis, 
în a le face să coboare pe pământ pentru a beneficia de puterea lor. Zeul 
are nevoie de un suport pentru a se manifesta. El alege deci un bărbat sau 
o femeie pe care o posedă. Această persoană intră în transă și-și însușește 
în totalitate personalitatea zeului; ea nu va păstra nicio amintire din 
respectiva experienţă. 

Conform credințelor macumba, fiecare dintre noi este fiul unui zeu, 
iar acesta nu poate poseda decât pe unul dintre fiii săi, deseori inițiați. 

Inițierea este o valorizare socială a individului, însă este nevoie de mai 
multe probe din partea aspirantului iniţiat. Trebuie mai întâi reperat zeul 
al cărui aspirant este copilul: ceea ce este de datoria preotului sau preotesei, 
numiți de asemenea Tatăl sau Mama sfinţilor. Ritualurile de consimțire 
cuprind observarea tabuurilor alimentare ale zeului, abstinenţa sexuală, 
ritualurile de purificare și sacrificarea animalelor cu al căror sânge este 
stropit viitorul inițiat. Astfel, acesta își pierde viața anterioară și renaște 
simbolic la o altă viață. Reintegrarea în lumea exterioară se face progresiv 
și se termină printr-o binecuvântare... adresată Bisericii Catolice. Inițierea 
costă mult, cam salariul pe mai multe luni al unui muncitor; este prețul 
„răscumpărării“ inițiatului de către familia sa. 

Ceremoniile unui omagiu se practică într-un templu, terreiro, o sală 
simplă împărțită în două de o barieră joasă, cu o deschidere în mijloc. 

De o parte se așază credincioşii a căror intrare este liberă, de cealaltă 
parte inițiații, fii şi fiice ale zeilor, îmbrăcați în alb. Fiecare se salută și îi 
salută și pe zei. În mici anexe alăturate, încuiate, fiecare zeu are simboluri 
diferite pe care le poartă inițiații, de exemplu o sabie, un topor, o oglindă... 

Zeii sunt invocați prin bătăile tobelor. Fiecare tobă poartă un nume și 
este, într-o oarecare măsură, sfințită prin sacrificarea unui pui și stropirea 
cu apă sfinţită. Ordinea în care sunt chemați zeii este fixă, primul este 


1 Astfel, orisha, „spirit“, divinitate în general; Ogun, zeul războiului; Shango, zeul 
fulgerului... 

Eshu, „străjerul“. Preotul care oficiază recită nenumărate rugăciuni ce 
conțin anumite cuvinte din limba yoruba. 

Într-un moment imprevizibil, zeul invocat îl posedă pe unul dintre fiii 
săi, câteodată un neiniţiat din public. Acesta poate avea şi cincisprezece 
transe în timpul unei singure ceremonii. Fiecare „posedat“ își însuşește 
personalitatea, vocea şi gesturile divinității sale. 

Întreaga ceremonie poate dura mai multe ore. Ritualurile, care conțin 
elemente creștine și de spiritism, variază ușor în funcție de regiunile 
Braziliei. 

Practicile religiilor macumba și candomble trebuie distinse net de cele 
ale quimbanda, care este numele brazilian al magiei negre. 


RELIGIA MAPUCHE 


Cunoscuţi și sub denumirea de araucani, indienii mapuche: mai sunt 
în jur de 400 000. Din timpul incașilor, vecinii şi inamicii de la nord, con- 
federația triburilor mapuche ocupa o fâșie de o mie de kilometri la sud de 
granița Santiago-Buenos Aires. Teritoriul lor actual s-a restrâns conside- 
rabil la câteva mii de kilometri pătrați din teritoriul chilian între Temuco 
și Chiloé. Rezistenţa tribului mapuche în fața invaziei europene a fost foarte 
mare, în așa fel încât încă se mai adăposteau la mijlocul secolului al XIX-lea 
în spatele unei granițe fortificate la 50 de kilometri sud de Santiago. 

Pe plan religios, mapuche au fost mult timp inaccesibili creștinismului 
și nici astăzi nu au nicio tendinţă de sincretism: ei își conservă religia sau 
sunt creștini, dar nu le amestecă. 

Religia mapuche este un animism de tip șamanist rămas în formă foarte 
pură. De aceea am ales-o ca exemplu al acestui curent foarte important al 
animismului. 


1 Numele, pronunțat [mapușe], este cel pe care și-l dă tribul central al acestui popor. 
El înseamnă „Oamenii pământului“. Limba lor, mapudungu, este încă vorbită de jumătate 
dintre ei. Numele de araucan este o invenţie spaniolă din secolul al XVI-lea luată de la 
denumirea localității Arauco. 

Indienii mapuche consideră că trăim într-o lume intermediară situată 
între patru lumi superioare, domeniu al Binelui, şi două lumi inferioare în 
care domneşte Răul. Aceste lumi sunt populate de spirite benefice și 
malefice în funcție de locul în care se află. Zeii sunt numeroși. Cei mai im- 
portanţi sunt foștii șefi, luna și stelele, dar există și o Fiinţă supremă, un 
creator al tuturor lucrurilor, Pillan, asimilat câteodată vulcanului. 

Pentru a obține favoruri din partea divinităților, șamanii, în general 
femei numite machi, urcă în ceruri sau coboară în lumile subterane grație 
tehnicilor de extaz. Există astfel două tipuri de șamani, albi și negri, în 
funcție de spiritele pe care le frecventează. Șamanii pot fi consultați pentru 
a vindeca o boală sau pentru a îndepărta ghinionul. Ei intră în transă sau 
în extaz doar în cazuri grave, abandonându-și corpul pe pământ pentru 
a călători la spirite. Șamanii sunt supuși unei lungi inițieri secrete care 
implică învăţarea unei limbi speciale. Există și preoți, ngenpin sau „maeștri 
ai cuvântului“, care prezidează rugăciunile. 

Ceremonia este foarte rudimentară și se desfășoară în mijlocul naturii. 
Ea presupune un ritual de salutare a soarelui și un dialog al preotului ofi- 
ciant cu zeii. Prin luna februarie, timp de patru zile, marea sărbătoare anu- 
ală, nguillatun, reuneşte credincioșii în jurul unui foc sacru. Cântecul sacru 
al strămoşilor, însoţit de tobe și dansuri, pregătește sacrificarea puilor prin 
care se dorește obținerea unui an favorabil din partea zeilor. Aceste cere- 
monii, care adună vreo câteva zeci de gaucho veniţi călare, seamănă mai 
degrabă cu un foc de tabără primitiv, decât cu un cult religios elaborat. 

Totuși, în ciuda absenței unei scrieri, tradițiile mapuche se transmit 
fidel. Muzica, imnurile și rugăciunile sunt studiate de etnologi. 


CULTELE-CARGOU 


De la începutul secolului al XIX-lea, Oceania a fost martora nașterii 
în sânul popoarelor din diverse insule din Melanezia!, deseori foarte 


1 Din grecescul melanos, „negru“, Melanezia este un ansamblu de insule al Oceaniei locuite 
de negri. Este în partea opusă Polineziei. 

îndepărtate unele de celelalte, a unei religii bizare care, este bine de subli- 
niat, se află pe cale de dispariție. Desemnată printr-un nume englezesc 
cargo-cult, cultul cargoului, a luat forme diferite în funcție de loc și epocă. 

Apariţia primilor exploratori albi în aceste insule pierdute a fost la 
început interpretată ca întoarcerea strămoșilor, deveniți fantome cu pielea 
albă. Navele lor incredibile, încărcate cu obiecte minunate, nu puteau să 
provină decât din lumea de dincolo. 

Această convingere, că strămoşii vor reveni să aducă prosperitate, este 
în centrul cultelor-cargou. Unul dintre cele mai recente a fost observat în 
1970, în zonele înalte și inaccesibile din Papua Noua Guinee unde 
locuitorii au construit un fel de avioane din pânză și ramuri la marginea 
poienelor pentru a atrage vasele înaripate ale strămoşilor cu încărcăturile 
lor (cargou) binefăcătoare pentru trib. Văzând avioane ce treceau pe cer, ei 
doreau să prindă în cursă una dintre aceste enorme păsări cu unul dintre 
simulacrele lor mai mici. 

Cultele-cargou nu au avut dintotdeauna această naivitate înduioșătoare. 
În 1893, la Milne Bay, în Noua Guinee, un oarecare Tokerau a prorocit un 
cataclism care îi va distruge pe albi și le va permite strămoșilor să revină pe 
marile vase. Aceștia la rândul lor urmau să restaureze vechile obiceiuri și 
să aducă atâtea cadouri, încât orice muncă ar fi fost inutilă. Numeroşi 
melanezieni, anticipând evenimentul, și-au distrus culturile și s-au găsit 
în pragul foametei când falsul profet a fost arestat. 


ȘINTOISMUL 
UN FENOMEN PUR JAPONEZ 


Dacă aderarea la o religie constă în a te recunoaște drept creatură a 
lui Dumnezeu, putem spune că a fi șintoist înseamnă a te simți membru 
al comunității japoneze. 

Sunt rare mișcările de inspirație filosofică și religioasă care să fie atât 
de strâns legate de un popor precum este șintoismul. Acesta este înainte 


enciclopedia religiilor 


de toate expresia profundă a culturii străvechi a japonezilor. Din acest 
punct de vedere, el se poate compara cu multe din religiile animiste din 
Africa Neagră ale căror practici sunt limitate la o etnie determinată. 

Bineînțeles, forța religiei șintoiste este cea a unui popor deosebit de 
dezvoltat, de mai mult de 100 de milioane de suflete, dar, văzut sub unghi 
filosofic sau religios, șintoismul ne lasă perplecși. 

Își trage originea din cele mai vechi timpuri și se înrudeşte mai degrabă 
cu religiile animiste ale vechilor popoare siberiene. 

Șintoismul consideră divine atât forțele naturii, cât și animalele sau 
oamenii celebri. Aceste divinități se numesc kami’ în japoneză, iar echiva- 
lentul lor în chineză este shin. To sau go înseamnă „cale“? sau „metodă“ 
în sino-japoneză. Astfel shinto este, literal, „calea divinităților“. Cea mai im- 
portantă divinitate este soarele care, printre alte virtuți, protejează îm- 
potriva invaziilor. Putem spune că și drapelul Japoniei este un simbol 
șintoist. Însuși numele tării, Nippon, se scrie cu două caractere chinezești: 
ni, „soare“ și pon, „rădăcină“, de unde și traducerea de Imperiul Soarelui 
Răsare. Cuvântul Japonia rezultă din pronunția chineză a aceloraşi carac- 
tere, Je-ben. Totuși, soarele nu are rol de frunte printre divinitățile șintoiste: 
fiecare își are locul său. 

Divinitățile kami inspiră de cele mai multe ori o frică respectuoasă. 
Regăsim printre ele munți, animale precum tigrul, șarpele şi lupul; dar 
și pe însuși împăratul. Un ministru imperial din secolul al IX-lea este un 
kami al caligrafiei. Se pare că sunt opt milioane de kami și că Japonia are 
ca poreclă Shinkoku, „tara divinităților”. 

Șintoismul nu cunoaște un Dumnezeu suprem, iar cerul, contrar cre- 
dinţelor chinezeşti, nu este o divinitate, ci locul în care stau divinitățile. 


1 Astfel kamikaze înseamnă „vânt divin“. Voluntarii morţii din cel de-al Doilea Război 
Mondial erau comparați cu un uragan divin ce se abătea asupra inamicilor. Kami se în- 
rudește cu termenul din limba ainu kamui, „zeu“. 

2 Regăsim acest cuvânt în judo, „metoda ușoară“; kendo „metoda sabiei“; bushido, „calea 
războinică“ etc. 

Kami sunt considerate a fi intrisec bune, însă întâlnim numeroase 
excepții. Se fac rugăciuni către kami cu diverse ocazii: pentru ploaie sau 
recolte bogate, pentru încoronarea împăratului etc. 

De fapt, șintoismul nu are o doctrină stabilită, însă constituie un 
ansamblu de practici care, la origine, variau foarte mult de la un sat la altul. 


EVOLUȚIA ISTORICĂ A ȘINTOISMULUI 


Până la primele contacte ale Japoniei cu civilizația chinezească, în secolul 
al V-lea d. Hr., șintoismul nu era decât un ansamblu de credinţe, mituri și 
practici. Era un fel de animism politeist care amintește, datorită hățișului 
divinităților sale, la fel de bine de unele religii antice precum animismul 
din Africa Neagră. 

La acea vreme, Japonia nu cunoștea practic nici scrierea, nici pictura 
și nici sculptura, ceea ce explică absenţa idolilor. 

China, aducând budismul în Japonia în 552, a provocat un efect dublu: 
pe de o parte, un anumit amalgam de practici şintoiste și budiste și, pe de 
altă parte, o reacţie de apărare, uşor naționalistă, în favoarea șintoismului. 
Acesta s-a organizat deci în jurul secolului al VIII-lea, miturile s-au uni- 
ficat și kami tutelare ale diferitelor clanuri sau sate au fost promovate la 
o demnitate națională. 

Mișcarea, destinată să întărească guvernul imperial, a fost susținută de 
efortul de a scrie aceste tradiţii antice şi de a constitui o mitologie, un sacerdot 
și ritualuri „oficiale“. Au fost construite de asemenea și numeroase temple. 

Toată istoria religioasă a Japoniei a fost de atunci o succesiune de 
mișcări contradictorii atât în favoarea budismului, cât şi a șintoismului. 
Astfel, în ciuda unei tendinţe foarte constante de a amesteca cele două 
religii într-un sincretism greu de definit, putem observa reacții de apărare 
a șintoismului în secolele al XIII-lea și al XVIII-lea. În această ultimă pe- 
rioadă, budismul era o religie de stat, iar șintoismul apărea, într-o oarecare 
măsură, ca o frondă la adresa puterii centrale. 

În epoca Meiji, în 1868, când Japonia și-a deschis porțile civilizaţiei 
occidentale, guvernul a impus o separare între șintoism și budism. Preoții 

budiști nu au mai putut să oficieze în templele şintoiste, iar lectura de 
texte budiste a fost interzisă. 
Șintoismul ia atunci patru forme distincte: 


e Șintoismul Casei imperiale, conținând un rit de adorare a zeiţei 
soarelui, Amaterasu Omikami. Acest cult, altădată public, este 
în zilele noastre unul strict privat. 

e Șintoismul templelor. Este vorba despre riturile practicate în 
miile de temple japoneze, reunite într-o asociație, Jinja-Honcho!. 
Cele două tipuri de șintoism reprezintă ceea ce se numeşte șin- 
toismul de stat, creat la începutul primei epoci Meiji și care 
a durat până la sfârșitul celui de-al Doilea Război Mondial. Era 
o instituție destinată, în fapt,să întărească identitatea japoneză 
și devoțiunea față de împărat. 

e Șintoismul sectelor este o sumă de mișcări diverse, născute la 
sfârșitul secolului al XIX-lea. Cea mai cunoscută dintre ele, 
Tenrikyo, a fost fondată de o femeie în 1838 și numără mai mult 
de trei milioane de adepți. Vom reveni cu câteva precizări ulterior. 

* În final, șintoismul popular, care comportă un aspect religios 
pur emoțional cu elemente de magie. 


Cele patru forme de şintoism se amestecă în funcţie de universul cultural 
al fiecărui japonez și reprezintă baza sistemului de valori al țării. De aceea 
șinto a devenit forma privilegiată a particularismului și deci a naționa- 
lismului japonez. Doar șintoismul putea să-i ofere împăratului caracterul 
divin care favoriza scopurile imperialismului japonez. 

Înfrângerea din 1945 implica reducerea acestui aparat șintoist dezvoltat 
din epoca Meiji. Împăratul Hirohito a acceptat să limiteze statutul șintois- 
mului la o organizație religioasă ca toate celelalte.A explicat el însuși că 
atașamentul față de poporul său nu depinde de credința supușilor săi în 
divinitatea sa și a eliminat subvenţiile guvernului pentru templele șintoiste. 


1 Jinja este denumirea japoneză a templelor șinto. [Jin] este o altă pronunție a cuvân- 
tului shin, ceea ce înseamnă kami. 


301 


302 


michel malherbe 


Entuziasmul șintoiștilor față de împărat nu a fost afectat de această decizie, 
iar templele sunt la fel de prospere și astăzi. 


PRACTICAREA ȘINTOISMULUI 


Prezența șintoismului este mai pregnantă în viața socială decât în 
viața personală a japonezilor. Această religie a comuniunii cu natura, 
în care totul este sacru — astrele, râurile, strămoșii, oamenii celebri —, este 
prezentă în toate tradiţiile japoneze. În sumo, luptă în care se înfruntă 
doi coloși aproape goi care încearcă să se împingă în afara unui cerc, 
sportul este aproape secundar în raport cu riturile: luptătorii aruncă un 
pumn de săre pentru a purifica arena, se balansează de pe un picior pe 
celălalt pentru a distruge forțele răului, iar în ceea ce-l priveşte pe arbitru, 
provenit dintr-o familie specializată în această funcție, este îmbrăcat 
precum un preot șintoist. 

Teatrul Nō, codificat în secolul al XV-lea, nu este decât recitarea de 
legende epice de inspiraţie șintoistă. Chiar și ikebana, aranjamentul floral, 
este interpretat în termeni șintoiști: florile trebuie să marcheze prin dis- 
punerea lor cele trei planuri ale cerului, omului și pământului. Ikebana 
se poate de asemenea interpreta în termeni de meditaţie budistă. Baia în 
comun, 0-furo, care era mixtă până ce ocupantul american s-a supărat în 
1945, este de asemenea percepută ca un ritual de comuniune cu natura. 

În zilele noastre, practica șintoistă nu implică nicio credinţă specială. 
Japonezii nu păstrează decât puține dintre superstițiile privind divinitățile 
Kami și nu caută nicio justificare rațională pentru șinto. Totuși, aceasta 
este pentru ei forma de aderare la comunitatea națională, iar participarea 
la ceremoniile șintoiste din sanctuarul satului sau cartierului lor marchează 
dorinţa de a menţine armonia vieții poporului. Japonezii oficiază în rit șin- 
toist evenimentele marcante ale vieții indivizilor, comunității sau națiunii. 
Este vorba despre sărbători, numite matsuri, în care toată lumea se bu- 
cură pur și simplu de existență. Occidentalii le numesc, din lipsă de ceva 
mai bun, „festivaluri“. Ele sunt un bun prilej de a invita strămoșii defuncți 
la bucuriile din această lume și de a-i face să participe prin spirit. Cu toate 

acestea nu există un veritabil cult șintoist al strămoșilor; ceea ce există 
în acest domeniu ține de confucianism, adică de cultura chineză. 

Se încearcă a avea o inimă curată, se mulțumește pentru ceea ce lumea 
are frumos și se doreşte ca fericirea să se păstreze. 

Nu se așteaptă nimic de lao viață viitoare. Moartea este trăită ca o tragedie, 
iar un ritual budist, mai mângâietor, se ocupă de ea. 

În schimb, ambianța de bucurie care este cea a ceremoniilor șintoiste 
este bine adaptată nașterilor și căsătoriilor. 90% din căsătoriile japoneze 
sunt oficiate în rit şinto; simbolul principal al uniunii soților constă în a 
bea de trei ori din aceeaşi cupă de sake. Totuși, petrecerea tradițională la 
care se invită familia şi colegii de birou costă o avere, de aceea numeroși 
tineri ce locuiesc împreună preferă moda căsătoriilor în străinătate, ori- 
care ar fi ritul în care este săvârșită. Este mai ieftin, iar voiajul de nuntă 
este inclus. 

Familiile merg cu drag la templul șintoist duminica; este o plăcere să 
se plimbe în grădinile sale îndeplinind riturile de purificare: se bea apă 
din fântânile sacre cu ajutorul unor pahare de lemn fixate la extremitatea 
unor prăjini. 

În șintoism există numeroase pelerinaje, deseori la munte, reședința 
divinităților kami. Morala, foarte simplă, constă în a evita marile păcate: 
minciuna, uciderea, adulterul etc. 

Prin însăși natura sa, şintoismul nu este deloc compatibil cu alte 
religii, pentru că nici el nu este prea religios. De-a lungul timpului, s-a aco- 
modat cu budismul şi cu confucianismul, iar în zilele noastre nu-i pune 
probleme nici creștinismului. Viața modernă l-a dezbrăcat de conținutul 
său supranatural, însă șintoismul rămâne un liant extraordinar al unității 
națiunii japoneze. 

Putem găsi surprinzător faptul că o „religie“ foarte primitivă precum 
șintoismul a supravieţuit într-o civilizaţie atât de avansată din punct de 
vedere tehnologic precum Japonia. Șintoismul, prin universul pe care și-l 
imaginează, este deja foarte în urmă față de evoluția tehnică a Japoniei de 
dinaintea budismului. În acea perioadă, agricultura și structura socială 
ale Japoniei ajunseseră la un nivel pe care l-am putea considera, din ex- 
terior, superior stării de spiritualitate pe care o exprimă această religie. 


303 


304 


michel malherbe 


O paralelă interesantă poate fi făcută cu scrierea japoneză care este 
primitivă și complicată în același timp. Ar putea fi fără mare efort în- 
locuită cu alfabetul latin, infinit mai performant și adaptat la fonetica 
japoneză. Japonezii preferă totuși să păstreze un sistem arhaic care le 
aparţine, pentru a-și păstra neştirbită personalitatea. Șintoismul îşi are 
originea în acest spirit. 

Totuși, mentalitatea şintoistă se adaptează bine la societatea modernă, 
contribuind la modelarea și dezvoltarea ei: interesul pentru natură fa- 
vorizează mișcările ecologice, nevoia de reînnoire permanentă încurajează 
societatea de consum, iar preocupările estetice nu au rămas fără urmări 
asupra designului și frumuseţii produselor japoneze. 


Între filosofie și religie: 


taoism, budism, confucianism 


Poate tocmai datorită faptului că occidentalii nu-și imaginează cu ușu- 
rință o spiritualitate fără religie, marile curente de gândire din Extremul 
Orient și din China sunt în mod obişnuit clasate printre religii. 

Niciunul dintre ele totuși nu se sprijină în mod explicit pe existența 
unui Dumnezeu, însă niciunul nu o neagă. 

Într-un mod foarte revelator, Confucius sfătuieşte să se cinstească zeii, 
însă de la distanţă. Astfel nu există niciun motiv pentru a lupta pentru 
divergențe teologice. 

De fapt, budismul insistă mai degrabă pe o morală individuală, con- 
fucianismul pe regulile vieții în societate, iar taoismul pe o concepţie 
generală asupra lumii. Nu există deci nicio incompatibilitate între cele 
trei sisteme și tot Extremul Orient, China, Coreea și Japonia, se împacă 
foarte bine cu o dozare cumpănită a mai multor curente de gândire. 

Se pot suprapune de asemenea rămășițe ale riturilor animiste. În 
Japonia, de exemplu, la naștere se practică ritul șintoist, adică animist; la 
înmormântare se oficiază o ceremonie budistă și se urmează, în timpul 
vieții, o morală confucianistă. 

Nu există incompatibilitate nici între aceste mișcări și opțiunile politice, 
fie ele chiar și cele mai extreme. Respectul puterii confucianiste precum Și 
resemnarea budistă, împinsă până la căutarea aneantizării, sunt capabile 

să accepte, fără a se revolta, regimuri la fel de dure precum cel al extermi- 
natorilor khmeri roșii. 

Nimic nu interzice adăugarea la toate acestea a unei religii revelate. 
Este exact ceea ce a înțeles remarcabila echipă a iezuitului Mateo Ricci, care 
după toate aparențele l-ar fi convertit pe împăratul Chinei în secolul 
al XVI-lea dacă instanțele Romei nu ar fi văzut în acest lucru un teribil 
amalgam dăunător creștinismului. Rivalitățile dintre dominicani și iezuiți 
nu sunt străine de eșecul istoric al acestei excepționale tentative de 
înțelegere reciprocă dintre Occident și Orient. 

În zilele noastre, când putem vizita popoare dintre cele mai diverse, 
trebuie să constatăm că Extremul Orient ne este în mod deosebit lipsit de 
familiaritate, căci nu acceptă obiceiurile noastre carteziene de a ordona 
totul în categorii. Ba mai mult, vom vedea mai departe că taoismul merge 
până la a contesta în mod explicit însăși ideea de clasificare și consideră 
că fiecare lucru cuprinde în sine și contrarul său. 

Pentru a înțelege ceea ce numim la modul general, în lipsa unei expresii 
mai potrivite, „religiile“ Asiei Orientale, vom descrie pe fiecare dintre ele ca 
și cum ar fi independentă de celelalte. Să ne amintim totuși că realitatea este 
foarte diferită și că relațiile de interdependenţă sunt la fel de importante 
precum însuși conținutul doctrinelor. 


TAOISMUL 


În lumea spirituală pe care o explorează această carte, taoismul este 
după toate aparențele tot ceea ce poate fi mai îndepărtat de concepțiile oc- 
cidentale. Este știut faptul că termenul de religie nu este tocmai potrivit, 
nefiind vorba doar despre un raport între Om și Divinitate. Nu este nici 
o filosofie, căci are numeroase culte şi practici foarte derutante pentru 
rațiunea noastră. Am putea chiar spune că taoismul nu există în stare pură: 
acesta influențează viața socială a Chinei și forma de budism practicată aici, 
fără însă a se opune confucianismului. 

Cum am putea să descriem taoismul care nu a depășit niciodată lumea 
civilizației chineze? Dacă am încerca să aducem lumina pe care o caută 
spiritul occidental, am denatura în mod fatal taoismul care este, prin 
natura sa, ambiguu. 

Tentativa de a înțelege această lume atât de ciudată este totuși una 
dintre acelea care provoacă cel mai mult reflecția și punerea în discuţie 
a modului nostru de gândire. 

Taoeste un cuvânt chinezesc folosit în mod curent în zilele noastre pen- 
tru a desemna tot ceea ce ține de ideea de drum, cale, metodă. Transcrierea 
modernă a acestui cuvânt după scrierea pin yin! este dao, pe care japonezii 
îl pronunţă do sau to şi pe care îl regăsim în termenul șinto. 

Noţiunea de Tao este cu totul altceva decât o metodă și nu are nimic 
în comun, de exemplu, cu experiențele spirituale. 

O traducere mai bună pentru Tao ar fi mai degrabă „cursul lucrurilor“, 
căci cuvântul chinezesc conține o noțiune de mișcare ce nu se regăsește 
în cuvintele „cale“ sau „metodă“. 

Textul următor, destul de tardiv, deoarece datează din secolul al XVI-lea, 
definește Tao astfel: 


„Da, întins este supremul Tao 
Propriul creator, acționând prin non-acţiune 
Sfârşit și început al tuturor vremurilor 
Născut înaintea Cerului și a Pământului 
Îmbrățișând în tăcere timpurile 
Parcurgând neîncetat veacurile 
La Vest, l-a instruit pe marele Confucius 
Și la Est l-a convertit pe Omul de aur?; 
Luat drept model de o sută de regi, 
Transmis de generaţii de înţelepţi, 


! Pin yin este transcrierea oficială a caracterelor chineze în litere latine. Această tran- 
scriere ne face să scriem de acum înainte Mao Zedong în loc de Mao Ts6-Toung sau Beijing 
în loc-de Pekin. 

2 Este vorba despre Buddha. 

El este strămoşul tuturor doctrinelor 
Și misterul ce depășește toate misterele." 


Citind acest fragment, am putea crede că ne aflăm în faţa unui text ce 
aparține uneia dintre marile religii monoteiste ce-l descrie pe Dumnezeu 
cu lirism. Însă, dacă această interpretare nu este de respins, cel puțin 
nu mai mult decât oricare alta, trebuie precizat totuși că nu este decât 
una parţială. 

Tao recunoaște o mulțime de zei printre care „Împăratul de Sus“, 
Shang-di, câteodată desemnând steaua polară; soarele, luna, fluviile, 
munții, împărații, diverse spirite protectoare ale câmpurilor sau recoltelor 
sunt de asemenea divinizate. Dar aici este vorba despre o mitologie de 
origine animistă care a fost absorbită și asimilată de marele curent Tao. 

Pentru spiritul taoist, universul este un tot din care individul nu poate 
fi izolat. Fiecare ființă sau lucru este o parte din acest curent infinit care 
trece neîndurător și în care forțele contrare se echilibrează reciproc. 

Universul este astfel un ansamblu continuu de evoluții și schimbări 
din care noi facem parte. 

Nimic nu este deci stabil și nimic nu este independent. Este iluzoriu și 
imposibil să schematizezi o lume în care totul se întrepătrunde în conti- 
nuitate. Construcţiile mentale, carteziene sau nu, nu au nicio valoare, iar 
realitatea dă dovadă de un amestec complicat al fiecărui lucru cu contra- 
riul său. Tocmai de aceea se folosesc doar simboluri în care realitatea nu 
este descrisă decât prin raportare la o altă realitate, la fel de complexă. 


YIN ȘI YANG 


Ceea ce caracterizează mai bine Tao este echilibrul și îmbinarea celor 
două principii faimoase, Yin și Yang. 

Ele simbolizează cele două principii opuse care există în fiecare lucru, 
contrazicându-se și completându-se în același timp. Nimic nu este strict 
Yin, nici strict Yang, ci unul din cele două principii poate totuși predomina 
fără să-l elimine vreodată pe celălalt. 

În general nu se ştie faptul că aceste două caractere chinezești Yin și 
Yang au aceeași cheie!, cea a colinei. Din punct de vedere etimologic, Yin 
este versantul sudic al unei văi, adică orientat către nord și umbră. Yang este 
versantul opus al acestei văi, expus soarelui. 

Într-o Antichitate îndepărtată, în timpul sărbătorilor care celebrau 
primăvara şi toamna, băieții dansau pe malul nordic, partea Yang, iar 
fetele pe malul sudic, partea Yin; urmau logodne, iar căsătoriile se încheiau 
în timpul sărbătorii următoare. Astfel Yin a devenit simbolul femeii și al 
întunericului, iar Yang cel al bărbatului și al luminii. 

Însă simbolistica lui Yin și Yang nu se oprește aici. Multe alte noțiuni, 
legate mai mult sau mai puțin de ceea ce tocmai am menţionat, sunt marcate 
de unul sau celălalt principiu. 

Astfel, se consideră ca fiind Yin: nordul, iarna, văile, norii, mlaștinile, 
piersicile, bujorii, crizantemele, ciupercile etc. Pe de altă parte, sudul, vara, 
munții, berbecii, armăsarii, cocoșii, dragonii, jadul și tot ceea ce este roșu, 
cald, strălucitor, înalt, celest, penetrant etc. sunt Yang. 

Găsim în cele mai diverse domenii consecințele complementarităţii 
fundamentale dintre Yin și Yang asupra căreia taoismul se concentrează. 

În artă, adepții se consacră reprezentării peisajelor, ele însele expresie 
a taoismului în care se îmbină armonios elementele Yin și Yang. Rezultă 
astfel compoziţii deseori complicate, dar mereu încântătoare în care 
regăsim dragoni și munţi, nori și grote, toate în căutarea unui echilibru 
rațional între două principii fundamentale. Cu siguranță pictura sau 
sculptura chineză are o cu totul altă simbolistică atunci când te dedai 
jocului interpretărilor. | 

Însă cea mai bizară este cea privind sexualitatea. Este evident locul 
privilegiat al unei întâlniri între Yin feminin și Yang masculin. Uniunea 
sexuală devine un act cvasireligios în care se reface armonia lumii. 

Și aici simbolistica este foarte importantă. Organul feminin este 
reprezentat de un bujor, o piersică, un lotus de aur, iar cel al bărbatului de 
un cap de țestoasă, o ramură de coral, o pasăre roșie. Floarea de prun, care 


1 Un caracter chinez are o cheie, purtătoarea sensului general, în timp ce restul are 
mai degrabă o valoare fonetică. Sunt 214 chei precum omul, pământul, peștii etc. 

decorează paturile chineze, este simbolul plăcerii sexuale. În vechea Chină, 
taoismul, contrar budismului, considera poligamia ca fiind un model. Fiecare 
încerca în uniunea sexuală să capteze energiile principiului opus ale 
partenerului său, iar tehnica pozițiilor era impregnată de taoism. Existau 
treizeci de poziţii „celeste“ şi „terestre“ cu nume extrem de poetice precum: 
fluture plutind în zbor, zborul pescărușului pe faleză, bambus în apropierea 
altarului, saltul tigrului alb sau zile de toamnă. 

Nu deținem informaţii despre ceea ce China comunistă a păstrat din 
acest domeniu al taoismului. 


TAO ÎN ISTORIE 


Este greu de datat nașterea taoismului. Marile principii Tao, Yin și 
Yang, aparțin celei mai îndepărtate Antichităţi şi sunt, se pare, moștenite 
de la religii de tip șamanist, adică animiste. Cultul naturii care susține 
taoismul este o confirmare indirectă a acestei origini presupuse. 

Totuși, părinții recunoscuți ai taoismului sunt Lao Zi şi Zhuang Zi. 
Primul, care se numea poate Li Er, este puțin cunoscut. Porecla sa de Lao Zi 
înseamnă „bătrânul“. Se pare că ar fi trăit între secolele al IV-lea și 
al III-lea î. Hr, adică la un secol după Confucius, deși tradiţia îl consideră 
mai în vârstă decât acesta din urmă. Cartea care îi este atribuită, Tao Te King 
(Dao De Jing, în scrierea pin-yin) este o culegere de povestiri alegorice 
greu de interpretat. 

Cealaltă mare carte clasică a taoismului, Yi Jing, cartea „schimbărilor“, 
explică misterele și unitatea universului. 

Cele două opere nu prezintă deloc principiile unei religii așa cum o fac 
Talmudul, Evanghelia sau Coranul. 

Prima formulare a principiilor taoiste, în calitate de şcoală de gândire, 
apare în învățăturile lui Zhuang Zi. Taoismul nu se dezvoltă ca religie 
decât mai târziu, ca reacție împotriva unor excese ale confucianismului. 
Respectul față de ordinea stabilită, inerentă confucianismului, face din el 
religia puterii, iar taoismul echilibrează balanţa, iată un alt exemplu al 
opoziţiei Yin și Yang. 

Ulterior, către secolele al VIII-lea și al IX-lea, după lenta infiltrare a 
budismului în China, care s-a încheiat cu succes, taoismul și-a însușit un 
univers de zei analog panteonului budist chinezesc. 

De fapt, încă de atunci, întrepătrunderea taoismului cu budismul în China 
a fost atât de adâncă, încât pare arbitrară încercarea de a le separa. Doar 
învățații scrupuloși puteau să distingă partea fiecărei religii, în timp ce 
poporul de rând practica un amestec din amândouă, un sincretism perfect. 

Pe scurt, putem constata, cu un oarecare umor, că originea Tao ca religie 
este conformă cu Tao însuși, adică nimic nu este sigur, totuși este o mișcare 
continuă și o prezență permanentă și evolutivă în istoria Chinei. Chiar 
și în epoca comunistă, s-au putut vedea defilări în care portretul preșe- 
dintelui Mao era purtat între simbolurile Tao ale fericirii, dublul caracter 
chinezesc „xi“. 


PRACTICAREA TAOISMULUI 


Este greu de precizat ce rămâne astăzi din taoism ca religie sau ca filosofie. 

Chinezii care au trecut, ca şi celelalte popoare, prin stadiul religiilor 
animiste, se simt mereu înconjurați de puteri malefice pe care trebuie să le 
îndepărteze făcând apel la spirite binefăcătoare. Se practică deci ofrandele 
de porc, păsări, peşte, fructe sau legume care sunt așezate pentru aceste 
spirite pe mese tămâiate. | 

Toate aceste lucruri țin de magie, în sensul că gesturile și cuvintele care 
sunt pronunțate devin automatisme. Aceste ritualuri se practică în templele 
chineze în care este venerat și Buddha. De fapt, spiritele binefăcătoare 
sunt asimilate cu bodhisattva, un fel de sfinți budiști care refuză să intre 
în nirvana pentru a-i ajuta pe oameni să atingă mai repede această stare. 

În practică, adepţii care cer o favoare au dificultăți în alegerea zeilor 
intermediari pentru rugăciunile lor, căci mai mulți dintre ei au statuete 
în același templu. Există întotdeauna la vânzare bețișoare de tămâie care 
se aprind într-o cantitate mare. Apoi se presează între mâini, mișcându-le 
ușor pe verticală. Pentru a ști dacă evenimentele vor fi favorabile, rugă- 
ciunea se face ținând între palmele împreunate două feluri de coajă de 

copac care se aruncă apoi pe pământ: în funcție de cum cad cojile, pe partea 
bombată sau scobită, norocul va surâde sau nu. Un alt ritual constă în a 
scutura câteva bețișoare puse într-un bambus până ce unul dintre ele cade. 


: Acest beţișor desemnat de soartă poartă inscripţii care permit citirea 


horoscopului corespunzător de către angajatul de la intrarea templului. 

Dacă preoții taoiști se pot îmbrăca încă somptuos pentru unele cere- 
monii, pentru rugăciunile curente, întâlnim tineri chinezi în blugi și cu 
părul lung care, pentru preţul unei consumații, săvârșesc în două minute ri- 
tualul standardizat: angajatul de la birou care are probleme în dragoste, 
mama care vrea să binecuvânteze tricoul abia cumpărat pentru fiul său, 
oricine poate avea acces la aceste formule de complot împotriva ghinionu- 
lui. Contribuţia modestă achitată permite luarea de bețișoare de tămâie, 
a unui mic autocolant de culoare roșie pe care preotul oficiant îl aşază în 
fața statuilor și a două sau trei hârtii misterioase. Una dintre acestea din 
urmă, de culoare galbenă, reprezintă răul: preotul oficiant o așază pe pământ 
și credinciosul o striveşte cu trei bătăi furioase de picior drept, apoi o rupe. 
Oaltă hârtie are o serie de desene pe care preotul oficiant le străpunge de mai 
multe ori cu un obiect ascuțit recitând formule ritualice. O a treia hârtie 
malefică este folosită de credincios pentru a-și scuipa disprețul. Credinciosul 
aruncă apoi câteva fire de nisip spre statuie. În cele din urmă, după ce 
preotul oficiant a trecut cu o mișcare rapidă o flacără în jurul capului 
credinciosului, acesta merge să se roage în fața unui alt altar cu beţişoarele 
sale de tămâie. 

Aceste practici și altele se păstrează și în comunităţile chinezești de din- 
colo de mări: în Hong Kong, în Singapore, în Malaysia, precum și în Taiwan. 

Capacitatea redusă a credincioșilor chinezi de a explica motivul și 
metoda practicilor lor religioase ne permit să credem că ele sunt mai mult 
expresia unei tradiții populare nuanţate de superstiție decât cea a unei 
spiritualități interiorizate. 

Întâlnim totuși mănăstiri pur taoiste în Hong Kong, pe insula Lan Tao și 
în Taiwan. Termenul de mănăstire nu corespunde exact noțiunii occiden- 
tale: nu sunt reguli de urmat şi se poate intra și ieşi din ele după bunul plac. 
Este, într-o oarecare măsură, un loc de retragere spirituală și de meditație, 
însă în viața modernă nu se mai întâlnesc pe stradă călugări taoiști, ușor de 

recunoscut după ciudata lor tichie parfumată. În același timp, putem gândi 
că practicile sexuale și-au pierdut și ele la rândul lor caracterul religios. 

În fiecare an sunt sărbători taoiste precum cea a focului, în onoarea 
zeului Huo Kun. Cu acest prilej se pregăteşte un cazan mare plin de ulei care 
se fierbe în clocot. Credincioșii își înmoaie mâinile și antebrațele — înainte 
ca uleiul să fiarbă —, apoi se şterg pe hârtii pe care sunt scrise formule 
evlavioase, hârtii ce sunt aruncate într-un foc puternic. Un preot oficiant, 
cu bustul gol, se concentrează pentru a atinge o stare de transă, apoi își cu- 
fundă mâinile în cazan și își dă cu ulei din abundență pe față și pe piept 
în adorația mulțimii. Ulterior, se vor arunca frunze de ghimbir în ulei 
pentru a se obține un balsam. Se ajunge ca preotul oficiant să aleagă un 
credincios din public pe care îl pune să îngenuncheze, se așază în spatele 
lui și îl unge cu ulei pe gât şi pe frunte. 

Oficiantul taoist are un rol de medium. Intimitatea sa cu zeii este 
demonstrată de calitățile deosebite, de indiferența față de suferință, pe 
care o arată în timpul diferitelor ritualuri. De exemplu, după ce confrații 
săi i-au legat o panglică roşie în păr, el îşi trece rapid pe piept bețișoare de 
tămâie aprinse sau strânge frenetic în mâna goală lama unei săbii. Înzes- 
trat cu astfel de puteri poate juca un rol de sfătuitor-confesor pe lângă eno- 
riași: își atinge bețișoarele de tămâie aprinsă de un buchet de flori, ascultă 
confidențele credinciosului, apoi îi împărtășește din cunoștințele sale. 
Dacă simte în public un copil al cărui destin pare în mod particular benefic, 
îl ia în brațe și dă un tur al templului făcându-i aer cu o frunză de palmier. 

Mulțimea care participă cu mult entuziasm la aceste sărbători este 
binedispusă și gata să sporovăiască cu străinii. Majoritatea chinezilor 
din public își spun budiști, însă unii sunt creştini și este greu să discerni 
partea de credință și partea de folclor. Astfel, taoismul rămâne fără nicio 
îndoială foarte viu în inima chinezilor. Credinţa în forțele oculte și magice 
este încă foarte vie. Astrologia chineză este la fel de vivace ca omoloaga sa 
europeană. Ţestoasele sau cazanele din bronz sunt în continuare percepute 
ca simboluri ale longevității, iar caligrafia rămâne un mijloc de a-și ex- 
prima personalitatea. Caracterele cvasimagice — bucurie, fericire și viață 
lungă — rămân elementul decorativ cel mai des întâlnit pe porțelanuri și 
bijuterii. Acupunctura şi gimnastica chineză — „boxul contra umbrei“ — 

aparțin în mare parte ideii taoiste de stimulare a curentelor şi a energii- 
lor interioare. 

Înţelepciunea taoistă născută din echilibru, liniște, autocontrol domină 
încă incontestabil spiritul chinez: acțiunea nu se justifică decât dacă 
suntem obligați, nu se caută a înțelege lumea, ci a o organiza. 

Cum am putea judeca influența reală pe care o păstrează în zilele noastre 
taoismul? Niciun chinez nu scapă propriei autorități morale, dar prea 
puţini se referă la acest lucru în mod exclusiv. Acest lucru este contrar 
taoismului, care înglobează tot. 

Evaluarea cantitativă a taoiștilor nu are niciun sens. Dacă ar fi să fixăm 
un număr superior am putea spune că în jur de 50 de milioane de persoane 
participă preferenţial la sfera de influenţă taoistă, fără ca acest lucru să 
excludă o apartenenţă budistă sau confucianistă. 


SIMBOLURILE TAOISMULUI 


Noţiunile de Yin şi Yang sunt deseori reprezentate prin simbolul 
de mai jos: 


Cercul este imaginea sferei universului, partea superioară este Yang, 
de culoare roşie, parte inferioară, Yin, de culoare albastră. Desenul 
arată întrepătrunderea dintre Yin și Yang și dă impresia unei mişcări 
continue asupra sa. 

Un alt simbol taoist este format din suprapunerea de bare continue 
sau împărțite în două. Barele continue sunt Yang, adică masculine, iar 
cele întrerupte sunt Yin, feminine. 

Se vor obține astfel prin combinare 8 „trigrame', formate din trei 
linii, şi 64 „hexagrame“ formate din şase linii. 

Cele 8 trigrame cu semnificația lor simbolică sunt: 


Cer, energie creatoare, conflict, forță, jad, tată, cal... 

Tunet, trezirea forțelor pământului, picior, dragon... 

Apă, abis, muncă, lună, ureche, porc... 

Munte, seninătate, plante, mână, câine, naștere și moarte... 
Pământ, receptacul, recoltă şi hrană, pântec, mamă, vacă... 
Vânt, lemn, blândețe, coapsă, cocoșel... 

Foc, lumină, ochi, soare... 


Mlaștină, bucurie, concubin, gură... 


Cele 64 de hexagrame au de asemenea semnificaţia lor simbolică 
derivată din precedentele. 


Drapelul Republicii Coreea, denumit Tae Guk, adună în simetrie 
perfectă simbolurile lui Yin și Yang și cele 4 trigrame, simbolurile 
pământului, cerului, apei şi focului, conform principiilor taoismului 
de opoziție şi de echilibru. 


Simbolurile nu se limitează la aceste desene. Stilul și mișcarea 
scrierii sunt de asemenea încărcate de simboluri existând chiar scrieri 
ezoterice tipic taoiste, astăzi practic uitate. 

În reprezentările umane, pictură sau sculptură, regăsim de aseme- 
nea numeroase simboluri. De exemplu, pântecele este locul energiei. 
De aceea personajele artei taoiste au pântece atât de evidente. 

BUDISMUL 


Cu aproximativ 400 de milioane de adepţi, budismul este al patrulea 
curent spiritual din lume din punct de vedere numeric, după creștinism, 
islam și hinduism. 


Jy 


x 
N Sta 


săcalul-al IV-lea d. Hr.” 
/ 


Coreea 
N | Japonia 


secolul al VI-lea d. Hr. 
> 


o =» an 


Asia Centrală 


3 Vietnam 


Gan 


TE 
Thailanda 


Sri Lanka SEA 


D=)» Budism Mahayana 
a- Budism Theravada 


Propagarea budismului 


Mai degrabă curent spiritual, decât religie, căci noțiunea de Dumnezeu 
nu este nici aparentă, nici necesară, budismul este mai ales o atitudine în 
fața vieții, ceea ce se poate numi, în lipsă de ceva mai bun, o filosofie, dar o 
filosofie ce tinde către absolut. Este un fel de cadru de gândire care se 
mulțumește la fel de bine cu practicile magice exuberante ale lamaismului 
tibetan, cât și cu contemplația foarte sobră și interiorizată a zenului japonez. 
Însă, înainte de toate, budismul este învăţătura unui om, un personaj în- 
conjurat de legendă a cărui existenţă istorică, din 560 în 480 î. Hr., nu este 

contestată serios. Siddharta! Gautama, acestea erau prenumele, respectiv 
numele lui, fiul al unui mic rege de la granița dintre Nepal și India, a avut 
o copilărie protejată. Experiența spectacolului sărăciei și suferinței umane 
pe care nu a avut cum s-o evite nu a putut fi decât una foarte brutală. 
Pentru a înțelege sensul lumii, el abandonează tot, chiar și pe tânăra soție 
și pruncul său nou-născut, și duce o viață de ascet care ajunge să i se pară la 
fel de deșartă ca viaţa sa de lux anterioară. Sfârșește prin a înțelege în ce 
constă calea de mijloc a cărei evidență îl luminează. În acest moment el 
devine Buddha, adică Cel Trezit?, cel care a găsit Adevărul. A propovăduit 
timp de 40 de ani înconjurat de un număr tot mai mare de discipoli. ` 

Budismul este deci învățătura unui om care a găsit înțelepciunea abso- 
lută prin propria meditaţie, fără nicio revelaţie divină. Ca atare, din acest 
punct de vedere budismul se distinge clar de creștinism a cărui învăţătură 
este de asemenea cea a unui om, dar a unui Om-Dumnezeu, având ca dato- 
rie transmiterea revelaţiei divine. Se distinge de asemenea de islam al cărui 
profet Mahomed nu a fost decât omul ales de Dumnezeu pentru a primi 
revelația Coranului. 


EVOLUȚIA ISTORICĂ 


De-a lungul secolelor, budismul a suferit fluctuații extraordinare. Expan- 
siunea sa originară începând cu nordul Indiei a fost foarte rapidă. Încă din 
secolul al III-lea î. Hr., odată cu campaniile lui Alexandru cel Mare, își împăr- 
tea India cu brahmanismul, din care se trage, și se întindea până la granițele 
Mării Caspice pe teritorii pe care se află astăzi Afghanistan și Asia Centrală’. 


1 Siddharta înseamnă „cel ale cărui dorinţe au fost împlinite“. 

2 Rădăcina bud conţine, în limbile moderne ale Indiei, ideea de înțelepciune şi inteli- 
gență; ea a păstrat sensul originar de trezire, în rusă: budit înseamnă „a trezi“ şi budilnik 
„trezirea de dimineaţă“. 

3 Printre aceste urme de budism din regiune amintim giganticele statui ale lui Buddha 
de la Bamiyan în munții situaţi la vest de Kabul, distruse de talibani, și, printre localități, 
Bukhara, în Uzbekistan, și provincia Bihar, din India, amândouă provenind din cuvântul 
„vihara“, sanctuar budist. 

Graţie susținerii lui Ashokai, un rege budist care a domnit în India din 
273 în 230 î. Hr., misionarii au convertit Ceylonul, în zilele noastre Sri 
Lanka. Apoi, așa cum o arată și harta de mai sus, budismul a atins mai 
târziu, și foarte progresiv, alte țări ale Asiei. | 

Prin Drumul Mătăsii a fost stabilit contactul cu China. Prima comunitate 
budistă identificată în această țară datează din timpul dinastiei Han, în 
67 d. Hr., însă budismul nu s-a stabilit solid în nordul țării decât un secol 
mai târziu, iar către anul 300, în sudul acesteia, sub egida aristocrației. În 
anul 470, budismul era decretat religie oficială în China de Nord, de unde 
se va îndrepta spre Japonia, prin Coreea. 

Cam în aceeași perioadă, călugării budiști din Ceylon convertesc 
Birmania, apoi, puţin câte puţin, Indonezia. 

În timp ce se extinde spre est, budismul pierde teren la vest: când 
ajunge în Japonia, se diminuează în India, unde venirea islamului îi dă 
o lovitură fatală. 

În țările în care budismul există astăzi, acesta a cunoscut destine dintre 
cele mai diverse. În Thailanda și în Laos a spulberat hinduismul. În Sri 
Lanka, la fel ca în Nepal, coexistă cu acesta. În China, se îmbină cu taoismul 
și confucianismul, iar în Japonia, cu șintoismul. În India, țara sa de origine, 
budismul nu mai reprezintă decât aproximativ 1% din populație, de două 
ori mai puţin decât creștinii sau sikhii. 

În Coreea de Sud, budismul se retrage ușor în fața religiilor creștine, dar 
păstrează încă prima poziţie. În Japonia, ia câteodată forme particulare pe 
care le vom studia mai departe. Zen este una dintre ele. 

Situaţia budismului este mult mai îngrijorătoare în țările care cunosc 
un regim de inspirație comunistă. În China, în anii '30 erau 500 000 de că- 
lugări budiști și nu rămăseseră mai mult de 2 500 în 1954. În Cambodgia, 
khmerii roșii i-au masacrat sistematic pe preoţii budiști, iar în Vietnam, 
influenţa lor a scăzut considerabil. Evident că este foarte greu de evaluat 
ce mai rămâne din practica și spiritualitatea budiste din aceste țări. Știm 
doar că șocul a fost atât de mare, încât budismul a tot regresat de 50 de ani 
încoace. Singurele cazuri în care mai cunoaște o oarecare expansiune 


1 Se scrie şi Asoka sau Acoka. 

este creșterea demografică din țările care îi sunt încă fidele precum Sri 
Lanka, Myanmar și Thailanda. Totuși, valorile spiritualității budiste exer- 
cită o influenţă difuză considerabilă și mulți occidentali sunt interesați 
de ele. 


ÎNVĂŢĂTURA LUI BUDDHA 


Analiza la care Buddha a supus lumea se exprimă prin ceea ce el nu- 
mește cele patru adevăruri: 


e Totuleste suferință în această lume: nașterea, bătrânețea, boala, moartea, 
uniunea cu ceea ce nu ne place, despărțirea de ceea ce ne place, orice 
formă de ataşament. 

= Cauza suferinței constă în dorință sub toate formele ei, chiar și în cea 
de a exista. Este dorința care ne leagă de ciclul infinit al reincarnării. 

= Eliminarea suferinței se obține prin renunțare şi detaşare. 

e Pentru a atinge acest obiectiv, trebuie practicată o morală a dreptății, 
purtând denumirea de „calea sacră cu opt ramuri“: 

— credințele noastre 

— voința noastră 

— cuvintele noastre 

— faptele noastre 

— modul nostru de viață 
— eforturile noastre 

— gândirea noastră 

— meditaţia noastră. 


Pentru a putea fi urmată această cale este necesară o totală curățenie 
și corectitudine. 

Respectarea acestor principii îl conduce pe om la detașarea absolută, 
ceea ce îi va permite atingerea „nirvanei'. 

Budismul nu a definit niciodată nirvana. Cuvântul, de origine sanscrită, 
are sensul de extinctie, însă nu se precizează noțiunea pe care o definește: 


320 


michel malherbe 


nu se știe dacă este vorba despre o distrugere sau despre o fericire per- 
fectă. Singura ambiţie a budismului este de a oferi acces la această cale prin 
respectarea unei morale. 

Învățătura lui Buddha nu caută să rezolve chestiunea destinului omului 
sau a originii lumii. Se vrea pur „utilitar“, iar ceea ce este inutil pentru 
salvarea noastră nu interesează. 

Budismul este deci înainte de toate o tehnică destinată stăpânirii 
simțurilor și imaginației, corpului și spiritului: obiectivul este să conști- 
entizezi caracterul iluzoriu al lumii pentru a te detașa de ea mai ușor. 
În acest scop, cele opt reguli ale „căii sacre“ sunt ele însele o tehnică: 


e Trebuie să crezi în cele patru adevăruri pentru a nu te rătăci dincolo 
de drumul arătat de Buddha. 

e Trebuie să ne stăpânim voinţa pentru a îndepărta orice dorință a 
simțurilor sau spiritului. 

e Trebuie ca vorbele noastre să participe la efortul de detaşare. Trebuie să 
spunem adevărul, să fim concilianți și să evităm sporovăielile inutile. 

« Trebuie să avem un comportament moral coerent cu detașarea studiată. 
Omorul, furtul și adulterul sunt actele interzise în mod special. 

e Modul nostru de viață trebuie să dovedească același dezinteres. Călugărul 
nu-şi cerşeşte mâncarea, el o primeşte de la cei care i-o oferă cu scopul 
de a-și câştiga merite. 

e Eforturile noastre trebuie să tindă spre bine şi să ne Îndepărtăm de rău. 

e Gândirea noastră nu trebuie să se lase condusă de impulsuri sau dorințe. 

e Meditația înseamnă împlinirea și încununarea comportamentului 
precedent. 


Meditatia însăși este o tehnică, cunoscută sub numele de yoga!. Este 
vorba despre stăpânirea propriului corp și a respirației pentru a favoriza 


1 Yoga este un cuvânt sanscrit derivat dintr-o rădăcină care înseamnă „unul“. Este vorba 
despre o uniune. Yoga este înrudită cu „jug“, obiect ce unește boii de atelaj. Yoga, de origine 
indiană, apărută cu mult înaintea budismului, este mai înainte de toate o tehnică de unire 
a sufletului individual cu cel universal, deși budismul nu acceptă existenţa sufletului. 

concentrarea spirituală, corpul fiind indisociabil de spirit. Poziţiile yoga 
încearcă să evite orice contracție musculară pentru a elibera mai bine 
spiritul. Trebuie totuși subliniat faptul că meditaţia budistă nu constă în 
a reflecta intens la o oarecare problemă, ci în a-și elibera spiritul de lu- 
crurile inutile care-l incomodează, adică de orice gând. De aceea cadrul în 
care este practicată această meditație este întotdeauna extraordinar de 
simplu: unii se așază în fața unui perete gol, alții fixează cerul printr-o 
gaură a tavanului sau se concentrează asupra unui strop de apă aflat pe 
fundul unui castron. Eficacitatea acestor tehnici este la valoare maximă 
doar în sânul unei comunităţi de călugări care asigură un cadru efortului 
individual. De aceea Buddha nu s-a adresat niciodată tuturor păturilor 
sociale, ci întotdeauna unui număr redus de discipoli. Accesul la nirvana 
este rezervat călugărilor. 

Din punct de vedere social, Buddha, contrar unei reputații general stabilite, 
n-a condamnat niciodată sistemul castelor, care era cel al societății în care 
exista. El doar a acceptat — și acest lucru era deja suficient — printre călugări 
pe toți cei ce voiau să-l urmeze, oricare le-ar fi fost casta. 

În ceea ce le privește pe femei, budismul nu este prea delicat, căci ele sunt 
un motiv de atașare de această lume și, mai rău decât atât, ele sunt instru- 
mentul reînnoirii existenței. Buddha a acceptat, nu fără regret, ca ele să 
poată deveni călugărițe, însă doar cu un statut de plan secund. 

În ceea ce-i privește pe laici, Buddha le atribuie rolul de a-i ajuta pe 
călugări la nevoile comunităţilor. Dacă laicii sunt generoși, viaţa lor ur- 
mătoare va fi cea a unui călugăr: ei nici nu ar putea spera la o recompensă 
mai bună. 

Vedem că budismul păstrează de la brahmanism și hinduism credința 
în reincarnare: după moartea lor, fiinţele își regăsesc viaţa într-un alt 
corp în funcție de meritele faptelor lor. Totuși, budismul se diferențiază 
profund de aceste religii indiene prin absenţa totală de referire la oricare 
zeu: nu există nici cult, nici dogmă, iar Buddha însuși nu este nici profet, 
și nici mântuitor. Este un om care a ştiut să găsească prin el însuși sensul 
vieții și modul de a se elibera. Budismul poate apărea astfel ca o emanaţie 
eretică a religiilor indiene sau ca o filosofie atee. Doctrina sa pesimistă a 
fost, în cele din urmă, respinsă de indieni, poate pentru că nu satisfăcea 

puternica lor nevoie de religiozitate. În plus, este dificil să nu observi 
câteva contradicții în doctrina budiștilor. Pentru ei, lumea nu este decât 
iluzie, iar persoana nu este decât o asociere trecătoare de elemente des- 
tinate să se despartă. În aceste condiții, nu se mai înţelege de ce actele 
noastre sunt importante și în ce constă influenţa lor asupra vieții viitoare. 
În plus, ne întrebăm cum este posibil să atingi în timpul vieții nirvana 
dacă aceasta este o aneantizare și cum acțiunile noastre determină viaţa 
noastră ulterioară dacă sufletul nu este decât o iluzie. 

În ciuda absenței unor răspunsuri date acestor întrebări poate prea 
logice, nimeni nu poate contesta puterea de seducţie a acestui curent spiri- 
tual care a știut să se adapteze la atâtea culturi și să le imprimeo pregnantă 
atmosferă de blândeţe și de respect față de aproapele. 


DIFERITELE FORME ALE BUDISMULUI 


Era imposibil ca doctrina lui Buddha să nu fi luat diferite forme in- 
fluențând popoare atât de distincte precum cel al Indiei, Chinei, Japoniei, 
Tibetului sau Asiei de Sud-Est. 

Atât prin originea sa geografică, cât și prin teoria reincarnărilor, 
budismul este legat de cultura brahmanică a Indiei. Totuşi indienii, profund 
religioși și obișnuiți să trăiască într-o adevărată junglă a divinităților, nu 
au suportat mai mult de câteva secole doctrina budistă care se lipseşte de 
zei și se complace prea des într-o renunțare la existență puțin compatibilă 
cu vitalitatea lor exuberantă. : 

Forma inițială a budismului, severă și elitistă, este cea practicată în Sri 
Lanka, Thailanda, Laos, Cambodgia și Myanmar. Este ceea ce se numește 
Theravada, ceea ce înseamnă „doctrina strămoșilor“. Este cunoscută de 
asemenea și sub numele „Micul Vehicul“.! 

Încă de la începutul erei creștine, apare o interpretare mai largă și 
umană a budismului, care completează tradiția scrisă prin învățăturile 


! Este traducerea obișnuită a termenului sanscrit Hinayana care are un sens net peiorativ. 
De fapt, hina înseamnă mai degrabă „inferior“, „deficient“; yana înseamnă literal „vehicul“. 

transmise oral de Buddha credincioșilor săi discipoli: este vorba despre 
„Marele Vehicul“ sau Mahayana. 

În fine, spre secolul al VII-lea, curentul Mahayana dă naștere celei de-a 
treia forme de budism. Este vorba despre tantrism, care integrează prac- 
ticile magice și mistice. Se mai numește și curentul Vajrayana, „Vehiculul 
Trăsnetului“, care se presupune că scurtează lungul drum către nirvana. 
O expresie importantă a budismului tantric este lamaismul tibetan. 

Pentru a ne face o imagine şi pentru a încerca o comparație cu creş- 

tinismul, tantrismul amintește de ortodoxie prin misticismul său, Marele ` 


Vehicul se aseamănă catolicismului prin cultul sfinţilor, iar Micul Vehicul, 
protestantismului prin latura sa mai puritană. 

Toate aceste forme ale budismului respectă învățătura lui Buddha, dar, 
aşa cum vom vedea mai departe, concepțiile lor despre mijloacele de acces 
la nirvana sunt profund diferite. 


Budismul Theravada 


Este vorba despre budismul originar în toată rigoarea și puritatea sa. 
Conform regulilor sale, doar călugării și, prin unele favoruri, călugărițele 
pot spera să atingă nirvana graţie vieţii lor de renunțare, de aceea sunt așa 
de numeroși în țările în care predomină Theravada!. Pentru alții, ar trebui 
să se aștepte o viitoare reincarnare, admițându-se că meritele le vor permite 
să renască în pielea unui călugăr, pentru a putea astfel atinge nirvana. 

Această doctrină austeră a Theravada nu satisface, pe bună dreptate, 
două aspirații profunde ale omului: dragostea de viață și de religiozitate. 

În ceea ce privește bucuria de a trăi de care asiaticii nu duc lipsă, se 
întâlnesc mereu compromisuri asociind idealul de renunțare cu practici 
lumești. În ceea ce privește religiozitatea, o țară ca Myanmar o satisface 
graţie cultului spiritelor Nat, un fel de spirite binefăcătoare sau pitorești, 
câteodată ale muritorilor divinizați care sunt omagiați public în pagode. 


! Vom descrie viața acestor călugări în capitolul despre cler în diferite religii din 
vol. 2 al lucrării de față. 

Însă această religie populară este în contradicție cu puritatea budismului. 
De aceea, odată cu domnia împăratului Ashoka, a apărut o interpretare 
diferită a budismului. A avut loc o adevărată sciziune, pacifistă, care a 
dus la nașterea budismului Mahayana. 


Budismul Marelui Vehicul (Mahayana) 


Inovația majoră adusă de Marele Vehicul este posibilitatea, pentru 
cel care atinge iluminarea, de a nu accede imediat la nirvana pentru a se 
consacra, prin măreția absolută a sufletului său, educației și salvării 
celorlalți oameni. Cei care renunţă provizoriu la eliberarea lor sunt ade- 
vărați sfinți cărora poporul le poate închina un cult. Mântuirea devine 
astfel o preocupare colectivă, ceea ce constituie o explicaţie a denumirii 
„Marele Vehicul“, prin opoziţie cu cea a „Micului Vehicul“, nume dat în 
derâdere budismului Theravada care nu poate conduce oamenii la mântuire 
decât individual. 

Deși toate formele de budism se sprijină pe aceeaşi doctrină, practica 
Mahayana se deosebește prin preocupările sale metafizice şi adevărata re- 
ligiozitate pe care le au credincioșii față de Buddha și de bodhisattva!. 
Aceștia din urmă, greu de identificat, sunt de altfel reprezentați în mod 
aproape identic cu Buddha însuși; de aceea întâlnim deseori temple cu 
„O mie de Buddha“ în care nenumăratele statui aparent asemănătoare nu 
se disting decât prin numele lor. 

Nimic nu interzice ca printre acești bodhisattva să fie incluse diverse 
„divinităţi“ ale căror legături cu Buddha ar fi greu de stabilit. Este cazul 
lui Amitabha, celebru în Japonia sub denumirea de Amida, bodhisattva 
mitic care domnește peste foarte „taoistul“ paradis al Vestului. După secta 
budistă chineză „Pământul pur“ (jing tu), am putea să ne asigurăm o viață 
eternă crezând în numitul personaj. Această poziție contrazice învăță- 
tura budistă originară care nu evocă deloc acest paradis. Budismul chinez 


1! Echivalentul în limba chineză pentru Bodhisattva este Pu-sa, transliterat în limba 
franceză prin ortografia poussah. 

se pare ca a modelat ceea ce a devenit zen? sub influenţa taoismului: 
refuzul oricărui raționament sau doctrină face parte din principiile sale, 
căci singurul lucru care contează este conștientizarea deșertăciunii 
lucrurilor. Cu siguranță cea mai originală formă a budismului este aceea 
a budismului tantric. 


Budismul Tantric 


Numit și Vajrayana sau „Vehiculul de Diamant“, budismul tantric 
aparține unei variante a hinduismului ce adoră forma feminină a di- 
vinităților, shakti, care simbolizează energia cosmică?. Este poate unul 
dintre motivele înrădăcinării sale în Tibet, ţară al cărui sistem social este 
matriarhal, admițând chiar poliandria. 

Tantrismul este câteodată legat de asemenea de budismul Mahayana 
pentru că admite existența unor bodhisattva. Totuși, tantrismul prezintă 
caracteristici originale care justifică existenţa lui ca o a treia ramură a 
budismului. 

Este mai înainte de toate un sistem ezoteric, adică o învățătură secretă 
în care aspirantul este inițiat de maeștri spirituali. Se bazează pe ritua- 
luri diverse și complicate care pot permite un acces instantaneu, rapid ca 
un fulger, „vajra“?, la eliberarea în nirvana. 

Printre ritualurile sale, cel mai cunoscut este recitarea până la satu- 
raţie a unor formule sacre, numite mantra; aceste texte sunt cele care conțin 
faimoasele moriști de rugăciune (a se vedea subcapitolul Rugăciunea din 


1 Termenul sanscrit dhyana, ce înseamnă „meditaţie“, „concentrare mentală“, a devenit 
chan în chineză şi zen în japoneză. Zen, fondat în secolul al VI-lea în China de călugărul 
indian Bodhidharma, va fi descris mai încolo. 

2 Tantra desemnează în sanscrită urzeala unei țesături; cuvântul s-a folosit apoi pentru 
culegerile de texte ce conțineau ceremoniile cultului, practici magice etc. Au rezultat de aici 
doctrine așa-zise tantrice, respingând castele şi insistând asupra cultului divinităților shakti. 
Aceste concepții sunt comune hinduismului și formei de budism studiate aici. 

3 Vajra este la origini o suliță cu o mie de vârfuri a zeului Indra. Nu-şi ratează nicio- 
dată ținta și loveşte ca un fulger cu care este și confundată. Din motive nestabilite, Vajra 
simbolizează de asemenea diamantul indestructibil precum vidul la care aspiră budiștii. 


325 


326 


michel malherbe 


volumul 2 al lucrării de față). Folosirea yoga și a diferitelor tehnici de 
magie face de asemenea parte din practicile tantrice în care simbolistica 
formelor și culorilor are un loc important. 

În contact cu religiile animiste din Tibet, religia „bon-po“, budismul a 


: luat o formă specială, lamaismul. Este vorba de o organizaţie tehnocrată, 


sau mai degrabă clericală, a societăţii în care călugării, lama, deţin puterea 
temporală și spirituală. 

Din punct de vedere istoric, se disting două mari mișcări: „Bonetele 
roşii“ care tolerează căsătoria călugărilor lama și, ca reacţie împotriva to- 
leranţei excesive, „Bonetele galbene“ (Gelug-pa, „cei ce aparțin căii virtuții“, 
în tibetană). Aceasta din urmă este condusă de Dalai Lama („lama-ocean'“), 
exilat în 1959 în urma ocupației chineze, în timp ce Panchen Lama 
(„lama-bijuterie“) prezidează destinele „Bonetelor roșii“ minoritare. 

Aceşti șefi spirituali sunt reincarnări ale unor bodhisattva: Avalo- 
kiteșvara pentru primul, Amitabha pentru al doilea’. 

La moartea lor, ei se reincarnează într-un copil pe care călugării lama îl 
reperează prin capacitatea lui de a identifica obiectele familiare defunc- 
tului. Conform credințelor tibetane, reincarnarea în acest copil are loc la 
49 de zile de la moartea călugărului lama; atât îi ia conștiinței defunctului 
să piardă orice posibilitate de comunicare cu lumea. 

Numeroși alți călugări lama se reincarnează în același mod. Un copil 
spaniol din părinţi convertiți la budism a fost astfel ales în 1987. 

Lamaismul s-a răspândit în vechime foarte mult în China și Mongolia. 
Astăzi, rămâne religia prin excelenţă a tibetanilor, fiind recunoscută oficial 
în Bhutan, aici este forma cea mai pură și mai puțin ameninţată. 


1 Avalokiteşvara, ca și Amitabha, este o ființă mitică, el este considerat de tibetani strămoșul 
poporului lor. Reședința sa este la Potala, marea mănăstire din Lhasa, capitala Tibetului. 
Avalokiteşvara este poate o fostă divinitate locală a Indiei de Sud adoptată de budismul Ma- 
hayana. El simbolizează compasiunea și se pare că a fost născut din ochiul lui Amitabha. 
Este reprezentat de altfel deseori cu o mică efigie a acestuia din urmă pe cap. În ceea ce-l 
privește pe Amitabha, acesta este simbolul trezirii spirituale şi reprezintă viața după 
moarte; ceea ce-l face atât de popular în China, Coreea și Japonia. În mod curios, Avalo- 
kiteșvara care este de sex masculin este adorat în China și Japonia sub formă feminină, un 
fel de zeiță a milei (Gu anyin în chineză, Kan-non în japoneză). 

Manifestările cele mai spectaculoase și mai originale ale lamaismului 
sunt ceremoniile ce țin de moarte! și numeroasele sărbători ce evocă eveni- 
mente istorice și mitice. În timpul acestor sărbători pline de culoare, călugării 
lama execută dansuri bogate în simboluri: se rotesc ușor pentru a strivi 
răul, flutură o sabie pentru a tăia lanțurile ignoranței sau neștiinţei și 
poartă măști ale morții pentru a reaminti că viața nu este decât o iluzie. 

Lamaismul a ajuns și în Franța. Un templu a fost deschis în 1987 în 
apropiere de Autun, în Burgundia. 

Există multe alte forme de budism; vom prezenta ulterior „noile religii“ 
japoneze a căror importanţă este considerabilă și care sunt inspirate 
din budism. 

Textul de mai jos prezintă mișcarea vietnameză Hoa Hao drept exemplu 
a ceea ce poate fi numit „sectele budiste“. 


MIȘCAREA Hoa HAO 

Această formă a budismului își are originea în denumirea satului 
fondatorului său, Huynh Phu So, vietnamez născut în 1919 dintr-un 
tată țăran catolic. În 1939, a avut o criză de o surescitare extremă în 
urma căreia sănătatea sa șubredă s-a îmbunătăţit; a hotărât atunci să 
propovăduiască o nouă religie. Principiile sale sunt devoţiunea filială, 
dragostea de patrie, dragostea pentru aproapele său și respectul față de 
budismul Hoa Hao. În ceea ce îl privește pe fondator, el se consideră a 
fi incarnarea mai multor eroi istorici vietnamezi ceea ce îi oferă de 
asemenea vocaţia pentru un rol politic național. 

Naționalismul său intransigent i-a adus neplăceri din partea puterii 
coloniale franceze, însă cei care l-au executat, în 1947, au fost comuniștii 
vietnamezi. Cu toate acestea, mişcarea nu s-a stins, ea rămâne încă vie 
printre populaţiile rurale din delta fluviului Mekong, deși nu este deloc 
favorizată de puterea politică. 


1 „Cartea Morților“ tibetană (Bardo Thödöl), este citită de un călugăr lama pentru a ghida 
conștiința defunctului pe parcursul trecerii în stările intermediare dintre viaţă și moarte. 

PRACTICAREA BUDISMULUI 


Calea trasată de Buddha pentru a atinge nirvana implică o detașare 
absolută pe care o oferă doar viața monastică. Este vorba aici de o situaţie 
comparabilă cu cea a hinduismului, din care budismul se trage, în care 
doar un brahman ale cărui fapte au fost perfecte se poate elibera de ciclul 
infinit al reincarnărilor. Diferenţa constă în faptul că budismul respinge 
sistemul castelor şi că oricine se poate face călugăr. Din acest punct de 
vedere, putem susține că budismul este un „elitism clerical“ în care doar 
călugării trăiesc complet „religia“! lor. 

Budismul, care cunoaște natura umană, nu a avut niciodată optimismul 
de a gândi că toți credincioșii ar putea dori să devină în același timp călugări: 
o asemenea eventualitate ar pune o problemă de supraviețuire a societății 
ceea ce, conform logicii budiste, este de altfel lipsit de importanţă. 

Trebuie spus că practicarea budismului rămâne limitată şi mediocră atât 
timp cât discipolul nu a ales să devină călugăr; pentru majoritatea zdro- 
bitoare a populaţiei budiste care nu intră în mănăstire, practica constă în a 
respecta cât poate de bine morala, în a participa la sărbători și a contribui 
la întreținerea călugărilor prin ofrande. O astfel de viață permite să speri, pen- 
tru oreincarnare viitoare, să devii călugăr și, în cele din urmă, să te eliberezi. 

A descrie practica budismului constă deci în a descrie viața călugărilor. 
Vom oferi mai departe, în capitolul despre cler, câteva indicaţii generale 
despre călugării Micului Vehicul și călugării lama tibetani. Vom prezenta 
aici un exemplu de viață monahală conform practicii zenului japonez, 
care este legat în principiu de Marele Vehicul. Dacă putem remarca 
analogii cu viața monahală a mănăstirilor creștine, nu este vorba despre 
o coincidenţă de formă (respectarea superiorului, smerenie, austeritate...), 
căci călugării budiști nu se adresează niciunui zeu și nu se preocupă să-l 
ajute pe celălalt prin rugăciunile lor. 


1 Să ne reamintim că nu este nimic asemănător în religiile revelate. Astfel, islamul nu 
are un cler adevărat, în timp ce clerul creştin nu dispune de niciun „privilegiu“ pentru un 
eventual acces la paradis: nu este neapărat nevoie să fii preot sau evlavios pentru a deveni 
sfânt, deşi consacrarea întregii vieți lui Dumnezeu trebuie, în mod normal, să faciliteze 
această ambiţie. 

Practica zen 


Budismul zen îmbracă forma sa cea mai pură în mănăstiri. Există 
mai mult de 60 de astfel de lăcașuri de cult în Japonia. Ele sunt în general 
amplasate în locuri liniștite de la munte sau în mijlocul spațiilor verzi. 

Ele țin de două școli diferite: Rinzai, cea mai importantă, este mai 
dinamică; cealaltă, Soto, este mai statică. În fiecare școală, scopul zen este 
de a ajunge la iluminarea pe care a cunoscut-o Buddha însuși. Acest obiec- 
tiv se îndeplinește chiar prin zen, care este tradus, destul de neinspirat, prin 
meditaţie, nefiind vorba despre un mod de gândire, ci despre o modalitate 
de a-și elibera sufletul. 

Contrar a ceea ce am putea crede, somnul nu este cea mai bună metodă 
de a ajunge la acest obiectiv, de aceea călugării sunt treziți foarte devreme, 
între orele 3 și 4 dimineaţa, de un clopot sau un fel de o castanietă din lemn. 

Exerciţiul spiritual principal este meditaţia stând jos, numită zazen în 
japoneză. Ziua începe deci printr-o astfel de ședință care durează atât 
timp cât arde un beţişor de tămâie, adică între 30 și 40 de minute. 

Călugării se așază pe o pernuţă cu picioarele îndoite în poziţia lotus, 
cu spatele foarte drept. Ei alternează recitarea de rugăciuni în șoaptă — 
Sutra — cu perioade de tăcere. În școala Rinzai, călugării stau față în faţă, 
însă își pleacă ochii spre pământ, în vreme ce în școala Soto, ei stau orien- 
taţi către un perete. Poziția de meditaţie reprezintă diferența cea mai mare 
între cele două rituri. 

În timpul meditației, unul dintre călugări merge încet ținând în mâini 
un băț pe verticală. Cei care doresc să fie îmboldiți cer din când în când 
câte o lovitură, precedată întotdeauna de un salut reciproc. Cei care au 
tendința să adoarmă primesc de asemenea o lovitură de băț. 

După primul zazen, către orele 4.30 sau 5, se ia în cea mai mare tăcere 
micul dejun. Trei boluri din lemn vopsite în negru sunt așezate în fața 
fiecărui călugăr, unul pentru „ceaiul de prune“, un fel de decoct considerat 
un răsfăț, celălalt pentru un terci de orez atât de limpede încât se poate 
vedea reflectându-se în el tavanul. Al treilea bol, cel mai mare, are apă căl- 
duţă care serveşte la spălarea primelor două, dar, din smerenie, călugării 
trebuie să bea jumătate din această apă. 

Dimineaţa, călugării se consacră lecturii cărților sacre și treburilor cas- 
nice. Douăsprezece zile pe lună, cei care au obținut autorizația personală 
a stăpânului ies în grup pentru a primi de pomană hrana comunității. Își 
pun o pălărie de paie imensă și poartă un sac de pânză pe abdomen pentru 
a culege ofrandele, în general orez sau bani. Ei nu trebuie să ceară nimic și 
nu trebuie să mulțumească donatorilor: aceștia sunt recompensaţi prin 
meritele dobândite acordând ajutor călugărilor. 

De asemenea, douăsprezece zile pe lună, superiorul mănăstirii ţine 
o predică discipolilor săi. 

Viața monastică nu urmeză un ritm săptămânal: șase zile din lună — 
4, 9, 14, 19, 24 şi 29 — joacă rolul de duminică; în aceste zile călugării se 
spală și își rad complet capul. Ziua de 14 și ultima zi a lunii sunt consa- 
crate odihnei, călugării pot dormi până târziu şi apoi purced la curăţenia 
temeinică a mănăstirii. 

În fiecare zi, prânzul este luat la ora 11; el conține 30% orez și 70% 
grâu, ciorbă de fasole și legume în saramură (tsukemono în japoneză). 
După-amiaza este consacrată muncii până la ora 17 sau 18. În loc să cineze, 
regula strictă cerea să se pună pe stomac o cărămidă încălzită în foc (yaku 
seki, „piatra-remediu'); rigoarea climei japoneze a înlocuit această practică 
cu o masă ușoară, după care este permisă o ieșire până la ora 18. De la ora 
18 la 21 are loco a doua ședință zazen, combinată, ca şi cea de dimineaţă, 
cu un salut dat maestrului (sanzen). După această ședință de meditație, 
călugării se înclină de trei ori în faţa statuii lui Manjusri!, bodhisattva 
instructor al tuturor Buddha, apoi merg la culcare. Adăugăm faptul că, 
ocazional și în funcție de mănăstire, se practică alte rituri care au ca scop 
marcarea uniunii corpului cu spiritul, de exemplu trasul cu arcul, care este 
un exercițiu yoga și nu un sport: fiecare gest, mereu același, este îndelung 
studiat, iar obiectivul nu este să atingi ținta, ci să respecţi perfect cere- 
monialul. Tot așa ritualul ceaiului, venit din China odată cu practica zen, 
este de asemenea un prilej de concentrare interioară care trebuie să tindă 
către perfecțiune. 


1 Manjusri este considerat fondatorul Nepalului și sfântul protector al manciurienilor, 
de unde și numele său. 

Această examinare rapidă a diferitelor forme pe care le îmbracă budismul 
și a modurilor în care credincioșii săi le practică arată în ce măsură acesta 
este în stare să se adapteze la contexte culturale și la religiozități variate. 

Pentru că budismul este mai puţin o religie decât o filosofie, el se poate 
acomoda la cadre religioase la fel de diverse precum cel al Tibetului, îmbibat 
de superstiție și de magie, sau, la polul opus, cel al Japoniei moderne. Vom 
vedea în continuare, în ceea ce privește noile religii japoneze, cum se 
manifestă budismul în acest context. 

Totuși, dacă budismul reușește destul de bine să răspundă nevoilor 
spirituale ale discipolilor săi, el nu a fost niciodată capabil să aducă răspun- 
suri satisfăcătoare din punct de vedere intelectual cu privire la natura 
umană sau la rațiunile existenței noastre pe pământ. Budismul rămâne 
o filosofie, adică o doctrină ce prevede o morală, deoarece credința în 
reincarnările succesive nu ține de rațional. 


CONFUCIANISMUL 


De 25 de secole, confucianismul este indisociabil legat de cultura 
chineză. Urmele sale sunt vizibile şi astăzi în modul de viață al unor țări 
precum Coreea, Japonia și Vietnam, țări pe care China le-a influențat prin 
civilizaţia sa. Nu trebuie totuși interpretat ca una dintre acele doctrine ter- 
minate în -ism după care Occidentul este înnebunit. Confucius însuși nu a 
construit niciodată teorii revoluţionare, ci a încercat, într-o perioadă tulbure 
din istoria Chinei, să găsească un protector care să aprecieze principiile 
sale sociale și politice. 

Trebuie constatat că sistemul său are cu ce seduce puterea, el se bazează 
pe respectul acordat oamenilor cu funcţii înalte și tradiţiilor ancestrale. 


Nimic din toate acestea nu seamănă cu o religie cu excepția faptului că, 


la moartea sa, șeful locului face un templu din locuința sa pentru a i se 
celebra amintirea. 

Totuși, nu ar trebui minimalizată nici personalitatea lui Confucius și 
nici strălucirea sa personală. Încă din timpul vieții, numărul adepților 

a devenit destul de mare, printre aceștia fiind și nepotul său, autor a două 
dintre lucrările clasice ale „confucianismului. 

Mai târziu, opera sa a fost continuată și completată de un alt mare 
filosof, Mengzi, cunoscut în Occident sub numele de Mencius}. Confucius 
nu a lăsat nicio carte, iar convorbirile sale cu discipolii nu au fost scrise 
decât un secol mai târziu după moartea sa. 

Succesul pe care a ajuns să-l cunoască învățătura lui Confucius s-a 
datorat chiar obiectului propriei căutări: sprijinul puterii. Astfel, însăși 
personalitatea sa dispare în spatele unei imagini legendare pe care această 
putere a vrut să i-o ofere. 

Totuși, viața sa este destul de bine cunoscută. Confucius a trăit între 
551 şi 479 î. Hr., epocă în care China era divizată între feudalități rivale, 
numită poetic Primâveri și Toamne de la numele unei cronici istorice. 
Confucius este deci contemporanul lui Buddha și al lui Pitagora. Familia 
sa era săracă, făcând totuși parte din mica aristocrație, ceea ce i-a permis, 
în ciuda morții premature a tatălui său, să primească o bună educaţie. 
Ca atare, a studiat, după obiceiul timpului, dansul, muzica, trasul cu 
arcul, condusul carelor de luptă, scrierea şi aritmetica. După studii, a 
fost un timp administrator al hambarelor publice din principatul său, s-a 
căsătorit la 19 ani, iar la 22 şi-a deschis propria şcoală. Reputația sa a 
crescut după o călătorie pe care a făcut-o în capitala Imperiului Zhou, 
Loyi, pentru a studia ritualurile religioase. Se zice că aici l-a întâlnit pe 
Lao Zi, maestrul taoismului, ceea ce este greu de crezut, căci îi desparte 
una sau două generații. Această întâlnire trebuie înțeleasă mai degrabă 
în mod simbolic, ea semnificând faptul că maestrul s-a acomodat perfect 
politeismului taoist din epoca sa. Confucius era prea respectuos în ceea 
ce privea ordinea stabilită, ca să pornească la luptă împotriva zeilor în care 
nu credea, se pare, decât pe jumătate. Spirit destul de puţin religios, așa 


' Aceste nume în -ius sunt forme latine ale numelor chineze introduse de misionarii 
iezuiți. Confucius vine de la Kong Fu Zi, unde Kong este numele de familie redat printr-un 
caracter chinezesc ce înseamnă „groapă“ sau „grotă“, de unde și legenda nașterii sale într-o 
grotă. Fu Zi este un titlu pe care am putea să-l traducem prin maestru și se prescurtează 
în mod familiar prin zi (a se pronunţa: „țî'). Ar fi mai corect dacă am spune: Maestrul 
Kong și Maestrul Meng. 

cum sunt mulți dintre chinezi, el nu neagă existența zeilor, dar sfă- 
tuiește „să fie respectaţi de la distanță“. El acționează ca un filosof laic 
și agnostic. 


PRINCIPIILE CONFUCIANISMULUI 


Confucius caută înainte de toate o societate fără conflicte. În consecinţă, 
privilegiază cu orice preţ regulile de guvernare care au drept scop echilibrul 
social și calea cea dreaptă. 

El pleacă de la analiza că societatea se bazează pe cinci relații de 
dependenţă, fiecare dintre acestea creând obligații de naturi diferite. 
Aceste relații sunt cele dintre: 


= regeși supus 

e tatăși fiu 

= soț şi soție 

e fratele mai mare şi cel mai mic 


e amici. 
Ele implică o morală în care noțiunea de respect este esențială: 


e Respectul acordat Creatorului sau zeilor ne învață toleranța. Cum zeii 
au zidit o lume atât de diversificată, trebuie să o acceptăm ca atare și să 
nu încercăm să o bulversăm. 

e Respectul acordat naturii ne impune bunăvoința. Nu trebuie să pro- 
fităm de o poziţie de forță pentru a cere mai mult decât ceea ce ne este 
datorat. 

+ Respectul acordat istoriei presupune cultul strămoșilor şi practica 
riturilor. Dacă oamenii își fac datoria și omagiază zeii, aceştia îşi vor face 
treaba aducând în lume binecuvântarea lor și pacea. Respectul cuprinde 
și viitorul pe care omul nu trebuie să încerce să-l modeleze exagerat după 
propriile dorinţe. 


333 


334 


michel malherbe 


Pentru a practica această morală, sunt necesare trei calități și cinci 
virtuți. Calitățile sunt prudența, mila și curajul. Cele cinci virtuți sunt 
respectul de sine, spiritul deschis, loialitatea, străduinţa și filantropia’. 

Nimic din toate acestea nu este cu adevărat revoluționar, dar, într-o 
epocă a anarhiei și războaielor între principatele rivale, se consideră că 
predica pentru ordine și liniște socială a fost apreciată. Totuși, succesul 
confucianismului nu a fost decât unul progresiv, poate tocmai pentru că nu 
a existat la acea vreme o putere politică suficient de consolidată pentru a 
recupera această doctrină în favoarea sa exclusivă. 


EVOLUȚIA ISTORICĂ A CONFUCIANISMULUI 


Perioada tulbure în care a trăit Confucius a mai durat peste 150 de ani 
după moartea sa, deşi au apărut din ce în ce mai evident schimbările eco- 
nomice și tehnice care au condus la apariția primului mare imperiu, cel 
al dinastiei Qin?, în 221 î. Hr., perioadă în care s-a construit Marele Zid. 
Tot atunci, învăţătura lui Confucius nu este uitată, dar nici nu se dezvoltă. 

Odată cu primii împărați ai dinastiei Han, învățații confucieni s-au 
impus: „Împăratul poate să-și câștige imperiul luptând călare, însă nu-l 
poate păstra fără doctrină.” Din această perioadă, secolul al II-lea d. Hr., 
datează instituția examenelor de recrutare a mandarinilor. Principiile 
lui Confucius sunt oficializate, adoptate şi adaptate de putere până 
într-atât încât, chiar și după dispariția Imperiului Han, în 186 d. Hr., 
confucianismul nu a fost niciodată abandonat complet. 

Astfel, când budismul ajunge în China, începând cu secolul al IV-lea d. Hr, 
găsește două concepţii de viață care se armonizează destul de bine: 
confucianismul, care stabilizează autoritatea și privilegiază învățații în 
detrimentul comercianților, şi taoismul, care propune poporului rețete 
magice de nemurire. Budismul are ca efect curios structurarea acestui 


1 Termenii chinezeşti (ren, yi, li, zhi, zhong) se pot traduce și prin: umanism, echitate, 
respectarea riturilor, inteligenţă și loialitate. 
2 A se pronunța [ţin]. Din numele acestei dinastii a derivat numele Chinei. 

taoism, destul de îndepărtat de principiile sale, făcând din el o religie cu 
preoți, slujbe și cărți sfinte. Budismul și taoismul au obiceiul de a coabita 
până la a împărți aceleași temple, dar cu prețul unei denaturări importante 
a conținutului lor inițial. 

Cu timpul, de-a lungul istoriei Chinei am asistat la un permanent balans 
între perioadele de mare putere, care favorizau confucianismului, și cele de 
dizolvare în care poporul a trăit speranţa în religia sa, amestec de budism 
și taoism. Astfel, confucianismul își regăsește forța în timpul Imperiului 
Song, către secolul al XII-lea, apoi în perioada dinastiei Ming, începând 
cu secolul al XIV-lea. 

În 1910, chiar înainte de instaurarea Republicii, a existat o încercare 
de formare a unei Biserici confucianiste după modelul Biserici Catolice: 
Confucius este venerat ca un zeu, simbol al omagiului ce trebuie adus 
strămoșilor, însă fără a se aștepta ceva de la el. 


CE SE MAI PĂSTREAZĂ ÎN ZILELE NOASTRE DIN CONFUCIANISM 


Prin însăși natura sa, confucianismul este tot de partea învățaților, mai mult 
decât de partea poporului. Acesta, deseori superstiţios, se simte mai con- 
fortabil în exuberanţa taoismului și budismului „în stil chinez“ decât în 
morala constrângătoare a lui Confucius. Tocmai de aceea, confucianismul 
nu a lăsat nicio urmă în domeniul religios, care, la drept vorbind, nu este 
chiar domeniul său, deși influenţează profund viața culturală și socială. 

Această influenţă nu se limitează doar la China, ci şi la țările care 
poartă amprenta civilizației sale, precum Coreea, Japonia sau Vietnam. 

Exemplele abundă în domenii din cele mai diverse: 


e Limba coreeană are cinci stiluri de discurs care corespund celor cinci 
relații de societate confucianistă. Se aplică un stil mai mult sau mai 
puțin respectuos ținând cont de funcţiile respectivilor interlocutori. 
Aceste reguli sunt așa de stricte, încât este practic imposibil ca un nepot 
să converseze cu un unchi mai tânăr decât el (se mai întâmplă uneori). 
De fapt, un nepot trebuie să se adreseze respectuos unui unchi, dar, 

în același timp, mezinul, în mod paradoxal, trebuie să evidenţieze şi 
superioritatea vârstei sale: sistemul confucianist are lipsuri și nu deține 
o soluţie satisfăcătoare pentru această situație. 

* În Coreea,există de asemenea, puțin artificial, o muzică de curte perfect 
confucianistă. 

* În domeniul politic, respectul față de puterea superioară impus de 
confucianism nu permite alternanța și, în consecință, nici democraţia. 
Or, cu excepţia Japoniei, unde democraţia a fost impusă de americani 
după înfrângerea din 1945, țările pe care le-am citat au toate regimuri 
totalitare și este puțin probabil să fie contestate de popor. Chiar și în 
Japonia s-a menţinut în întreprinderi obiceiul ca bătrânii să aibă puterea 
de decizie. Am putea obiecta că, din acest punct de vedere, Uniunea 
Sovietică era confucianistă: în orice caz, ea nu credea în zei, așa cum 
Confucius însuşi n-o făcea. 


CÂTEVA CUGETĂRI ALE LUI CONFUCIUS 


Dacă nu știți ce este viața, cum ați putea ști ce este moartea? 

Dacă nu știți cum puteți fi de folos oamenilor, cum ați putea ști să fiți de 
folos zeilor? 

De ce ați da binele pe rău? Atunci pentru bine ce aţi da la schimb? 


„NOILE RELIGII“ JAPONEZE 


Pentru un occidental, universul religios japonez este paradoxal: 
populaţia practică, în funcţie de circumstanţe, religii diferite, iar acestea, bu- 
dismul și șintoismul, cu riturile lor dintr-o altă epocă, par foarte inadaptate 
lumii moderne. 

În realitate, atitudinea religioasă a japonezilor provine dintr-o altă logică: 
zeii sunt inaccesibili, iar acest lucru se întâmplă și graţie inteligenţei lor; 
nu există deci niciun motiv pentru a fi rațional în religie. Esenţialul este 

de a da dovadă de o atitudine de respect faţă de zeii ascunși care trăiesc 
în natură. De unde și o religiozitate vagă, fără contur precis, care se 
adaptează bine la diverse religii oficiale. 

Dar asta nu împiedică apariţia, de un secol încoace, a numeroase „religii 
noi“ care sunt interesant de analizat. 

Conform procesului de gândire occidental, cel mai logic ar fi să clasăm 
aceste religii în funcţie de originea lor: unele sunt derivate din budism, 
altele din șintoism. Am completa astfel capitolul despre diferitele forme ale 
budismului prin studiul unor mişcări precum Rissho Kosei-kai sau Soka 
Gakkai, iar capitolul despre șintoism, prin analiza mișcării Tenrikyo. 
Respectiva abordare ar da sentimentul că japonezii sunt separați în blocuri 
religioase net departajate, chiar antagonice. 

Cu siguranţă, aceste mișcări au caracteristici foarte distincte care le 
identifică în mod clar, dar au de asemenea, şi chiar în comun, metode și 
obiective nonreligioase care sunt reflectarea sufletului japonez. 

Din acest motiv, am renunţat la a trata separat respectivele religii și 
am decis a le îngloba în acest capitol. 5 

Printre caracteristicile comune ale tuturor noilor religii japoneze, două 
sunt în mod particular izbitoare, de altfel legate între ele: este vorba despre 
puterea lor economică și ambiția lor politică. 

Cum aceste religii sunt fenomene pur japoneze, este normal ca ele să fie 
marcate de naționalism. Opțiunile lor politice sunt foarte evidente: ele 
merg de la dreapta echilibrată până la extrema dreaptă de orientare fascistă. 
Cultul personalităţii conducătorului nu lipsește niciodată, iar direcția 
mișcării se transmite deseori ereditar. Credincioșii sunt foarte atașați de 
religia lor, câteodată chiar în mod fanatic, din motive, în general, intuitive 
și pasionale, dar prea puţin intelectuale. 

Pe de altă parte, noile religii apărute dispun toate de mijloace financiare 
considerabile și de structuri spectaculoase. Darurile generoase ale credin- 
cioşilor contribuie la bunăstare, dar aceste religii nu ezită să participe la 
activități prea puţin religioase și câteodată foarte profitabile. 

În cele din urmă, și este vorba de un fenomen recent, noile religii au 
adoptat reflexul exportării. În pofida naturii lor tipic japoneze, ele nu 
ezită să investească în străinătate. Chiar și la Paris, s-au instalat cel puţin 

patru sau cinci religii japoneze (Tenrikyo, Soka Gakkai, PL. Kyodan, centre 
de budism zen...). 


„SECTELE“ ȘINTOISTE 


Cum am văzut, practica șintoistă este un fenomen național japonez 
care se manifestă în general prin participarea la mari sărbători şi printr-o 
religiozitate difuză. 

Totuși, religii mai structurate și constrângătoare au fost constituite 
plecându-se de la șintoism. Sunt așa-numitele „secte“ șintoiste. 

Trei dintre cele mai importante „secte“ șintoiste sunt: 


« Tenrikyo, cu 15 000 de temple şi 2 500 000 de credincioşi din care 100 000 
sunt instruiți să celebreze cultul. 

e Konkokyo,cu 1 350 de temple și aproape 600 000 de membri, din care 
3 600 sunt preoți. 

e Kurozumikyo,cu 300 de temple, 700 000 de membri și 3 400 de preoți. 


Nu vom descrie ca exemplu decât secta Tenrikyo. 

Tenrikyo, literal „învățăturile (kyo) legii (ri) cerului (ten)“, a fost, ca şi 
alte religii japoneze, fondat de o femeie, Nakayama Miki, născută în 1798, 
din părinți budiști. 

Ea s-a căsătorit la 30 de ani, a adus pe lume patru copii și a dus o viață 
simplă timp de mulți ani. În anul 1838, familia i-a fost lovită de boală și 
ea s-a folosit de puterile sale de medium pentru a încerca să obțină o vin- 
decare prin spiritism. A căzut în transă și a avut o viziune. „Generalul 
Cerului“ (Tenno Shogun în japoneză) i-a spus că vrea să salveze umani- 
tatea luând-o drept templu viu și intermediar. Această pretenţie a zeului 
nu a fost pe gustul soțului care ar fi preferat să o vadă pe soţia sa în- 
deletnicindu-se cu treburile casnice, însă nu au putut rezista unei astfel 
de chemări și consiliul familiei a acceptat ca Nakayama Miki să-şi urmeze 
destinul. Ea a mai avut numeroase viziuni și a trăit ca o zeiţă în viaţă. 
A dobândit puterea de a reda vederea orbilor și luciditatea nebunilor, dar 
și să îndepărteze spiritele rele care provocau boli. 

Cartea sfântă, Ofudesaki, literal „vârful pensulei“, pe care ea a scris-o 
cu caractere katakana!, are o interpretare dificilă, în special din cauza 
impreciziei acestui tip de scriere. Aflăm din cartea cu pricina că întreaga 
lume este corpul lui Dumnezeu?. Acesta poate fi recunoscut fie într-un 
kami, în lună sau soare (Tsuki-Hi, în japoneză), fie în strămoși. Luna 
și soarele, fiind kami, adică divinități ale panteonului șintoist, este greu 
de negat importanţa influenţei șintoismului asupra Tenrikyo. În orice 
caz, această religie nu se mai consideră ca o sectă şintoistă, ci ca o religie 
universală. S-a lansat într-o amplă activitate misionară, mai ales în Ame- 
rica de Nord și în Brazilia, unde există un mare număr de japonezi. 
Acum câțiva ani, Tenrikyo a deschis la Paris un centru cultural în care se 
predă japoneza. 

Una dintre afirmațiile fondatoarei acestei mișcări era că durata vieții 
este de 115 ani, însă ea şi-a redus-o în mod voit, murind de moarte naturală 
la 90 de ani, în 1887. 

Succesorul său, Zenye Nakayama, una dintre rudele sale, poartă titlul 
de Shimbashira, „Coloanele Casei“. El devine liderul comunităţii. 

Tenri-shi, „oraşul lui Tenri“, având 60 000 de locuitori, situat în 
apropiere de Nara, este Cartierul General al acestei religii și chiar centrul 
sacru al pământului. Aici se fac numeroase pelerinaje şi există spitale și 
o universitate ce-i aparțin mișcării. 


UN FENOMEN TIPIC JAPONEZ: SOKA GAKKAI 


Desprinsă în anul 1871 dintr-o mișcare de reformă pedagogică lansată 
de profesorii de pe insula Hokkaido, mișcarea Soka Gakkai, adică „Societatea 


1 Această scriere silabică este cea mai simplă dintre cele trei scrieri japoneze, fiind în 
mod normal rezervată transcrierii cuvintelor străine. Folosirea ei este marca unei educații 
de bază. De obicei, un text japonez se scrie cu caractere chineze, numite kanji, completate de 
scrierea silabică hiragana, care transcrie desinenţele gramaticale care nu pot fi transpuse în 
caractere chineze. 

2 Este ceea ce numim un panteism: Dumnezeu se regăseşte în orice lucru și totul este 
sacru. Acesta este, într-un anume sens, o formă extremă de animism. 

pentru crearea valorii“, este un fenomen tipic japonez care s-a dezvoltat 
brusc după cel de-al Doilea Război Mondial. 

Obiectivul său este de a crea o societate fericită pe pământ, cu ajutorul 
unui guvern mondial, ceea ce presupune o religie mondială. 

Astfel, această mișcare se găsește implicată în domeniul religios, pe 
care nu l-a abordat decât tardiv, către anul 1960. 

De fapt, ideile religioase ale mișcării Soka Gakkai sunt rudimentare. Ele 
se bazează pe budismul reformat al călugărului Nichiren și are ca idee prin- 
cipală reformarea omului pentru a-l pregăti pentru dominaţia politică a miş- 
cării. Soka Gakkai a fondat un partid, Komeito, literal „Partidul unui guvern 
propriu“, pentru a-și sprijini acțiunea. Acesta și-a avut momentul de glorie în 
anul 1960 când, cu 47 de deputați, a fost al treilea ca importanţă în Dieta 
japoneză. Începând cu 1972, nu mai numără decât 24 de reprezentanți. 

În ciuda declinului său, Soka Gakkai rămâne o mișcare puternică ce are 
încă mai multe milioane de aderenti. 

Regulamentul strict, convingerea că binele și răul sunt legate de poziția 
socială, grija de a acționa concret pentru a atinge fericirea sunt și caracte- 
risticile societății japoneze pe baza cărora mișcarea și-a construit succesul. 


P.L. KYODAN 


Acestă religie japoneză este de dată recentă, căci ea a fost creată în 1926. 
Fondatorul ei, Tokuharu Miki, s-a născut în 1871 într-o familie ruinată; 
intră încă de la vârsta de 9 ani într-o mănăstire a sectei Shingon; i s-a prezis 
că va fi într-o zi celebru cu condiţia să nu rămână preot budist. 

În 1912, Miki, care suferea de un astm persistent, întâlnește la Osaka un 
maestru budist, Tokumitsu Kaneda, care l-a vindecat în mod supranatural 
luând asupra sa astmul. Cei doi descoperă că au aceleași idei religioase. 
La moartea lui Kaneda în 1919, Miki are viziuni în care i se dezvăluie rolul 
divin al lui Buddha și al zeiței șintoiste a soarelui, Amaterasu. Acest amestec 
de religii nu are drept scop să-l neliniștească pe japonez, cu atât mai mult 
cu cât un sol ceresc i-a confirmat lui Miki că originea tuturor lucrurilor se 
află în soare. Având credinţă în soare înțelegem realitatea lumii și, strâns 

legat de această certitudine, Miki lansează noua sa religie printr-un peleri- 
naj spectaculos la sanctuarul șintoist al zeiței de la Ise, aproape de Nagoya. 
Succesul este instantaneu și numărul credincioșilor crește rapid până la 
mijlocul anilor'30. Însă acest lucru stârnește invidia cultului șinto oficial și 
Miki, presimţind un sfârşit de martir, se retrage în favoarea fiului său, 
Tokuchika Miki. În ciuda acestei precautii, fondatorul este întemnițat 
până în 1939 și moare la puţin timp după eliberarea sa, în 1940. 

Religia P.L. Kyodan rămâne interzisă până la sfârșitului celui de-al 
Doilea Război Mondial, păstrează un anumit succes și numără astăzi 
aproape un milion de adepți. Dar să vedem în ce constă învăţătura sa. 

Este în special o filosofie, aşa cum o sugerează vag numele său în care 
sunt amestecate în mod bizar inițialele englezeşti de la „Perfect Liberty“ și cu- 
vântul japonez Kyodan „comunitate religioasă“. Conform catehismului miş- 
cării apărut în 1957, P.L. Kyodan are ca misiune propovăduirea ideii că „viața 
este o artă“ și oferirea rețetei unei vieți împlinite. Rezultă o nouă concepție 
asupra vieții în care fiecare trebuie să fie recunoscător pentru ceea ce are. Este 
un fel de „metodă Coué“ religioasă. Credinciosul religiei P.L. Kyodan trebuie 
să-și răspândească arta de a trăi așa cum soarele își răspândește razele pen- 
tru toată lumea. Pentru el, pacea nu constă doar în a nu participa la vreo 
luptă, ci în a crea o lume în care fiecare se apreciază și își atinge aspirațiile. 

Aceste sentimente pozitive nu devin o religie decât mulțumită uimitoarei 
capacități a japonezilor de a se uni și a se organiza, chiar și pentru a practica 
o filosofie. P.L. Kyodan, ca majoritatea celorlalte religii japoneze, nu refuză 
activitățile lucrative: mișcarea a deschis în anul 1970 la Paris, pe Champs-Ely- 
sees, un restaurant de lux care poartă numele familiei fondatorului. 


RISSHO KOSEI-KAI 


Această societate de laici budiști face parte dintre „noile religii“ care 
se găsesc din belșug în Japonia. 

Numele său este o abreviere a unei declaraţii de principiu care 
înseamnă: „Societatea credincioșilor care se străduiește să desăvârșească 
personalitatea omului și să aducă pacea în lume conform Legii budiste." 

Fondată în 1938 de fiul unui țăran, Nikkyo Niwano, născut în 1906, 
mișcarea revendică 4 700 000 de membri, fiind incluși aici și cei din 
străinătate. Cartierul său general este la Tokyo, unde dispune de un enorm 
complex de clădiri, printre care și „Marele Hol Sacru“, săli de congrese, un 
centru administrativ, o editură și chiar un liceu. 

Chiar dacă mișcarea se înscrie în linia budismului Mahayana, ea 
urmează totuși învățătura călugărului reformator din secolul al XIII-lea 
Nichiren, a cărei strictețe se apropie de budismul Theravada. Este, într-o 
oarecare măsură, o tentativă modernă de a face să conveargă cele două 
curente tradiționale ale budismului. 

Însă Rissho Kosei-kai are alte caracteristici importante. El susține exis- 
tența unui Buddha etern, sursă a întregii existenţe, ce revine să amintească 
existența lui Dumnezeu mai clar decât o face în general budismul. Buddha, 
personaj istoric, este considerat simbolul acestui Buddha etern. 

În plus, mișcarea insistă asupra celor „trei comori“: Buddha, Legea și 
comunitatea credincioșilor, ceea ce aminteşte de creștinism: acceptarea 
monoteismului, analogia lui Buddha cu lisus, rolul învățăturii lui Buddha 
comparabil cu cel al Evangheliilor, precum și importanţa deosebită acor- 
dată credincioșilor. Și alte analogii trimit cu gândul la o influență creștină, 
precum zelul misionar sau practicarea, în mijlocul grupurilor de reflecţie 
numite hoza, a unui fel de spovedanie publică ce ține de asemenea de 
dinamica grupului. 

Rissho Kosei-kai se străduiește să-i dea budismului o imagine de 
deschidere asupra lumii moderne. În 1977 această mișcare a organizat o 
„convenţie națională pentru o societate mai fericită“, a înmulțit operele de 
binefacere sau de ajutor în Lumea a Treia și a dezvoltat o cooperare între 
diferitele religii ale lumii. Preşedintele-fondator a străbătut întreaga lume 
pentru a propovădui pacea și a luat cuvântul atât în cadrul Naţiunilor 
Unite, cât și în mediile creștine. A fost primit de papa Paul al VI-lea în 
1965. Succesul mișcării este datorat, se pare, unei abordări moderne și 
fără sectarism a problemelor religioase și sociale, dar și unei organizări 
solide tipic japoneze. 


Sincretismele 


Un sincretism este o religie a cărei doctrină sau ale cărei practici sunt 
un amestec de elemente luate din diferite credințe.! 

Ideea de sincretism este seducătoare: se alege din mai multe religii 
ceea ce pare cel mai satisfăcător și se lasă deoparte ceea ce pare depășit. 

Mulţi credincioși care acceptă în mod voit sau nu atitudini contrare 
credinţei lor practică, fără să ştie, un fel de sincretism între religia lor și 
o filosofie diferită, dacă nu chiar total opusă. 

Îi este caracteristic omului să amestece binele cu răul, adevărul cu 
falsul, absolutul cu relativul. Nimic în om nu este vreodată pur, nici chiar 
rasa căreia îi aparține, nici limba pe care o vorbește, nici religia pe care 
o practică. 

Totuși, construirea un sincretism religios riscă să nu fie decât o tentativă 
intelectuală, oricât de simpatică ar fi aceasta. 

Nu-i putem nega sincretismului numele de religie, căci scopul său este 
de a-l apropia pe om de Dumnezeu. 

Poate că o inspiraţie divină a condus fondatorii de sincretisme să 
construiască punți între religii aparent ireconciliabile. 


1 Sincretismul este un cuvânt grecesc şi înseamnă „unirea Cretanilor“. Iniţial folosit 
pentru a desemna o coaliție războinică, el s-a extins la toate formele de îmbinări de 
doctrine diferite. 

Poate că este vorba despre religii ca toate celelalte, inspirate sau nu de 
Dumnezeu. Nicio religie nu se naște din neant, ceea ce înseamnă că orice 
religie este, în parte, sincretică. 

Sincretismul este, în orice caz, o mărturie emoţionantă a căutării lui 
Dumnezeu de către om. Prin urmare, merită analizate câteva exemple. 


CREDINȚA BAHAI 


Credinţa bahai numără în jur de 6 milioane de credincioși, dintre care 
un milion în India și mai mult de o mie în Franţa. Ea se dezvoltă rapid 
mai ales în Africa Neagră și în America Latină. 

Centrul mondial al credinţei bahai este pe tărâm sfânt, la Haifa, pe 
versanții muntelui Carmel, în Israel. Lăcașul se numește Casa Universală 
a Justiţiei. Există șase alte mari temple bahai în întreaga lume: la Wilmette, 
în apropiere de Chicago, la Kampala în Uganda, la Sydney, Frankfurt, în 
Panama, dar și la Delhi, unde se află un magnific templu în formă de floare 
de lotus. | 

În 1844, un persan șiit pe nume Mirza Ali Muhammad (1819-1850), 
pătruns ca toți șiiții de speranţa întoarcerii Imamului, trimis al Domnului, 
s-a declarat ca fiind el însuși „Bab“, adică „poarta“ sau calea de acces către 
Dumnezeu. Urmărit de guvernul șahului și de autorităţile religioase, el a 
fost alungat, iar puțin după aceea a fost executat la Tabriz. 

Succesorul său în fruntea comunității, Mirza Hussein Ali (1817—-1892)!, 
a rupt definitiv legătura cu islamul supranumindu-se Baha'ullah „Splen- 
doarea lui Dumnezeu“, de unde mișcarea și-a luat numele. 

În ciuda temniței, persecuției și exilului pe care le-a cunoscut, el avut 
o activitate remarcabilă. Le-a trasat ca sarcină credincioșilor săi să 
„formeze coroana tuturor celorlalte religii“. 


1 Mirza este un titlu al mogulilor echivalent cu cel de prinţ. Bab se presupunea că 
descinde din profetul Mahomed. 

La început, Baha'ullah le-a adresat mai-marilor acestei lumi — reginei 
Victoria a Angliei, lui Napoleon al III-lea, papei Pius al IX-lea — îndemnul 
spectaculos de ai se alătura. 

În zilele noastre, credința bahai este o religie mult mai discretă, ce 
acordă respect tuturor celorlalte religii și este caracterizată printr-o mare 
blândețe. Adepții ei sunt deseori persoane cu studii superioare; ei își 
interzic orice acțiune politică și se supun autorităţilor și obiceiurilor 
țărilor în care trăiesc. Fundamental nonviolenți, ei se străduiesc să pună 
în aplicare obiecția de conștiință pentru a nu îndeplini serviciul militar. 
Nu admit răzbunarea, însă consideră ca fiind de datoria lor să se apere. 

Persecuțţiile sângeroase a căror țintă sunt din partea Revoluţiei islamice 
iraniene nu s-ar putea explica altfel decât prin amintirea originii șşiite 
a credinţei bahai și localizarea sediului său în Israel. 

Bahaii cred într-un Dumnezeu unic, ei încearcă să elimine diversitatea 
religiilor și barierele rasiale. 


Cele douăsprezece principii bahai sunt următoarele: 


« Întreaga umanitate reprezintă o unitate 

= Toţi oamenii trebuie să caute adevărul 

= Toate religiile au o bază comună 

e Religia trebuie să fie sursa unității între oameni 

e Religia trebuie să fie în acord perfect cu știința și rațiunea 

e Bărbatul și femeia au aceleași drepturi 

« Trebuie să te abții să judeci 

= Trebuie înfăptuită pacea mondială 

= Ambele sexe trebuie să primească cea mai bună formare și educație, 
spirituală și intelectuală 

e Problemele sociale trebuie explicate 

e Trebuie răspândită o limbă universală și o scriere comună! 

= Trebuie instituit un tribunal universal. 


! Credinţa bahai susține răspândirea limbii esperanto, însă nu obligatoriu: important 
este să se ajungă la o limbă mondială oricare ar fi aceasta. 

Bahaii nu au nici ceremonii de iniţiere și nici cler. Scopul lor este să 
promoveze o nouă ordine mondială, ceea ce implică o învățătură și o 
organizare administrativă. 

Structura de bază este Adunarea spirituală locală care este înființată 
imediat ce există mai mult de nouă credincioși. În fiecare țară se găsește 
o Adunare spirituală națională. 

Cei doi stâlpi ai acestei credinţe sunt postul și rugăciunea. 

Postul se practică în ultima lună a anului bahai care numără 19 luni de 
câte 19 zile plus alte 4 zile suplimentare. Fiecare zi începe la apus. Postul 
de 19 zile se practică precum Ramadanul, prin abținerea de la băutură și de 
la mâncare pe timpul zilei. 

Sunt scutiți de post copiii mai mici de 15 ani, bolnavii și femeile 
însărcinate. 

Rugăciunea se practică de trei ori pe zi, dimineaţa, la prânz și seara. Cea 
de la prânz se poate limita la recitarea unui singur verset. Nu există nicio 
obligație privind rugăciunea comună, cu excepţia înmormântării. 

Viaţa religioasă a comunităţii se manifestă în timpul sărbătorii de 19 zile, 
care ține locul duminicii. Întâlnirea are trei părți: una spirituală în care 
se recită rugăciuni ale lui Bab, ale lui Baha'ullah și ale maestrului, o parte 
consacrată treburilor comunităţii și, în fine, sărbătoarea materială care 
constă într-o masă în comun. 

Adunarea este condusă de un comitet de nouă membri aleși de toți 
credincioșii. Nu este recomandat nici să-ți prezinți candidatura și nici să 
refuzi mandatul care ți se propune. Adunarea este consultată de toți 
credincioșii care au probleme personale. 

În ceea ce priveşte morala, bahaii se raportează la legea publicată într-o 
carte sacră, Kitab al aqdas!, numită de asemenea „Balanța infailibilă“. 

Bahaii, partizani înflăcărați ai emancipării femeii, sunt monogami și 
încearcă să fie fideli în căsnicie. Unirea dintre bărbat şi femeie trebuie să 
fie aprobată de părinți. Consumul de alcool sau tutun este interzis. Credința 
bahai este deseori așezată printre sincretisme datorită ambiţiei de a reuni 
toate religiile din lume. Regăsim în ea numeroase reminescenţe, iraniene 


xi 


1 Literal : „cartea cea mai sacră“, în arabă. 


enciclopedia religiilor 


sau islamice (sărbătoarea Nowruz, postul de o lună...). Totuși, este mai de- 
grabă o religie nouă ce consideră că Dumnezeu s-a arătat progresiv de-a 
lungul secolelor prin mai multe religii diferite a căror încununare este cre- 
dința bahai. Caracterul original al credinţei bahai constă indiscutabil în 
vitalitatea și rapiditatea expansiunii. 


CALENDARUL BAHAI 


Acest calendar, creat de însuși Bab, cuprinde 19 luni de câte 19 zile, 
adică 361 de zile la care se adaugă 4 zile de sărbătoare, intercalate. 
Aceste luni sunt următoarele: 


e baha (strălucire), începând cu 21 martie 

« jalal (glorie), începând cu 9 aprilie 

e jamal (frumusețe), începând cu 28 aprilie 

= azamat (măreție), începând cu 17 mai 

. nour (lumină), începând cu 5 iunie. 

e rahmat (milă), începând cu 24 iunie 

e kalimat (cuvinte), începând cu 13 iulie 

« kamal (desăvârşire), începând cu 1 august 

a asma (nume), Începând cu 20 august 

e izzat (putere), începând cu 8 septembrie 

e mashiyyat (voință), începând cu 27 septembrie 
e ilm (cunoaştere), începând cu 16 octombrie 

a qudrat (putere), începând cu 4 noiembrie 

a qawl (discurs), începând cu 23 noiembrie 

a  masail (întrebări), începând cu 12 decembrie 
e sharaf (onoare), începând cu 31 decembrie 

a sultan (suveranitate), începând cu 19 ianuarie 
a mulk (imperiu), începând cu 7 februarie 


e ala (înălțare), începând cu 2 martie. 


Sărbătoarea Nowruz, literal „o nouă zi“ în persană, are loc pe 21 sau 
pe 22 martie. Mai există în plus alte 8 sărbători, zile în care nu se lucrează, 
care celebrează evenimente principale din viaţa lui Bab și Baha'ullah. 

YEZIZII, NUMIȚI ȘI „ADORATORI Al DIAVOLULUI“ 


Aproximativ cincizeci de mii de kurzi din Mosul, în Irak, și din Alep, 
în Siria, mai practică o religie secretă ce i-a făcut pe musulmani să-i 
denumească pe nedrept „adoratori ai diavolului". 

Ei îl adoră în realitate pe Melek Taus, literal „Îngerul Păun“, creatură 
binefăcătoare căreia Dumnezeu i-ar fi încredințat conducerea lumii după 
ce a creat-o... 

Yezizii îl venerează și pe presupusul lor fondator, șeicul Hadi, mort 
în 1160, și merg în fiecare an în pelerinaj la mormântul său la Lalesh. 

Învățătura și cultul, atât cât se poate ști cu siguranță, se bazează pe o 
carte sacră. Yezizi, ca şi druzii, cred în metempsihoză. Par a fi luat elemente 
ale cultului lor din diferite religii cu care au intrat în contact: dualismul 
între bine și rău de la zoroastrieni, botezul și împărtășania de la creștini, 
iar regulile alimentare de la evrei. 

Organizarea lor este teocratică; prințul lor poartă titlul de Mirza Beg. 


CAODAISMUL 


Cao Dai (caodaismul) este un exemplu original de religie sincretistă. 
Fondatorul său este un mandarin vietnamez, Lê Van Trung, care, ca mulţi 
dintre compatrioţii săi, consuma opiu și practica spiritismul. De Crăciun, 
în 1925, în timpul unei ședințe în care îl invoca pe zeul Cao-Dai —„Marele 
Palat“ în vietnameză — Lê Van Trung s-a simțit desemnat ca șef al unei noi 
religii. A organizat prima adunare în orașul Tây Ninh, cam la o sută de 
kilometri la nord-vest de Saigon, și tot aici a fost numit, în 1926, papă al 
Bisericii Caodaiste. 

Credinţa fundamentală este că Dumnezeul suprem, Cao-Dai, reprezentat 
în temple printr-un ochi deasupra globului terestru, s-a manifestat de-a 


1 Numele de Yezid al acestui cult nu provine de la cel al califului omeiad, Yazid ibn 
Muawiyak, ci de la cuvântul persan ized, care înseamnă „înger“. 


enciclopedia religiilor 


lungul secolelor în mai multe persoane: Buddha și Lao Zi în Orient, Moise 
și lisus Hristos în Occident. Astfel, învățătura lui Moise este considerată un 
mugur, cea a lui Hristos o floare, iar caodaismul, fructul unei plante care 
a ajuns la maturitate. Caodaismul nu pare a întâmpina dificultăți în supra- 
punerea credințelor din budism, confucianism, taoism, creștinism și din 
cultul spiritelor, tradițional în Vietnam. 

Caodaiștii cred în metempsihoză și susțin că, în momentul morții, 
sufletele merg să sălășluiască într-un alt corp, de om sau animal. 

Morala este cea a unei mari fraternități și a unui respect profund între 
toate ființele. 

Spiritismul își păstrează locul în această religie, invocându-se spiritele 
celor mai importanți oameni din diferitele culturi, mai precis, și destul 
de bizar, poetul chinez Li Po, revoluționarul Sun Yat-sen, Ioana d'Arc și 
Victor Hugo. 

Biserica Caodaistă este organizată asemenea Bisericii Catolice cu 
aceleași titluri: papă, cardinali, episcopi, arhiepiscopi și preoţi. Totuși, 
femeile pot accede la toate aceste funcții sacerdotale. 

La moartea lui Lê Van Trung, s-a întrunit un sinod pentru a alege noul 
papă, iar această tradiție se menţine încă. Roma caodaismului este evident 
orașul Tây Ninh unde a și luat naștere această religie. 

Caodaiștii nu au emigrat dincolo de graniţele Vietnamului, dar numără 
aici aproape un milion de credincioși care au jucat deseori un rol politic 
important. 


CHONDOGYO 


Chondogyo a fost fondat în 1860 de fiul unui învăţat coreean de pro- 
vincie, Choe Che-U (pronunţat ce-ce-u), ca reacție împotriva religiilor 
existente la acea vreme în țara sa: budismul era foarte corupt, confucia- 
nismul ajunsese să facă diferențe de nesuportat între clasele sociale, iar 
creștinismul era perceput ca o religie străină prea individualistă. 

Chondogyo s-a străduit să reunească într-un sincretism valorile a trei 
religii orientale, budismul, taoismul și confucianismul, eliminând defectele 
fiecăreia. Conform doctrinei religiei chondogyo, fiecare om este născut 
din Dumnezeu și este el însuși Dumnezeu. O viață morală pură permite 
să speri la întoarcerea la fericirea divină. Această morală propovăduiește 
demnitatea, libertatea, egalitatea și dreptatea. Tocmai idealul lor de drep- 
tate care respinge ideea de ierarhie confucianistă a fost resimţit de putere 
ca fiind periculos de revoluționar. Fondatorul mișcării, fiul său, succesorul 
și mulți conducători au fost persecutați și executați. În 1894, în revolta 
Tong-hak! au intervenit trupele chineze și japoneze și a fost reprimată 
cu vărsare de sânge, iar dinastia coreană și-a pierdut şi mai mult încre- 
derea poporului. 

Între 1945 și 1950, chondogyo număra în jur de 3 milioane de membri; 
70% dintre ei au rămas în Coreea de Nord unde credinţa lor poate mai 
există clandestin; în Coreea de Sud, chondogyo avea 87 de temple pentru 
mai mult de un milion de credincioși și 250 de preoți; se pare totuși că 
puterea ei a scăzut considerabil în favoarea unor religii mai spiritualiste 
și mai puţin politice. Numărul credincioșilor nu mai depășește 100 000 
de credincioși, templul principal al mișcării se găsește la Seul. 


1 Chondogyo s-a numit la început Tong-hak, „ştiinţa Estului“, prin opoziție cu So-hak, 
„Ştiinţa Vestului“, care desemna creştinismul. A luat numele de chondogyo în secolul XX, 
când caracterul său religios s-a accentuat în detrimentul rolului său politic. Denumirea 
de chondogyo înseamnă literal „cer-cale-învăţătură“. Do, „calea“ este pronunția coreeană 
a cuvântului chinez Tao; există deci o referire explicită la taoism. 


Cvasireligiile 


Până și cei mai înverșunați defăimători ai religiilor sunt deseori fasci- 
nați de puterea lor spirituală. Un agnostic sau un ateu care încearcă să-și 
propage ideile se vede paradoxal nevoit să utilizeze niște tehnici de comu- 
nicare care s-au dovedit utile în expansiunea religiilor. Naziștii şi sovieticii, 
de exemplu, au adoptat cu entuziasm numele și noțiunea de propagandă 
a cărei origine este foarte catolica congregație De propaganda fide, adică 
pentru propagarea credinţei. 

Ambiţia religiilor de a împărtăși o credință, o morală și o concepție 
a lumii își găsește reflexia la toţi cei care se străduiesc să-și impună și 
idealurile unui public numeros. În măsura în care astfel de obiective au 
o asemenea amploare, se formează cvasireligiile, adică acele curente de 
gândire care nu au un Dumnezeu pe care să-l propovăduiască, ci împru- 
mută de la religie metode sau rituri, modelând astfel sufletul. Nu degeaba 
se vorbește despre idoli ai mulțimilor, făcându-se referire la jucători de 
fotbal sau artiști. Tot aici includem și cultul personalității. 

Aprioric, această analogie de formulare nu ar fi suficientă pentru a 
justifica menționarea ei într-o lucrare despre religii. Totuşi, locul pe care 
îl ocupă aceste preocupări în sufletul multora le transformă într-o concu- 
rență obiectivă a religiilor de care este bine să ținem cont. Aceste centre 
de interes, atât de presante încât deseori fac din Dumnezeu un accesoriu, 
sunt prietenii noștri zilnici: politica, sportul, cultul corpului, diferitele 

forme de modă, intelectuale sau artistice, banii și munca însăși pot să ne 
acapareze în detrimentul vieţii noastre spirituale. 

În plus, unele mișcări filosofice, care îl admit sau nu pe Dumnezeu, se 
vor veritabile substitute ale religiei, refuzând însă să fie considerate religii. 
Vom prezenta mai jos câteva dintre aceste mișcări denumite, în lipsă de 
ceva mai bun, cvasireligii. 


MIȘCAREA SUBUD 


Fondată în 1925 de un indonezian musulman, Muhammad Subuh 


Sumohadiwidjojo, această mișcare se definește ca o „fraternitate spiritu- 


ală deschisă tuturor religiilor“. Are ambiția de a le oferi membrilor săi 
obișnuința supunerii complete la voința lui Dumnezeu. 

Pentru aceasta, timp de o jumătate de oră, de două ori pe săptămână, 
credincioșii practică exerciții care au ca scop să-i pună în contact cu forța 
lui Dumnezeu pe care o au în ei. Subud! nu se consideră o religie, ci o metodă 
de purificare pusă la dispoziția oamenilor. Subud este, în mintea fonda- 
torului, compatibil cu orice religie existentă, ceea ce înseamnă că un adept 
Subud nu trebuie să schimbe practicile religiei sale. 

În timpul exerciţiilor, trebuie exprimată doar voința Domnului, ceea 
ce exclude orice interferență a inimii sau spiritului. Pentru a atinge această 
stare ideală, un ajutor, direct numit de fondator, transmite un „contact“ 
candidatului, prin simpla practicare a propriilor exerciții în prezenţa sa. 
Exerciţiile au drept consecință un fel de posedare prin voința Domnului, 
care se poate manifesta prin țipete sau mișcări haotice de care nu trebuie 
să te sperii. Totuși, din motive care ar putea conduce la situații neplăcute, 
exercițiile bărbaților şi cele ale femeilor nu au loc în același timp. Fiecare 


! Subud este un acronim a trei cuvinte sancrite: Susilu, budhi, dharma care înseamnă: 
moralitate și amabilitate, spirit și inteligenţă și în cele din urmă datoria, dreptatea și re- 
ligia. Subud nu are nimic în comun cu Subuh, prenumele fondatorului, care este numele 
rugăciunii de dimineaţă din islam. 

reacționează într-o manieră personală. Subud nu are o învățătură, cu atât 
mai mult o doctrină. Singurul său obiectiv este ca adepții să perceapă și să 
transmită voinţa lui Dumnezeu în ceea ce-i privește. Nu au nici cler, iar 
„ajutoarelor“ li se cere să nu-i influențeze pe ceilalți membri, căci fiecare 
trebuie să-şi găsească singur calea: ocupându-se de ceilalți, le-ar fi imposibil 
de a percepe ceea ce Dumnezeu vrea pentru ei înșiși. 

Poţi adera și renunța la Subud oricând. Fraternitatea interzice orice 
propagandă activă, ea se dezvoltă prin relaţii personale și prin exemple. 
Din 1956, Subud a emigrat dincolo de Indonezia și numără adepți în 
numeroase țări, mai ales în Occident. Ei sunt în total mai multe mii. 


FRANCMASONERIA 


Nu atât numărul membrilor săi (mai mult de 8 milioane în întreaga 
lume), cât calitatea și influenţa lor îi oferă francmasoneriei o importanță 
excepțională. Recrutarea este de fapt voit foarte selectivă și urmează 
o procedură lungă și solemnă de inițiere rituală. 

Preocupările mișcării sunt de ordin moral în sens larg, adică ele susțin 
viața societăţii. Această ambiţie, la care se adaugă suma deloc neglijabilă 
a cotizaţiilor cerute, limitează de fapt accesul în rândurile francmasoneriei 
la clasele instruite ce au o oarecare bunăstare materială. 

În schimb, toate curentele de gândire filosofică sau religioasă pot cocheta 
cu această mișcare. Este chiar interesul său major să fie un loc de întâlnire 
a oamenilor care nu s-ar apropia spontan în viaţa curentă. Astfel, cluburi 
precum Rotary sau Lions International! ar putea fi considerate ca fiind de 
inspiraţie masonică. 

De ce să evocăm atunci francmasoneria, de o manieră ușor provocatoare, 
ca pe o cvasireligie? 


1 Lions înseamnă Liberty intelligence, our nation safety (libertatea şi înțelegerea înseamnă 
apărarea națiunilor noastre). Cele două cluburi destul de elitiste au ca obiectiv întâlnirea din- 
tre responsabili de diverse profesii și realizarea în comun de proiecte de interes umanitar. 

Incontestabil, francmasoneria împărtășește cu religiile ambiția de a-l 
înălța pe om luând în considerare dimensiunea sa spirituală. Am putea fi 
deci tentaţi să considerăm francmasoneria o religie fără dogme, asemănă- 
toare confucianismului. Totuși, contrar religiilor care se străduiesc să-și im- 
pună învățătura întregului popor, francmasoneria nu-i are în vedere decât 
pe membrii săi; sistemul său este în mod deliberat elitist, dar nu impune 
nicio dogmă sau teorie filosofică, ceea ce o diferențiază net de religii. În plus, 
relațiile dintre francmasonerie și religie sunt umbrite de o lungă istorie 
ce prezintă multe fațete contradictorii. 

Originea francmasoneriei ține de corporaţiile de zidari (masoni), 
constructori ai catedralelor. Aceștia se pare că și-au moștenit compe- 
tențele de la grecii și egiptenii care le-ar fi transmis și cunoștințe ezo- 
terice misterioase. Din acea perioadă datează simbolismul masonic atât 
de bogat: echerul zidarului reunește cele două noțiuni contrare ale ver- 
ticalei și orizontalei și simbolizează toleranța; compasul îmbrățișează 
tot cercul cunoștințelor, exprimă universalul și sugerează precizia și 
măsura etc. 

Totuși, încă din secolul al XVI-lea, masonii au acceptat în lojile! lor 
neprofesioniști care au dat încetul cu încetul organizației un caracter 
speculativ și intelectual; de atunci, a fost vorba de construirea omului in- 
terior prin căutarea adevărului, ceea ce masonii numesc „construirea 
Templului“; acesta este obiectivul lor încă din secolul al XVIII-lea. 

Mișcarea masonică s-a dezvoltat mai întâi în Anglia și Franța, dar 
structura sa ține mai ales de lojile din prima țară, grație constituirii în 
1717 a Marii Loji din Londra. În acea perioadă, francmasoneria, rezervată 
exclusiv bărbaților, era explicit teistă: credința în Dumnezeu, Marele Arhi- 
tect al universului, face parte din principiile sale de bază, ca şi interdicția 
de a vorbi despre politică sau religie. Aceste principii sunt admise fără 
nicio obiecție de toate riturile masonice. 


! Loja, numită şi atelier, vine din latinescul locus, „loc“. Lojile aceluiaşi rit formează o 
„obediență“, numită de asemenea Marea Lojă. Loja este condusă de un Maestru Venerabil, 
asistat de ofițeri; Marea Lojă este condusă de Marele Maestru. Masonii, numiți maeştri, 
trebuie să treacă prin două grade de inițiere, ucenic și tovarăș. În cel mai bun caz, se poate 
deveni maestru mason după trei ani. 

Totuși, din secolul al XIX-lea asistăm la apariţia unei noi orientări, numite 
„calea substituită“, care nu-și mai interzice acțiunile politice. Poate că partici- 
parea masonilor la obținerea independenței americane nu este străină de 
această schimbare. În Franţa, respectiva inovație cunoaște cel mai mare 
succes. Marele Orient din Franța ia poziţii din ce în ce mai radicale și respinge 
în 1877 referirea la Marele Arhitect al universului, rupându-se astfel de franc- 
masoneria majoritară, numită „obișnuită“. Această obedienţă devine astfel un 
fel de „Biserică a Republicii“, violent anticlericală și ostilă catolicismului. 

Trebuie reamintit că până atunci raporturile dintre Roma și francma- 
sonerie nu fuseseră niciodată prea lipsite de fricțiuni. Numeroase texte 
pontificale condamnaseră francmasoneria încă de la începutul secolului 
al XVIII-lea, dar din motive mai degrabă politice decât doctrinale. 

Abia în 1974, Roma a marcat diferenţa netă dintre francmasoneria 
tradițională, obișnuită, și celelalte forme ale mișcării. Această atitudine 
care corespunde principiului obiectivității lasă ușa deschisă prezenţei 
catolicilor în sânul lojilor obișnuite!. Este bine să adăugăm că hotărârile 
luate la Conciliul Vatican II în favoarea libertăţii religioase fac ca interesul 
să crească pentru francmasonerie, în defavoarea catolicismului. Același 
lucru este valabil și în ceea ce privește acuzația de imobilism social adusă 
de Marele Orient adversarilor săi: în zilele noastre întâlnim conservatori 
și progresiști atât la creştini, cât și la francmasoni. 

Dacă ar fi să rezumăm, impresia pe care o dă astăzi francmasoneria 
unui observator din afară este cea a unei îmbătrâniri: lojile „obișnuite“, 
foarte influențate de lumea anglo-saxonă, rămân una dintre fețele esta- 
blishmentului și nu mai produc idei noi; în ceea ce privește „calea substituită“ 
al cărei exemplu cel mai bun este Marele Orient, se pare că a renunţat la toate 
țelurile sale ideologice, multe dintre tezele sale concretizându-se progre- 
siv în societatea modernă. Domolirea constatată este poate răscumpărarea 
acestei reușite despre care fiecare poate avea propria opinie. 


1 Marele Orient rămâne obediența franceză cea mai numeroasă, cu 30 000 de membri și 
620 de loji, însă mai există și alte numeroase curente. Astfel, Marea Lojă a Franţei, care nu- 
mără 16 000 de membri și 400 de loji, autonomă din 1894, lucrează „pentru gloria Marelui 
Arhitect al universului“. Jurământul la ceremoniile de iniţiere se face pe Biblia deschisă la 
Evanghelia după Sfântul Ioan. 


355 


356 


michel malherbe 


“Să adăugăm că, în ciuda existenţei recente a lojilor feminine și a celor 
mixte, francmasoneria numără „masculinitatea“ printre principiile sale 
fundamentale și că, per ansamblu, nu se arată dornică „să se feminizeze“. 

Este de la sine înţeles faptul că francmasoneria are eficienţa oricărei 
confrerii ai cărei membri se consideră foarte solidari și am putea suspecta că 
ambiția de a avea o carieră, mai mult decât cea de a se îmbogăţi spiritual sau 
filosofic, este cea care-i face de acum înainte pe tinerii noștri să intre în loji. 


ROZACRUCIANISM 


Vechiul și Misticul Ordin Rozacrucian (AMORC) își interzice să fie 
o religie: este o „organizaţie fraternă de ordin mondial care învaţă o 
filosofie metafizică și fizică“. Este vorba despre trezirea calităților omului 
pentru ca acesta să ducă o viaţă mai fericită și mai utilă. Ordinul, asoci- 
ație cu scop non-profit, se preocupă de misterele timpului și spaţiului, ale 
conștiinței umane, ale naturii materiei și efectelor sale asupra sufletului 
și corpului, emoțiilor și instinctului etc. 

Recunoscând succesele științei, AMORC consideră că problemele 
esențiale sunt dincolo de aparenţe și propune concepţia sa asupra lumii: 
el acordă un loc important și misterios vechilor filosofii. În special, sim- 
bolistica trandafirului și a crucii, conform ordinului, provine din cea mai 
îndepărtată Antichitate egipteană. Ca atare, crucea sa nu are nimic în comun 
cu cea a creștinismului. 

Ordinul se declară deschis oricui se interesează de învățătura și misti- 
cismul său, independent de orice credinţă și religie. 

Ordinul publică și distribuie gratuit o broșură intitulată Stăpânirea vieții, 
destinată celor care nu fac parte din organizație. Membrii sunt instruiți 
oral în sânul grupurilor de care aparțin. Studiază în plus manuscrise care 
îi inițiază în anumite exerciţii. 

Se pot face analogii între AMORC și unele forme de francmasonerie. 
Ordinul este prezent în numeroase ţări. Centrul este la San Jose în California, 
unde există o universitate rozacruciană. 

În practică, orice persoană care este interesată de AMORC este primită 
cu cea mai mare amabilitate, fiind invitată să participe fără angajament 
la reuniuni în care se învaţă prețuirea dezvoltării personalității, asigurată 
de o prezență constantă. Aportul financiar dă acces la reuniuni și publi- 
cații care permit asigurarea perseverenţei aspirantului. La sfârșitul unui 
an sunt selectați candidații consideraţi a fi apți de a primi o „iniţiere“ 
mai profundă. Aceştia sunt invitați să recruteze alți adepți și sunt îndem- 
nați, contrar principiilor declarate, să renunţe la alte credințe decât cele 
ale mișcării. 

Membrii pe treptele înalte ale Ordinului dau dovadă de mare solidari- 
tate între ei. Această rețea eficientă de relații, mai mult decât misticismul, 
explică reușita materială a numeroși rozacrucieni, printre care se numără 
unii conducători din Africa Neagră. 

De fapt, mistica pare foarte îndepărtată de preocupările acestor perso- 
naje, doar dacă nu este vorba despre vreo încercare de zeificare a omului. 
Cum altfel am putea explica altarul pe care discipolul este rugat să-l creeze 
acasă, a cărui piesă principală este o oglindă înconjurată de bețişoare de 
tămâie? Fiecare se vede astfel în oglindă ca divinitate a propriului cult. Un 
caiet personal în care fiecare relatează progresele meditației sale completează 
panoplia narcisistă a discipolului. 

În fiecare joi, o seară de studiu înlocuiește liturghia. Se folosesc formule 
ritualice inversând topica celor ale Bisericii Catolice (de exemplu „să fie 
aşa“, în loc de „așa să fie“). 

În mod curios, discipolii pot face apel în fiecare zi între orele 12 și 
12.20 la un „comitet de întrajutorare spirituală“ de care se leagă prin gând 
și de la care așteaptă luminare și susținere. 

Exaltarea puterii omului situează rozacrucienii la polul opus al credin- 
cioșilor care, din contră, văd reușita și dezvoltarea lor prin recunoașterea 
atotputerniciei lui Dumnezeu. Dintr-un punct de vedere teologic, am putea 
susține că Ordinul Rozacrucian se comportă ca o antireligie pe care unii 
nu ar ezita să o considere de esență satanică. 

Ordinul are în jur de 6 milioane de membri în toată lumea, dintre care 
160 000 în Franţa. 

New AGE (Noua ERĂ) 


Deși nu este vorba cu adevărat despre o mișcare religioasă, ceea ce se 
poate traduce în limba română „epoca cea nouă“ merită să i se consacre 
câteva rânduri. 

Acest curent compozit se situează în sfera de influență a mentalității 
ecologiste, dar face apel la un fond de religiozitate și de păgânism la fel 
de vechi ca și lumea. Sprijinindu-se pe ideile la modă, Noua Eră vrea să 
vindece omul și natura de toate relele societății noastre materialiste. 
Ea recomandă o abordare spiritualistă îmbinată cu practici heteroclite în 
care se amestecă cu agilitate meditaţia budistă, mistica sufistă și ritualuri 
naive precum portul de haine albe sau îmbrăţișările fraterne. Vocabularul 
este unul pseudoștiinţific, în care se vorbește despre energia culorilor sau 
puterea cristalelor. 

Succesul, trecător se pare, al acestor exerciții de autostimulare arată 
permanenta nevoilor spirituale pe care adepții încearcă să le satisfacă 
prin tehnici apropiate de psihanaliză. Noţiunea de Dumnezeu este aproape 
absentă, regăsindu-se doar sub forma unui panteism modern în care omul 
și natura sunt purtători ai unei scântei divine care trebuie reaprinsă. 
Noua Eră apare în cele din urmă ca o tendință înduioșătoare a unor per- 
soane cu o formaţie religioasă nu prea solidă de a găsi în ele însele cu ce 
umple golul spiritual săpat de marxism, pe de-o parte, și de societatea de 
consum, pe de altă parte. 


O antireligie: comunismul 


Este instructiv să analizăm raporturile dintre ideologia marxist-leninistă 
și adversarul său considerat altădată, în mod amabil, opiul poporului, 
mai ales că majoritatea regimurilor comuniste s-au prăbușit și că, în con- 
secință, religia a obținut o victorie asupra lor. 

Experienţa ne arată astăzi că opoziția nu este atât între comunism și 
religie, cât între toate formele de ideologie totalitară, deghizate eventual 
sub formă religioasă, și o concepție umanistă a societăţii care este mai 
mult sau mai puţin de inspiraţie religioasă. 

De fapt, este mereu vorba despre omul aflat în căutarea adevărului, 
dreptăţii şi spiritualităţii, care, în funcţie de circumstanţe și mediu, poate 
să alunece către una sau cealaltă poziție, ambele ireconciliabile. 

Două ideologii totalitare au însângerat tragic secolul XX, nazismul 
și comunismul. Opoziția lor reciprocă nu le-a împiedicat să aibă aceeași 
bază. În ambele cazuri, vorbim despre o viziune teoretică asupra lumii pe 
care au vrut să o impună umanităţii, pentru binele său, strivindu-i cu sar- 
casme și bombe pe cei care se opuneau sistemului. Comunismul a plecat de 
la o idee generoasă, și nu rasistă, așa cum este cazul nazismului, ceea ce i-a 
adus prestigiul pe lângă intelectualii cu orizonturi restrânse. De aceea, ra- 
porturile comunismului cu religia sunt mult mai interesant de studiat 
decât cele cu nazismul. | 

Analiza pe care Marx a făcut-o societății contemporane este fără discuţie 
seducătoare, ca orice explicație schematică a unui fenomen care permite 

o mai bună înțelegere a lui. Mulțumită acestei analize, factorii economici, 
sociali și istorici ai evoluţiei societăţii au fost explicaţi într-o nouă 
lumină interesantă. 

Primele pericole au apărut odată cu utilizarea ambiguă a cuvântului 


„Ştiinţific“. „Științele“ umane nu ar putea avea aceeași rigoare precum cele 


exacte, din cauză că nu pot efectua experienţe repetitive asupra materiei 
studiate. Analiza marxistă poate să conducă la propuneri de acţiune, la 
crearea de partide politice, dar ea nu poate în niciun caz să fie considerată 
adevărul dezvăluit în cele din urmă. 

Astfel a apărut o a doua deviere mortală: în loc să rămână o teorie 
„Științifică“, adică o ipoteză care trebuie confruntată continuu și modest 
cu realitatea, gândirea marxistă a devenit, sub Lenin și discipolii săi, o dogmă 
dincolo de care nu există salvare. Adică marxism-leninismul a adoptat 
exact ceea ce critică la religii: absenţa raționalității. Adevărul cedează locul 
ideii pe care ţi-o faci, ceea ce implică respingerea a tot ce nu este conform 
teoriei generale, în special cea a originalității unice a fiecărui individ: 
un marxist se simte la fel de inconfortabil în faţa unui individ, precum un 
savant în fața unei excepții a teoriei pe care a conceput-o. Ca mulți din- 
tre oamenii de știință, comuniștii încearcă cu încăpățânare să introducă 
particularul în general. 

În faţa acestor excepții jenante, leninismul și stalinismul nu au propus 
alte soluții decât eliminarea lor: ei au impus propria formă de societate cu 
ardoarea unor fanatici religioși, convinși că persecutarea adversarilor este 
justificată de măreția proiectului urmărit. 

Religia, în măsura în care respectă individul ca pe creaţie de neînlocuit 
a lui Dumnezeu, este un obstacol pentru ideologia totalitară. Ea este de ase- 
menea antiștiințifică, asta ca și cum știința și religia s-ar plasa pe același 
teren, iar credinţa în doctrina marxistă ar fi, ea însăși, științifică. 

Ca atare, dogma marxist-leninistă susține că religia este sinonimă cu 
superstiția, că ea va dispărea mulțumită unei educaţii atee și că rămășițele 
ei nu reprezintă decât exploatare și alienare. 

Aceste afirmații erau atât de departe de realitatea religioasă autentică, 
mai ales în țările comuniste în care religia era deseori un refugiu împo- 
triva sistemului, încât schimbarea direcției în materie religioasă prin 

venirea la putere a lui Gorbaciov nu a făcut deloc valuri printre teoreti- 
cienii sovietici. 

Este de altfel amuzant de constatat în ce măsură formele exterioare ale 
ideologiei comuniste au fost mult timp caricatura unei religii. Se găsește 
aici tot... în afară de Dumnezeu, bineînţeles: 

Dogma, adevărul în care trebuie să credem, este cea anunțată-de 
profeții Marx, Engels, Lenin, cărora li se adaugă orientările, Stalin, Mao 
sau șeful aflat la putere, pentru a atinge numărul perfect al celor patru 
evangheliști. 

Interpretarea dogmei era cu grijă controlată de teologi-ulemale, membri 
ai comitetului director al partidului. | 

Credincioşii, membri ai partidului, vor fi fericiți. Viaţa supranaturală 
nu există, însă există avantajele nomenclaturii. 

Preoții, cadre ale partidului, aleși cu mare grijă, dădeau sfaturi în toate 
domeniile vieţii sociale, chiar și în cele precum religia, în care nu erau com- 
petenţi. Vârsta lor este de o importanţă decisivă: preot vine de la cuvântul 
grecesc presbytes care înseamnă bătrân. Conducătorii nu au înțelepciune 
decât la bătrâneţe. 

Acești preoți au o vocaţie misionară. Este de asemenea curios că un 
cuvânt de origine latină, propagandă (De propaganda fide), este folosit pen- 
tru echivalentul catehismului, „agitația-propagandă“, ritualul comunist 
de educare a maselor. 

În străinătate, misionarii trebuie să studieze moravurile localnicilor, să 
le înveţe tradiţiile, pentru a le transmite mesajul dogmei sub o formă mai 
convingătoare, dar riguros ortodoxă. Menţinerea unității religiei Bisericii 
cere înlăturarea ereziilor. 

Liturghia se traducea printr-un uimitor respect al formei, chiar dacă 
aceasta era fixă şi învechită. Nu există marea liturghie, ci doar ceremonii, 
precum alegerile sau comemorarea Revoluţiei din Octombrie, când totul 
este aranjat dinainte cu discursuri de laudă și autosatisfacție pentru 
poporul ales. Nu este nimic imprevizibil, iar lungimea discursului indică 
importanţa ierarhică a celui care vorbește. Întâlnim doar o urmă de auto- 
critică, printr-o vagă conștiință a păcatului, a pocăinței, pentru a se depăși 
obiectivele propuse. 

Arta, de tip sulpician, era standardizată atât în forma, cât şi în inspi- 
rația sa. O gândire personală este suspectă, dar Inchiziția veghează. 

Ereticii, cei ce nu gândesc aşa cum trebuie, trebuie vindecați de răul lor. 
Dacă exorcismul — discursurile moralizatoare — nu reușește, procesul 
Inchiziției conduce fie la închisoare, fie la spitalul de psihiatrie. Munca is- 
pășitoare sau binefacerile științei vor face un om nou, iar irecuperabilii 
vor dispărea. 

Stalin a fost, la începuturile sale, seminaristul Sfintei Rusii. 


Dacă această comparaţie își are limitele ei, ea permite totuși câteva 
reflecţii utile asupra religiilor: 

Unele similitudini între religii şi comunism nu trebuie să ascundă 
faptul că, în ciuda unui obiectiv teoretic comun — binele umanităţii — 
există diferenţe fundamentale în concepția asupra omului: creație, într-un 
caz, organizare inexplicată a atomilor, în celălalt caz. Altfel spus, nu forma 
contează, ea nu este decât o uniformă și, paradoxal, comunismul ne con- 
firmă că nu trebuie să judecăm religiile doar după riturile sau practicile 
lor aparente. 

Fie că are sau nu credinţă în Dumnezeu, în om apar tendinţe profunde 
care îl împing spre totalitarism: dacă cineva este convins că deține adevărul, 
ceilalți se înșală fatal şi este inadmisibil. Trebuie într-adevăr ca o religie să 
fie fondată pe dragostea dintre oameni pentru a spera la un echilibru al 
acestor tendinţe ce ne stau în fire. 

Tot paradoxal, spiritul ştiinţific învaţă că dreptatea este mereu dincolo 
de accesibil, însă comunismul pare a avea, mai mult decât religiile, deosebite 
dificultăți în a gândi științific reînnoirea doctrinei sale. 


Sectele 


Religia se străduieşte, așa cum o arată și etimologia sa, să stabilească 
o legătură între om și Dumnezeu. Această legătură poate fi pur personală 
și de multe ori chiar așa ne-o și închipuim. Totuşi, ceea ce numim de obi- 
cei o religie ia forma unei instituții organizate în care intervenţia unui om, 
a fondatorului, este predominantă. 

Legătura acestui om cu Dumnezeu este una privilegiată: 


+ în iudaism, Moise a primit personal Tablele Legii pe muntele Sinai 
e încreștinism, lisus este Dumnezeu și Om în acelaşi timp 
* înislam, Mahomed a primit, precum Moise, cuvântul Domnului, însă 


prin intermediul unui înger. 


De multe ori, fondatorul unei religii se prezintă ca fiind reformatorul 
unei religii precedente. Este cazul lui Luther sau Calvin. 

Se omite deseori numărul foarte mare de bărbați — căci femeile au 
fost mult mai puţine — care s-au crezut ori s-au declarat vizitaţi de Dum- 
nezeu sau însărcinați de acesta cu o misiune specială pentru a-i lumina 
pe ceilalți oameni. 

Nu există niciun mijloc de a verifica cele ce țin de acest domeniu, nici 
veridicitatea unor astfel de informații, nici buna-credinţă a profetului 
în cauză. 

Nimic nu este mai enervant pentru credincioșii unei religii decât să 
vadă cum înfloresc astfel o multitudine de rivali, care sunt etichetați drept 
„falși profeţi“. Este normal ca un credincios să creadă în adevărul său și 
acest lucru atrage inevitabil respingerea furioasă a adevărului celorlalți, 
chiar dacă propovăduiește dragostea pentru aproapele. 

Nu este mai puțin adevărat că există o oarecare complicitate a marilor 
religii și puteri pentru a marginaliza ceea ce numim secte. Doar succesul 
face legitimă o nouă credinţă în virtutea principiului evanghelic conform 
căruia recunoaștem copacul cel bun după roadele sale. 

Este bine să ne reamintim totuși că, la începuturile sale, creștinismul 
era o sectă pentru evrei, iar islamul una pentru arabii de la Mecca. 

Cuvântul „sectă“ este el însuși ambiguu, căci invocă irezistibil o tăietură 
făcuta parcă cu foarfecele de grădină, în timp ce semnificaţia lui originară 
provine din latinescul sequi, ce înseamnă „a urma“. 

Cu toate acestea, omul poate asculta învățăturile oricui vrea, iar istoria 
abundă de oameni ce au fost luați drept nebuni sau șarlatani, dar care au 
avut totuși adepţii lor. 

În mod firesc, și asta pentru că face parte din natura noastră umană, 
disprețul cu care conformiști din toate colțurile lumii îi copleșesc pe cei 
ce gândesc diferit duce la înăsprirea poziţiei, la fanatisme, la sectarisme 
întâlnite la fel de bine la persecutori, cât și la persecutați. „A persecuta“ 
provine de altfel, etimologic, de la aceeași rădăcină sequi care a dat și 
„a urma“, dar și „sectă“. Am putea deduce că cel ce urmează o sectă este 
persecutat? Constatăm în orice caz că este foarte dificil să abordăm 
problema diferențelor dintre secte și religii străduindu-ne să rămânem 
obiectivi. 

Nu i se poate refuza calitatea de religie unei spiritualități care încearcă 
să-l unească pe om cu Dumnezeu, chiar dacă pare fondată pe o doctrină de 
neînțeles din punct de vedere uman. Aceste criterii vor refuza supranatu- 
ralul și vor respinge, de exemplu, creștinismul sau islamul. De fapt, asta ar 
însemna că nu putem admite posibilitatea existenței unor religii serioase. 
Această poziție, care este cea a unor atei, elimină spiritualitatea din viața 
omului: este o amputare de nesuportat pentru credincioșii care reprezintă 
majoritatea populației pământului. 

Însă dacă admitem că religiile sunt grupări de oameni ce au o legătură 
spirituală cu Dumnezeu, în numele a ce este posibil să judecăm această 
legătură, căci doar Dumnezeu, așa cum zice Biblia, poate cerceta inimile 
și minţile? 

Totuși, a accepta fără rețineri toate sectele din respect pentru eventualul 
lor conținut spiritual duce la a le face un loc manipulatorilor de conștiință 
fără scrupule care-i prostesc pe naivi în avantajul lor sau nebunilor care își 
răspândesc fantasmele. 

Nu mai putem pune la îndoială buna-credință a membrilor sectelor 
care se dăruiesc cauzei lor așa cum nu putem nega că întâlnim în religiile 
cele mai serioase periculoși neliniștiți sau obișnuiți ai divagaţiei. 

Cum am putea să ne formăm o opinie clară? 

Nu este ușor să facem o triere perfectă, însă o mai bună educație ar 
aranja mai bine lucrurile. 

Să luăm un exemplu: în învățământul public se susține că, înainte de 
Copernic, Occidentul credea în astronomia lui Ptolemeu, care spune că 
Pământul este fix, în timp ce Soarele este satelitul său. În zilele noastre, 
nimeni nu contestă știința, deși telespectatorul nu are nici cea mai mică 
idee despre argumentele lui Copernic sau Ptolemeu. Dacă în domeniul 
religios, instrucțiunea publică era capabilă să dea chiar o mică informație 
despre diferitele religii, despre limitele lor și despre riscurile posibile de 
deviaţie, același spectator mediu nu ar pune poate pe același plan super- 
stiția şi viața spirituală, astronomia și astrologia... Este vorba doar de 
evitarea infantilismului în chestiuni religioase, oferindu-i-se omului încă 
din copilărie elemente de judecată. Altfel vom continua să fim, în acest 
domeniu, un popor de autodidacți sau de ignoranți. 

Așteptând un efort de educaţie, nu trebuie să ne mirăm că o anumită 
foame de viaţă spirituală — sau, mai rău, un dezechilibru psihic — îi 
îndreaptă pe oamenii dezorientaţi spre secte mai mult sau mai puțin 
recomandabile. 

Fără a nega ceea ce este ambiguu în aceste porniri, trebuie totuși să 
recunoaștem că înflorirea sectelor din toate timpurile istoriei umanității 
este o demonstrație, și ea ambiguă, a nevoilor spirituale ale multor oameni. 

Atunci, unde să trasăm limita dintre sectă și religie? 

Criteriul numărului de adepţi ar avea avantajul de a fi obiectiv, dar poate 
fi de asemenea artificial: punând linia mai sus sau mai jos, putem elimina 
de fapt din religii numeroase curente spirituale care aparțin evident 
moștenirii comune a umanității. 

Din contră, unele secte pe care opinia publică le recunoaște ca atare pot 
să numere mai multe sute de mii de membri — ca în cazul adepților Moon — 
și ar trebui considerate religii. 

Am putea foarte bine să alegem un alt criteriu: o sectă este o mișcare ale 
cărei practici ies din comun până la a fi un scandal sau un lucru ridicol 
pentru majoritatea copleșitoare a oamenilor, credincioși sau nu. Astfel, a-i 
despărți pe copii de părinţii lor sau a refuza îngrijirile medicale sunt 
unele dintre manifestările sectelor. Aceste criterii, fondate pe ceea ce pare 
a fi o oarecare ciudățenie mai mult sau mai puțin periculoasă pentru com- 
portament, sunt în același timp discutabile și imprecise. La limită, postul 
Ramandanului sau refuzul pilulei contraceptive par raționale conform 
unor astfel de criterii? 

Pe de altă parte, orice doctrină cu caracter religios sau filosofic nu ar 
exercita o formă de presiune asupra minţii celui care o studiază? Nu este 
oare un scandal pentru o familie de necredincioși sau atei să aibă un copil 
care să vrea să devină preot sau călugăr? 

Fără a ceda obișnuinţei franceze de a clasa sistematic tot, criteriul care 
pare să caracterizeze mai bine ideea pe care ne-o facem despre o sectă 
este abaterea de la credinţă a credincioșilor pentru obiective ce nu au 
nimic spiritual, de exemplu: bani, ambiție personală, politică... 

Unii. vor obiecta că multe dintre religiile respectabile, dacă nu chiar 
toate, au fost la un moment dat sensibile la astfel de atracții, însă este 
vorba mai degrabă în acest caz de recuperarea prin ambiţii exterioare, 
decât de un obiectiv ferm al religiei. Tocmai de aceea toate mișcările care 
au, de fapt, scopuri de nemărturisit nu vorbesc despre ele şi se îmbracă în 
inocenţa intentiilor lor religioase. 

Dând dovadă de puţină luciditate, cititorul va putea să judece singur 
și să gândească orice vrea despre mișcările și organizațiile pe care le vom 
prezenta pe scurt în cele ce urmează. 

MooN 


Asociația Sfântului Duh pentru Unificarea Creștinismului Mondial, 
A.U.C.M., fondată în 1954 de coreeanul Mun Yun Myungi, a cunoscut un 
succes deosebit. Chiar dacă este greu de apreciat numărul exact de membri 


(2 milioane oficial, 400 000 conform unor estimări mai prudente, dintre: 


care aproape jumătate în Coreea și Japonia), asociaţia joacă un rol impor- 
tant, ceea ce a dat naștere multor studii în acest sens. Dar se pare că influ- 
ența se exercită mai mult în domeniul financiar și politic decât în cel al 
spiritualității. 

Doctrina Moon este simplă: lumea este în mâinile forțelor Răului. lisus 
Hristos a dat greș în lupta sa împotriva Răului deoarece nu a avut mijloace 
de ordin material pentru a fi victorios și pentru că a murit fără să-și în- 
temeieze o familie. Moon este adevăratul Mesia, el și soția sa sunt „părinții 
umanității“, ei vor fi învingătorii Satanei, dar au nevoie de mijloace finan- 
ciare și politice pe care credincioșii trebuie să le asigure. Adepții formează 
armata celor aleși și doar ei vor fi salvați. 

În practică, acest lucru implică o dependenţă riguroasă a discipolilor 
de ierarhia lor: nicio funcţie de conducere nu este electivă, iar deciziile 
provin întotdeauna de la vârf. Chiar şi căsătoriile sunt strict reglementate. 
Organizaţia alege soţii care nu se pot căsători decât după o anumită ve- 
chime în interiorul ei și după ce au dat dovadă de devotament față de cauză. 
Organizaţia are internate pentru a crește copiii, căci părinţii sunt deseori 
despărțiți pentru a-și îndeplini activitatea moonistă. Aceasta constă în 
esență în a face prozelitism și a contribui cu bani pentru mișcare. 

Viaţa cotidiană a credinciosului începe cu salutarea matinală a foto- 
grafiilor lui Moon și a soției lui. Activitățile sunt în continuare interesante: 
pe lângă vânzare de mărfuri la domiciu, adepţii Moon asistă la conferințe 
periodice de îndoctrinare sau la rugăciuni colective, își mărturisesc păca- 
tele, practică posturi de trei sau șapte zile în care nu beau decât apă sau 
cafea fără zahăr... În general, mâncarea și somnul sunt reduse la minimum. 


1 Moon este ortografierea americană a numelui, neavând nimic în comun cu cuvântul 
„lună“ din engleză. Caracterul chinez ce transcrie acest nume coreean înseamnă „literatură“. 

În ciuda acestei vieți spartane, adepții Moon sunt obligați să-și păstreze 
zâmbetul cu orice prilej. Absența zâmbetului anunţă prezenţa lui Satan, 
ceea ce mobilizează toți fraţii în jurul nefericitului astfel sălășluit de 
spiritul Răului. 

Comunitatea dă astfel dovadă de o coeziune extremă; fiecare se află 
într-o situație de dependenţă de șeful său, iar singurătatea este complet 
interzisă. În calitate de aderent voluntar al unei mișcări așa-zis religioase, 
adeptul Moon nu este salariat și nu este protejat de nicio lege socială. 

Viaţa este evident mai bună la vârful ierarhiei. Adepții Moon convinși 
și dezinteresați care acced la responsabilități descoperă exploatarea care 
este însăși natura organizaţiei şi au deseori o criză de conștiință ce-i face 
să abandoneze mișcarea. 

Văzut cu ochii unui occidental, moonismul este catalogat cu ușurință 
drept o păcăleală care nu-i poate atrage decât pe naivi. Nu poți fi decât şocat 
văzând contrastul dintre viața sub-proletarilor din păturile sociale de jos 
și fastul conducătorilor. Însuși personajul Moon este prea puțin simpatic: 
el apare ca un om fără scrupule, fiind trimis de mai multe ori în justiție 
pentru delicte sexuale şi fraude fiscale, care a găsit o activitate profitabilă 
și conformă ambițiilor sale. Fenomenul Moon este evident în opoziție cu 
creștinismul din care pretinde că se trage. El nu poate fi văzut îngăduitor 
decât de cei ce cred că tot ceea ce este anticomunist este bun de urmat. Astăzi, 
acest argument pare depășit. 

Dacă încercăm să-l vedem cu ochii unui asiatic, este bine de subliniat 
că Moon face parte din linia „noilor religii“ de inspirație budistă dintre care 
Japonia a cunoscut multe exemple de la începutul secolului. În special, 
trebuie reamintit Soka Gakkai, mișcare de asemenea foarte politică ce se 
bazează pe Nichiren Shoshu, un fel de budism reformat prezentat în 
veșmânt modern. 

Pentru a încheia, se pare că religia nu este în cadrul mișcării Moon decât 
un suport ideologic pentru constituirea unui imperiu economic şi a unei 
mașini politice. Importanța mișcării Moon se situează la acest nivel, așa 
cum o demonstrează și acțiunea sa: începând cu Coreea, Japonia și Statele 
Unite unde se concentrează mijloacele sale cele mai mari, mișcarea are 
operaţii financiare considerabile în țări din America Latină precum 

Uruguay, Bolivia sau Chile. În Uruguay, de exemplu, Moon are un ziar, 
două edituri, un hotel, un centru de conferinţe și o bancă importantă. 

Beneficiile anuale ale mișcării sunt evaluate la mai multe sute de 
milioane de dolari, ceea ce plasează gruparea la același nivel cu Toyota și în 
faţa Unilever sau ITT. Suntem departe de concepțiile occidentale despre 
viaţa spirituală. 


SCIENTOLOGIA 


Această organizație se autointitulează biserică, precizând că este o 
„filosofie religioasă aplicată“. 

Fondatorul scientologiei este un american pe nume Hubbard; el a scris 
lucrarea sa de bază, denumită Dianetica, știință modernă a sănătății mentale, 
după ce în prealabil publicase mai multe cărți de science fiction. În 1954, 
fondează în California prima Biserică de scientologie. După diverse succese, 
dispare de pe scena publică în 1977 fără a se ști dacă a murit sau încă trăieşte. 

În ciuda dificultăților enorme întâmpinate, această organizație este 
prezentă în mai mult de 30 de țări și ar număra mai mult de 2 milioane 
de adepţi. Veniturile sale îi sunt estimate, numai în Statele Unite, la 150 
milioane de dolari pe an. 

Este deci un real succes care pare incredibil când vezi ceea ce propune 
această „religie“. Scientologia, care se împotrivește religiilor preocupate în 
primul rând de destinul spiritual al omului și deducând regulile de viață și 
comportament, declară că vrea înainte de toate să îmbunătățească mora- 
vurile și că doar indivizii selectați cum se cuvine au prioritate în sistem. 

Această găselniță nu este tocmai delicată: este ușor să racolezi trecători, 
fără ocupație de preferință, pentru a-i face să completeze un chestionar ce 
le analizează comportamentul. În mod fatal, apare ceva ce nu merge: fiecare 
este mereu un pic depresiv, instabil sau nefericit. 

Scientologia susține deci că are soluția științifică infailibilă pentru 
aceste cazuri ce preocupă. Subiectul care se lasă tentat devine interesant: 
i se pot vinde ședințe de audiție sau de purificare și mai ales o literatură 

stufoasă scientologică. Dacă cel interesat este disperat în căutarea unei 
soluţii a problemelor sale, se simte înţeles de oamenii aceștia siguri peei 
înșiși care folosesc un vocabular pe cât de savant, pe atât de neînțeles. 

Nu există niciun conţinut spiritual și în cazul în care căutăm ce viziune 
a lumii serveşte drept bază acestei psihoterapii, ajungem în plin science 
fiction: suntem sălășluiți de ființe venite de pe o altă planetă în urma unui 
război al stelelor, iar aceste ființe sunt gata să ne aducă pacea, sănătatea, 
puterea şi fericirea dacă abandonăm „mentalul nostru reactiv“, adică, 
interpretând, capacitatea noastră de a gândi. 

Totul se întâmplă ca și când subtilitatea organizației ar consta în se- 
lectarea, mulțumită chestionarului, a oamenilor psihic slabi sau vulnerabili 
pentru a-i exploata în continuare până la limitele naivității lor. Partea 
„Științifică“ a metodei se bazează tocmai pe o analiză de piață aparent 
bine făcută, potrivit rezultatelor constatate. 

Oare citirea scrierilor lui Hubbard într-o ambianţă de reculegere merită 
ca scientologia să fie desemnată drept religie? 

Conform criteriile uzuale, cu siguranţă nu, însă numele de religie nu 
beneficiază de nicio protecție juridică, așa cum este cazul produselor din 
comerț. De aceea o hotărâre judecătorească a Curţii de Apel de la Paris 
nu a putut în 1980 decât să recunoască calitatea de religie „Bisericii Noii 
Înțelegeri“, denumită și Scientologie. 


ȘTIINȚA CREȘTINĂ 


O americancă cu un temperament puternic, pe nume Mary Baker Eddy, 
născută în 1821, este fondatoarea acestei mișcări creștine curioase cunos- 
cută mai ales prin ziarul său, Christian Science Monitor. 

Ideilor religioase ale fondatoarei nu le lipsește originalitatea, până la 
a ne pune întrebări cu privire la legitimitatea folosirii celor două cuvinte 
care desemnează mișcarea. 

Plecând de la principiul că materia nu poate conține viață, Mary Baker 
Eddy a deduscă trupul nostru material nu poate cunoaște răul sau durerea 

și că în aceste cazuri este vorba despre imaginația noastră. Este suficient 
să crezi în acest raționament și să ţi-l repeți pentru a te vindeca. În mod 
curios, nu le este interzis discipolilor să meargă să consulte un doctor 
pentru siguranţa lor... 

În același mod, pentru a elimina definitiv infidelitatea în căsnicie, 
soluția este de a se abține de la orice activitate sexuală. 

În materie de religie, Știința creștină se consideră ca însuși Sfântul Duh. 
În ceea ce-l priveşte pe lisus, el nu este Dumnezeu, ci un om care, mai 
mult decât oricare altul, îl reprezintă pe Hristos, adică „ideea divină“ a lui 
Dumnezeu. 

Venirea lui Hristos în timpurile de pe urmă este interpretată ca o 
dezvoltare progresivă a influenţei sale spirituale în lume. 

Sub îndrumarea dinamică a lui Mary Baker Eddy, mișcarea a cunoscut 
un oarecare succes care i-a permis să deschidă o catedrală de 5 000 de 
locuri la Boston și biserici în numeroase orașe din Statele Unite. Dar miş- 
carea s-a făcut cunoscută mai ales prin literatura sa: în afara broșurilor 
pur religioase, a avut ideea interesantă de a publica în fiecare zi un ziar 
de informare generală de bună calitate cu un singur articol de inspirație 
religioasă. 

Propaganda mișcării este foarte concentrată şi mesajele citite în fiecare 
duminică în diferite biserici din Statele Unite și din lume sunt trimise în 
fiecare săptămână de la Boston. 

Membrii Științei creștine erau 300 000 în 1930, numărul lor nu depă- 
șește 200 000 azi; reculul mişcării pare să se accelereze: 257 biserici şi 
97 de săli de lectură au fost închise de 10 ani încoace. În Franţa, Știința 
creștină numără doar câteva sute de discipoli. 


MEDITAȚIA TRANSCENDENTALĂ 


Fondată în 1958 în Madras de Maharishi Mahesh Yogi, Meditaţia 
transcendentală nu are pretenţia de a constitui o religie. Ea se vrea o teh- 
nică de meditaţie care constă în practici de relaxare mentală prin yoga şi 

recitarea de formule inspirate din hinduism. Aceste activități sunt conduse 
de profesori care i-au promis fidelitate fondatorului. 

Nu există o învățătură morală sau teologică, iar tehnicile propuse sunt 
aplicabile în cadrul oricărei religii. Totuși, filosofia subiacentă Meditaţiei 
trancendentale este în relaţie implicită cu hinduismul; ea dezvoltă în plus 
un oarecare elitism. Pe de o parte, sunt adepții ce caută pacea spirituală 
eliminând problemele și pe de altă parte, sunt maeştrii în gândire care 
exercită puterea lor mentală. 

Ne putem întreba despre finalitatea ascunsă a acestei organizații care 
își fondează puterea pe contribuțiile financiare cerute adepților săi. Unele 
stagii costisitoare au chiar ambiția de a permite accesul la deliciile levitației. 
În plus, organizația dispune de o structură ce pare remarcabilă pentru 
obiectivele pe care susține că le urmăreşte. „Sfinția sa Maharishi“ conduce 
„Guvernul Mondial al Epocii lluminării“ care are o constituţie, adunări 
și zece miniștri. Capitala mondială este Seelisberg în Elveţia, există alte 
1 500 de centre în aproape 100 de ţări, toate conduse de un guvernator 
numit de fondator. Ierarhia este dublă, didactică şi administrativă; de cea 
de-a doua depind activități diverse foarte puţin spirituale precum hoteluri, 
întreprinderi, un canal de televiziune la Los Angeles etc. 

În comparație cu aceste afaceri profane, centrul spiritual din India, 
aflat la Rishikesh, aproape de locul de pelerinaj hinduist la Hardwar în 
susul Gangelui, pare foarte modest. 

Riscurile par deci mari ca Meditaţia transcendentală să fie doar o fațadă 
spiritualistă a unei mișcări a cărei ambiţie să fie canalizată în altă parte. Din 
acest punct, este uimitor să constatăm diversitatea numelor organizaţiilor 
filialelor Meditaţiei transcendentale, de exemplu: 


3 Asociația pentru Știința inteligenţei creatoare 

e Asociația națională de Meditaţie 

e Institutul M.E.R.U. (Maharishi European Research University) 
= Asociația pentru promovarea unei sănătăţi perfecte 

e Asociația Educaţie — Conștiință 

e Asociaţia pentru epocailuminării 

e Alianța pentru o civilizație bazată pe Câmpul Unit... 

Totuși, Meditaţia transcendentală cunoaște un oarecare succes în 
mediile intelectuale occidentale; mai ales de când formația Beatles a fost 
interesată de ea, în 1967. 

Efectivele „meditatorilor“ depășesc 2 milioane în lumea întreagă, dintre 
care o treime în Statele Unite. Profesorii sunt în jur de 15 000. Franţa are 
20 000 de meditatori şi 150 de profesori. 


HARE KRIȘNA 


Asociaţia Internațională pentru conștiința lui Krişna, conform numelui 
oficial al mișcării, nu este caracterizată de discreție: îi vedem călugării în 
marile orașe îmbrăcați în robe de culoarea somonului, cu capul ras, 
repetând neobosit pe un fond muzical sfâșietor o formulă pioasă în cinstea 
zeului Krişna. Întrebați despre religia lor, aceste personaje pitorești vă 
dau replici brutale despre adevăruri peremptorii învăţate pe de rost și 
care lasă puţin loc dialogului. Se întâmplă de asemenea să întâlniți în locuri 
publice — la aeroport de exemplu — un tânăr de genul „foarte amabil“, 
îmbrăcat normal și neras, care încearcă să vă dea cărți luxoase de spiritua- 
litate hindusă pentru o sumă simbolică lăsată din generozitatea clientului. 
Vorbim aici despre două manifestări diferite ale unei mișcări care are niște 
particularități bizare. 

Este curios să constatăm în realitate că mișcarea „Conştiinţa lui 
Krișna“!, ce pretinde că prezintă spiritualitatea hindusă cea mai pură, 
este de fapt necunoscută în India, cu excepția succesului relativ obținut 
în Occident, mai ales în Statele Unite. Dacă-i întrebăm pe rarii hinduiști care 
au auzit despre această mișcare, ei se arată, în funcție de temperament, 
fie ironici, fie enervați de acest înlocuitor al religiei lor transformat în 
produs de export. 

Într-adevăr, deși India este țara exuberanței religioase și deși aici se gă- 
sesc doctrine foarte variate, cea a lui Hare Krișna nu aparține unei ortodoxii 


1 În engleză, International Society for Krishna Consciousness, 1.S.K.Con. 

hinduiste perfecte. Așa cum am văzut, Krişna este unul din cele 10 ava- 
taruri sau întrupări ale lui Vișnu, care este el însuși zeul ocrotitor al 
ordinii lumii. Deci într-o rezumare îndrăzneață, Krișna devine Dumne- 
zeul suprem, ce se potrivește mai bine culturii creștine a ţărilor țintite de 
Hare Krişna. 

Fondatorul mișcării, Grația Sa Divină A.C. Bhaktivedanta Swami 
Prabhupada, nu ascunde faptul că își caută discipolii în special în Occi- 
dent. Acest personaj, al cărui nume real este Abhay Charan De, care s-a 
născut la Calcutta în 1896 și a murit la Londra în 1977, se declară a fi al 
32-lea guru căruia i-a fost transmisă, din generație în generație, inițierea 
spirituală al lui Krişna (ceea ce dă fiecărui guru o durată de viață medie 
de mai mult de 150 de ani, căci Krişna, conform mişcării, ar fi fost pe 
pământ acum 5 000 de ani). Predecesorul lui Abhay Charan De, Srila 
Bhaktisiddanta Thakura, își formează elevul din 1922 până în 1933, pe- 
rioadă în care este inițiat în științele vedice. Continuă să urce treptele 
spirituale ale vișnuismului, fondează în 1944 revista Back to Godhead, în 
1965, se îmbarcă pentru Statele Unite pe un cargou, îl atrage pe unul dintre 
membrii formației The Beatles şi propagă mișcarea în diferite țări: în 1970, 
în Franța, și abia în 1974, în India. Astăzi, mișcarea are aproape 120 de 
centre, deseori doar un simplu restaurant vegetarian, în 38 de țări din lume. 
Doar în Statele Unite sunt 32 de centre și în Brazilia 6. 

Această organizare este susținută de vreo șaizeci de cărți cu traduceri 
de texte vedice și comentariile lor; se pare că 80 de milioane de exemplare, 
editate în mai mult de zece limbi, ar fi fost vândute. Lucrările respective 
dau impresia de seriozitate, conținând trimiteri la sanscrită, dar și printr-o 
prezentare îngrijită. Pentru a fi obiectivi, trebuie recunoscut faptul că o ast- 
fel de lucrare de editare ar fi exagerată dacă ar fi vorba doar de exploatarea 
naivității occidentalilor. Aparent este vorba de bună-credință a cruciadei 
lui Krişna în Occident. Ca în cazul tuturor mișcărilor de această natură, 
se întâlnesc și aici individualităţi originale: un medic indian în Statele 
Unite care îşi are rădăcini şi în hinduism sau un negru american conver- 
tit care se îmbracă în guru pentru a merge să propovăduiască cuvântul lui 
Krişna în Africa. 

Totuși, nu lipsesc motivele de neliniște în ceea ce priveşte mișcarea 
Hare Krişna: afaceri cu trafic de droguri sau arme s-au desfășurat în Statele 
Unite și în Germania, ceea ce a și motivat interzicerea ei în aceasta din 
urmă. Dar este vorba mai ales despre stilul de viață propus credincioșilor 
care pare puțin compatibil cu dezvoltarea armonioasă a personalităţii: 
credincioșii trăiesc în comunitate și nu au niciun moment liber pentru 
reflecția personală. Oricare ar fi caracterul sacru al rugăciunii către 
Krişna, trebuie să repeți ore întregi într-o singură zi mahamantra: 

„Hare Krişna, Hare Krişna, Krişna, Krişna, Hare Hare, Hare Rama, Hare 
Rama, Rama, Rama, Hare Hare“? nu este pentru a-ți ascuți spiritul critic. 
Aflăm astfel că bătălia legendară de la Kuruksetra între căpeteniile An- 
tichității indiene a făcut 640 de milioane de morți în 18 zile, căci luptătorii 
dispuneau de arme atomice și de altele și mai de temut încă (textul însuși 
vorbește despre arcași și elefanți). 

Gurul, reprezentant al lui Krişna pe pământ, insuflă deci ceea ce doreşte 
discipolilor săi, îi pune să muncească gratuit pentru cauză și le controlează 
chiar și viața intimă, hotărând căsătorii și nepermițând relaţiile sexuale 
decât o dată pe lună pentru procreare. Școala primară a mişcării este 
obligatorie; ia în îngrijire copiii și le limitează la maxim contactele cu ex- 
teriorul. Televizorul este interzis, ceea ce nu este poate decât cel mai mic rău. 
Obiectivul pare a fi obținerea unei ascultări oarbe pentru a se pune la 
dispoziția mișcării. 

Mijloacele financiare ale mișcării Hare Krişna par considerabile, 
deși numărul de adepţi în lume nu depăşeşte 15 000, dintre care 10 000 
în Statele Unite. Nu știm desigur nimic despre alte obiective decât cele 
„spirituale“ pe care le duc mai departe cei doisprezece succesori ai 
gurului-fondator.? 


1? Maha înseamnă „mare“ și mantra, „eliberare mentală“. Este o „vibraţie sonoră spirituală“. 
Hare este o invocare a lui Dumnezeu, Krişna și Rama sunt două întrupări ale lui Vişnu. 
Recitarea acestei formule: „Eliberează ființa de tendințele sale materiale, trezește dragostea 
de Dumnezeu şi extazul vieţii spirituale“ abrutizează complet. 

2 Cel ce se ocupă de Europa meridională și de Franța este un american, fost student la 
medicină, cu specializarea psihiatrie, William Ehrlichman, numit din momentul alegerii 
sale Srila Bhagavan Goswami Mahataja. 

SFÂRȘITUL UNEI SECTE: BHAGWAN 


În fiecare an, apar secte noi. Deseori, ele se năruie din cauza plictiselii 
puţinilor adepți de bază sau chiar din cauza dispariţiei fondatorului. 

În mod excepțional, dispariţia este brutală și dramatică. Ne amintim 
cu toții de secta Templul poporului care își stabilise centrul într-un sat 
pierdut din Guyana. Fondatorul său, Jim Jones, foarte bolnav, i-a convins 
pe credincioșii sectei, în mare parte nord-americani, să se sinucidă colec- 
tiv. Rezultatul a fost un masacru de 912 bieți oameni, bărbați, femei și copii. 

Sfârșitul „Fundației internaţionale Bhagwan“ este și mai burlesc. Dar 
să începem cu începutul. 

Un indian, pe nume Rajneesh Chandra Mohan, născut în 1931,predă 
filosofia la Universitatea din Jabalpour. Această activitate, ce implică 
rutina, îl plictisește. În 1966, începe să predice la Mumbai, bazându-se 
pe revelaţiile pe care le-ar fi avut la vârsta de 21 de ani. Devine guru al unei 
doctrine heteroclite în care el ocupă poziția de invidiat de reincarnare a lui 
Buddha. Persoana sa trebuie să fie obiect de adoraţie; filosofia sa epicu- 
riană preamăreşte viața, dragostea și râsul (cei trei „L“: life, love şi laughter). 
El recomandă, în mod particular, libertatea sexuală, excluzând orice fide- 
litate sau pudoare. Practicile personale în acest domeniu i-au adus câteva 
neplăceri. Se mută de la Mumbai la Poona în 1974. Aici, prosperă într-atât 
încât își permite să răspândească doctrina în Occident. Mișcarea numără 
în fiecare an aproape 20 000 de convertiți, așa-numiții „sannya“, care 
poartă tunici grena sau oranj, culori ale răsăritului de soare. 

Autoritățile din Poona îl găsesc incomod, îi privează organizația de 
statutul de asociaţie şi îi cer o sumă considerabilă din impozitele neplătite. 
În 1981, părăsește India cu vreo cincisprezece apropiați și 6 milioane de 
dolari, lăsându-i pe ceilalți discipoli fără ghid spiritual. 

Se instalează în Statele Unite, unde o miliardară care nu era în toate 
minţile îi face cadou o proprietate de:25 000 ha în Oregon, pe teritoriul 
satului Antelope. 

Adepții se înmulțesc din nou: ei construiesc șosele, plantează copaci, 
instalează o piscină încălzită pentru ca guru să înveţe să înoate. Secretara 
personală și iubita maestrului, Ma Anand Sheela, cu 18 ani mai tânără 

decât guru, conduce în mod admirabil toate afacerile care se desfășoară 
prin muncă benevolă: hotel, lanţ de restaurante vegetariene şi discoteci, 
editură, chiar uzine de produse chimice și o companie aeriană, cu filiale 
în Germania federală și Olanda. Se atinge numărul de 6 000 de discipoli 
permanenți și o putere economică de mai mult de 100 milioane de dolari. 
Guru dispune personal de 92 de Rolls-Royce. 

Între timp, localitatea Antelope este înghițită de organizație. Cei 40 de 
locuitori ai săi nu mai pot fi reprezentați în consiliul municipal, satul este 
rebotezat Rajneeshpuram și se legalizează nudismul în grădinile publice. 
Se spune că mișcarea are mai multe sute de mii de simpatizanți în lumea 
întreagă. 

Și apoi, brusc, colaboratoarea prea iubită a lui Buddha reincarnat, 
obosită de capriciile infantile ale acestuia, fuge cu vreo douăzeci de discipoli, 
după ce în prealabil şi-a asigurat mijloacele de subzistență. 

Maestrul, extrem de nefericit, îşi lichidează imperiul şi mișcarea. 
Discipolii sunt alungați și lăsaţi să-și contemple naivitatea. Totuși, 90% 
dintre ei făcuseră studii liceale și 37% aveau o diplomă universitară! 

La început de mileniu III, religia este o constantă vitală în existența omului, 
oriunde s-ar afla el. Stând la baza numeroaselor conflicte politice, sociale 
și culturale de astăzi, religia rămâne temeiul vieții. 

Între paginile acestei lucrări esențiale se deslușesc fundamentele 
diverselor orientări și mișcări spirituale din lumea întreagă, 
privite cu obiectivitatea omului de știință. 


Într-un stil alert, de o remarcabilă precizie, Michel Malherbe se apleacă 
asupra evoluţiei vieții religioase din timpuri imemoriale și până în 
contemporaneitate. Sectele și grupările religioase fac obiectul unei analize 
aprofundate în ambele volume ale lucrării. În primul dintre ele, un aspect 
inedit îl reprezintă studiul religiilor din Africa. 

